
Voorwoord 

Op  10  November  1869  is  die  ,,Ned.  Herv.  gemeente  Pretoria  onder 
het  consulentschap  van  den  predikant  G.  W.  Smits”  gestig.  Op 
29  November  1869  het  die  sestiende  Algemene  Kerkvergadering,  in 
sitting  te  Heidelberg,  die  stigting  van  die  gemeente  goedgekeur  en 
is  die  afgevaardigdes  van  die  gemeente  as  lede  van  die  vergadering 
toegelaat.  Die  konsulentsgemeente  het  ’n  besondere  plek  ingeneem 
in  die  geskiedenis  van  die  Nederduitsch  Hervormde  Kerk  deurdat  dit 
die  enigste  gemeente  van  die  Hervormde  Kerk  was  wat  in  1885  nie 
verenig  het  nie  maar  besluit  het  om  die  Nederduitsch  Hervormde  Kerk 
in  die  Z.A.R.  te  handhaaf. 

Op  7,  8 en  9 November  1969  vier  hierdie  gemeente  nou  eeufees. 
Hierdie  eeufees  word  gevier  met  die  geloof  en  wete  dat  God  self  Sy 
Kerk  versamel  en  in  stand  hou  deur  alle  onrus  en  woelinge  heen. 
Hy  bly  getrou  en  gaan  voort  met  die  werk  wat  Hy  aan  ons  begin 
het. 


„Aan  God  alléén  die  eer.” 

Mense  met  voortreflike  vermoëns  het  in  die  afgelope  honderd  jaar 
getrou  en  met  ywer  in  die  gemeente  gewerk.  Aan  hulle  het  hierdie 
gemeente  veel  te  danke. 

’n  Woord  van  dank  en  waardering  aan  die  medewerkers  aan  die 
gedenkboek  wat  te  midde  van  vele  verpligtings  die  artikels  geskry- 
we  het.  In  besonder  wil  ons  bedank  mnr.  H.  M.  Rex  vir  sy  moeite 
om  die  geskiedenis  van  die  dorp  Bronkhorstspruit  te  beskryv/e.  Slegs 
’n  gedeelte  van  die  geskrif  kon  in  hierdie  publikasie  opgeneem  word 
maar  hopelik  sal  sy  arbeid  binne  afsienbare  tyd  ten  volle  beloon  word 
as  die  werkstuk  as  selfstandige  publikasie  die  lig  sien.  Die  Dorps- 
raad  van  Bronkhorstspruit  het  ingewillig  dat  die  artikel  van  ds. 
J.  D.  Storm  oor  die  Ned.  Herv.  Gemeente  Bronkhorstspruit  wat  in 
die  brosjure  ,,Die  Wordingsgeskiedenis  van  Bronkhorstspruit”  uitge- 
gee  in  1949,  verskyn  het  in  die  gedenkboek  opgeneem  word  waar- 
voor  die  gemeente  dankbaar  is. 

Mnr.  R.  P.  D.  Keogh  van  Pretoria  was  verantwoordelik  vir  die  op- 
knapping  en  neem  van  byna  al  die  foto’s.  Die  gemeente  bedank  hom 
vir  die  toewyding  en  liefde  waarmee  hy  hierdie  moeilike  taak  ver- 
rig  het. 

Mnr.  C.  Ploos  van  Amstel  en  die  personeel  van  die  Ned.  Hervormde 
Weeshuispers  het  ook  hulle  opofferings  gedoen  om  hierdie  gedenk- 
boek  betyds  te  laat  verskyn.  Ons  dank  u. 

J.  J.  P.  Miiller. 

Bronkhorstspruit. 

Oktober  1969. 

POGINGS  TOT  DORPSTIGTING  IN  DIE  BRONKHORSTSPRUITSE 
OMGEWING  IN  DIE  TYD  VAN  DIE  ZUID-AFRIKAANSCHE 
REPUBLIEK. 

Die  voorgeskiedenis  van  Erasmusdorp  beskrywe  aan  die  hand 
van  primêre  en  sekondêre  bronne. 

1.  DIE  VESTIGING  VAN  BLANKES  IN  DIE  BRONKHORSTSPRUIT- 
SE  OMGEWING  IN  DIE  VOORTREKKERTYDPERK  (1836-1852). 

Wanneer  die  geskiedenis  van  ’n  dorp  of  stad  nagevors  word,  is 
die  tydperk  wat  die  formele  stigting  voorafgegaan  het,  in  baie  op- 
sigte  belangwekkend  en  interessant.  Die  voorgeskiedenis  daarvan 
strek  in  baie  gevalle  oor  ’n  lang  tydperk  en  die  stigtingsgeskiedenis 
van  ’n  dorp  of  stad  kan  eers  in  die  regte  perspektief  gesien  word  as 
die  eerste  spore,  wat  uiteindelik  tot  die  stigting  gelei  het,  blootgelê 
en  opgevolg  word. 

Die  eerste  blankes  in  die  Bronkhorstspruit-omgewing. 

In  die  geval  van  Erasmusdorp  op  die  regteroewer  van  die  Bronk- 
horstspruit,  wat  vandag  algemeen  bekend  staan  as  Bronkhorstspruit 
maar  waarvan  in  werklikheid  alleen  die  munisipaliteit  vanaf  1 Julie 
1935  die  naam  Munisipaliteit  van  Bronkhorstspruit  dra,  kan  die  voor- 
geskiedenis  in  ’n  sekere  sin  teruggevoer  word  tot  in  die  dertiger  jare 
van  die  vorige  eeu,  dit  wil  sê  tot  die  koms  van  die  twee  blanke  trek- 
kergroepe  onder  aanvoering  van  Louis  Tregardt  (Trichardt)  en 
Johannes  Jacobus  (,,Lang  Hans”)  Janse  van  Rensburg.  Historici  is 
vandag  dit  met  mekaar  eens  dat  die  voortrekke  van  Tregardt  en 
Van  Rensburg  op  die  plaas  Keerom,  in  die  omgewing  van  die  teens- 
woordige  dorp  Middelburg,  hul  noordwaartse  trekrigting  noodge- 
dwonge  verander  en  sodoende  kennis  gemaak  het  met  die  omge- 
wing  waar  Erasmusdorp  sewentig  jaar  daarna  op  die  suidelike  oewer 
van  die  Bronkhorstspruit  tot  stand  gekom  het.  Nadat  die  twee  trek- 
geselskappe,  volgens  oorlewering,  ’n  paar  dae  in  die  omgewing  van 
die  huidige  dorp  Middelburg,  geleë  tussen  die  Klein  Olifants-  en 
Olifantsrivier,  vertoef  het,  was  hulle  deur  die  destydse  onbegaanbaar- 
heid  van  die  streek  aan  die  noordekant  van  Middelburg,  genoodsaak 
om  vandaar  in  ’n  westelike  rigting  deur  die  Wilge-  of  Renoster- 
poortsrivier  op  die  plaas  Onspoed  in  die  omgewing  van  Spitskop 
te  trek  en  vandaar  verby  Renosterkop,  deur  Trichardts-  of  Renoster- 
poort  en  verder  noordwaarts  al  langs  die  wesoewer  van  die  Olifants- 
rivier  in  die  rigting  van  die  Strydpoortberge,  die  Pietersburgse  Re- 

DIE  OMGEWING  WAAR  DIE  OU  VOORTREKKERPAD  (links  van  die  boompie) 
DEUR  DIE  BEKENDE  DRIF  DEUR  DIE  RENOSTERPOORTS-  OF  WILGERIVIER  OP 
DIE  PLAAS  ONSPOED  GEGAAN  HET. 


RENOSTERKOP  OP  DIE  AGTERGROND  VANAF  TRICHARDTSPOORT  GESIEN. 
OU  PAD  OP  DIE  VOORGROND. 

nosterpoort  en  verder  na  die  Soutpansberg.  Die  name  Vlooikop, 
Trichadtspoort  en  Renosterpoort  by  Renostcrkop,  in  die  noordelike 
gedeelte  van  Bronkhorstspruit-distrik,  sai  steeds  ’n  blyvvende  herin- 
nering  wees  aan  die  trekroete  waarlangs  die  voortrekke  van  Tregardt 
en  Van  Rensburg  vroeg  in  1836  gegaan  het.  Ofskoon  die  merendeel 
bogenoemde  Bronkhorstspruitse  plek-  en  plaasname  uit  ’n  latere  tyd 
stam,  is  die  name  Olifantsrivier,  Randberg  en  Rhenosterpoort  reeds 
in  1837  op  skrif  gestel. 

Lede  van  die  Bronkhorst-familie  in  die  Voortrekke  van  1836. 

Wanneer  die  samestelling  van  die  twee  trekgeselskappe  van  Tre- 
gardt  en  Van  Rensburg  nagegaan  word,  is  dit  opmerkiik  dat  lede 
van  die  Bronkhorst-familie  in  albei  trekgeselskappe,  maar  veral  in 
dié  van  Van  Rensburg,  voorgekom  het,  en  dat  ,,Lang  Hans”  van 
Rensburg  se  vrou  ook  ’n  Bronkhorst  was.  Hy  het  op  28  November 
1802  in  Kaapstad  in  die  huweiik  getree  met  Sara  Bronkhorst 
(21.  10.  1787  — Julie  1836).  In  die  huweliksdokumente  word  sy  egter 
Gysberta,  en  in  ander  dokumente  Susara  Bronkhorst  genoem.  Sy 
was  ’n  dogter  van  Gysbert  Bronkhorst  en  Sophia  van  Dyk.  Haar  twee- 
lingbroer,  Johannes  Bronkhorst,  is  in  1815  aangehou  en  gevonnis  vir 
sy  deelname  aan  die  Slagtersnek-Opstand.  Verder  is  dit  van  belang 
om  daarop  te  let  dat  sy  ’n  niggie  was  van  J.  G.  S.  (Gert)  Bronkhorst, 
lid  van  die  Potgietertrek  en  een  van  die  belowende  leiersfigure  tot 
met  sy  vroeë  dood  in  1848  in  Andries-Ohrigstad.  Van  die  nege  on 
veertig  blankes  waaruit  die  Van  Rensburg-trek  op  ’n  latere  stadium 
bestaan  het,  was  daar  verskeie  lede  van  die  Bronkhorst-familie.  Ver- 
der  was  daar  ook  van  die  ander  gesinne  wat  aan  die  trekleier  en 
sy  vrou  verwant  was  en  sodoende  ook  aan  die  Bronkhorst-familie. 
Van  Rensburg  en  sy  vrou,  gebore  Bronkhorst,  het  vier  kinders  gehad. 
Dan  was  daar  onder  die  trekgroep  ook  Gysbert  Bronkhorst  (skoon- 
vader  van  die  trekleier)  met  vrou  en  een  kind;  Gysbert  Sybrand 
Bronkhorst  (swaer)  met  vrou  en  ses  kinders;  Petrus  Johannes  Viljoen 
(skoonseun)  met  vrou  en  ses  kinders;  Frederik  Hermanus  van  Wyk 
(skoonseun)  met  vrou  en  twee  kinders  en  nog  ’n  Gysbert  Sybrand 
Bronkhorst  (broerskind  van  mev.  Sara  Bronkhorst)  met  sy  vrou. 
Hieruit  blyk  dit  dat  bykans  die  helfte  van  die  Van  Rensburgtrek  be- 
staan  het  uit  lede  van  die  Bronkhorst-familie  of  diegene  van  wie  een 
van  die  ouers  of  grootouers  ’n  Bronkhorst  was.  Alida  Bronkhorst 
(4.  3.  1789  — 21.  4.  1837),  ’n  jonger  suster  van  mev.  Sara  van  Rens- 
burg,  wat  met  Hans  Strydom  getroud  was,  het  aanvanklik  saam  met 
die  Van  Rensburg-trek  en  haar  familie  getrek.  Vir  een  of  ander  rede 
het  die  Strydoms  en  enkele  ander  gesinne  op  een  of  ander  stadium 
van  die  noordwaartse  trek  by  die  trek  van  Tregardt  aangesluit. 

Plekname  wat  aan  die  Bronkhorst-familie  herinner. 

Ofskoon  die  name  Bronkhorstfontein  (waarvan  een  mettertyd  ver- 
vang  is  met  ander  plaasname)  en  Bronkhorstspruit  (die  naam  van  ’n 
rivier  sowel  as  ’n  plaas)  en  ander  name  in  die  teenswoordige  Bronk- 
horstspruit-distrik  en  elders  in  Transvaal  (Bronkhorstfontein,  Bronk- 
horstkraal  en  Bronkhorstdrift),  waarskynlik  geen  verband  het  met 
die  groot  aantal  Bronkhorsts  en  Bronkhorst-afstammelinge  wat  in 
die  Tregardt-  en  Van  Rensburg-trekke  was  nie,  maar  vernoem  is  na, 
of  deur,  lede  van  die  Bronkhorst-familie  wat  op  ’n  latere  stadium 
kontak  met  dié  plekke  gehad  het  of  betrokke  was  by  die  naamge- 
wing,  moet  tog  in  gedagte  gehou  word  dat  latere  intrekkers  familie- 
bande  met  die  Bronkhorsts  van  die  Voortrekke  gehad  het.  Daarbene- 
wens  moet  onthou  word  dat  sommige  van  die  oorlewendes  van  die 
Tregardt-trek  hulle  mettertyd  op  die  Oos-Transvaalse  Hoëveld  en 
in  die  Pretoria-distrik  gevestig  het,  en  net  soos  in  die  geval  van  die 
naamgewing  van  Trichardtspoort  waarlangs  Louis  Tregardt  (Tric- 
hardt)  vroeg  in  1836  getrek  het,  kon  die  oorlewendes  en  terugge- 
keerde  lede  van  die  Tregardt-trek,  of  wat  meer  waarskynlik  is,  lede 
van  die  Potgieter-kommissie,  ’n  aandeel  in  die  naamgewing  van 
Bronkhorstfontein,  Bronkhorstspruit  en  Trichardtspoort,  onder  andere, 
gehad  het. 

Oorlewendes  van  die  Tregardt-trek. 

In  hierdie  verband  kan  die  vraag  gestel  word  wat  van  die  drie  en 
twintig  blanke  oorlewendes  van  die  Tregardt-trek  wat  op  19  Julie 
1839  in  Port  Natal  met  die  „Mazeppa”  aangekom  het,  en  hul  na- 
komelinge,  geword  het.  Eers  wanneer  navorsers  kan  vasstel  wat  die 
verdere  lotgevalle  was  van  mev.  Botha  en  haar  vyf  kinders;  mev. 
Scheepers  en  haar  vyf  kinders;  mev.  Pretorius  en  haar  twee  seuns, 
Jan  en  Gert  Pretorius;  Piet,  Louis  en  Anna  Trichardt  — oor  wie  daar 
wel  inligting  bestaan  — Willem,  Isaac,  Sophia  en  Sara  Strydom, 
oorlewende  kinders  van  Alida  Bronkhorst  en  Hans  Strydom,  en  Jan 
van  der  Sant,  en  wie  van  hulle  nakomelinge  mettertyd  in  die  Bronk- 
horstspruitse  omgewing  gaan  woon  het,  sal  daar  nagegaan  kan  word 
wat  die  aandeel  was  van  die  oorlewendes  van  die  Tregardt-trek  en 
hul  familiebetrekkinge  in  die  Groot  Trek,  in  die  naamgewing  van 
plekke  soos  Bronkhorstfontein,  Bronkhorstspruit,  Trichardtspoort  en 
ander  plekke  in  die  omgewing  waardeur  die  voortrekke  van  Tregardt 
en  Van  Rensburg  en  die  Potgieter-kommissie  van  1836  getrek  het. 

Die  Potgieter-kommissie  van  1836. 

Totdat  navorsing  gedoen  is  oor  die  vraag  of  die  oorlewendes  van 
die  Tregardt-trek  en  hul  nakomelinge  enige  aandeel  gehad  het  in  die 

naamgewing  van  sekere  plekke  in  die  Bronkhorstspruit-distrik  en 
daar  sodoende  moontlik  tot  ’n  ander  gevolgtrekking  gekom  word, 
is  dit  redelik  veilig  om  te  aanvaar  dat  dit  waarskynliker  is  dat  die 
name  in  die  Bronkhorstsruit-distrik  wat  aan  die  Bronkhorst-familie 
herinner,  as  ook  die  name  Rhenoster-  en  Trichardtspoort  en  ander, 
gegee  is  deur  lede  van  die  Potgieter-kommissie  wat  teen  die  helfte 
van  1836  die  trekroete  van  Tregardt  en  Van  Rensburg  gevolg  en 
algaande  op  hul  heen-  sowel  as  op  hul  terugreis  na  en  van  Soutpans- 
berg,  die  naby-geleë,  en  moontlik  selfs  verder  af-geleë  omgewing 
verken  het. 

Toe  die  Potgieter-trek,  wat  in  die  omgewing  van  die  Rietrivier  in 
die  gebied  van  Transoranje  versterk  is  deur  twee  kleiner  trekke 
onder  aanvoering  van  veldkomet  Christiaan  Liebenberg  en  veldkornet 
Gert  Bronkhorst,  in  1836  tot  aan  die  Sandrivier  gevorder  het,  het 
Potgieter  en  sy  medeleiers  besluit  om  ’n  Kommissie  af  te  vaardig 
met  die  doel  om  kontak  te  maak  met  die  voortrekke  van  Louis  Tre- 
gardt  en  ,,Lang  Hans”  van  Rensburg  wat  destyds  in  Soutpansberg 
vertoef  het  en  waaronder  bogenoemde  familiebetrekkinge  van  die 
Potgieter-mense  hulle  bevind  het,  onder  andere,  „Lang  Hans”  van 
Rensburg  self,  wat  ’n  eie  neef  van  komdt.  Hendrik  Potgieter  was. 

Die  Potgieter-kommissie  het  vervolgens  op  24  Mei  1836  vanaf  die 
Sandrivier  te  perd  en  met  twee  ligte  ossewaens  vertrek.  Die  gesel- 
skap  het  uit  twaalf  man  bestaan,  almal  lede  van  die  verenigde 
Potgieter-trek,  te  wete:  komdt.  Hendrik  Potgieter,  leier;  sy  broer, 
Hermanus  Potgieter,  wat  in  1854  op  wreedaardige  wyse  naby  Maka- 
paanspoort  vermoor  is;  J.  G.  S.  (Gert)  Bronkhorst;  Christiaan  Lie- 
benberg;  Sarel  Celliers;  Roelof  Jansen,  ’n  hoefsmid  van  beroep  en 
’n  seun  van  Maria  Magdalena  Bronkhorst;  J.  Robbertse;  Adriaan  de 
Lange;  Lourens  Janse  van  Vuuren,  ’n  neef  van  Gert  Bronkhorst; 
Daniel  Opperman;  Abram  Swanepoel,  ook  ’n  neef  van  Bronkhorst; 
en  H.  Nieuwenhuisen. 

Die  Potgieter-kommissie  het  die  waspore  van  die  trekke  van  Tre- 
gardt  en  Van  Rensburg  gevolg  oor  die  Vaalrivier,  verby  Suikerbos- 
rand  tot  by  die  Olifantsrivier,  wat  hulle  op  9 Junie  1836  bereik  het. 
In  dr.  Gustav  Preller  se  Afrikaanse  vertaling  van  die  histories-belang- 
rike  Bronkhorst-verslag,  wat  oorspronklik  in  1837  in  Engels  in  ,,De 
Zuid  Afrikaan”  verskyn  het,  kan  die  volgende  oor  die  verdere  reis 
van  die  Kommissie  gelees  word:  „Hier  (d.w.s.  aan  die  Olifantsrivier — 
Bronkhorst  kon  ook  die  Wilgerivier  bedoel  het ! — was  volstrek  geen 
brandhout  nie,  maar  oorvloed  van  water  en  gras.  Die  gras  was  suur, 
maar  goed  vir  weie.Twee  skofte  vandaar  kom  ons  te  Rhenosterpoort, 
aan  die  Randberg  (11  Junie).  Hier  is  die  land  ongelyk,  met  soet  en 
suur  gras  en  doringbome.  Daarvandaan  reis  ons  twee  en  ’n  halwe 

skof  deur  grasland  en  bereik  ’n  skurwe  vlakte,  bedek  met  alle  soorte 
gras  ...”  Soutpansberg  het  hulle  dertien  dae  daarna,  op  24  Junie, 
bereik.  Vandaar  het  die  Kommissie  nog  verder  noordwaarts  voort- 
gereis  in  hul  vergeefse  poging  om  met  die  trek  van  Van  Rensburg 
kontak  te  maak  en  sodoende  uiteindelik  in  die  teenswoordige  Rho- 
desië  omgedraai.  Met  hul  terugkoms  het  hulle  Louis  Tregardt  en 
sy  mense  op  17  Augustus  1836  vaarwel  toegeroep  en  na  ’n  afwesig- 
heid  van  bykans  vier  maande,  op  2 September  1836,  kort  voor  die 
Slag  van  Vegkop,  weer  by  die  Potgieter-laer  aangekom.  Volgens  ’n 
vertelling  van  ’n  nakomeling  van  Daniel  Opperman,  een  van  die 
lede  van  die  Potgieter-kommissie,  het  die  Kommissie  op  sy  terugreis 
oor  die  terrein  van  die  teenswoordige  Pretoria  gegaan,  ofskoon  die 
Bronkhorst-verslag  geen  melding  daarvan  maak  nie. 

In  sy  boek,  ,,Nog  verder  noord,”  wat  handel  oor  die  besoek  van 
die  Potgieter-kommissie  aan  Noord-Transvaal  en  Rhodesië,  benadruk 
prof.  P.  J.  van  der  Merwe  die  feit  dat  die  Kommissie  tot  by  Sout- 
pansberg  die  waspore  van  Tregardt  en  Van  Rensburg  gevolg  het.  In 
hierdie  verband  skrywe  hy  onder  andere  as  volg:  ,,Hierdie  deel  van 
hulle  reis  (d.w.s.  vanaf  Sandrivier  tot  in  Soutpansberg)  is  histories 
van  minder  belang,  omdat  hulle  nie  pioniers  was  in  die  gebied  vi^at 
hulle  deurkruis  het  nie.”  Uit  die  oogpunt  van  Van  der  Merwe  se 
ondersoek  na  die  besoek  van  die  Kommissie  aan  die  gebied  van  die 
teenswoordige  Rhodesië,  mag  dit  waar  wees  dat  die  reis  van  die 
Potgieter-kommissie  deur  ’n  groot  deel  van  Transvaal  vir  hom  nie 
histories  belangrik  voorgekom  het  nie,  maar  wanneer,  aan  die  ander 
kant,  navorsers  hulle  besig  hou  met  die  vestiging  van  blankes  in  een 
van  die  gebiede  waarmee  hulle  tydens  hul  reis  vir  die  eerste  keer 
kennis  gemaak  het  en  wat  in  die  jare  daarna  gelei  het  tot  die  tot- 
standkoming  van  die  Apiesrivier-,  Elandsrivier-,  Bronkhorstspruit-, 
Steenkoolspruit-,  en  Suikerbosrandwyke  van  die  Pretoria-  en  Middel- 
burg-distrikte;  van  die  stigting  van  gemeentes  van  die  Christelike 
Kerk  en  uiteindelik  ook  tot  die  ontstaan  van  dorpe,  is  daardie  deel 
van  die  Kommissie  se  reis  wat  vanaf  die  Olifants-  of  Wilgerivier  tot 
die  „skurwe  vlakte”  aan  die  noordekant  van  Renosterpoort  aan  die 
Randberg,  van  9 Junie  tot  ongeveer  15  Junie  1836  geduur  het,  as 
ook  hul  terugreis  teen  die  einde  van  Augustus  deur,  of  ongeveer 
deur,  dieselfde  gebied,  histories  wel  van  groot  belang.  Juis  vir  daar- 
die  rede  word  die  reis  hier  in  herinnering  geroep. 

Wanneer  Van  der  Merwe  verwys  na  die  reis  van  die  Kommissie 
vanaf  Olifantsrivier  tot  by  Renosterpoort,  begaan  hy  ’n  baie  ernstige 
vergissing  deur,  op  die  voetspoor  van  H.  B.  Dicke,  te  beweer  dat  die 
Kommissie  die  Olifantsrivier  vanaf  die  Middelburgse  omgewing 
vir  omtrent  80  myl  gevolg  het  en  dat  Bronkhorst  Strydpoort,  „Rhe- 

nosterpoort”  genoem  het.  Net  so  min  as  wat  die  voortrekke  van 
Tregardt  en  Van  Rensburg  in  staat  was  om  die  Olifantsrivier  vanaf 
Middelburg  verder  noord  te  kon  gevolg  het  vanweë  die  dsstydse 
onbegaanbaarheid  van  die  terrein,  en  juis  vir  daardie  rede  weswaarts 
oor  die  Renosterpoorts-  of  Wilgerivier  verby  Renosterkop  en  deur 
Renosterpoort,  daar  digby,  verder  noordwaarts  getrek  het,  net  so 
min  was  die  Potgieter-kommissie  ’n  paar  maande  daarna  in  staat 
om  die  roete  te  volg  wat  deur  Dicke  en  Van  der  Merwe  aangegee 
word.  Aangesien  Van  der  Merwe  klem  lê  op  die  feit  dat  die  Kom- 
missie  die  waspore  van  die  voortrekke  van  Tregardt  en  Van  Rens- 
burg  gevolg  het,  behoort  daar  geen  twyfel  te  bestaan  nie  dat  die 
Potgieter-kommissie  die  waspore  gevolg  het  wat  oor  die  Renoster- 
poorts-  of  Wilgerivier,  vermoedelik  verby  Spitskop  en  Vlooikop  en 
verder  deur  die  Trichardts-  en  Renosterpoort  by  Renosterkop  ge- 
gaan  het. 

Die  Renosterpoort  aan  die  Randberg  waarvan  Bronkhorst  rnelding 
maak,  moet  dus  ongeveer  20  myl  noord  van  die  teenswoordige 
Erasmusdorp  en  beslis  nie  baie  myle  verder  na  die  noorde  nie,  ten 
noorde  van  Pieterburg,  gelokaliseer  word.  Dit  is  ook  opmerklik  dat 
die  Kommissie  hul  reis  vanaf  die  Olifantsrivier  na  Renosterpoort  in 
twee  skofte  afgelê  het  en  van  laasgenoemde  plek  tot  in  Soutpans- 
berg  in  dertien  skofte.  Aangesien  Renosterpoort  ongeveer  15  myl  van 
Spitskop  aan  die  Wilgerivier  verwyder  is  en  die  poort  binne  twee 
skofte  bereik  kon  word,  ontstaan  die  vraag  of  Bronkhorst  nie  miskien 
die  Renosterpoorts-  of  Wilgerivier  met  die  Olifantsrivier  verwar  het 
nie. 

Daar  bestaan  in  elk  geval  geen  twyfel  oor  die  feit  dat  die  Potgieter- 
kommissie  in  Junie  1836  en  moontlik  weer  ’n  keer  in  Augustus  van 
dieselfde  jaar  kennis  gemaak  het  met  ’n  gedeelte  van  die  teenswoor- 
dige  Bronkhorstspruit-distrik  en  die  omgewing  waar  Erasmusdorp 
mettertyd  sou  ontstaan.  Wat  ook  van  belang  is,  is  dat  rivier-,  poort-, 
berg-,  kop-,  en  ander  name  deur  die  Kommissie  self  gegee  is  of  dat 
hulle  die  name  by  Tregardt  en  sy  mense  gehoor  het,  soos  Suikerbos- 
rand,  Olifantsrivier,  Vlooikop,  Renosterpoort,  Randberg  en  Trichardts- 
poort.  Onwillekeurig  kom  die  vraag  na  vore  of  die  name  Bronkhorst- 
fontein  en  Bronkhorstspruit  ook  hulle  oorsprong  in  daardie  tyd  ge- 
had  het.  Dit  is  egter  ’n  vraag  wat  waarskynlik  nooit  met  sekerheid 
beantwoord  sal  kan  word  nie. 

Moontlikhede  vir  vestiging  deur  blankes. 

Vir  ’n  trekleier  en  sy  onderleiers  en  volgelinge  wat  op  soek  was 
na  ’n  landstreek  waar  hulle  hul  metterwoon  kon  vestig,  moes  dit  sterk 
in  die  oog  gespring  het  dat  die  wild-,  gras-  en  waterryke  hoëveldse 

streke  tussen  Suikerbosrand  en  Renosterpoort  aan  die  Randberg  des- 
tyds  heeltemal  ontvolk  was  as  gevolg  van  die  uitdelgingsbeleid  wat 
die  Matabeles  onder  aanvoering  van  Moselikatse  in  die  twintiger  en 
dertiger  jare  in  hulle  weswaartse  migrasie  gevolg  het.  Hierdie  leeg 
gemoorde  gebied  wat  gewemei  het  van  groot-  en  kleinwild,  het  dus 
ideale  moontlikhede  vir  vestiging  aan  die  vee-  en  saaiboere  gebied. 
Met  hierdie  ontvolkte  gebied  met  sy  wildrykdom,  aanloklike  wei- 
velde,  vrugbare  en  waterryke  aarde  het  die  Potgieter-kommissie  dus 
in  die  wintermaande  van  1836  kennis  gemaak.  Die  afleiding  is  ge- 
maak  dat  die  Kommissielede  veral  op  hulle  heenreis  die  landstreke 
waardeur  hulle  gereis  het,  met  kennersoë  bekyk  het. 

Dit  is  dus  baie  waarskynlik  dat  die  lede  van  die  Potgieter-kom- 
missie  kennis  gemaak  het  met  die  onmiddellike  omgewing  van 
Erasmusdorp.  Aangesien  daar  ’n  moontlikheid  bestaan  dat  hulle  met 
hul  terugreis  vanaf  Soutpansberg  in  Augustus  1836  oor  die  terrein 
van  die  teenswoordige  Pretoria  gereis  het,  kan  die  moontlikheid  aan- 
vaar  word  dat  die  Kommissie-lede  op  hul  heen-  en  terugreis  kennis 
gemaak  het  met  die  streek  wat  strek  vanaf  die  Olifantsrivier  in  die 
ooste  tot  by  die  Apiesrivier  in  die  weste. 

Die  moontlikheid  vir  blanke  vestiging  met  die  oog  op  vee-  en  saai- 
boerdery  as  ook  gunstige  jaggeleentheid,  is  sonder  enige  twyfel  raak- 
gesien  en  dit  wek  dus  geen  verwondering  dat  feitlik  al  die  lede  van 
die  Potgieter-kommissie  soos  Gert  Bronkhorst,  Roelf  Jansen,  Lourens 
Jansen  van  Vuuren,  Abram  Swanepoel,  J.  Robbertse,  Adriaan  de 
Lange,  Daniel  Opperman,  H.  Nieuwenhuisen  en  Christiaan  Lieben- 
berg  en  sommige  van  hulle  familiebetrekkinge  en  nakomelinge  hulle 
vanaf  die  begin  van  die  veertiger  jare  van  die  vorige  eeu  op  plase 
geleë  aan  die  Apiesrivier,  Morelletaspruit,  Elandsrivier,  Bronkhorst- 
spruit  en  die  Wilge-  en  Olifantsrivier  gaan  vestig  het.  Opmerklik  ook 
is  dat  afstammelinge  van  die  eerste  pionierfamilies  in  die  afgelope 
120  jaar  in  groot  getalle  in  die  Apiesrivier-,  Elandsrivier-  en  Bronk- 
horstspruitwyke  van  Pretoria-distrik,  en  mettertyd  in  die  Bronkhorst- 
spruit-distrik,  aangetref  word.  Veral  lede  van  die  Bronkhorst-familie 
het  sonder  onderbreking  tot  op  die  huidige  dagjn  die  gebied  gewoon. 
Wanneer  die  ou  Kerkregisters  en  ander  bronne  nagegaan  word,  is 
dit  opmerklik  hoe  dikwels  die  name  van  lede  van  die  Bronkhorst- 
familie  en  Bronkhorst-afstammelinge  in  Bronkhorstspruit-distrik 
voorkom. 

J.  G.  S.  (Gert)  Bronkhorst,  na  wie  plekname  in  Bronkhorstspruit- 
distrik  moontlik  vernoem  is. 

Dit  is  opmerklik  dat  verskillende  lede  van  die  Bronkhorst-familie 
een  of  ander  vermeldenswaardige  aandeel  in  die  vroegste  geskiedenis 

van  die  Voortrekkers  in  Transvaal  en  die  begmjare  van  die  teens- 
woordige  Pretoria-distrik  gehad  het.  In  hierdie  verband  dinK  uiii> 
nie  net  aan  hulle  wat  die  naam  Bronkhorst  gedra  het  nie,  maar  on- 
willekeurig  ook  aan  die  Jansens,  Minnaars,  Oppermans,  Beetges, 
Holtzhausens,  Swanepoels,  Janse  van  Vuurens,  Prinsloos  en  ander 
ou  Pretoriase  en  Bronkhorstspruitse  families  wat  almal  deur  afstam- 
ming  of  huwelik  verwant  was  aan  die  Bronkhorst-familie  wat  so’n 
belangrike  rol  in  die  geskiedenis  van  Transvaal,  die  Pretoriase  omge- 
wing  en  die  Nederduitsch  Hervormde  Kerk  gespeel  het. 

Sommige  geskiedskrywers  is  van  opinie  dat  Lucas  Cornelis  Bronk- 
horst,  ’n  ouer  broer  van  Gert  Bronkhorst,  en  sy  gesin,  die  eerste 
blankes  was  wat  hulle  omstreeks  1840  in  die  omgewing  van  die 
teenswoordige  Pretoria,  op  die  plaas  Groenkloof  in  die  Fonteinedal, 
gevestig  het.  Skrywer  hiervan  verskil  egter  van  dié  opvatting  op 
grond  van  die  feit  dat  dit  bekend  is  dat  D.  E.  Erasmus,  een  van  die 
stamvaders  van  die  Transvaalse  Erasmusse,  en  vader  van  genl.  D.  J. 
E.  Erasmus,  teen  die  einde  van  die  veertiger  jare  van  die  vorige  eeu 
reeds  op  Doornkloof,  digby  die  teenswoordige  Irene,  gewoon  het.  Die 
eer  om  die  eerste  blanke  bewoners  in  die  omgewing  van  Pretoria  te 
gewees  het,  kom  dan  eintlik  die  Erasmus-familie  toe.  Wat  wel  waar 
is,  is  dat  Lucas  Bronkhorst  en  sy  gesin  die  eerste  blankes  was  wat 
hulle  gevestig  het  op  ’n  plaas  langs  die  oewers  van  die  ,,Aaprivier” 
en  in  die  omgewing  wat  mettertyd  deel  sou  uitmaak  van  die  huidige 
Groter  Pretoria.  Op  hierdie  onomstootbare  feit  berus  Lucas  Bronk- 
horst  en  sy  gesin  se  blywende  roem  want  ten  tye  van  hiille  vestiging 
op  Groenkloof  Nr.  419  omstreeks  1840,  het  daar  geen  blanke  Voor- 
trekker  in  Transvaal  verder  noord  as  dié  Bronkhorst-gesin  gewoon 
nie. 

Ofskoon  die  Bronkhorst-familie,  wat  vanaf  die  dertiger  jare  ’n 
belangrike  aandeel  in  die  Transvaalse  geskiedenis  gehad  het,  gewoon- 
lik  tot  die  Potgieter-trek  gereken  word,  is  dit  ’n  minder  bekende 
feit  dat  Gert  Bronkhorst  en  Christiaan  Liebenberg,  aanvanklik  leiers 
was  van  twee  afsonderlike  klein  trekke  uit  die  Kaapkolonie  omstreeks 
die  einde  van  1835  en  die  begin  van  1836,  albei  met  die  rang  van 
veldkornet.  Toe  komdt.  Andries  Hendrik  Potgieter  met  sy  trek,  be- 
staande  uit  ongeveer  200  families  — vir  die  grootste  gedeelte  wel- 
varende  veeboere  met  groot  troppe  groot-  en  kleinvee  — Cradock 
verlaat  en  in  1836  tot  aan  die  Rietrivier  en  tot  by  Blesberg  in  die 
teenswoordige  Vrystaat  gevorder  het,  het  veldkornet  Christiaan  Lie- 
benberg,  afkomstig  uit  Graaff-Reinet,  en  veldkornet  Gert  Bronk- 
horst  uit  Beaufort-Wes,  elkeen  met  ’n  hele  aantal  volgelinge,  by 
die  trek  van  Potgieter  aangesluit  en  daarvandaan  as  een  verenigde 
groep  voortgetrek  onder  aanvoering  van  komdt.  Potgieter.  Hieruit 

blyk  dit  dat  Gert  Bronkhorst  as  een  van  die  leiers  van  die  Groot 
Trek  beskou  kan  word,  ofskoon  een  van  die  kleiner  en  minder  be- 
kende  trekleiers.  Vanaf  1835  tot  met  sy  dood  in  1848  was  hy  een 
van  die  invloedryke  voormanne  van  die  Groot  Trek  en  as  die  dood 
hom  nie  in  1848  op  betreklike  jeugdige  leeftyd  weggeruk  het  nie, 
sou  hy  heelwaarskynlik  een  van  die  belangrike  politieke  figure  in  die 
Zuid-Afrikaansche  Republiek,  wat  in  1849  op  Derdepoort  tot  stand 
gekom  het,  geword  het. 

Johannes  Gerhardus  Stephanus  Bronkhorst  was  die  vyfde  kind  van 
Rudolph  Johannes  Bronkhorst  en  Hester  van  Vuuren  en  ’n  jonger 
broer  van  Lucas  Cornelis  Bronkhorst,  die  eerste  eienaar  en  bewoner 
van  die  plaas  Groenkloof,  ’n  gedeelte  waarvan  vandag  as  ,,Die  Fon- 
teine,”  digby  Pretoria,  bekend  staan.  Hy  is  gedoop  op  6 Januarie 
1799  en  dit  is  dus  waarskynlik  dat  hy  in  1798  gebore  is.  Hieruit  blyk 
dit  dat  hy  ten  tye  van  sy  dood  in  1848  nog  nie  vyftig  jaar  oud  was 
nie.  Aangesien  daar  tot  op  datum  nog  geen  deeglike  navorsing  in 
die  Kaapse  Argiefbewaarplek  en  in  die  Argiefbewaarplek  van  die 
Kaapse  N.G.  Kerk  oor  die  Bronkhorst-familie  gedoen  is  nie,  moet 
met  bostaande  skamele  gegewens  oor  sy  afkoms  en  geboorte  vol- 
staan  word.  Oor  die  lewe  en  werk  van  Gert  Bronkhorst  voor  1835/6 
weet  ons  dus  op  hierdie  stadium  feitlik  niks  nie. 

Wat  in  hierdie  verband  vermelding  verdien  — afgesien  van  die 
vroeëre  vermelding  van  die  groot  aantal  lede  van  die  Bronkhorst- 
familie  in  die  voortrekke  van  Tregardt  en  Van  Rensburg  — is  dat 
komdt.  Hendrik  Potgieter  vir  die  tweede  keer  getroud  was  met  ’n 
weduwee  Van  der  Merwe,  gebore  Bronkhorst.  Watter  familieverband, 
indien  enige,  daar  tussen  Gert  Bronkhorst  en  die  tweede  vrou  van 
Potgieter  bestaan  het,  is  egter  onbekend.  Wat  egter  opmerklik  is, 
is  dat  die  Bronkhorst-familie,  wat  nie  lede  was  van  die  voortrek, 
die  sg.  „Voorste  Mense,”  nie,  merendeels  tot  die  Potgieter-trek  be- 
hoort  het  en  dat  die  Bronkhorst-familie  ten  tye  van  Potgieter  se 
huwelik  met  die  weduwee  Van  der  Merwe,  omstreeks  1838,  in  die 
omgewing  van  die  Mooirivier  gewoon  het. 

Terwyl  die  Potgieter-kommissie  in  Soutpansberg^en  omgewing  be- 
soek  afgelê  het,  het  die  onverwagse  aanvalle  deur  die  Matabeles  van- 
uit  die  Magaliesberge  en  Marico  plaasgevind  en  kort  voordat  die 
Kommissie  vroeg  in  September  1836  na  die  Potgieter-laer  terugge- 
keer  het,  het  die  Liebenberg-moorde  langs  die  Vaalrivier  plaasgevind. 
Daarna  was  Gert  Bronkhorst  en  sy  familie  betrokke  by  die  Slag  van 
Vegkop,  by  die  noodgewonge  terugtrek  van  die  Potgieter-trek  na 
Blesberg  (Thabanchu);  by  die  twee  beslissende  veldtogte  teen  die 
Matabeles  in  Marico  in  Januarie  en  November  1837;  by  die  trek  na 
Natal;  by  die  terugtrek  daarvandaan  na  die  gebied  aan  weerskante 

van  die  Drakensberg  en  uiteindelik  by  die  vestiging  aan  weerskante 
van  die  Vaalrivier  en  die  aanleg  van  Potchefstroom  in  1838. 

Terwyl  sommige  van  die  Potgieter-mense  na  die  Slag  van  Vegkop 
in  die  omgewing  van  Blesberg  (Thabanchu)  vertoef  het  en  ander  nog 
besig  was  om  ook  daarheen  vervoer  te  word,  het  die  Maritz-trek  op 
19  November  1836  ook  daar  opgedaag.  Op  daardie  stadium  van  die 
Groot  Trek  het  daar  behoefte  ontstaan  aan  die  daarstelling  van  ’n 
algemene,  amptelike  Trekkerregering  of  Voortrekkerbestuur  wat  aan 
verskillende  dringende  sake  aandag  kon  skenk.  Daar  het  intussen 
reeds  emstige  vraagstukke  ontstaan  in  verband  waarmee  ’n  uniforme 
beleid  en  ’n  gemeenskaplike  optrede  noodsaaklik  geword  het.  ,,Daar 
was  vraagstukke  in  verband  met  die  trekbeweging  self,  soos  die  ver- 
sorging  van  die  mense  en  hulle  vee,”  skrywe  prof.  Thom,  ,,en  die 
bepaling  van  die  trekrigting;  daar  was  vraagstukke  i.v.m.  die  bur- 
gerlike  organisasie  van  die  Trekkers,  soos  die  voltrekking  van  huwe- 
like,  die  bereddering  van  boedels  en  die  registrasie  van  wetlike  ver- 
pligtings  in  kontrakte  en  andersins;  daar  was  die  vraagstukke  van 
die  handhawing  van  reg  en  geregtigheid,  iets  waarop  die  Voortrek- 
kers  besondere  gesteld  was;  en  daar  was  nou  ook  die  groot  vraag- 
stuk,  wat  nou  onverbiddelik  op  die  voorgrond  gestaan  het,  nl.  be- 
skerming  teen  vyandelike  inboorlinge  en  afrekening  met  die  Mata- 
beles.”  Die  Voortrekkers  was  op  daardie  tydstip  reeds  ver  buite  die 
grense  van  die  Kaapkolonie,  hulle  was  op  eie  kragte  aangewese  en 
sowel  Maritz  as  Potgieter  het  besef  dat  die  genoemde  vraagstukke 
geen  uitstel  geduld  het  nie. 

Op  2 Desember  1836  is  daar  vervolgens  ’n  algemene  vergadering 
in  die  laer  van  Potgieter  gehou  waarop  die  versamelde  Voortrekkers 
met  geslote  stembriefies  ’n  bestuursliggaam  van  sewe  lede  gekies 
het,  nl.  Gert  Maritz,  Hendrik  Potgieter,  J.  G.  S.  Bronkhorst,  C.  J. 
Liebenberg,  P.  J.  Greyling,  Daniel  Kruger  en  S.  Janze  van  Vuuren. 
Gert  Bronkhorst  is  blykbaar  verkies  op  grond  van  die  leidende  rol 
wat  hy  tot  op  daardie  stadium  as  oortuigde  en  vooraanstaande  Voor- 
trekker  in  samewerking  met  Potgieter,  Liebenberg  en  ander  lede  van 
die  Potgieter-trek  gespeel  het. 

Met  die  instelling  van  ’n  liggaam  wat  aan  die  voltrekking  van 
huwelike  aandag  moes  gee,  het  Gert  Bronkhorst  in  die  loop  van  1837 
saam  met  Maritz  en  M.  Oosthuyse  lid  van  die  Kommissarisse  van 
Huweliksake  geword  en  lid  daarvan  gebly  tot  met  sy  verlating  van 
Natal. 

Na  die  aankoms  van  Piet  Retief  en  die  hersamestelling  van  die 
Voortrekkerbestuur  met  Piet  Retief  aan  die  hoof  van  sake,  is  Gert 
Bronkhorst  weer  ’n  keer  as  een  van  die  ses  gewone  lede  van  die 
Raad  gekies  en  op  6 Junie  1837  deur  Retief  beëdig.  Hieruit  blyk 


11 


GEDENKTEKEN  OP  OHRIGSTAD  TER  ERE  VAN,  ONDER  ANDERE,  J.  G.  S.  (GERT) 
BRONKHORST  EN  SY  SUSTER,  HESTER  GERTRUIDA,  WAT  ALBEI  IN  1848  AAN 
DIE  KOORSSIEKTE  OORLEDE  IS. 

duidelik  dat  hy  beslis  een  van  die  invloedryke  leiersfigure  van  die 
Groot  Trek  was. 

Die  wedervaringe  en  rondswerwery  ná  die  verlating  van  die  Kaap- 
kolonie  het  tot  gevolg  gehad  dat  die  getalsterke  Bronkhorst-familie 
en  die  ander  wat  saam  met  hulle  vertroude  leier,  Gert  Bronkhorst, 
getrek  en  geveg  het,  hulle  eers  teen  die  einde  van  die  dertiger-  en 
die  begin  van  die  veertiger  jare  in  die  omgewing  wat  hom  uitstrek 
van  die  Apiesriviervallei  in  die  weste  tot  die  Bronkhorstspruit  en 
Wilgerivier  in  die  ooste,  gevestig  het  in  ’n  gebied  wat  sommige  van 
hulle  reeds  in  1836  leer  ken  het  as  vrugbaar,  waterryk,  skilderagtig, 
sentraal-geleë  en  feitlik  heeltemal  ontvolk  as  gevolg  van  die  moord- 
en  plundertogte  van  die  Matabeles.  Eers  het  Lucas  Bronkhorst  op 
Groenkloof  gaan  woon,  toe  sy  broer  Gert  op  Elandspoort,  waarop  die 
kerkplek  Elandspoort  (en  Pretoria)  in  1854  uitgemeet  is  en  in  die- 
selfde  tyd,  vroeg  in  die  veertiger  jare,  ander  lede  van  die  Bronkhorst- 
familie  op  Garsfontein,  Waterkloof,  Derdepoort,  Daspoort  en  een 
na  die  ander  op  plase  meer  na  die  ooste,  noord-  en  suidooste  toe, 
in  die  teenswoordige  Bronkhorstspruit-distrik,  feitlik  een  groot  familie 
bymekaar.  Die  presiese  datum  waarop  Gert  Bronkhorst  en  sy  gesin 
hulle  op  Elandspoort  gaan  vestig  het,  kan  nie  met  sekerheid  vasge- 
stel  word  nie.  Wat  egter  wel  vasstaan,  is  dat  die  gesin  in  1842,  kort 
na  die  huwelik  van  een  van  die  dogters,  Maria  Jacoba  Bronkhorst, 
met  Philippus  Carel  („Swart  Flip”)  Minnaar  op  Potchefstroom,  reeds 
op  Elandspoort  woonagtig  was.  Sodoende  het  Gert  Bronkhorst  die 
eerste  eienaar  en  saam  met  sy  vrou  en  getroude  en  ongetroude  kin- 
ders,  die  eerste  bewoners  geword  van  die  plaas  waarop  die  Kerk- 
plek  Elandspoort  en  Pretoria  in  die  vyftigerjare  tot  stand  gekom  het. 

Die  verblyf  van  Gert  Bronkhorst  en  sy  gesin  op  Elandspoort  het 
net  ’n  paar  jaar  geduur  en  selfs  in  daardie  paar  jaar  was  die  gesins- 
hoof  dikwels  op  lang  reise  en  politieke  sendings  vir  maandelank  weg 
van  die  huis.  Toe  die  algemene  volksverhuising  in  1845  vanaf  Pot- 
chefstroom,  Magaliesberg,  die  omgewing  waar  die  Bronkhorst-familie 
gewoon  het,  en  ander  plekke  in  Transvaal,  na  Noordoos-Transvaal 
onder  aanvoering  van  hoofkommandant  Hendrik  Potgieter  plaasge- 
vind  het,  het  die  Bronkhorst-familie  ook  op  die  roepstem  van  Pot- 
gieter  en  die  ander  leiers  geantwoord  en  saamgetrek  met  die  doel 
om  ’n  Voortrekkergemeenskap  in  daardie  streek,  buite  die  Britse  in- 
vloedsfeer,  te  help  vestig. 

Dit  sou  egter  die  laaste  trek  van  Gert  Bronkhorst  saam  met  sy 
gesin  en  familie  wees.  Waar  hy  en  sy  Kommissielede  in  Junie  1836 
die  Bronkhorstspruitse  omgewing  van  suid  na  noord  deurreis  het  ..n 
algaande  die  omliggende  streke  verken  en  vermoedelik  met  Bronk- 
horstfontein  en  Bronkhorstspruit  kennis  gemaak  het,  het  hy  vermoe- 

delik  vir  die  laaste  keer  verby  die  bekende  Renosterkop,  deur  Re- 
nosterpoort  en  deur  die  Olifantsrivier  na  Andries-Ohrigstad  getrek. 

Tydens  sy  driejarige  verblyf  in  die  Andries-Ohrigstadse  omgewing 
het  hy  as  invloedryke  burger,  Volksraadslid,  Voorsitter  van  die  Volks- 
raad  en  Kommissaris  van  Huweliksake  ’n  belangrike  aandeel  geneem 
in  die  vestiging  van  die  gemeenskap  en  net  toe  hy  op  die  punt  ge- 
staan  het  om  as  leier  op  te  tree  van  ’n  belangrike  ekspedisie  teen 
Silkaats  in  die  noorde,  waarin  hy  die  inisiatief  geneem  het,  is  hy 
op  29  Februarie  1848  oorlede.  Toe  Gert  Bronkhorst  in  die  eerste 
helfte  van  1848  op  sy  plaas,  Klipfontein  Nr.  43,  nie  ver  van  die  Voor- 
trekkerdorp,  Andries-Ohrigstad,  aan  die  gevreesde  koorssiekte  be- 
swyk  het,  was  hy,  in  sy  nege-en-veertigste  jaar,  nog  in  die  fleur  van 
sy  gebeurtenisvolle  lewe. 

In  die  sterfkennis  by  sy  boedel  word  sy  beroep  as  landbouer  aan- 
gegee,  wat  hy  voor,  en  tydens  die  Groot  Trek  in  werklikheid  was 
en  ook  in  die  jare  toe  die  Bronkhorst-familie  hulle  vanaf  die  stigting 
van  Potchefstroom,  eers  in  die  omgewing  van  die  Mooirivier  gevestig 
het,  kort  daarna  op  plase  langs  die  Apiesrivier,  en  vanaf  1845  tot 
met  die  dood  van  Gert  en  sy  suster,  Hester  Gertruida  Bronkhorst 
(26-10-1829  — 12-3-1848),  en  die  terugkeer  van  die  ander  familie- 
lede,  onder  wie  sy  broer  Lucas,  op  plase  in  die  nabyheid  van  Andries- 
Ohrigstad. 

Ofskoon  Gert  Bronkhorst  sy  lewensbestaan  as  vee-  en  saaiboer 
gemaak  het,  sal  hy  in  die  eerste  plek  nie  as  sodanig  onthou  word  nie 
en  ook  nie  juis  as  die  eerste  eienaar  en  bewoner  van  Elandspoort 
Nr.  193  en  Klipfontein  Nr.  43  nie,  maar  as  een  van  die  mees  be- 
lowende  en  kragtigste  leiersfigure  tydens  en  na  die  Groot  Trek.  So- 
ver  dit  die  destydse  sentraal-geleë  en  politiek-belangrike  Apies- 
rivierse  en  Bronkhorstspruitse  omgewing  betref,  was  hy  in  die  veer- 
tiger  jare  van  die  vorige  eeu  feitlik  die  eerste  en  enigste  prominente 
leiersfiguur  wat  daar  vir  enkele  jare  gewoon  en  gewerk  het.  As  ’n 
begaafde  en  beskaafde  leiersfiguur  en  vertroude  ondersteuner  van 
komdt.  Potgieter,  het  hy  ver  bokant  sy  tydgenote  uitgetroon. 

Dit  mag  wees  op  grond  van  die  belangrike  plek  wat  hy  in  die  Voor- 
trekker-samelewing  van  die  dertiger  en  veertiger  jare  van  die  vorige 
eeu  ingeneem  het,  dat  die  mening  gehuldig  word  dat  die  name  Bronk- 
horstspruit  (vir  ’n  plaas  sowel  as  ’n  rivier  en  ’n  dorp)  en  Bronkhorst- 
fontein  (waarvan  een  mettertyd  vervang  is  deur  ander  plaasname) 
herinner  aan  die  lewe  en  werk  van  Gert  Bronkhorst  en  die  kontakte 
wat  hy  en  sy  familie-betrekkinge  met  plekke  in  die  huidige  Bronk- 
horstspruitse  omgewing  gehad  het.  Wanneer  daar  gesoek  word  na 
’n  verklaring  vir  die  vemoeming  van  ’n  plaas,  ’n  spruit  en  fonteine 

in  die  omgewing  van  Erasmusdorp  na  een  of  ander  Bronkhorst,  mag 
die  antwoord  wees  dat  die  vernoeming  deur  of  ter  ere  van  Johannes 
Gerhardus  Stephanus  (Gert)  Bronkhorst  gegee  is,  of  so  nie,  dan  in 
elk  geval  deur  of  ter  ere  van  een  of  meer  van  sy  familielede  van  die 
Van  Rensburg-trek,  Potgieter-kommissie  of  die  Potgieter-trek. 

Dit  is  opmerklik  dat  die  persone  wat  hulle  in  die  verlede  met  die 
kwessie  van  naamgewing  van  Transvaalse  plase,  riviere,  berge  en 
dorpe  besig  gehou  het,  meer  as  een  teorie  ten  opsigte  van  die  ont- 
staan  van  die  naam  Bronkhorstspruit  — wat  oorspronklik  Kalkoen* 
kransrivier  genoem  was  — na  vore  gebring  het,  terwyl  daar  in  pub- 
likasies  nêrens  enige  spesifieke  verwysing  na  die  ontstaan  van  die 
naam  Bronkhorstfontein,  in  dieselfde  omgewing,  voorkom  nie. 

Die  Engelse  predikant,  Charles  Pettman,  wat  hom  reeds  meer  as 
vyftig  jaar  gelede  met  ’n  studie  van  Suid-Afrikaanse  plekname  besig 
gehou  het,  het  in  1914  ’n  boek  gepubliseer  waarin  hy  verwys  na 
,,Bronkhorstspruit,  the  scene  of  the  disaster  to  the  British  troops  in 
the  Boer  War  of  1881,”  en  dan  verder  skrywe  dat  ,,(it)  is  named  after 
the  first  owner  of  the  farm  on  which  the  spruit  is  situated.”  Pettman 
was  egter  blykbaar  nie  bewus  van  die  feit  dat  die  Bronkhorstspruit 
oor  ongeveer  twintig  plase  stroom  nie!  Wat  egter  in  verband  met 
sy  teorie  belangrik  is,  is  dat  hy  ’n  persoon,  met  die  naam  Bronkhorst, 
met  die  naam  van  die  spruit  in  verband  gebring  het. 

In  1944  het  Yvonne  Kaplan  in  ’n  B.A.  (Honneurs)-verhandeling 
dr.  E.  P.  Phillips  aangehaal  waar  hy  in  die  Oktober  1933-nommer 
van  die  ,,South  African  Journal  of  Science”  beweer  het  dat  ,,die 
gewas  bronkors  (Nasturtium  afficinale,  R.Br.)  in  die  pleknaam  voor- 
kom  terwyl  dit  ook  heel  moontlik  is  dat  die  dorp  na  ’n  persoon, 
Bronkhorst,  genoem  is.” 

Na  aanleiding  van  die  voorkoms  van  die  bronkorsplant  langs  riviere 
en  by  fonteine,  onder  andere  ook  in  die  teenswoordige  Bronkhorst- 
^ spruit-distrik,  was  daar  ook  ander  persone  wat  die  opvatting  ge- 
huldig  het  dat  die  naam  Bronkhorstspruit  met  die  bronkhorsplant 
geassosiëer  moet  word.  Een  van  diegene  is  M.  J.  Grobler,  ’n  oud- 
onderwyser,  wie  se  voorouers,  net  soos  hyself,  op  die  plaas  Klip- 
eiland  grootgeword  het.  Hy  word  in  sy  omgewing  beskou  as  ’n  kenner 
van  die  geskiedenis  van  Bronkhorstspruit-distrik  en  as  die  dorp  se 
algemene  bron  van  inligting.  In  1968  het  mnr.  Grobler  sy  instemming 
met  die  bronkorsplantteorie  as  volg  bewoord  : ,,Daardie  plantjie 
met  die  ronde  blaartjie,  die  bronkors,  dié  het  so  baie  hier  in  die  Wit- 
rand  in  die  rivier  gegroei  en  die  Pleknamekommissie,  wat  in  1929 
deur  genl.  Hertzog  aangestel  is,  het  vasgestel  dat  die  naam  afgelei 
is  van  die  bronkorsplantjie.” 


16 


Prof.  dr.  P.  J.  Nienaber  wat  verskillende  werke  oor  die  ontstaan 
en  betekenis  van  plekname  gepubliseer  het,  kon  egter  geen  nuwe  lig 
op  die  ontstaan  van  die  naam  Bronkhorstspruit  werp  nie.  ,,Bronk- 
horstspruit  — hy  bedoel  die  dorp  — ontleen  sy  naam  aan  die  rivier 
waaraan  hy  lê,”  skrywe  hy,  maar  verduidelik  nie  hoe  die  rivier  oor- 
spronklik  sy  naam  gekry  het  nie. 

Waar  Pettman  verwys  na  ’n  ,,owner  of  the  farm,”  bedoelende 
Bronkhorst,  en  Phillips  na  ,,’n  persoon  Bronkhorst”  wat  in  die  naam 
van  Bronkhorstspruit  as  riviernaam  vernoem  is,  was  jonkheer  Cor- 
nelis  Beelaerts  van  Blokland  die  eerste  persoon  wat  beweer  het  dat 

„Bronkhorstspruit  genoemd  (is)  naar  de  Voortrekker  J.  G.  S.  Bronk- 
horst.” 

In  ons  soektog  na  die  ontstaan  van  die  naam  Bronkhorstspruit 
behoort  hierdie  bewering  van  Beelaerts  van  Blokland  baie  gewig  te 
dra.  Hy  het  ’n  gedeelte  van  sy  jeugjare  in  Pretoria  deurgebring  en 
in  die  voorwoord  van  sy  boek,  wat  in  1941  verskyn  het,  skrywe  hy 
dat  hy  die  oorsig  in  verband  met  die  aardrykskundige  benammge  in 
Suid-Afrika  saamgestel  het  aan  die  hand  van  aantekeninge  wat  hy 
uit  geskrifte  in  die  loop  van  jare  gemaak  het  asook  na  aanleiding 
van  persoonlike  herinneringe.  Ongelukkig  noem  hy  nie  sy  bron  van 
inligting  wanneer  hy  oor  die  naam  Bronkhorstspruit  skrywe  nie.  Cor- 
nelis  Beelaerts  van  Blokland  was  na  sy  verblyf  in  die  Zuid-Afri- 
kaansche  Republiek  egter  goed  bekend  met  die  kinders  van  die  ou 
Transvaalse  families  en  dit  is  moontlik  dat  hy  sy  eerstehandse  in- 
ligting  oor  Bronkhorstspruit  by  een  of  meer  van  die  ou  mense,  by- 
voorbeeld  Christiaan  J.  J.  Joubert  by  wie  hy  ingewoon  het,  of  hul 
kinders  gekry  het.  Aan  die  ander  kant  is  dit  ook  moontlik  dat  hy 
die  verwysing  in  een  of  ander  koerant,  tydskrif  of  boek  raakgeloop 
en  aangeteken  het.  Wat  ook  in  gedagte  gehou  moet  word  is  dat  die 
naam  Bronkhorstspruit  na  die  Slag  van  Bronkhorstspruit  op  20  De- 
sember  1880  die  verbeelding  van  baie  mense  aangegryp  en  belang- 
stelling  in  die  naam  Bronkhorstspruit  en  sy  ontstaan  aangewakker 
het.  Myns  insiens  bestaan  daar  goeie  gronde  waarop  die  bewering 
van  Beelaerts  van  Blokland  met  ’n  groot  mate  van  gerustheid  as 
korrek  aanvaar  kan  word,  veral  teen  die  agtergrond  van  ons  kennis 
van  die  lewe  en  werk  van  J.  G.  S.  Bronkhorst  en  die  besondere  plek 
wat  hy  in  die  geskiedenis  van  die  Groot  Trek,  die  vestiging  in  Pre- 
toria-distrik  en  in  Andries-Ohrigstad  beklee  het. 

Indien  die  name  Bronkhorstspruit  en  Bronkhorstfontein  (mettertyd 
vervang  deur  vier  ander  plaasname:  Middelburg,  Zonderfout,  Goed- 
gedacht  en  Weltevreden)  nie  gegee  is  deur  of  ter  ere  van  J.  G.  S. 
Bronkhorst  nie,  dan  is  dit  in  elk  geval  gegee  deur  of  ter  ere  van, 
een  of  meer  van  die  lede  van  die  Bronkhorst-familie  wat  sulke  diep 

wortels  in  die  Pretoria-  en  Bronkhorstspruit-distrikte  het  en  wat  op 
hulle  beurt  weer  aan  ’n  groot  aantal  ander  vooraanstaande  families 
van  bogenoemde  distrikte  deur  bande  van  bloed  verbind  is.  Skrywer 
hiervan  is  egter  oortuig  daarvan  dat  die  naam  Bronkhorstspruit  so- 
wel  as  Bronkhorstfontein  met  die  Voortrekkerleier,  J.  G.  S.  Bronk- 
horst,  geassosieër  behoort  te  word. 

Terugkeer  en  hervestiging. 

Terwyl  die  tydelike  volksverhuising  van  ’n  groot  aantal  gesinne 
van  die  suidelike  en  sentrale  „kolonies”  van  die  Oorvaalse  gebied  na 
Noordoos-Transvaal  in  1845,  die  streek  vanaf  Magaliesberg  (Rusten- 
burg)  tot  by  die  Olifantsrivier  (Middelburg)  feitlik  van  al  sy  bianke 
inwoners  ontvolk  het  — dus  ook  die  blanke  inwoners  van  die  ge- 
bied  aan  die  Apies-,  Elands-,  Bronkhorst-  en  Wilgeriviere  — het  daar 
reeds  in  die  tyd  voordat  hoofkommandant  Potgieter  en  Jan  Valentyn 
Botha  in  1848  met  ’n  aantal  van  hul  volgelinge  na  Soutpansberg 
verhuis  het,  gesinne,  soos  dié  van  Paul  Kruger,  Casper  Kruger,  Louis 
van  Wyk  en  Gert  Kruger,  en  algaande  ook  ander,  begin  terugkeer 
na  Waterkloof,  Buffelsfontein,  Elandskraal,  Hekpoort  en  ander  plase 
aan  die  noordelike  en  suidelike  hange  van  Magaliesberg,  wat  hulle 
in  1845  tydelik  verlaat  het  in  belang  van  die  blanke  vestiging  in  die 
omstreke  van  Andries-Ohrigstad. 

Waar  die  terugkeer  van  ’n  aantal  gesinne  vanaf  Oktober  1845  tot 
vroeg  in  1848  sporadies  en  vir  ’n  verskeidenheid  van  redes  plaasge- 
vind  het,  vind  ons  dat  teen  die  helfte  van  1848  — nadat  Potgieter 
en  sommige  van  sy  volgelinge  verder  noordwaarts  getrek  het  en  Gert 
Bronkhorst,  een  van  sy  susters,  ander  familielede  en  vriende  in 
Andries-Ohrigstad  aan  die  koorssiekte  beswyk  het  — verskillende 
lede  van  die  Bronkhorst-familie,  onder  andere,  Lucas  Bronkhorst 
van  Groenkloof,  die  weduwee  van  Gert  Bronkhorst  van  Elandspoort, 
P.  C.  Minnaar  en  sy  eggenote,  Maria  Jacoba  Bronkhorst,  die  Opper- 
mans,  Rademeyers,  Jansens  en  Beetges,  asook  lede  van  ander  en 
verwante  families  soos  die  de  Langes,  Erasmusse,  Bothas,  De  Beers, 
Prinsloos  en  ’n  aantal  ander,  na  hul  oorspronklike  plase  in  die  om- 
gewing  van  die  teenswoordige  Pretoria-  en  Bronkhorstspruit-distrikte 
teruggekeer  het,  terwyl  ’n  aantal  gesinne  vir  die  eerste  keer  op  ver- 
skillende  plase  langs  die  noordelike  gedeelte  van  die  Elandsrivier 
gaan  woon  het.  Intussen  het  nuwe  intrekkers  vanuit  Natal  saam  met 
komdt.-genl.  Andries  Pretorius  gekom,  vermoedelik  ook  die  tak  van 
die  Erasmus-familie  waartoe  die  stigter  van  Erasmusdorp  behoort 
het.  Na  die  Slag  van  Boomplaas  in  Augustus  1848  het  daar  ook  ’n 
aantal  gesinne  uit  Transoranje  hierheen  verhuis  en  algaande  ook  uit 
ander  dele  van  die  Oorvaalse  gebied.  Op  die  wyse  het  van  die  beste 

Voortrekker-tipes  hulle  algaande  in  hierdie  aanloklike  en  sentraal- 
geleë  streek  gevestig. 

Dit  was  dus  eers  teen  die  einde  van  die  veertiger  en  die  begin  van 
die  vyftiger  jare  dat  die  verskillende  plase  in  die  omgewing  van  die 
Bronkhorstspruit,  Elands-  en  Wilgerivier  en  vandaar  uit  noordwaarts, 
permanent  bewoon  word,  ofskoon  reisigers  wat  omstreeks  1850  en 
selfs  later  deur  daardie  streke  gereis  het,  telkens  melding  maak  van 
onbewoonde  streke  in  die  omgewing  van  die  bolope  van  die  Bronk- 
horstspruit,  Wilge-  en  Olifantsrivier. 

Die  Elandsrivierwyk,  aanvanklik  as  oorvleuelingsgebied  van  die 
Lydenburg-  en  Rustenburg-distrikte  en  vanaf  die  tweede  helfte  van 
die  vyftiger  jare  van  die  Zuid-Afrikaansche  Republiek  en  die  Repub- 
liek  Lydenburg,  sou  spoedig  bekend  staan  vir  sy  werksame  en  voor- 
uitstrewende  blanke  bevolking.  Die  klimaat  was  mild,  die  weiding 
goed,  water,  vir  besproeiings-  en  ander  doeleindes,  betreklik  volop, 
die  reënval  voldoende  en  die  landbougrond  vir  verskillende  soorte 
gewasse  en  vrugtebome  baie  geskik.  Ofskoon  brandhout  in  die  om- 
gewing  van  die  bolope  van  die  Olifants-,  Wilge-,  Bronkhorst-  en 
Elandsriviere  baie  skaars  was  en  die  afwesigheid  van  bome  ook  die 
aandag  van  die  eerste  blankes  in  1836  getrek  het,  is  reeds  vroeg  in 
die  geskiedenis  van  die  blanke  bewoning  van  daardie  omgewing  ge- 
bruik  gemaak  van  steenkool  wat  in  oorvloed  beskikbaar  was  en 
sonder  veel  moeite  ontgin  kon  word.  Die  naam  Steenkoolspruit,  wat 
reeds  vroeg  deur  die  eerste  intrekkers  gebesig  is,  sal  steeds  herinner 
aan  die  feit  dat  steenkool  in  daardie  streek  opgemerk  en  in  die  plek 
van  brandhout  gebruik  is. 

Bogenoemde  faktore  verklaar  moontlik  waarom  van  die  voorste 
families  van  die  Groot  Trek  hulle  vanaf  die  begin  van  die  veertiger 
jare  in  die  Bronkhorstspruitse  omgewing  gevestig  het.  Dit  was  ’n 
kerngroep  wat  van  toe  af  algaande  ’n  belangrike  aandeel  op  staat- 
kundige,  militêre,  landbou-,  veeteelt-,  mynbou-  en  kerklike  gebied 
sou  neem.  Dit  is  dan  geen  wonder  dat  uit  hierdie  omgewing  leiers- 
figure  soos  generaal  F.  G.  (,,Frans  Held”)  Joubert,  die  „Man  van 
Bronkhorstspruit,”  ouderling  M.  J.  („Vaal  Martiens”)  Prinsloo,  komdt. 
Salomon  Theodorus  Prinsloo,  ouderling  Christiaan  J.  J.  Joubert, 
volksman  en  kerkman,  Joachim  J.  Prinsloo  Jsn.,  kerkman,  A.  D.  W. 
Wolmarans,  volksman  en  kerkman,  komdt.  J.  P.  N.  Prinsloo,  veldkor- 
nette  C.  G.  Prinsloo  en  B.  J.  de  Lange  — om  maar  net  ’n  paar  name 
uit  ’n  groot  aantal  te  noem  — voortgekom,  of  daar  gelewe  en  ge- 
werk  het. 

Met  die  hervestiging  op  die  verlate  plase  en  die  vestiging  van 
nuwe  intrekkers  van  elders,  het  die  sentrale  wyke  van  die  Oorvaalse 
gebied  binne  enkele  jare  algaande  dig  bewoon  geraak.  Sodoende  was 

die  Groot  Trek,  wat  toe  reeds  van  omstreeks  1835  aan  die  gang  was 
en  waarvan  die  afsluitingsdatum  gewoonlik  op  1852  gestel  word, 
uiteindelik  besig  om  tot  ’n  einde  te  kom.  Die  gebied  in  die  omge- 
wing  van  die  teenswoordige  Pretoria  was  nie  net  feitlik  die  aardryks- 
kundige  middelpunt  van  die  Zuid-Afrikaansche  Republiek  nie  — wat 
in  1849  op  die  plaas  Derdepoort  met  die  medewerking  van  komdt.- 
genl.  Andries  Pretorius  tot  stand  gekom  het  — maar  ook  die  om- 
gewing  waarheen  die  swaartepunt  van  die  politieke  en  kerklike  lewe, 
naas  Lydenburg  en  Potchefstroom,  algaande  verskuiwe  het.  Van  hier- 
die  polities-,  kerklik-  en  ekonomies-belangrike  sentrale  gedeelte  van 
die  Zuid-Afrikaansche  Republiek,  het  die  Elandsrivierwyk,  op  die 
grens  tussen  Rustenburg  (Pretoria)  en  Lydenburg,  op  sy  beurt  ook 
steeds  in  belangrikheid  toegeneem,  in  so’n  mate  dat  die  stigting  van 
’n  sentraal-geleë  nuwe  dorp,  eers  op  Renosterpoort,  en  daarna  naby 
die  oorsprong  van  die  Wilgerivier  en  Bronkhorstspruit  en,  albei  ge- 
leë  op  die  posroete  tussen  Lydenburg  en  Potchefstroom  oor  Suiker- 
boschrand,  in  1852  in  die  voortuitsig  gestel  is. 


2.  DIE  EERSTE  POGINGS  TOT  DORPSTIGTING  IN 

DIE  ELANDSRIVIERWYK  AS  DEEL  VAN  DIE  DISTRIK 
OHRIGSTAD/LYDENBURG. 

Die  Elandsrivierwyk  as  sentraal-geleë  oorvleuelingsgebied. 

Ofskoon  ’n  groot  aantal  Oorvaalse  gesinne  in  die  winter  van  1845 
in  verskillende  groepe  deur  die  teenswoordige  distrik  Bronkhorst- 
spruit,  oor  die  Olifantsrivier,  in  die  rigting  van  Noordoos-Transvaal 
getrek  en  hulle  op  plase  tussen  die  Olifantsrivier  en  die  Drakens- 
berg  gaan  vestig  het,  het  ’n  aantal  ander  gesinne  in  Marico,  Pot- 
chefstroom,  Suikerboschrand  en  langs  die  Magaliesberg,  onder  die 
jurisdiksie  van  die  Landdros  van  Potchefstroom,  agtergebly.  Verder 
is  dit  opmerklik  dat  ’n  paar  gesinne  van  die  noordooswaartse  trek 
langs  die  trekpad  vir  die  een  of  ander  rede  besluit  het  om  nie  verder 
tot  by  die  emdbestemming  te  trek  nie. 

As  gevolg  van  die  feit  dat  daar  enkele  gesinne  in  die  proses  van 
tydelike  volksverhuising  bly  woon  het  in  die  gebied  tussen  die  Elands- 
en  die  Olifantsrivier  — onder  jurisdiksie  van  die  Ohrigstadse  Volks- 
raad  — bv.  Adriaan  de  Lange,  een  van  die  lede  van  die  Potgieter- 
kommissie  van  1836,  sy  skoonseun,  Joseph  van  Dyk  en  ander,  en 
dat  sommige  Potgieter-volgelinge  spoedig,  en  ander  daarna,  stelsel- 
matig  na  hul  oorspronklike  plase  teruggetrek  het  — bv.  die  families 
Minnaar,  Womarans,  Erasmus,  Bronkhorst  en  ander — het  die  Elands- 
rivierwyk  vanaf  September  1849  deur  ’n  volksraadsbesluit  onder  die 


20 


distrik  Ohrigstad/Lydenburg  geressorteer  en  vanaf  1856  vir  bykans 
vier  jaar  deel  gevorm  van  die  Republiek  Lydenburg. 

Met  die  koms  en  vestiging  van  komdt.-genl.  Andries  Pretorius  en 
sy  Natalse  volgelinge  in  1848  in  die  teenswoordige  Pretoria-distrik 
bv.  J.  L.  R.  Erasmus,  die  vader  van  die  stigter  van  Erasmusdorp,  op 
Onderstepoort,  en  van  nuwe  intrekkers  vanuit  Transoranje,  bv.  die 
broers  Kootjie  en  Hendrik  Vermeulen  — het  die  Elandsrivierwyk 
ook  ’n  kwota  van  die  nuwe  intrekkers  gekry  en  sodoende  algaande 
digter  bevolk  geraak.  Deurdat  die  nuwe  intrekkers  vanaf  elders  ook 
oorwegend  Pretorius-volgelinge  was,  het  dit  tot  gevolg  gehad  dat 
die  lojaliteit  van  die  inwoners  tussen  Lydenburg  en  Wes-Transvaal 
verdeel  was.  Sodoende  het  die  Elandsrivierwyk  tot  ’n  oorvleuelings- 
gebied  ontwikkel  met  probleme  en  geleenthede  wat  eie  is  aan  so’n 
gebied. 

Vanaf  die  einde  van  die  veertiger  jare,  nadat  daar  vier  regionaal- 
politieke  groepe  in  die  Oorvaalse  gebied  tot  stand  gekom  en  daar 
mettertyd  vir  daardie  rede  ’n  behoefte  ontstaan  het  aan  ’n  sentrale 
regering  en  onderlinge  kontak,  word  die  Elandsrivierwyk  en  sy  on- 
middellike  omgewing,  meer  en  meer  die  sentrum  waar  belangrike 
politieke  byeenkomste  plaasvind.  In  hierdie  verband  dink  mens  on- 
willekeurig  aan  die  agtereenvolgende,  epogmakende  politieke  byeen- 
komste  op  verskillende  sentraal-geleë  plase  langs  die  Olifants- 
Elands-  en  Pienaarsrivier  en  op  Derdepoort. 

In  Maart  1849  het  een  van  die  eerste  belangrike  byeenkomste 
plaasgevind  by  Van  der  Merwesdrift  aan  die  Olifantsrivier,  waar 
Joseph  van  Dyk  en  A.  J.  de  Lange  Asn.  gewoon  het.  Hierdie  gebied, 
in  die  noordelike  gedeelte  van  die  wyk,  is  ses  maande  later  deur  Van 
Dyk  en  die  meeste  blanke  inwoners  weens  die  vyandelike  bedrywig- 
hede  van  Sekwatie  verlaat  en  het  hulle  meer  suidwaarts  gaan  woon. 
Joseph  van  Dyk,  wat  later  veldkomet,  kommandant-generaal  en  uit- 
voerende  raadslid  van  Lydenburg  sou  word,  het  hom  gaan  vestig  op 
die  plaas  Onspoed  op  die  oosoewer  van  die  Renosterpoortsrivier  waar 
in  1859  en  die  jaar  daama  hoogs  belangrike  politieke  byeenkomste 
sou  plaasvind. 

Twee  maande  na  die  Olifantsrivierbyeenkoms  moes  die  lede  van  die 
Verenigde  Volksraad  op  die  plaas  Derdepoort,  ’n  paar  myl  noord  van 
die  teenswoordige  Pretoriase  voorstad,  Silverton,  beëdig  word.  Die 
Derdepoortbyeenkoms,  waar  die  ses  Ohrigstadse  verteenwoordigers 
en  veertien  „ander  uit  alle  partyen  gekozen,”  hulle  tot  ’n  gesament- 
like  Volksraad  verenig  het,  word  beskou  as  die  geboorte-uur  van  die 
Zuid-Afrikaansche  Republiek  en  die  plek  waar  — in  die  woorde  van 
dr.  G.  D.  J.  Duvenage  in  sy  proefskrif  „Die  Republiek  Lydenburg  in 

Zuid-Afrika”  — die  eerste  bakens  op  die  weg  na  Oorvaalse  eenheid 
geplant  is.  Deurdat  op  Derdepoort  ooreengekom  is  dat  die  helfte  van 
die  volksraadslede  uit  Ohrigstad  afkomstig  sou  wees  en  twee  uit 
elke  drie  volksraadsvergaderings  op  Ohrigstad,  die  regeringsetel,  ge- 
hou  sou  word,  sou  die  Elandsrivierwyk  as  ’n  tussen-geleë  oor- 
vleuelingsgebied,  waardeur  die  transportpaaie,  wat  Lydenburg  met 
die  res  van  die  Oorvaalse  gebied  verbind  het,  gegaan  het,  ’n  sen- 
trale  plek  in  die  Zuid-Afrikaansche  Republiek  inneem. 

Die  karakter  van  die  Elandsrivierwyk  as  oorvleuelingsgebied  het 
veral  sedert  1849  sterk  na  vore  gekom  toe  die  geografies-politieke 
indeling  vanaf  daardie  tyd  al  sterker  afgeteken  word. 

Waar  die  sittings  van  die  Volksraad  vanaf  1849  afwisselend  op 
Lydenburg,  Potchefstroom,  Rustenburg  en  op  ander  tussen-geleë 
plekke  plaasgevind  het,  en  bygevolg  met  baie  ongerief,  uitgawes  en 
tydsverlies  daarmee  gepaard  gegaan  het,  en  boonop  — en  in  baie 
gevalle  juis  vir  daardie  rede  — oor  die  algemeen  swak  bygewoon 
is,  het  daar  vanaf  1851  stemme  opgegaan  dat  die  hoofstad  meer  na 
die  swaartepunt  van  die  bevolking,  nader  na  die  bevolkingsametrek- 
king  in  die  sentrale  gedeelte  van  die  Oorvaalse  gebied,  ,,na  een  plaats 
in  het  midden,”  verskuif  moes  word. 

Die  eenheidsbeweging  wat  in  1849  momentum  begin  kry  het,  het 
in  1852  daartoe  gelei  dat  die  regionaal-politieke  groepe  (Zoutpans- 
berg,  Lydenburg,  Magaliesberg,  Potchefstroom  en  Marico)  nouer 
verenig  was  as  ooit  vantevore.  Die  Sandrivier-traktaat  sou  in  Maart 
1852  op  Rustenburg  deur  die  Volksraad  goed-  of  afgekeur  word  en 
vir  die  eerste  keer  sedert  1849  was  verteenwoordigers  en  waarnemers 
van  die  hele  Oorvaalse  „Maatschappy”  — ook  van  Zoutpansberg  — 
bymekaar.  Die  versoening  tussen  Andries  Pretorius  en  Hendrik  Pot- 
gieter  voor  ’n  geopende  Bybel  was  — weer  ’n  keer  in  die  woorde 
van  dr.  Duvenage  — een  van  die  mees  dramatiese  gebeure  in  die 
Transvaalse  pioniersgeskiedenis. 

Die  goedkeuring  wat  die  Volksraad  direk  daarna  aan  die  Sand- 
riviertraktaat  geheg  het;  die  vasstelling  van  die  Vaalrivier  as  suid- 
grens  van  die  Zuid-Afrikaansche  Republiek;  die  aanvaarding  van  die 
Volksraad  as  hoogste  gesag  in  die  Republiek,  waardeur  al  die  Trans- 
vaalse  groepe  sedert  die  aanvang  van  die  vredesonderhandelings  in 
1849  vir  die  eerste  keer  verenig  was,  het  geleenthede  geskep  dat 
ander  sake  soos  die  stigting  van  ’n  sentraal-geleë,  maklik-bereikbare 
dorp  en  regeringsetel,  aandag  sou  kry,  sowel  onder  die  breë  lae  van 
die  bevolking  as  deur  die  volksverteenwoordigers. 

Die  stelling  is  egter  gemaak  dat  die  nuutverworwe  eenheid  weens 
velerlei  omstandighede  onbenut  gelaat  is;  dat  die  verskillende  regio- 

naal-politieke  groepe  nie  in  ’n  hegte  staatsverband  geïntegreer  en 
deur  ’n  sterk  sentrale  regering  gekonsolideer  en  saamgebind  is  nie; 
dat  ’n  sentrale  setelplaas  of  regeringsetel  van  die  Volksraad  ontbreek 
het,  almal  faktore  waaruit  blyk  dat  daar  baie  probleme  was  wat  in 
die  weg  gestaan  het  om  tot  ’n  staatsordening  oor  te  gaan.  Daar  is 
verder  ook  bygevoeg  — verwysende  na  die  Volksraadsitting  op  Pot- 
chefstroom  in  Junie  1852  — dat  die  werksaamhede  van  die  onvol- 
tallige  sitting  van  die  Volksraad,  gekenmerk  is  deur  besluite  oor 
gewone  administratiewe  en  plaaslike  aangeleenthede  soos  erwe, 
plaasinspeksie,  vendusies,  hereregte,  huwelike,  vergoeding  van  volks- 
raadslede,  ens.  en  dat  daar  nêrens  ’n  aanduiding  was  van  ’n  behoefte 
om  die  Volksraad  as  regeringsliggaam  te  verbeter,  die  regering  te 
sentraliseer  of  die  wydverspreide  immigrantegroepe  tot  ’n  hegter 
eenheid  te  smee  nie. 

Hierdie  siening  van  die  destydse  toestande  en  gang  van  sake  in  die 
Oorvaalse  gebied  mag  in  baie  opsigte  juis  wees,  maar  wanneer  die 
besluit  van  die  Volksraad  tydens  dieselfde  Potchefstroomse  Junie- 
sitting,  naamlik  dat  ’n  sekere  sentraal-geleë  plaas  in  die  Elandsrivier- 
wyk  vir  die  stigting  van  ’n  dorp  uitgehou  en  nie  vir  plase  uitgegee 
moes  word  nie,  in  aanmerking  geneem  word,  word  bostaande  siening 
in  ’n  mate  geloënstraf  en  kry  die  onvoltallige  Potchefstroomse  Volks- 
raadsitting  van  Junie  1852,  al  is  dit  dan  net  op  grond  van  dié  één 
besluit  oor  die  reservering  van  ’n  sentraal-geleë  plaas  vir  die  stigting 
van  ’n  nuwe  dorp,  beslis  ’n  besondere  betekenis,  nie  alleen  uit  die 
oogpunt  van  die  stigting  van  Pretoria  kort  daarna  nie,  maar  ook  uit 
die  oogpunt  van  die  geskiedenis  van  dorpstigting  in  die  teenswoordig:. 
Bronkhorstspruit-distrik. 

Pogings  tot  dorpstigting  in  die  Elandsrivierwyk  in  1852  by 
Renosterpoort  en  op  Bronkhorstfontein. 

Wanneer  die  ontstaan  van  dorpe  in  die  gebied  noord  van  die  Vaal- 
rivier  nagegaan  word,  blyk  dit  dat  Potchefstroom  (1838),  Andries- 
Ohrigstad  (1845),  Zoutpansberg,  later  bekend  as  Schoemansdal  (1848), 
Lydenburg  (1850)  en  Rustenburg  (1851)  agtereenvolgens  gestig  is, 
terwyl  die  stigting  van  Vredeburg,  die  teenswoordige  Potgietersrus, 
in  1852  in  die  vooruitsig  gestel  is.  Aan  die  begin  van  die  vyftiger 
jare  was  daar  dus  net  ’n  paar  dorpe  wat  in  die  behoeftes  van  die  in- 
woners  van  die  ylbewoonde  Oorvaalse  gebied  moes  voorsien.  Op- 
merklik  is  dat  die  dorpe  wat  tot  op  daardie  stadium  ontstaan  het  — 
met  die  uitsondering  van  Rustenburg  in  ’n  sekere  mate  — feitlik 
almal  op  die  uithoeke  van  Overvaal  tot  stand  gekom  het. 

Na  die  totstandkoming  van  die  Zuid-Afrikaansche  Republiek  in 
1849  het  daar  algaande  ’n  behoefte  ontstaan  aan  ’n  sentraal-geleë 

en  gerieflike  bymekaarkomplek  of  setelplaas  vir  die  volksraad  van 
die  Republiek.  Die  stigting  van  Rustenburg  en  die  oprigting  van  ’n 
volksraadsaal  het  in  ’n  mate  voorsien  in  die  behoefte  aan  ’n  sentraal- 
geleë,  permanente  regeringsetel,  maar  dit  het  spoedig  geblyk  dat  die 
ligging  van  Rustenburg  ook  nie  in  alle  opsigte  voldoen  het  aan  die 
vereistes  vir  ’n  sentraal-geleë  setelplaas  vir  die  verskillende  blanke 
gemeenskappe,  wat  yl  versprei  oor  ’n  ontsaglike  gebied  gewoon  het, 
en  waarvan  die  kommunikasiemiddels  boonop  gebrekkig  was.  Dit 
gee  ook  ’n  verklaring  waarom  die  Volksraad,  ná  die  stigting  van 
Rustenburg,  by  verskillende  geleenthede  op  ander,  meer  gerieflike, 
tussen-geleë  plase  soos  Scheerpoort,  Hekpoort  en  plase  langs  die 
Elands-  en  Pienaarsrivier  en  elders  vergader  het. 

Vroeg  in  die  eerste  helfte  van  die  vyftiger  jare  het  daar  al  meer 
en  meer  stemme  begin  opgaan  vir  die  stigting  van  ’n  nuwe  dorp  wat 
so  naby  as  moontlik  aan  die  middelpunt  van  die  Republiek  geleë 
moes  wees,  daar  waar  die  grootste  bevolkingsametrekking  was.  In 
dié  middelpuntsoekende  beweging,  wat  in  Junie  1854  uitgeloop  het 
op  die  stigting  van  die  Elandspoortkerkplaas  ten  behoewe  van  die 
Nederduitsch  Hervormde  Gemeente  Elandspoort  (Pretoria-Philadel- 
phia)  as  voorloper  van  die  dorp  Pretoria,  waarvan  die  stigting  in 
November  1855  deur  die  Volksraad  goedgekeur  is,  het  daar  in  1852, 
naas  die  gebeure  rondom  die  ondertekening  en  goedkeuring  van  die 
Sandrivier-traktaat,  twee  ander  vermeldenswaardige  gebeurtenisse 
plaasgevind,  weer  ’n  keer  nie  net  alleen  uit  die  oogpunt  van  die 
geskiedenis  van  die  ontstaan  van  Pretoria  nie,  maar  ook  uit  die  oog- 
punt  van  die  stigting  van  ’n  dorp  in  die  teenswoordige  Bronkhorst- 
spruit-distrik,  meer  as  ’n  halwe  eeu  daama. 

Die  eerste  gebeurtenis  waarop  die  aandag  gevestig  moet  word,  is 
die  herderlike  besoek  wat  ds.  J.  H.  Neethling  van  Prins  Albert  en  sy 
Bloemfonteinse  kollega,  ds.  Andrew  Murray  jr.,  in  Maart  1852  aan 
die  kerkplek  Renosterpoort,  enkele  myle  noord  van  die  Bronkhorst- 
spruit,  afgelê  het  op  hul  heenreis  na  Lydenburg,  by  watter  geleent- 
heid  die  reisgeselskap  ook  oor  of  verby  die  terrein  van  die  teens- 
woordige  Erasmusdorp  gegaan  het. 

Ofskoon  dit  die  eerste  keer  was  dat  ds.  Neethling  ’n  besoek  aan 
daardie  geweste  afgelê  het,  het  ds.  Murray  reeds  by  ’n  vorige  ge- 
leentheid  van  daardie  roete  oor  die  Bronkhorstspruit-omgewing  en 
Renosterpoort  na  Lydenburg  gebruik  gemaak,  terwyl  hy  by  ’n  ander 
geleentheid,  ’n  jaar  na  sy  eerste  besoek,  op  sy  heenreis  na  Lydenburg 
van  die  suidelike  roete  gebruik  gemaak  het. 

Nadat  die  21-jarige  ds.  Andrew  Murray  van  Bloemfontein  op  26 
Desember  1849  die  plaas  Buffelsfontein  aan  die  noordelike  hange 
van  die  Magaliesberg  in  geselskap  van  die  eienaar  van  daardie  plaas. 

diaken  Casper  Kruger  en  diaken  Frans  Schutte,  van  Magaliesberg, 
verlaat  het,  het  hulle  oor  Kommandonek  en  Grootplaats,  die  woon- 
plaas  van  komdt.  genl.  Andries  Pretorius,  voortgereis  tot  by  Doorn- 
kloof,  die  woonplaas  van  veldkornet  D.  Erasmus,  waar  hulle  op  27 
Desember  aangekom  het.  Die  woonplaas  van  veldkornet  Erasmus,  op 
’n  gedeelte  waarvan  die  dorp  Irene  mettertyd  ontstaan  het  en  wat 
vandag  binne  die  stadsgrense  van  Verwoerdburg  val,  het  vir  daardie 
historiese  geleentheid  as  kerkplek  gedien  en  by  die  aankoms  van 
die  Bloemfonteinse  predikant  en  die  twee  kerkraadslede  van  die 
Potchefstroomse  Gemeente  het  hulle  daar  „een  zeer  geschikt  ge- 
bouw  voor  Kerkplaats”  ingerig  gevind,  wat  egter  te  klein  was  orn 
al  die  kerkgangers  van  die  omliggende  plase  te  huisves.  Aangesien 
die  predikante  van  die  Kaapse  Kerk  op  hul  vorige  besoeke  net  so 
ver  as  Potchefstroom  en  Hekpoort  gekom  het,  het  ’n  groot  aantal 
inwoners  van  die  Apies-,  Elandsrivier-  en  ander  omliggende  wyke 
van  die  geleentheid  gebruik  gemaak  om  hul  kinders  te  laat  doop  en 
as  lidmate  van  die  Transvaalse  Kerk  aangeneem  te  kry.  Geen  ge- 
talle  is  beskikbaar  nie  maar  uit  die  getal  kinders  wat  gedoop  is  en 
die  getal  jongmense  wat  belydenis  van  die  geloof  v/ou  aflê,  kan  die 
afleiding  gemaak  word  dat  ’n  groot  aantal  ossewaens  uit  alle  rigtings 
op  Doornkloof  saamgetrek  het.  Met  die  waens  wat  daar  uitgespan 
gestaan  het  en  die  tente  wat  langs  die  waens  opgeslaan  was,  het  dio 
ossewaens  en  die  tente  rondom  die  tydelike  ,,kerkgebou”  die  beeid 
van  die  bekende  nagmaalsvierings  op  die  dorpskerkpleine  vertoon. 
Ongeveer  twee  jaar  later  sou  die  waens  en  tente  van  sommige  van 
dieselfde  kerkgangers  op  Renosterpoort  staan,  vyf  jaar  later  op  dis 
terrein  waar  die  Pretoriase  Kerkplein  in  1854  sou  ontstaan,  en  bietjie 
meer  as  vyftig  jaar  daarna  het  die  kinders  van  die  kerkgangers  op 
Doornkloof  hul  waens  uitgespan  en  tente  opgeslaan  op  die  verskil- 
lende  kerkpleine  van  Erasmusdorp.  Dit  was  almai  skakels  in  een 
ketting.  En  wanneer  daar  stilgestaan  word  by  die  historiese  kerk- 
viering  op  Doornkloof  teen  die  einde  van  1849  waar  die  honderde 
waens  uitgespan  gestaan  het  en  die  wit  tente  opgeslaan  was,  dan 
gaan  die  gedagtes  onwillekeurig  na  die  honderde  en  nogmaals  hon- 
derde  wit  tente  in  die  Konsentrasiekamp  van  Irene  wat  ’n  halfeeu 
daarna  op  dieselfde  plaas  tot  stand  gekom  het  en  waar  honderde 
vrouens,  kinders  en  kleinkinders  van  die  Doornkloofse  kerkgangers 
van  1849  ’n  vroeë  en  ontydige  dood  tegemoet  gegaan  het  .... 

Eenhonderd  ses  en  twintig  kinders  is  deur  ds.  Murray  gedoop 
terwyl  sewe  en  vyftig  jongmense  belydenis  van  die  geloof  wou  af- 
gelê  het.  Op  Vrydagaand,  die  dag  na  hul  aankoms,  is  die  eerste  ere- 
diens  gehou,  op  Saterdag  het  nog  twee  gevolg,  terwyl  die  Heilige 
Nagmaal  op  Sondagoggend  bedien  is.  As  gevolg  van  ongesteldheid 
was  ds.  Murray  nie  in  staat  om  die  dankseggingsdiens  op  dieselfde 

middag  waar  te  neem  nie.  Daarom  het  hy  op  Maandagoggend,  31 
Desember  1849,  ’n  kort  diens  gehou  waarna  hy  die  doop  aan  honderd 
ses  en  twintig  kinders  bedien  het  en  aan  vier  en  dertig  jongmense 
die  geleentheid  gebied  het  om  belydenis  van  geloof  af  te  lê. 

Dit  was  die  eerste  keer  dat  daar  in  die  teenswoordige  Pretoriase 
omgewing  ’n  kerkviering  gehou  is  ofskoon  eerwaarde  Daniel  Lindley 
melding  maak  van  eredienste  wat  hy  op  ongeveer  dieselfde  breedte- 
graad  in  die  veertiger  jare  van  die  vorige  eeu  gehou  het.  Uit  dis 
naamlyste  van  doopouers  en  doopgetuies  blyk  dit  baie  duidelik  dat 
die  destydse  inwoners  van  die  Elandsrivierwyk  in  groot  getalle  die 
eerste  kerkgeleentheid  in  daardie  omgewing  bygewoon  het. 

Ds.  Murray  en  sy  reisgeselskap  het  onmiddellik  na  afloop  van  die 
doop-  en  voorstellingsdiens  vertrek.  Hyself  het  te  perd  vertrek  aan- 
gesien  die  ossewa  reeds  vroeg  daardie  oggend  vooruit  gestuur  is.  Oor 
watter  plase  in  die  Apies-  en  Elandsrivierwyke  die  destydse  pad  na 
Renosterpoort  gegaan  het,  kan  nie  met  sekerheid  gesê  word  nie. 
Casper  Kruger,  die  vader  van  Paul  Kruger,  en  Frans  Schutts,  wat 
as  reisgidse  vir  ds.  Murray  opgetree  het,  het  die  pad  oor  Renoster- 
poort  na  Lydenburg  natuurlik  baie  goed  geken  aangesien  Kruger,  en 
moontlik  ook  Schutte,  nie  alleen  die  Potgieter-ekspedisies  na  Delagoa- 
baai  vanaf  1844  meegemaak  het  nie,  maar  albei  van  hulle  ook  deel- 
geneem  het  aan  die  volksverskuiwing  na  Ohrigstad  in  die  winter  van 
1845. 

In  sy  amptelike  reisverslag  wat  in  ,,De  Kerkbode”  gepubliseer  is, 
het  ds.  Murray  feitlik  geen  melding  gemaak  van  hulle  reis  tussen 
Doornkloof  en  Ohrigstad  nie.  AI  wat  hy  sê  is  dat  hulle  die  hele  wsek 
van  Maandag  tot  Vrydag  van  ,,’s  ochtends  vroeg  tot  ’s  avonds  laat” 
vinnig  voortgetrek  het.  Aangesien  hy  ongesteld  was,  het  hy  moontlik 
bedags  gedurende  die  reis  in  die  tentwa  gelê  en  bygevolg  min  aandag 
gegee  aan  die  omgewing  waardeur  hulle  gereis  het.  Dit  is  egter  op- 
merklik  dat  hy  ook  ten  opsigte  van  die  terugreis  oor  Renosterpoort 
na  Magaliesberg,  vanaf  8 tot  12  Januarie  1850,  feitlik  niks  oor  die 
reis  vermeld  nie.  In  ’n  private  brief  het  hy  egter  meer  besonderhede 
van  hul  reis  verstrek.  Waar  die  reis  op  31  Desember  per  ossewa  (wat 
vroeg  in  die  oggend  vooruit  gestuur  was)  en  te  perd  teen  ’n  vinnige 
spoed  gevorder  het  tot  op  ’n  plaas  êrens  in  die  Elandsrivierwyk,  en 
die  volgende  dag,  1 Januarie  1850,  voortgesit  is  tot  in  die  omgewing 
van  Renosterpoort,  waardeur  ongeveer  vyftig  myl  in  twee  dae  afge- 
lê  is,  skrywe  hy  van  daardie  deel  van  hul  reis:  ,,Nieuwjaarsdag  werd 
in  de  woestyn  doorgebracht.  Wy  moesten  die  dag  elf  en  een  half 
uur  reizen  om  een  woning  te  bereiken  of  wy  zouden  de  nacht  op  het 
veld  hebben  moeten  doorbrengen,  in  een  streek  waar  leeuwen  nog 
overvloedig  zyn.”  Ds.  Murray  het  hier  blykbaar  die  streek  tussen  die 

Bronkhorstspruit  en  Renosterpoort  in  gedagte,  ofskoon  sy  verwysing 
na  ,,de  v/oestyn”  en  ’n  eensame  boerewoning  langs  die  pad  bietjie 
oordrewe  klink. 

Waar  die  Doornkloof-kerkplek  en  omgewing  op  die  Transvaalse 
Hoëveld  geleë  en  ,,geheel  kaal  en  veel  koeler  was  dan  het  merendeel 
van  het  door  ons  bereisde  laagland,”  het  hulle  gedurende  die  grootste 
gedeelte  van  hul  reis  van  Doornkloof  na  Lydenburg  voortgetrek  deur 
,,een  dicht  beboste  landstreek,  dun  bevolk,  waar  wy  evenwel  iedere 
nacht  op  een  buitenplaats  konden  doorbrengen.” 

Op  sy  tweede  reis  na  Lydenburg  in  Oktober  1850  het  die  reis  vanaf 
Potchefstroom  eers  oor  Suikerboschrand  gegaan  en  vandaar,  op 
Maandag  26  Oktober,  in  ’n  noordoostelike  rigting,  die  eerste  dag 
,,door  een  kale  en  onbewoonde  landstreek,”  en  op  die  tweede  dag 
,,over  een  hoge  vlakten,  waterryk  en  grasryk,  doch  niet  bebost  en 
derhalwe  nog  niet  bewoond.”  Uit  die  beskrywing  van  die  roete,  is 
dit  duidelik  dat  ds.  Murray  op  sy  tweede  reis  na  Lydenburg  nie  van 
die  Renosterpoort-roete  gebruik  gemaak  het  nie,  maar  van  ’n  ander 
pad  deur  die  teenswoordige  Middelburg-  en  Belfast-distrikte.  Die  tz- 
rugreis,  vroeg  in  November  1850,  het  egter  v/eer  ’n  keer  in  die 
woorde  van  ds.  Murray,  gegaan  ,,langs  dezelfde  v/eg  die  ik  voorleden 
jaar,  toen  ik  zo  krank  was,  gereisd  heb.”  Renosterpoort  is  egter  nie 
op  die  terugreis  besoek  nie  aangesien  ’n  kort  pad  deur  onbewoonde 
bosveld  in  die  rigting  van  ,,Het  Bad”  (Warmbad)  geneem  is. 

Die  reisverslag  van  ds.  Neethling  is  nie  net  baie  belangrik  op  grond 
van  die  kerkhistoriese  feite  oor  die  Transvaalse  Kerk  wat  dit  bevat 
nie,  maar  ook  op  grond  van  die  eersíe  uitvoerige  beskrywing  wat 
dit  gee  van  die  Bronkhorstspruit  en  Renosterpoort-omgewing  en  die 
verrassende  verwysing  na  die  moontlikheid  van  die  sdgíing  van  ’n 
dorp  by  Renosterpoort. 

Waar  ds.  Neethling  vroeg  in  sy  reisverslag  verwys  na  hul  voor- 
genome  reis  en  werksaamhede  ,,naar  Suikerboschrand,  Rhenoster- 
poort  en  Lydenburg”  dink  mens  onwillekeurig  aan  die  volksraads- 
besluit  van  Julie  1852  waar  verwys  word  na  die  plaas  ,,Bronnekors- 
vontein  alwaar  de  bovenste  weg  doorgaat  van  Zuikerbosrand  naar 
Leydenburg.”  Renosterpoort  word,  soos  ons  sou  verwag,  nie  genoem 
as  een  van  die  hoofplekke  op  die  roete  nie,  maar  as  daar  in  1850  op 
Lydenburg  deur  die  Volksraad  gehandel  word  oor  die  instelling  van 
’n  posdiens  tussen  Lydenburg  en  Potchefstroom,  word  bepaal  dat  die 
roete  waaroor  die  pos  vervoer  sou  word,  sou  gaan  van  Lydenburg 
oor  Renosterpoort  en  Suikerboschrand  na  Potchefstroom  en  daarvan- 
daan  terug  na  Lydenburg  met  dieselfde  pad. 

Wanneer  di.  Neetbling  en  Murray  dan  in  die  begin  van  Maart  1852 
hul  reis  vanaf  Potchefstroom  na  Lydenburg  voortsit,  weet  ons  vooraf 

dat  die  reis  hulle  oor  Suikerboschrand  en  Renosterpoort  sal  voer. 
Vergesel  van  die  koster  van  Mooirivier,  wat  sy  wa  en  ’n  span  van 
agt  osse  tot  die  beskikking  van  die  reisgeselskap  gestel  het,  het  hulle 
eers  by  Suikerboschrand  aangedoen,  waar  eredienste  op  die  plaas 
van  diaken  P.  F.  Strydom  gehou  is.  Van  Suikerboschrand  af  is  die 
reisgeselskap,  vergesel  deur  diaken  Strydom  en  die  gesin  Rudolph, 
tot  by  Renosterpoort.  Aangesien  die  pad  na  Lydenburg  oor  die  plaas 
Bronkhorstfontein  aan  die  bolope  van  die  Bronkhorstspruit  gegaan 
het,  is  dit  feitlik  seker  dat  die  pad  vandaar  na  Renosterpoort  oor, 
of  in  die  omgewing  van  die  teenswoordige  Erasmusdorp  gegaan  het. 

Vanweë  sy  belangrikheid  as  een  van  die  eerste  uitvoerige  bcskry- 
wings  van  die  gebied  rondom  Renosterpoort  en  ten  noorde  van  die 
Bronkhorstspruit,  word  die  lewendige  en  histories  belangrike  beskry- 
wing  deur  ds.  Neethling  van  die  sentrale  en  noordelike  gedeelte  van 
Elandsrivierwyk  in  sy  geheel  aangehaal: 

,,Tegen  het  einde  der  week  (nadat  die  reisgeselskap  hui  reis  per 
ossewaens  oor  die  teenswoordige  Delmas  en  Erasmusdorp  voortge- 
sit  het)  werd  de  eentonigheid  der  vlakten  afgewisseld  door  de 
prachtige,  met  hout  omboorde  bergen  van  Rhenosterpoort.  Een  van 
de  vele  bergstroomen,  de  nu  onzen  weg  veraangenaamden,  was 
de  oorzaak  van  een  oponthoud  van  ongeveer  een  half  uur,  wégens 
het  vastvallen  van  een  onzer  wagens  — en  ziedaar  de  eenige  tegen- 
spoed,  die  ons  op  de  gansche  reis  getroffen  heeft! 

,,De  natuur  rondom  ons  bood  ons  nu  het  heerlijkst  mengsel  van  lief- 
lijkheid  en  grootschheid  aan,  en  onwillekeurig  vond  ik  my  meenig- 
maal  verplaatst,  dan  eens  in  de  geliefkoosde  natuurtoneelen  van 
myn  geboorteplaatst  Stellenbosch,  dan  weder  naar  die  van  Zwit- 
serland,  waarin  ik  geen  anderhalf  jaar  geleden  de  magtige  hand 
des  Scheppers  bewonderen  mogt.  Het  is  boschveld  en  twintig 
soorten  van  accasia’s  van  verschillend  loof,  benevens  eene  groote 
verscheidenheid  andere  houtsoorten,  geven  overal  de  bekoorlijkste 
afwisseling.  Verbeeldt  gy  u by  dit  alles  nog,  niet  slechts  den  groot- 
sten  rykdom,  de  heerlijkste  verscheidenheid  van  grassoorten,  maar 
ook  een  ryk  waterstroom,  die  van  afstand  tot  afstand  kleine 
meren  vormt,  in  welke  gladde  oppervlakte  de  heldere  lucht  en 
het  donkere  geboomte  zich  spiegelden  — ik  weet,  gy  zult  u niet 
verwonderen,  als  gy  my  dezen  avond  een  onvergetelijken  hoort 
noemen. 

„Rhenosterpoort  is  eene  diepe  vruchtbare  vallei  tusschen  twee 
hooglanden.  De  bergen,  die  men  hier  ziet,  hebben,  vooral  aan  den 
Oostelijken  kant,  hoegenaamd  geene  afhelling.  Is  men  op  hun  top, 
dan  overziet  men  een  uitgestrekt  tafelland.  Rhenosterpoort  is  be- 

stemd  en  schoon  gelegen  voor  een  dorp.  Den  veeboer  alleen  biedt 
dezelve  groote  nadeelen;  paarden  blyven  hier  uiterst  moeijelyk  in 
het  leven;  schapen  heb  ik  daar  evenmin  als  over  het  geheel  in  het 
Overvaalsche  gezien;  ossen  worden  gedurende  zekere  maanden  des 
jaars  door  een  giftigen  appel,  die  op  den  grond  wast,  en,  door  geur 
of  anderzins,  den  ruderen  (zelfs  den  honden)  aantrekkelijk  is,  in 
groot  levensgevaar  gebracht.  Of  hier  ooit  een  dorp  zal  worden  ge- 
sticht,  betwyfel  ik. 

,,De  bestelling  van  den  dag,  en  de  plaats,  waar  de  Rhenosterpoort- 
kerk  gehouden  zoude  worden,  was  door  den  veldkornet  (vermoede- 
lik  J.  M.  Prinsloo)  zeer  onduidelyk  bekend  gemaakt.  Vandaar  was 
er  Zaterdagavond  op  de  plaats  van  den  Heer  Christiaan  Klopper 
slechts  eene  kleine  gemeente  byeenverzameld,  aan  wie  echter,  niet 
zonder  de  ondervinding  van  den  Goddelyken  zegen,  het  Woord 
Gods  door  ons  werd  gepredikt.  Wy  doopen  een  aantal  kinderen  en 
namen  vier  jongelieden,  met  veel  vreugde,  in  het  lidmaatschap  der 
Christelyke  Kerk  op  — en  daar  de  weg  van  hier  naar  Lydenburg, 
door  eenen,  wegens  de  ligging  der  bergketenen,  noodzakelyken 
omweg,  nog  langer  wordt  gemaakt,  moesten  wy  reeds  Maandag 
de  gemeente  en  onze  reisgenooten  van  Suikerboschrand  vaarwel 
zeggen  en  in  eene  Westeíyken  richting  opreizen  toídat  wy  langs 
eene  boschkíoof  tegen  den  avond  ons  aangezigt  oostwaarts  naar 
Lydenburg  wendden.”  Hierdie  verwysing  is  van  belang  i.v.m.  die  be- 
paling  van  die  roete  van  die  Potgieter-kommissie. 

Dit  is  nie  bekend  op  watter  plaas  in  die  omgewing  van  Renoster- 
poort  die  heer  Christiaan  Klopper  in  Maart  1852  gewoon  het  nie.  Uit 
’n  memorie  wat  aan  die  Volksraad  gestuur  is  en  wat  Renosterpoort 
as  plek,  en  1 Januarie  1851  as  datum,  aangegee  het,  blyk  dit  dat  daar 
op  daardie  stadium  die  volgende  Pretorius-volgelinge  in  die  omgewing 
van  Renosterpoort  gewoon  het : J.  C.  Kloppers  (blykbaar  die  Chris- 
tiaan  Klopper  na  wie  ds.  Neethling  in  sy  reisverslag  verwys),  veld- 
kornet  J.  M.  (of  l.M.)  Prinsloo,  A.  B.  Joubert,  J.  H.  Nel,  N.  P.  Prinsloo, 
J.  H.  M.  de  Beer,  H.  A.  Roets,  P.  J.  MuIIer,  W.  J.  de  Beer,  J.  F.  de 
Beer,  M.  PrinsIoo,J.M.  Opperman  en  J.  E.  Erasmus.  Soos  later  sal 
blyk  het  die  families  De  Beer  en  MuIIer,  onder^ndere,  ’n  belangrike 
rol  gespeel  in  die  gemeentelike  organisasie  van  die  Renosterpoortwyk 
ten  tye  van  ds.  A.  J.  Begemann  van  die  Nederduitsch  Hervormde  Ge- 
meente  Pretoria,  en  het  hulle  ook  ’n  aandeel  geneem  in  die  oprigting 
van  ’n  Hervormde  kerkgebou  op  die  plaas  Rietfontein,  en  verder  ’n 
aktiewe  aandeel  geneem  in  die  Renosterpoortse  afdeling  van  die 
Konsulentsgemeente  van  Pretoria.  Uit  die  reisverslag  van  ds.  Neeth- 
ling  blyk  dit  duidelik  dat  die  aanvang  van  kerklike  werksaamhede 
in  die  Renosterpoort-omgewing  vanaf  Maart  1852  dateer  en  dat  Re- 

nosterpoort  dus  as  die  oudste  kerkplek  van  die  Potchefstroomse  Ge- 
meente  in  die  Elandsrivierwyk,  beskou  moet  word.  In  vergelyking 
met  die  omliggende  gebied,  was  daar  aan  die  begin  van  die  vyftiger 
jare  ’n  betreklike  getalsterke  bevolkingsametrekking  in  daardie  sen- 
traal-  en  strategies-geleë,  skilderagtige  en  vrugbare  streek  en  aan- 
gesien  dit  ook  op  die  hoofroete  tussen  Lydenburg  en  die  sentrale  en 
westelike  deel  van  die  Oorvaalse  gebied  gelê  het,  wek  dit  geen  ver- 
wondering  dat  ds.  Neethling  in  Maart  1852  skrywe:  „RJiienosterpoort 
is  bestemd  en  schoon  gelegen  voor  een  dorp.’*  Of  dit  sy  persoonlike 
sienswyse  was  en  of  hy  die  algemene  verlangens  van  die  burgers, 
met  wie  hy  daar  in  aanraking  gekom  het,  weergegee  het,  is  nie  seker 
nie.  Maar  op  grond  van  die  feit  dat  hy  op  hoogte  was  van  die  ongun- 
stige  faktore  wat  Renosterpoort  minder  geskik  vir  dorpstigting  ge- 
maak  het,  kan  die  afleiding  gemaak  word  dat  die  kwessie  van  dorp- 
stigting  op  Renosterpoort  destyds  in  gesprekke  opgeduik  en  vrylik 
bespreek  is.  Nadat  hy  die  verskillende  gunstige  en  ongunstige  faktore 
i.v.m.  die  stigting  van  ’n  dorp  op  Renosterpoort  teen  mekaar  opge- 
weeg  het,  blyk  sy  persoonlike  houding  uit  sy  opmerking:  „Of  hier 
dus  ooit  een  dorp  zal  worden  gesíicht,  betvi^fel  ik.”  Die  belangrik- 
heid  van  die  opmerkings  van  ds.  Neethling  lê  egtcr  hierin  dat  daar 
in  Maart  1852  sprake  was  van  die  stigting  van  ’n  dorp  op  ’n  piaas  by 
die  sentraal-  en  strategies-geleë,  en  betreklik  digbewoonde  Renoster- 
poort.  Dat  daar  destyds  in  regeringskringe  en  onder  die  algemene 
publiek  ’n  dringende  behoefte  ontstaan  het  aan  ’n  dorp  op  een  of 
ander  geskikte  plek  in  die  sentraal-geleë  Elandsrivierwyk,  sou  duide- 
lik  aan  die  lig  kom  tydens  die  Junie-sitting  van  die  Volksraad  ’n  paar 
maande  later. 

Die  reservering  van  die  piaas  Bronkhorstfontein  vir  dorpstigting. 

In  die  volksraadsitting  wat  in  Junie  1852  op  Potchefstroom  plaas- 
gevind  het,  op  ’n  tydstip  toe  daar  nog  geen  sprake  was  van  die  stig- 
ting  van  die  Elandspoort-genieente  van  die  Transvaalse  Kerk,  of  die 
dorp  Pretoria  op  gedeeltes  van  die  plaas  Elandspoort  en  Daspoort  nie, 
is  kort  voor  die  afsluiting  van  die  sitting  die  volgende  besluit  geneem; 
„Is  besloten  dat  den  plaats  genaamt  de  Bronnekorsvontyn  alwaar  de 
bovenste  weg  doorgaat  van  Zuikerbosrand  naar  Leydenburg,  de 
grootte  van  twee  plaatse  met  de  daarnaast  aangeieegende  hout  tot  nut 
voor  een  dorp  wort  vrygehouden  en  niet  uitgegeven  zal  worden.” 

Vir  navorsers,  wat  in  die  verlede  belanggestel  het  in  die  ontstaan 
van  Pretoria,  was  die  presiese  ligging  van  die  plaas  ,,Bronnekorsvon- 
tyn,”  wat  die  Volksraad  in  1852  vir  die  aanleg  van  ’n  dorp  in  gedagte 
gehad  het,  nog  steeds  ’n  onopgeloste  en  tergende  probleem. 

Prof.  dr.  S.  P.  Engelbrecht,  wat  hom  in  sy  studieíyd  in  Nederland 

en  al  die  jare  daarna  in  die  geskiedenis  van  Pretoria  geïnteresseer 
het,  het  in  sy  geskrifte  oor  die  onstaan  van  Pretoria,  die  plaas  Bronk- 
horstfontein  verkeerdelik  geassosieër  met  die  Fonteinedal,  digby  die 
teenswoordige  Pretoria,  waar  Lucas  C.  Bronkhorst  omstreeks  1840 
die  plaas  Groenekloof  as  woonplaas  aangelê  het.  Dieselfde  vergissing 
is  begaan  deur  P.  H.  S.  van  Zyl  wat  in  sy  ,,Die  Helde-Album”  Bronk- 
horstfontein,  die  geboorteplaas  van  veldkornet  B.  J.  de  Lange,  ook 
verkeerdelik  met  Groenkloof  geassosiër  het.  In  sy  boek  ,,Pretoria  van 
kerkplaas  tot  regeringsetel,”  verskil  skrywer  hiervan,  van  die  gevolg- 
trekking  van  prof.  Engelbrecht  en  het  nader  aan  die  waarheid  ge- 
kom  waar  hy  die  plaas  „Bronnekorsvontyn,”  waarna  in  die  volks- 
raadsbesluit  verwys  word,  verbind  het  met  die  plaas  Bronkhorstfon- 
tein  177,  in  die  omgewing  van  Bapsfontein,  op  die  hoofpad  tussen 
Pretoria  en  Delmas.  Dié  lokalisering  was  egter  ook  verkeerd. 

Die  juiste  lokalisering  van  die  plaas  ,,Bronnekorsvontyn”  het  nou 
aan  die  lig  gekom  toe  daar  — met  die  oog  op  die  voorgeskiedenis 
van  Erasmusdorp  — opnuut  ondersoek  ingestel  is  na  die  presiese 
ligging  van  die  historiese  plaas  „Bronnekorsvontyn  alwaar  de  boven- 
ste  weg  doorgaat  van  Zuikerbosrant  naar  Leydenburg.” 

Die  eerste  vraag  wat  beantwoord  moes  word,  was  die  roete  waar- 
langs  die  ,,bovenste  weg  doorgaat  van  Zuikerbosrant  naar  Leyden- 
burg.”  Uit  ’n  besluit  van  die  Volksraad  tydens  sy  Lydenburgse  sitting 
op  27  Mei  1850,  waartydens  daar  gehandel  is  oor  die  instelling  van 
’n  vaste  ,,Brieven  Post”  deur  die  Volksraad  tussen  Lydenburg  en 
Mooirivier  (Potchefstroom),  blyk  dit  dat  die  roete  vanaf  Lydenburg 
gegaan  het  oor  Renosterpoort  en  Suikerboschrand  na  Potchefstroom 
en  vandaar  weer  oor  dieselfde  pad  terug.  Die  „Renosterpoort”  waar- 
na  hier  verwys  word,  is  die  poort  by  Renoster-  of  Vaalkop,  noord 
van  Erasmusdorp  en  nie  die  ander,  bekende  Renosterpoort,  noord  van 
die  teenswoordige  Pietersburg  nie.  Die  afleiding  kan  gemaak  word 
dat  die  roete  vanaf  Renosterpoort  oor  of  verby  die  teenswoordige 
Erasmusdorp  in  die  rigting  van  Delmas,  Suikerboschrand  na  Potchef- 
stroom  gegaan  het.  Veldkornet  K.  P.  Minnaar,  wat  geruime  tyd  op  die 
plaas  Bynespoort  gewoon  het,  en  onder  wie  ’n  gedeelte  van  die  oor- 
vleuelingsgebied  destyds  geressorteer  het,  was  een  van  ’n  aantal 
veldkornette  langs  die  roete  van  wie  verwag  was  om  sy  medewer- 
king  te  verleen  in  verband  met  die  bespoediging  van  die  posvervoer. 

Uit  hierdie  posreëlings  en  ook  na  aanleiding  van  die  feit  dat  dié 
pad  in  1850  en  1852  deur  die  besoekende  predikante  van  die  Kaapse 
Kerk  gebruik  is,  kan  die  afleiding  gemaak  word  dat  die  ,,Bronne- 
korsvontyn,”  waarna  in  die  volksraadsbesluit  verwys  word,  op  een 
of  ander  plek  op  daardie  roete  geleë  moes  gewees  het.  Die  verdere 
afleiding  wat  gemaak  kan  word,  is  dat  die  plaas  êrens  tussen  Re- 

Die  gedeelte  van  Middelburg  387,  gemerk  B,  waar  die  Voortrekkerdorp  omstreeks 
1852  tot  stand  sou  kom  en  wat  in  1891  vir  die  stigting  van  'n  dorp  aangebied  is. 
'n  Byskrif  by  die  kaart  van  Jas.  Brooks  verwys  na  die  vier  plase  Weltevrede  37, 
Goedgedacht  38,  Middelburg  387  en  Zonderfout  283,  ,,vroeger  geïnspecteerd  onder 
de  naam  "Bronkhorstfontein"  en  grensende  aan  Rondevlei  en  Schoongezicht  (oos), 
Moabsvelden  (suid),  Witklip  en  Leeufontein  (wes)  en  Hekpoort  (noord).  A was 
'n  gedeelte  van  Zonderfout  (J.  F.  Schutte),  B 'n  gedeelte  van  Middelburg  (C.  E. 
Schutte)  en  C die  plase  Weltevrede  en  Goedgedacht,  en  gedeeltes  van  Zonderfout 
en  Middelburg  (J.  Viljoen).  Die  oorspronklike  bakens  is  aangewys  deur  inspekteur 
M.  Prinsloo.  Die  afstand  vanaf  Pretoria  was  ongeveer  40  rhyl  Oos-suid-oos.  Die  pad 
tussen  Delmas  en  Bronkhorstspruit  loop  vandag  aan  die  westekant  van  die  B- 
gedeelte  van  Middelburg. 

nosterpoort  en  Suikerboschrand  gelê  het.  Bronkhorstfontein  Nr.  177, 
in  die  omgewing  van  Bapsfontein,  was  — by  nadere  beskouing  — te 
veel  na  die  weste  en  te  ver  verwyder  van  die  hoofpad  geleë,  terwyl 
Bronkhorstfontein  Nr.  627,  die  betreklike  klein  plasie  aan  die  ooste- 
kant  van  Hondsrivier  en  suid  van  Roodepoort  Nr.  474  en  Wachteen- 
beetjeskop  410,  blykens  ’n  ondersoek,  eers  aan  die  begin  van  hierdie 
eeu  deur  die  samevoeging  van  gedeeltes  van  laasgenoemde  twee 
plase  tot  stand  gekom  het,  en  in  1852  dus  nog  nie  bestaan  het  nie. 

Ofskoon  die  plaas  Bronkhorstfontein  by  Bapsfontein  ietwat  te  ver 
weswaarts  gelê  het,  het  skrywer  hiervan  nietemin  tot  onlangs  die 
mening  bly  huldig  dat  dit  die  plaas  was  wat  die  Volksraad  in  1852 
vir  die  stigting  van  ’n  dorp  opsy  gesit  het.  Die  probleem  is  egter  op 
’n  onverwagse  wyse  opgelos  toe  die  memorie  wat  J.  A.  Breedt,  J.  F. 
Schutte  en  94  ander  burgers  in  1891  aan  die  Regering  oor  die  stigting 
van  ’n  dorp  aan  die  bolope  van  die  Bronkhorstspruit  gerig  het,  onder 
die  aandag  van  skrywer  hiervan  gekom  het.  Die  memorialiste  uit  die 
,,Bovenwyk  Bronkhorstspruit”  vra  in  die  memorie  dat  Middelburg  Nr. 
387,  die  plaas  van  C.  E.  Schutte,  geleë  aan  die  boiope  van  die  Bronk- 
horstspruit,  as  dorp  geproklameer  moet  word.  Nadat  die  memorialistc 
al  die  moontlike  voordele  van  dorpstigting  op  die  plaas  Middelburg 
opgenoem  het,  noem  hulle  ten  slotte  nog  die  volgende  oorweging  ; 

„Dat  genoemde  plaats  verder  aaníoont  voor  de  doeieinden  uiterst 
geschikt  te  zyn  door  het  feit  dat  dezelve  door  de  oorspronkeiyke 
Voortrekkers  dezer  Republiek  voor  de  aanleg  eener  stad  uitge- 
kozen  werd,  ten  tyde  dat  de  lokaliteiten  voor  andere  síeden  ge- 
kozen  werden.” 

Uit  die  motivering  vir  die  keuse  van  Middelburg  Nr.  387  as  ge- 
skikte  terrein  vir  ’n  nuwe,  sentraal-geleë  dorp,  waar  — volgens  ’n 
opmerking  van  oudlanddros  A.  F.  du  Toit  teenoor  waamemende  pre- 
sident  M.  J.  Viljoen  op  2 Januarie  1865  — ongeveer  2,000  erwe  opge- 
meet  kon  word,  blyk  dit  dat  die  plaas  Bronkhorstfontein  deur  die 
,,oorspronkelyke  Voortrekkers  dezer  Republiek”  vir  die  aanleg  van 
’n  dorp  uitgekies  is.  Waar  die  memoialiste  aan  die  begin  van  die  ne- 
gentiger  jare  van  opinie  was  dat  die  Middelburgplaas  nog  steeds 
,,uiterst  geschikt”  was  vir  die  stigting  van  ’n  dorp,  het  die  burgers 
en  volksraadslede  uit  die  jaar  1852  die  eertydse  Bronkhorstfontein 
waarskynlik  in  dieselfde  lig  beskou. 

Blykens  ’n  aantekening  van  goewermentslandmeter  James  Brooks 
op  ’n  kaart  van  die  plase  Middelburg  387,  Zonderfout  283,  Goedge- 
dacht  38  en  Weltevreden  37,  is  die  plase  oorspronklik  onder  die  naam 
Bronkhorstfontein  deur  M.  Prinsloo  geïnspekteer.  Die  histories  be- 
langrike  plaas,  geleë  op  die  Hoëveld  aan  die  bolope  van  die  Bronk- 
horstspruit,  was  oorspronklik  9140  morge  en  517  vk.  roedes  groot. 

Aan  die  suidekant  het  die  plaas  aan  Moabsvelden  gegrens,  aan  die 
oostekant  aan  Schoongezicht  en  Rondevlei  (die  woonplaas  van  veld- 
komet  J.  J.  Prinsloo,  vader  van  die  latere  ds.  J.  J.  Prinsloo),  aan  die 
noordekant  aan  Hekpoort  en  aan  die  westekant  aan  Leeufontein  en 
Witklip. 

Die  eiendomsplaas  Middelburg  Nr.  387  wat  tans  in  die  Akteskan- 
toor  onder  die  nommer  231  IR  geregistreer  staan  en  voorheen  onder 
34  Springs  en  16  Delmas,  en  wat  in  1891  vir  die  stigting  van  ’n  dorp 
beskikbaar  gestel  is,  was  blykbaar  dié  gedeelte  van  Bronkhorstfon- 
tein  waarop  die  nuwe  Oorvaalse  dorp  in  die  vyftiger  jare  aangelê  sou 
word.  Na  ’n  inspeksie  deur  veldkomet  P.  J.  Muller  in  die  eerste  ge- 
deelte  van  die  sestiger  jare,  is  die  plaas  op  1 Julie  1865,  op  dieselfde 
dag  waarop  die  plaas  op  ’n  openbare  veiling  gekoop  is,  deur  die  Re- 
gering  op  die  naam  van  Marthinus  Johannes  Viljoen  getransporteer. 
Ten  tye  van  die  oordrag  van  Middelburg  op  die  naam  van  M.  J.  Vil- 
joen  was  die  plaas  1756  morge  en  575  vk.  roedes  groot.  Toe  dit  des- 
tyds  bekend  geword  het  dat  die  Regering  nie  meer  van  plan  was  om 
die  plaas  Bronkhorstfontein  vir  openbare  doeleindes  te  gebruik  nie, 
het  daar  ’n  vrees  ontstaan  dat  die  plaas  van  meer  as  9,000  morge 
net  aan  een  aansoeker  toegeken  sou  word.  Daar  het  egter  geen  grond 
vir  so’n  gerug  bestaan  nie  aangesien  dit  spoedig  geblyk  het  dat  die 
plaas  wat  oorspronklik  vir  ’n  dorpsterrein  bestem  was,  in  vier  plase, 
met  afwisselende  groottes,  onderverdeel  en  op  ’n  geadverteerde,  open- 
bare  veiling  op  Pretoria  op  1 Julie  1865  sonder  ’n  reserweprys  aan 
die  hoogste  bieder  verkoop  sou  word.  Volgens  die  advertensie  was 
die  plase  geskik  en  gesond  vir  perde  sowel  as  groot  en  klein  vee  en 
goed  voorsien  van  water. 

In  1874  het  Viljoen  driekwart  van  die  plaas  oorgemaak  aan  sy 
skoonseun,  Christiaan  Ernst  Schutte  JFsn.  en  in  1879  het  die  res  in 
besit  van  sy  seuns,  Piet  Retief  Viljoen  en  Jan  Hendrik  Viljoen,  ge- 
kom. 

Toe  M.  J.  Viljoen,  wat  ’n  tydlank  Lid  van  die  Uitvoerende  Raad 
was  en  in  die  sestiger  jare  ook  as  President  waargeneem  het,  in  Maart 
1872  driekwart  van  Middelburg  387  op  naam  van  sy  skoonseun  laat 
transporteer  het,  het  die  oorspronklike  eienaar  die  voorwaarde  gestel 
dat  Schutte  sy  gedeelte  van  Middelburg  nie  mag  verkoop,  verhuur 
of  belas  nie  gedurende  die  lewe  van  Viljoen  of  sy  eggenote,  en  dat 
laasgenoemde  die  reg  van  vrye  weiding  oor  die  hele  plaas  sou  behou. 

Nadat  die  Volksraad  in  Junie  1852  die  plaas  Bronkhorstfontein  vir 
’n  toekomstige  dorpsterrein  gereserveer  het,  het  die  kwessie  van  dorp- 
stigting  geen  aandag  in  die  vergaderings  van  die  Kommissieraad  in 
1852  en  van  die  Volksraad  in  Maart  1853  ontvang  nie.  Eers  in  die 
sitting  van  die  Kommissieraad  op  Rustenburg  in  Augustus  1853  het 

die  begeerte  tot  dorpstigting  sterk  na  vore  gekom.  Die  kwessie  van 
dorpsaanleg  is  druk  bespreek  deur  die  „zeer  talryk  verzamelde  pub- 
liek,”  en  ooreenkomstig  die  uitgesproke  begeertes  het  die  twee  kom- 
mandante-generaal,  M.  W.  Pretorius  en  P.  J.  Potgieter,  ’n  voorstel 
ingedien  om  „de  zittingplaats  der  Volksraad  te  bepalen  in  het  midden 
des  Lands  terwyl  dit  tot  grooter  gemak  der  geheele  bevolking  strek- 
ken  zou.”  Dit  is  opmerklik  dat  in  die  voorstel  van  die  twee  komman- 
dante-generaal  geen  melding  gemaak  word  van  ’n  besondere  plek  nie. 
Op  daardie  stadium  wou  die  publiek  op  Rustenburg  blykbaar  alleen 
hul  begeerte  uitspreek  ten  opsigte  van  ’n  sentraal-geleë  plek  met  die 
oog  op  die  uiteindelike  stigting  van  ’n  dorp  op  „een  plaats  in  het 
midden  der  bewoond  land  . . . waar  de  Ed.  Volksraad  hunne  zitting 
neeme  zal  . . . . ” 

Dit  blyk  dus  dat  die  aanwesige  publiek  tydens  die  gelyktydige  by- 
eenkoms  van  die  Algemene  Kerkvergadering,  Kommissie-  cn  Krygs- 
raad  aan  die  begin  van  Augustus  1853  op  Rustenburg,  aangedring 
het  op  die  vasstelling  van  ’n  sentraal-geleë  plek  waar  die  Volksraad 
ter  wille  van  die  gerief  van  alle  belanghebbendes  van  oor  die  hele 
Republiek,  sitting  kon  neem.  Die  indruk  word  gewek  dat  Bronkhorst- 
fontein  op  daardie  stadium  nie  meer  in  oorweging  geneem  is  vir  die 
stigting  van  die  nuwe  dorp,  wat  ook  as  regeringsetel  moes  dien,  maar 
dat  voorkeur  gegee  is  aan  plase  in  die  omgewing  van  die  Apiesrivier, 
waar  daar  intussen  ’n  bevolkingsametrekking  plaasgevind  en  ook  ’n 
behoefte  aan  ’n  nuwe  kerkplek  ten  behoewe  van  die  Transvaalse  Kerk 
ontstaan  het. 

Met  die  aankoop  van  Nooitgedacht  en  gedeeltes  van  Daspoort  en 
Elandspoort  deur  komdt.-genl.  M.  W.  Pretorius  in  die  loop  van  1853 
en  die  totstandkoming  van  die  Elandspoort-gemeente  met  sy  kerk 
plek  op  die  plaas  Elandspoort  in  1854,  en  die  formele  stigting  van 
Pretoria  op  dieselfde  plek  in  November  1855,  sou  die  plaas  Bronk- 
horstfontein  wat  in  Junie  1852  vir  die  stigting  van  ’n  sentraal-geleë 
dorp  opsy  gesit  is,  nie  meer  verder  vir  die  doeleindes  van  dorpstig- 
ting  gebruik  word  nie,  en  het  die  skilderagtig-geleë  en  waterryke 
plaas  vir  ’n  hele  aantal  jare  as  regeringsgrond  ongebruik  gelê.  Met 
die  snelle  opvulling  van  die  verskillende  meer  sentraal-geleë  wyke 
van  Pretoria-distrik  en  die  bewoning  en  ontwikkeling  van  die  noorde- 
like  en  westelike  distrikte  van  die  Republiek,  het  daar  intussen  ’n 
nuwe  bevolkingsametrekking  en  ook  ’n  behoefte  aan  die  totstand- 
koming  van  ’n  kerkplek  vir  ’n  nuwe  gemeente  in  daardie  wyke  ont- 
staan,  en  het  die  grootpad  oor  Bronkhorstfontein,  as  gevolg  van  die 
ontwikkeling  van  die  gebied  rondom  en  noord  van  die  teenswoordige 
Pretoria,  en  die  ontstaan  van  nuwe  verbindingspaaie  met  die  noorde- 
like  en  noordoostelike  gedeelte  van  die  Republiek,  sy  oorspronklike, 
jarelange  belangrikheid  verloor. 

Maarten  Adriaan  Schalekamp  (1829,  Klundert,  Brabant,  Nederland,  1917, 
Spitskop)  en  sy  tweede  vrou,  Anna  Susanna  Minnaar  (1853-1945), 
dogter  van  Philip  Carel  Minnaar  (veldkornet  van  die  Elandsrivierwyk  tot 
in  1884)  en  Maria  Jacoba  Bronkhorst  (dogter  van  J.  G.  S.  (Gert) 
Bronkhorst).  M.  A.  Schalekamp,  'n  vriend  en  vertroueling  van  Staats- 
president  Kruger,  kerkraadslid  en  voorsinger  van  die  Gereformeerde 
Kerk,  Pretoria,  was  in  die  negentiger  jare  die  invloedryke  voortekenaar 
op  memories  waarin  burgers  van  Elandsrivier-  en  Bronkhorstspruitwyke 
die  regering  gevra  het  vir  die  stigting  van  'n  dorp  en  die  oprigting  van 
'n  stasiegebou  op  die  plaas  Hondsrivier.  Die  dogtertjie  wat  ook  op  die 
foto  verskyn,  Anna  Susanna  Schalekamp,  is  in  1889  gebore  en  is  later 
getroud  met  die  heer  Mennega.  Mev.  Mennega,  'n  suster  van  mev. 
M.  J.  (Harm)  Oost,  woon  tans  in  Pretoria. 

Voordat  die  heer  Schalekamp  op  Spitskop  begin  boer  het  het  hy  vir 
'n  tydlank  op  die  plaas  Witpoort  skoolgehou. 

Toe  die  stigting  van  Pretoria  ’n  voldonge  feit  geword  het  en  dit 
ook  duidelik  geword  het  dat  Bronkhorstfontein  nie  meer  vir  die 
stigting  van  ’n  dorp  gebruik  sou  word  nie,  het  verskillende  inwoners 
van  die  Elandsrivierwyk  belanggestel  in  die  plaas.  Na  vertoë  het 
die  Regering  toegestem  dat  Bronkhorstfontein  in  vier  plase  onder- 
verdeel  en  op  ’n  openbare  veiling  aan  die  hoogste  bieders  verkoop 
mag  word.  By  dié  geleentheid  het  M.  J.  Viljoen  een  van  die  vier 
plase,  wat  van  toe  af  as  Middelburg  Nr.  387  bekend  sou  staan,  ge- 
koop  en  op  sy  naam  laat  registreer. 

Die  stigting  van  Pretoria  het  dus  tot  gevolg  gehad  dat  die  eerste 
poging  tot  dorpstigting  op  die  oewers  van  die  Bronkhorstspruit  in 
die  jare  wat  onmiddellik  op  1852  gevolg  het,  nie  werklikheid  geword 
het  nie.  Indien  daar  in  daardie  jare  nie  ’n  dorp  in  die  omgewing  van 
die  Apiesrivier  tot  stand  gekom  het  nie,  en  daar  wel  tot  dorpstigting 
op  die  plaas  Bronkhorstfontein  oorgegaan  sou  gewees  het,  sou  die 
naam  van  daardie  dorp,  wat  waarskynlik  op  die  plaas  Bronkhorst- 
fontein  sou  gestig  word,  vermoedelik  die  naam  Middelburg,  wat 
mettertyd  aan  die  plaas  gegee  is,  ontvang  het.  In  hierdie  verband  is 
die  keuse  van  die  plaasnaam  deur  M.  J.  Viljoen  in  die  sestiger  jare 
veelseggend.  Toe  sake  anders  verloop  het  as  wat  aanvanklik  verwag 
is  en  ’n  nuwe  dorp  elders  in  die  onmiddellike  omgewing  gestig  is,  en 
die  poging  tot  dorpstigting  sodoende  misluk  het,  is  die  plaas  metter- 
tyd  vir  ander  doeleindes  aangewend  en  sou  daar  eers  veertig  jaar 
daarna  ’n  nuwe  poging  aangewend  word  om  op  ’n  gedeelte  van  die 
oorspronklike  Bronkhorstfontein,  ’n  dorp  aan  te  lê. 

Ds.  Van  der  Hoff  se  verwysing  na  die  stigting  van  ’n  dorp. 

In  ’n  brief  wat  ds.  Dirk  van  der  Hoff  op  3 Augustus  1854  vanaf 
Potchefstroom  aan  prof.  Lauts  van  Nederland  geskryf  het,  verwys 
hy  eers  na  die  „kraaijennest,  Lydenburg,  een  ellendig  nest  10  á 12 
huizen  of  liever  hutten  ter  nauwernood  voor  de  helft  bewoond,  van 
hier  byna  ongenaakbaar  door  de  hooge  en  klipperige  bergruggen  . . ” 
Dan  gaan  hy  voort  om  te  sê  dat  „ik  heb  voor  my  een  plaats  laten 
aanteekenen  in  het  Distrikt  Lydenburg  aan  deze  zyde  van  de  leelijke 
bergen  waarvan  ik  U zoo  even  sprak  en  in  welke  nabyheid  men  van 
plan  is  een  dorp  aan  te  leggen  ...” 

As  in  aanmerking  geneem  word  dat  die  Elandsrivier  destyds  die 
wesgrens  van  die  Lydenburg-distrik  was,  kan  die  afleiding  gemaak 
word  dat  die  plaas  ,,aan  deze  zyde  van  de  leelijke  bergen,”  wat  ds. 
Van  der  Hoff  vir  hom  in  1854  laat  aanteken  het,  aan  die  oostekant 
van  die  Elandsrivier  gelê  het  en  dus  in  die  ,,nabyheid”  van  die  ter- 
reine  wat  vroeg  in  die  vyftiger  jare  vir  dorpstigting  in  aanmerking 
gekom  het,  nl.  Renosterpoort,  Bronkhorstfontein  en  Pretoria. 

Sketskaart  van  'n  dorp  op  die  plaas  Hondsrivier  bestaande  uit  1248  dorpserwe  en 
een  dorpsplein.  Die  verskillende  paaie,  spruite  en  opstalle  kom  ook  op  die  kaart 


Ds.  Van  der  Hoff  se  verwysing  na  die  stigting  van  ’n  dorp,  het 
moontlik  betrekking  gehad  op  die  stigting  van  Pretoria,  waarvan 
die  stigting  vanaf  Augustus  1853  ter  sprake  gekom  het,  en  die  Elands- 
poortse  Kerkplek  in  Junie  1854  gestig  is  as  voorloper  van  die  dorp 
Pretoria,  wat  in  November  1855  deur  die  Volksraad  goedgekeur  is. 
Die  vraag  is  egter  of  ds.  Van  der  Hoff  werklik  van  opinie  was  dat  die 
omgewing  van  die  Apiesrivier,  nege  uur  te  perd  van  Renosterpoort, 
in  die  ,,nabyheid  van  de  leelijke  bergen”  geleë  was.  Indien  so,  het  sy 
verwysing  moontlik  betrekking  op  Pretoria  gehad.  So  nie,  kom  die 
vraag  onwillekeurig  na  vore  of  die  terrein  wat  destyds  vir  die  stigting 
van  ’n  dorp  genoem  is,  nie  miskien  die  omgewing  van  Renosterpoort 
of  Bronkhorstfontein  was  nie. 

3.  POGINGS  TOT  DIE  STIGTING  VAN  ’N  DORP  TUSSEN 
MIDDELBURG  EN  PRETORIA  IN  DIE  TAGTIGER  EN 
NEGENTIGER  JARE. 

„Vredenburg”  by  Renosterpoort. 

Sover  vasgestel  kon  word,  was  daar  vanaf  Junie  1852,  toe  die  piaas 
Bronkhorstfontein  aan  die  bolope  van  die  Bronkhorstspruit  vir  ’n  sen- 
traalgeleë  dorpsterrein  deur  die  Volksraad  gereserveer  is  — maar  as 
gevolg  van  die  ontstaan  van  die  Kerkplaas  Elandspoort  in  1854  en 
die  stigting  van  Pretoria  in  November  1855,  nie  as  sodanig  benut 
is  nie  — tot  aan  die  begin  van  die  negentiger  jare,  geen  verdere 
poging  om  in  die  digbevolkte  streek  in  die  omgewing  van  die  Honde- 
rivier  en  Bronkhorstspruit  ’n  dorp  te  stig.  Prof.  Engelbrecht  het  ’n 
aantal  jare  gelede  egter,  na  aanleiding  van  die  feit  dat  die  kerkplek 
op  Renosterpoort  na  die  Mapogoorlog  van  1883  met  die  naam  „Vre- 
denburg”  aangedui  is,  die  mening  uitgespreek  dat  die  mense  van 
daardie  omgewing  miskien  van  plan  was  om  by  Renosterpoort  ’n 
dorp  te  stig  as  ’n  herinnering  aan  die  goeie  afloop  van  die  oorlog. 
Van  die  tweede  poging  tot  dorpstigting  by  Renosterpoort  en  tewens 
die  derde  in  die  gebied  tussen  Pretoria  en  Middelburg,  het  daar  des- 
tyds  as  gevolg  van  die  Kerkvereniging  van  1885  ook  niks  tereg  gekom 
nie. 

Die  versoek  tot  dorpstígting  deur  M.  A.  Schalekamp  en  ander  burgers. 

In  ’n  aantal  gelykluidende  memories  wat  almal  die  plaas  Spitskop, 
distrik  Pretoria,  as  plek,  en  17  Maart  1891  as  datum  van  onderte- 
kening  aangegee  het,  het  die  heer  M.  A.  Schalekamp  as  eerste  onder- 
tekenaar,  en  176  ander  burgers  van  die  omliggende  gebied,  hulle  tot 
die  regering  van  die  Zuid-Afrikaansche  Republiek  gewend  met  die 
versoek  dat  ’n  dorp  in  hulle  omgewing  en  wel  „ten  Zuiden  van  Bronk- 

horstspruit”  gestig  moes  word.  By  die  memories  was  ’n  kaart  wat 
die  memorialiste  laat  maak  het,  aangeheg  ,,die  alles  aanwyst.”  Ver- 
der  lui  die  memories  dat  „de  plaats  die  wy  daartoe  opgeven  voor  een 
dorp  uitmuntend  geschikt  is  daarvoor  wegens  grond  en  water”  en 
dat  die  voorgestelde  dorp  naby  die  opgemete  Oosterspoorlyn  en  on- 
geveer  halfpad  tussen  Pretoria  en  Middelburg  lê.  Die  ligging  sou  ook 
baie  gunstig  wees  ten  opsigte  van  die  omliggende  ,,metaal-  en  steen- 
koolmynen.”  Die  memorialiste  het  bygevoeg  dat  hulle  aansoek  doen 
vir  die  stigting  van  ’n  dorp  vir  nog  ’n  belangrike  rede  : „Daar  velen 
van  ons  ondergetekenden,  al  oud  zyn  geworden,  van  het  voorregt 
ontstoken  om  naby  een  dorp  te  zyn  en  nu  alreeds  in  ons  land  geen 
streek  bekend  zyn  (waar)  de  inwoners  zoo  ver  verwyderd  zyn  van 
een  dorp.”  Hulle  beklemtoon  nietemin  dat  hulle  nie  soseer  na  hul 
persoonlike  belange  omsien  nie  maar  dink  aan  die  nut  wat  so’n  dorp 
in  die  toekoms  vir  hulle  nakomelinge  sou  hê.  Afsluitend  is  gevra  dat 
’n  kommissie  van  die  Regering  die  plaas  wat  hulle  vir  die  stigting  van 
’n  dorp  aanbeveel,  moes  kom  besigtig. 

Op  die  dorpskaart  wat  saam  met  Memorie  Nr.  2 van  inwoners  van 
die  Elandsrivierwyk  ingestuur  is,  is  daar  ’n  aantekening  wat  lui  dat 
die  kaart  ’n  „schets  van  een  dorp”  is  wat  1248  erwe  met  ’n  grootte 
van  118  by  212  vt.  bevat,  en  dat  die  dorp  ontwerp  is  op  ’n  terrein 
ten  ooste  en  ten  suide  van  Bronkhorstspruit,  geleë  in  die  wyk  Elands- 
rivier,  distrik  Pretoria. 

Uit  die  kaart  blyk  dit  dat  verskillende  paaie  naby  die  woonhuis 
van  C.  J.  G.  Erasmus,  eienaar  van  die  plaas  Hondsrivier,  geleë  aan 
die  noordoostekant  van  die  plaas,  bymekaar  gekom  het.  Een  van  die 
paaie,  ,,kolenpad”  genoem,  het  in  ’n  oostelike  rigting  na  die  „kolen- 
myn”  op  die  plaas  Roodepoort  474,  gegaan;  ’n  ander  ,,kolenpad”  in 
’n  westelike  rigting  na  Pretoria,  verby  die  ,,watermolen”  aan  die 
noordekant  van  die  samevloeiing  van  die  Honderivier  en  Kroonspruit. 
In  die  noordwestelike  hoek  van  die  kaart  en  nie  vêr  van  die  water- 
meule  nie,  word  die  ligging  van  die  woonhuis  van  D.  F.  Smit  aange- 
toon.  By  die  watermeule  het  daar  ’n  pad  weggeswaai  oor  Kroon- 
spruit  en  Honderivier  wat  ten  suide  van  Honderivier  in  ’n  westelike 
en  suidelike  rigting  vertak  het.  By  die  suidelike  vertakking  het  daar 
’n  pad  aangesluit  wat  naby  die  woonhuis  van  Erasmus  weggeswaai 
het  van  die  „kolenpad  naar  Pretoria,”  en  die  Honderivier  aan  die 
westekant  van  sy  samevloeiing  met  die  Bronkhorstspruit  gekruis  het. 
Die  vierde  pad  wat  op  die  kaart  aangetoon  word  en  wat  tussen  die 
twee  ,,kolenpaden”  gelê  het,  was  die  „transportpad  van  Marabastad 
naar  Transvaal  Zilvermyn,  wat  suidooswaarts  deur  die  oostelike  ge- 
deelte  van  die  voorgestelde  dorp  gegaan  het,  en  die  ander  een  ,,naar 
Prinsloo  Zilvermyn,”  wat  aan  die  suidekant  van  die  Bronkhorstspruit 

van  die  ander  grootpad  weggeswaai  en  deur  die  westelike  gedeelte 
van  die  voorgestelde  dorp  in  ’n  suidwestelike  rigting  gegaan  het.  Die 
ligging  van  die  destydse  dorp  sou  feitlik  op  dieselfde  terrein  as  die 
latere  Erasmusdorp  gewees  het,  met  dié  verskil  dat  die  destydse 
dorpserwe  ’n  groter  gebied  van  die  suidoostelike  hoek  van  die  plaas 
Hondsrivier  sou  beslaan  het.  Die  dorpsplan  het  voorsiening  gemaak 
vir  nege  strate  wat  van  oos  na  wes  geloop  het  en  vir  ses  strate  van 
noord  na  suid  terwyl  die  ruim  dorpsplein  feitlik  in  die  sentrum  van 
die  dorp  tot  stand  sou  kom.  Terwyl  die  rigting  van  die  telegraaflyn 
van  Middelburg  na  Pretoria,  wat  oor  Hondsrivier  aan  die  noordekant 
van  die  Bronkhorstspruit  geloop  het,  aangetoon  word,  word  die  Oos- 
terspoorlyn,  wat  destyds  besig  was  om  opgemeet  te  word,  sowel  as 
die  ligging  van  die  Bronkhorstspruitstasie,  nie  op  die  dorpskaart 
aangetoon  nie. 

Die  memories  bevattende  onder  andere  name  van  Krugers,  Engel- 
brechts,  Malans,  Duvenages,  Oosthuizens,  Coertzes,  Rykaards,  Kie- 
sers,  Van  der  Lindes,  Van  Rensburgs,  Prinsloos,  Bothas,  Booysens, 
Gouwse,  Roetse,  Van  Stadens,  Pieterses,  Vermeulens,  Bronkhorsts 
en  ander  burgers  van  die  wyk  Elandsrivier,  is  eers  op  31  Maart  1891 
deur  die  Staatsekretaris,  die  heer  C.  van  Boeschoten,  ontvang,  en  op 
26  Mei  van  dieselfde  jaar  het  hy  aanbeveel  dat  indien  die  Regering 
oorweging  wou  skenk  aan  die  versoek  tot  dorpstigting,  dit  wenslik 
sou  wees  om  eers  behoorlike  inligting  by  die  Registrateur  van  Aktes 
in  te  win. 

Die  versoek  tot  dorpstigting  deur  J.  A.  van  Emmenes  en  ander 
burgers. 

Intussen  het  daar  ’n  ander  memorie,  gedateer  13  April  1891,  en 
afkomstig  uit  die  Middelburg-distrik,  by  die  Staatspresident  en  Volks- 
raad  uitgekom.  Hierin  vra  die  here  J.  A.  van  Emmenes,  J.  P.  Janneke 
en  40  ander  inwoners  van  die  omgewing  van  Doornbult,  distrik 
Middelburg,  maar  waarvan  sommige  memorialiste  in  die  distrik  Pre- 
toria  woonagtig  was,  dat  aan  die  Wilgerivier,  halfpad  tussen  Pretoria 
en  Middelburg,  ’n  spoorwegstasie  gebou  en  op  die  plaas  Doornbult 
Nr.  530  ’n  dorp  geproklameer  moet  word.  Die  memorialiste  het  die 
aandag  van  die  Volksraad  gevestig  op  die  feit  dat  die  voorgestelde 
dorpsterrein  in  die  middel  van  steenkool-  en  silwermyne  van  die 
Middelburg-  en  Pretoria-distrikte  geleë  sou  wees  en  by  die  groot 
kruispad  van  Standerton  na  die  Bosveld  en  Zoutpansberg. 

Die  memoriekommissie  het  aan  die  Volksraad  aanbeveel  dat  op  die 
versoek  tot  die  bou  van  ’n  spoorwegstasie  afwysend  beskik  moet 
word,  „doch  wat  betreft  het  stichten  van  een  dorp  beveelt  Uwe  Com- 
missie  de  E.  A.  Eerste  Volksraad  aan  deze  memorie  te  verwyzen  naar 

de  HEd.  Regering  ten  einde,  indien  ’t  haar  noodig  dunkt,  aan  laatst- 
genoemde  verzoek  van  memorialisten  te  voldoen.” 

Hierdie  memorie  van  die  Middelburgers  en  enkele  Pretorianers  is 
op  29  Junie  1891  na  aanleiding  van  die  rapport  van  die  Memorie- 
kommissie  deur  die  Eerste  Volksraad  behandel.  Op  grond  van  ’n 
tegniese  beswaar,  naamlik  dat  die  memorie  oor  twee  afsonderlike  sake 
handel,  te  wete  die  versoek  tot  die  bou  van  ’n  stasie  en  die  stigting 
van  ’n  dorp,  wou  volksraadslede  De  Beer  en  A.  D.  W.  Wolmarans  die 
memorie  na  die  memorialiste  terugverwys,  terwyl  ander  lede,  onder 
wie  Spies,  J.  P.  Meyer  en  S.  W.  Burger,  weer  van  opinie  was  dat  die 
stasie  en  die  dorp  op  een  plek  aangevra  word.  Die  heer  Loveday, 
weer,  wou  die  memorie  nie  na  die  Regering  verwys  nie  omdat  hy 
bevrees  was  dat  die  Regering  die  stigting  van  die  aangevraagde  dorp 
sou  goedkeur,  wat  syns  insiens  net  ’n  spekulasie  was  van  die  ,,Maat- 
schappy  voor  Wilgerivier.”  Die  Volksraad  het  na  die  lang  bespreking 
met  12  stemme  teen  11  besluit  om  die  „Commissie-rapport,”  waarin 
aanbeveel  word  dat  die  aansoek  vir  die  stigting  van  ’n  dorp  na  die 
Regering  verwys  word  — goed  te  keur.  Wolmarans  en  De  Beer  het 
laat  aanteken  dat  hulle  in  die  minderheid  gestem  het  omdat  die  be- 
handeling  van  die  memorie  in  stryd  sou  wees  met  Artikel  71  van  die 
Reglement  van  Orde  waarin  bepaal  word  dat  enige  memorie  nie  meer 
as  een  „punt”  moet  bevat. 

Die  rapport  van  die  Memorie-Commissie  en  die  Volksraadsbesluit 
van  29  Junie  1891  is  daarna  vir  algemene  inligting  as  ’n  goewer- 
mentskennisgewing  in  die  Staats  Courant  van  17  Julie  1891  gepubli- 
seer. 

Intussen  het  J.  C.  Minnaar,  Registrateur  van  Aktes,  aandag  gegee 
aan  die  versoek  om  inligting  oor  die  voorgestelde  dorpstigting  op  die 
plaas  Hondsrivier,  wat  op  26  Mei  1891  aan  hom  gerig  is.  Op  29  Julie 
het  hy  aan  die  Staatsekretaris  geskrywe  dat  hoewel  hy  vermoed  en 
glo  dat  in  albei  memories  waarin  gevra  word  vir  die  stigting  van  ’n 
dorp,  dieselfde  lokaliteit  bedoel  word,  hy  egter  op  daardie  stadium 
nie  met  sekerheid  kon  sê  nie  dat  dit  wel  so  is.  Ofskoon  albei  memo- 
ries  vra  vir  die  proklamering  van  ’n  dorp  halfpad  tussen  Pretoria  en 
Middelburg,  verwys  die  memorie  van  Van  Emmenes  en  ander  burgers 
(R8 152/91)  na  ’n  terrein  aan  die  Wilgerivier,  terwyl  op  die  sketskaart 
wat  Schalekamp  en  sy  memorialiste  by  hul  memorie  ingesluit  het 
(R3360/91),  die  voorgestelde  dorp  aan  die  Honderivier  en  Bronkhorst- 
spruit  gelê  het.  Verder  wys  die  Registrateur  van  Aktes  daarop  dat 
albei  memories  versuim  het  om  die  naam  en  eienaar  van  die  plaas 
waarop  die  dorp  aangelê  sou  word,  te  noem.  Verder  het  die  memoria- 
liste,  volgens  die  Registrateur  van  Aktes,  ook  nagelaat  om  die  toe- 
stemming  tot  dorpstigting  van  die  betrokke  eienaar  of  eienaars  in 

te  sluit  aangesien  die  toestemming  van  die  eienaar  van  ’n  plaas  waar- 
op  die  stigting  van  ’n  dorp  aangevra  word,  ’n  vereiste  tot  goedkeuring 
van  die  aansoek  tot  dorpstigting  is.  Hy  het  verder  laat  blyk  dat  as 
daar  aan  sekere  voorwaardes  voldoen  sou  word,  hy  origens  gesn 
beswaar  tot  die  aangevraagde  dorpstigting  het  nie,  ofskoon  hy  nie 
te  vinde  is  nie  vir  die  verklaring  van  sodanige  dorp  cot  ’n  afsonderlike 
distrik. 

Aangesien  die  dorpskaart  by  een  van  die  memories  van  Schalekamp, 
baie  duidelik  aantoon  dat  die  voorgestelde  dorp  op  ’n  gedeelte  van 
Hondsrivier  geleë  was,  dat  C.  J.  G.  Erasmus  die  eienaar  was,  en  dat 
selfs  die  ligging  van  sy  woonhuis  aangetoon  word,  wek  dit  verbasing 
dat  die  Registrateur  van  Aktes  hom  onkundig  gehou  het  oor  die  naam 
en  eienaarskap  van  die  plaas  langs  die  Honderivier  en  Bronkhorst- 
spruit.  Andersins  behoort  dit  ook  vir  die  regeringsamptenare  duidelik 
te  gewees  het  dat  daar  in  die  memories  aansoek  was  vir  die  stigting 
van  twee  afsonderlike  dorpe.  Dit  is  egter  opmerklik  dat  die  amptenare 
in  Pretoria  by  verskillende  geleenthede  baie  onkunde  en  ’n  traagheid 
van  optrede  aan  die  dag  gelê  het.  Die  trae  optrede  van  die  amptenare 
sal  duidelik  aan  die  lig  kom  wanneer  die  verdere  gang  van  sake  be- 
spreek  word.  Hierdie  optrede,  of  eintlik  gebrek  aan  optrede,  by  die 
amptenare  van  die  kantoor  van  die  Staatsekretaris,  het  — naas  die 
houding  wat  C.  J.  G.  Erasmus  self  algaande  ingeneem  het,  meer  as 
enigiets  anders  daartoe  meegewerk  dat  Erasmusdorp  nie  reeds  in  die 
negentiger  jare  van  die  vorige  eeu  tot  stand  gekom  het  nie. 

Die  Landdros  van  Pretoria  is  in  die  tussentyd  gevra  om  inligting 
oor  die  voorgestelde  terreine  vir  dorpstigting  in  te  win,  en  op  21 
September  1891  het  die  heer  J.  S.  Smit  aan  die  Staatsekretaris  laat 
weet  dat  die  eienaar,  C.  J.  G.  Erasmus,  hom  ingelig  het  dat  die  naam 
van  die  plase  Hondenrivier  en  Bronkhorstspruit  is  en  dat  die  plase 
ongeveer  tien  minute  aan  die  onderkant,  dit  wil  sê  aan  die  noorde- 
kant  van  die  ,,Bronkhorstspruit  Slachtveld,”  geleë  was.  Erasmus  het 
hom  meegedeel  dat  hy  sy  toestemming  tot  die  stigting  van  die  voor- 
gestelde  dorp,  bestaande  uit  1248  opgemete  erwe,  reeds  gegee  het 
maar  dat  hy  nie  bereid  was  nie  om  enige  weiveld  af  te  staan.  Vol- 
gens  landdros  Smit  het  Erasmus  geen  kennis  gedra  nie  van  die  ligging 
van  die  stuk  grond  waarvan  die  memorie  van  Van  Emmenes 
(R8152/91)  praat,  maar  dat  hy  seker  is  dat  daardie  memorialiste  ’n 
ander  stuk  grond  in  gedagte  gehad  het,  veral  omdat  die  Van  Em- 
menes-memorie  spreek  van  ’n  kruispad  ten  opsigte  van  Standerton, 
Boschveld  en  Zoutpansberg  en  dat  dit  aan  die  Wilgerivier  lê.  Daar- 
by  het  hy  gevoeg  dat  die  plaas  van  Erasmus  nie  aan  die  Wilgerivier 
gelê  het  nie  en  dat  oor  die  plaas  ook  geen  kruispad  gaan  nie. 

Oud-landdros  Christian  E.  Schutte  van  Pretoria  (sittende  regs,  met  een 
van  sy  seuns  langs  hom)  as  krygsgevangene  op  Ladysmith  (18-11-1901). 
Hy  was  in  die  negentiger  jare  eienaar  van  'n  gedeelte  van  Middelburg  387 
waarop  'n  aantal  memorialiste  'n  dorp  wou  stig.  Hy  was  'n  seun  van 
J.  F.  Schutte,  die  eerste  diaken  en  dominé  (voorleser)  van  Rustenburg 
en  ouderling  en  landdros  van  Pretoria. 

Die  versoek  tot  dorpstígting  deur  J.  A.  Breedt,  J.  F.  Schutte 
e.a.  burgers. 

Terwyl  die  regeringsamptenare  in  Pretoria  besig  was  orn  aandag 
aan  die  twee  memories  van  Schalekamp  en  Van  Emmenes  te  gee,  het 
die  here  J.  A.  Breedt,  J.  F.  Schutte  en  94  ander  burgers  van  die  wyk 
Bronkhorstspruit,  distrik  Pretoria,  ’n  memorie  aan  die  Staatspresident 
en  Lede  van  die  Uitvoerende  Raad  gerig,  waarin  hulle  die  stigting 
versoek  van  ’n  stad  op  ’n  terrein  wat  in  die  middel  van  Pretoria, 
Johannesburg,  Heidelberg,  Standerton,  Ermelo  en  Middelburg  geleë 
was. 

Die  memorialiste  het  uit  hul  pad  gegaan  om  te  beklemtoon  dat 
hulle  nie  net  alleen  die  belangií  van  die  omwonende  burgers  in  ge- 
dagte  het  nie  maar  dat  dit  ook  in  die  belang  van  die  inwoners  van 
die  Republiek  in  die  algemeen  is  dat  ’n  stad  aangelê  word  êrens  in 
die  sentrum  tussen  die  bogenoemde  stede  en  dorpe.  Die  terrein  wat 
die  memorialiste  in  die  oog  het,  volgens  die  memorie,  is  min  of  meer 
tussen  40  en  50  myl  van  elkeen  van  genoemde  dorpe  en  stede.  Die 
stigting  van  so  ’n  sentraal-gelee  dorp  sou  groot  voordele  met  hom 
meebring  vir  die  omwonende  boere  terwyl  die  handelskommunikasie 
tussen  die  genoemde  dorpe  en  stede  daardeur  vergemaklik  sou  word. 
Die  plaas  wat  die  memorialiste  as  baie  gunstig  geleë  geag  het  vir  die 
stigting  van  ’n  stad,  was  die  plaas  Middelburg  387,  geleë  in  die  Bo- 
venwyk  Bronkhorstspruit,  dlstrik  Pretoria,  waarvan  die  heer  Chris- 
tiaan  Schutte,  die  eienaar  was. 

Die  motivering  van  die  memorialiste  vir  die  keuse  van  die  plaas 
Middelburg  387  vir  die  stigting  van  ’n  nuwe  dorp  was  die  volgende  : 

1.  Die  plaas  is  goed-geleë  vir  die  stigting  van  ’n  stad  en  beskik  oor 
’n  sterk  stroom  water  aangesien  die  Bronkhorstspruit  daardeur 
loop.  Daar  is  dus  ’n  oorvloedige  watervoorraad,  meer  as  voldoen- 
de  vir  die  doeleindes  van  ’n  groot  stad,  nie  alleen  vir  besproeiings- 
maar  ook  vir  huishoudelike  doeleindes.  Die  ligging  van  die  grond 
is  van  so’n  aard  dat  die  water  vir  besproeiingsdoeleindes  maklik 
uitgekeer  kan  word. 

2.  Die  terrein  is  goed  uitgekies  met  die  oog  op  uitspanplekke  terwyl 
geleentheid  vir  suipinge  vir  vee,  voorsien  sou  word. 

3.  Verder  is  gewys  op  die  beskikbaarheid  van  steenkool  in  die  om- 
gewing,  wat,  sodra  dit  bewerk  word,  ’n  groot  bevolking  sou  kon 
dra. 

4.  Ook  silwermyne  is  ’n  paar  myl  daarvandaan  verwyder. 

5.  Wanneer  die  mense  wat  reeds  in  die  silwermyne  in  diens  was, 
verder  sou  vermeerder  en  aangevul  word  met  steenkoolwerkers, 
sou  hulle  reeds  die  kem  van  ’n  groot  stad  vorm. 

Kaart  van  die  gedeelte  van  Middelburg  387  wat  in  1891  aan  C.  E.  Schutte  JFsn. 
behoort  het  en  wat  vir  die  stigting  van  'n  sentraal-geleë  dorp  beskikbaar  gestel  is. 

6.  Dan  noem  die  memorialiste  laastelik  ’n  baie  interessante  oorwe- 
ging  vir  die  stigting  van  ’n  stad,  naamlik  „dat  genoemde  plaats 
verder  aantoont  voor  de  doeleinden  uiterst  geschikt  te  zyn  door 
het  feit  dat  dezelve  door  de  oorspronkelyke  Voortrekkers  dezer 
Republiek  voor  de  aanleg  eener  stad  uitgekozen  werd,  ten  tyde 
dat  de  lokaliteiten  voor  andere  steden  gekozen  werden.” 

Hierdie  verwysing  na  die  dorpsterrein  wat  deur  die  Voortrekkers 
uitgekies  is,  het  natuurlik  betrekking  op  die  volksraadsitting  van 
Junie  1852  toe  daar  besluit  is  dat  die  plaas  Bronkhorstfontein  geleë 
aan  dig  boonste  pad  van  Potchefstroom  oor  Suikerbosrand  na  Lyden- 
burg,  met  sy  hout  en  water,  vir  die  stigting  van  ’n  dorp  uitgehou 
moes  word.  By  hierdie  poging  tot  dorpstigting  in  1852  is  reeds 
vroeër  stilgestaan. 

Hierdie  nuwe  aansoek  vir  dorpstigting  teen  die  einde  van  1891,  het 
die  regering  voor  ’n  baie  lastige  situasie  te  staan  gebring.  Dit  het 
dr.  W.  J.  Leyds,  die  Staatsekretaris  genoop  om  op  9 Desember  1891, 
’n  verslag  van  die  Landdros  van  Pretoria  hieroor  aan  te  vra  nadat 
P.  D.  F.  la  Grange  van  die  plaas  Onverwacht,  pk.  Loding,  intussen 
op  5 Oktober  navraag  gedoen  het  oor  die  vordering  in  verband  met 
die  gevraagde  dorpstigting  aan  die  Wilgerivier.  Die  plaas  Onverwacht 
waaroor  verskillende  paaie  gegaan  het,  waaroor  die  spoorlyn  aangelê 
sou  word  en  waardeur  die  Wilgerivier  gestroom  het,  was  destyds  ’n 
bekende  stilhouplek  vir  poskoetse  en  transportwaens.  Die  verslag  oor 
die  plaas  Middelburg  is  eers  op  20  Februarie  1892  deur  landdros  J.  S. 
Smit  aan  die  Staatsekretaris  deurgestuur.  Landdros  Smit  skrywe  dat 
sover  aan  hom  bekend,  die  plaas  Middelburg  387,  behalwe  vir  die 
feit  dat  dit  nie  aan  ’n  spoorweglyn  geleë  is,  meer  aanbevelenswaardig 
vir  die  aangevraagde  dorpstigting  is  as  die  plaas  van  Erasmus  aan 
die  Bronkhorstspruit  aangesien  die  plaas  Middelburg  387  sentraal 
geleë  is  tussen  Pretoria,  Heidelberg  en  Middelburg;  goed  van  water 
voorsien  is  en  oor  ongeveer  2,000  morge  weiveld  beskik.  Daarby  moet 
in  gedagte  gehou  word  dat  die  distrikte  Pretoria,  Heidelberg  en 
Middelburg  so  groot  is  dat  die  plaas  Middelburg,  indien  dit  tot  ’n 
dorp  verklaar  word,  later  ’n  eie  distrik  kan  vorm  met  die  nuwe  dorp 
as  middelpunt  en  landdrossetel.  Wat  vir  die  Landdros  van  Pretoria 
verder  ook  van  belang  was,  was  die  feit  dat  die  memorie  wat  vra 
vir  die  stigting  van  ’n  dorp  op  die  plaas  Middelburg  387,  baie  tal- 
ryker  onderteken  is. 

Bostaande  argumente  wat  landdros  Smit  ten  gunste  van  die  plaas 
Middelburg  387  genoem  het,  het  blykbaar  gewig  by  die  Regering  ge- 
dra,  want  op  26  Februarie  1892  het  dr.  Leyds  aan  die  Onder-Staat- 
sekretaris  geantwoord  dat  die  Regering  met  die  plan  ten  opsigte 
van  die  stigting  van  ’n  dorp  op  die  plaas  Middelburg  387  instem  en 

die  nodige  goedkeuring  vir  die  stigting  van  ’n  dorp  op  die  plaas 
Middelburg  van  die  Volksraad  sou  vra.  Op  1 Maart  1892  is  J.  A. 
Breedt,  J.  F.  Schutte  en  die  ander  memorialiste  vervolgens  laat  weet 
van  die  besluit  van  die  Regering. 

Memories  uit  Johannesburg  (R15569/91  by  R3660/91)  wat  reeds 
in  Desember  1891  opgestel  en  intussen  ontvang  is,  het  verdere  steun 
aan  die  voorstanders  van  die  Middelburg  387-terrein  gegee. 

Omstreeks  die  helfte  van  1892  het  dit  gelyk  of  die  plaas  van 
Erasmus  aan  die  Bronkhorstspruit  en  nahy  die  Honderivier  op  daar- 
die  stadium  nie  meer  vir  die  stigting  van  ’n  dorp  in  daardie  geweste 
in  aanmerking  geneem  sou  word  nie. 

In  die  lig  van  die  feit  dat  daar  tussen  Maart  en  Augustus  1892 
by  die  regeringsamptenare  in  Pretoria  nog  nie  volkome  duidelikheid 
bestaan  het  waar  presies  die  terrein  geleë  was  waar  Schalekamp  en 
Van  Emmenes  en  die  memorialiste  van  die  verskillende  memories, 
’n  dorp  wou  stig  nie,  en  dat  die  Regering  daarbenewens  reeds 
besluit  het  om  die  Volksraad  te  versoek  om  ’n  dorp  op  die  plaas 
Middelburg  387  te  stig,  het  C.  van  Boeschoten,  die  Onder-Staat- 
sekretaris  aan  die  Staatsekretaris  te  kenne  gegee  dat  ,,R3660/91 
(dit  wil  sê  die  memorie  van  Schalekamp  in  verband  met  ’n  dorp  aan 
die  Bronkhorstspruit)  nu  geen  verdere  consideratie  vereischt,”  (dit 
wil  sê  tussen  Maart  en  Augustus  1892,  aangesien  die  memo  van  Van 
Boeschoten  aan  dr.  Leyds  sonder  datum  is).  Blykens  die  memo  van 
die  Onder-Staatsekretaris  het  die  eerste  poging  tot  die  stigting  van 
’n  dorp  op  die  plaas  Hondsrivier  van  C.  J.  G.  Erasmus  in  die  jare 
1891/1892  dus  misluk,  grootendeels  as  gevolg  van  die  goed  gemoti- 
veerde  vertoë  wat  J.  A.  Breedt,  J.  F.  Schutte  en  ander  memorialiste 
met  díe  oog  op  die  stigting  van  ’n  dorp  op  die  sentraal-geleë  en  his- 
toriese  plaas  Middelburg  387,  die  vroeëre  Bronkhorstfontein  uit  die 
Voortrekkertyd,  tot  die  Regering  gerig  het. 

Nadat  Van  Boeschoten  beslis  het"^at  die  terrein  langs  die  Bronk- 
horstspruit  op  daardie  stadium  nie  meer  verdere  oorweging  vereis 
het  nie,  het  hy  terselfdertyd  verwys  na  die  terrein  wat  in  R3620/90 
deur  landdros  Smit  vir  ’n  dorp  aanbeveel  is.  Maar  aangesien  twee 
dorpe  nie  so  naby  mekaar  gestig  kan  word  nie,  sou  die  terrein  wat 
in  bogenoemde  R.-stuk  aanbeveel  is,  ook  nie  meer  in  aanmerking  kom 
nie. 

Die  versoek  tot  dorpstigting  deur  W.  Pretorius,  D.  J.  Muller 
e.a.  burgers. 

Laasgenoemde  memorie  het  betrekking  gehad  op  die  versoek  wat 
W.  Pretorius,  D.  J.  MuIIer  en  ’n  groot  aantal  ander  memorialiste  vroeg 
in  1890  aan  die  Regering  gestuur  het  en  waarin  gevra  is  dat  ’n  dorp 

naby  die  hoekbaken  van  die  distrikte  Pretoria,  Heidelberg,  Stander- 
ton  en  Middelburg  uitgelê  moes  word.  Die  memorialiste  was  burgers 
wat  gewoon  het  aan  die  buitelyne  en  in  die  nabyheid  van  die  hoek- 
baken  van  die  bogenoemde  vier  distrikte.  Van  Pretoria  was  hulle  60 
myl  verwyder,  van  Heidelberg  36  myl,  van  Standerton  en  Middelburg 
54  myl.  Die  inwonners  wat  aan  die  buitelyne  van  die  vier  distrikte 
gewoon  het,  was  dus  ver  van  ’n  mark  vir  hul  produkte  terwyl  die 
posgeriewe  ook  baie  swak  was.  As  dorpsterrein  is  deur  die  memoria- 
liste  voorgestel  die  plaas  Haverklip  van  Brown,  Kromdraai  van  C. 
Boshoff  en  E.  Mears,  albei  naby  die  oorsprong  van  die  Wilgerivier, 
of  enige  ander  plaas  in  die  nabyheid  daarvan. 

Nadat  C.  J.  Joubert,  Hoof  van  Mynwese  op  12  Maart  1890  laat 
blyk  het  dat  hy  geen  beswaar  teen  die  uitleg  van  ’n  gewone  dorp  het 
nie  — dit  moes  egter  nie  ’n  standsdorp  wees  nie  — het  dr.  Leyds 
op  2 April  die  opinie  van  die  Landdros  van  Pretoria  gevra,  nadat  die 
Hoof  van  Mynwese  op  31  Maart  te  kenne  gegee  het  dat  die  gebied 
as  ’n  ongeproklameerde  gebied  buite  sy  werkkring  val.  Landdros 
Smit  het  op  9 April  1890  geantwoord  dat  hy  ’n  dorp  sonder  ’n  distrik 
sterk  aanbeveel  veral  in  die  lig  van  die  feit  dat  die  memorialiste 
ver  weg  van  ’n  dorp  gewoon  het,  ’n  omstandigheid  wat  baie  ongerief 
vir  die  burgery  met  hom  meegebring  het,  ,,vooral  met  de  steeds 
meerdere  bevolking  van  de  koolvelden  waarvoor  een  Kantoor  en 
Regter  dikwyls  zeer  spoedig  noodzakelyk  vereischt  worden.”  Hy  het 
egter  bygevoeg  dat  hy  persoonlik  onbekend  is  met  die  plase  wat 
as  moontlike  dorpsterrein  genoem  is. 

Die  tydperk  van  wik  en  weeg  en  uitskakeling  van  sekere  aansoeke. 

Hierdie  memorie  (R3620/90)  het  in  die  tussentyd  geen  verdere  aan- 
dag  gekry  nie.  Eers  teen  die  einde  van  Maart  1892  het  die  versoek, 
tesame  met  die  ander  memories  in  verband  met  ’n  dorp  op  Honds- 
rivier  (R3660/91):  op  ’n  plaas  aan  die  Wilgerivier  (R8152/91);  en  op 
die  plaas  Middelburg  387  (R14608/91)  vir  ’n  beslissing  na  een  of 
ander  kant  toe,  onder  die  aandag  van  Van  Boeschoten  gekom.  Soos 
ons  reeds  gesien  het,  het  an  Boeschoten  tussen  Maart  en  Augustus 
1892  beslis  dat  die  versoek  tot  dorpstigting  op  Haverklip  of  Krom- 
draai,  vanweë  die  nabyheid  van  die  voorgestelde  dorp  op  die  plaas 
Middelburg  387,  wat  vir  dorpstigting  aanbeveel  is,  nie  verder  oorweeg 
sou  word  nie. 

Nadat  die  Onder-Staatsekretaris  eers  die  plaas  Hondsrivier  aan 
die  Bronkhorstspruit  as  terrein  vir  ’n  dorpstigting  uitgeskakel  het, 
en  daarna  ook  Haverklip  en  Kromdraai  naby  die  hoekbaken  van  die 
distrikte  Pretoria,  Heidelberg,  Standerton  en  Middelburg,  het  hy  ver- 
volgens  dieselfde  tyd  tussen  Maart  en  Augustus  1892  aandag  gegse 

aan  R8152/91,  waarop  die  Volksraadsbesluit  609  van  Junie  1891  be- 
trekking  gehad  het,  naamlik  „het  aan  het  oordeel  van  de  Regering 
overlatende  in  de  daarin  bedoelde  localiteit  een  dorp  te  stichten,” 
dit  wil  sê  op  die  ongenoemde  plaas  laer  af  aan  die  Wilgerivier. 

Dan  kry  ons  die  volgende  verrassende  beslissing  van  die  Onder- 
Staatsekretaris:  ,,Aangenomen  dat  daarin  dezelfde  localiteit  bedoeld 
wordt  als  in  R3660/91  (d.w.s.  die  plaas  Hondsrivier  van  Erasmus) 
hebben  wy  daar  niets  meer  mede  te  doen.”  Aangesien  Van  Boescho- 
ten,  op  grond  van  gebrekkige  inligting  ten  opsigte  van  die  ligging 
van  die  plaas  langs  die  Wilgerivier  wat  hy  met  die  plaas  Honds- 
rivier  van  Erasmus  verwar  en  vereenselwig  het,  het  Van  Boescho- 
ten  in  sy  beslissing  gefouteer.  Hy  het  verkeerdelik  „aangenomen” 
dat  die  twee  aansoeke  vir  dorpstigting  op  dieselfde  plaas  betrekking 
gehad  het. 

Ons  moet  egter  aanvaar  dat  Van  Boeschoten  op  daardie  tydstip 
werklik  onder  die  indruk  verkeer  het  dat  R8 152/91  ook  betrekking 
gehad  het  op  die  plaas  Hondsrivier  van  Erasmus,  wat  reeds  uitge- 
skakel  was  en  wat  dus  nie  meer  vir  verdere  oorweging  as  terrein 
vir  ’n  dorp  in  aanmerking  geneem  hoef  te  word  nie. 

Nadat  die  verskillende  moontlike  terreine  vir  dorpstigting  agter- 
eenvolgens  uitgeskakel  is,  het  Van  Boeschoten  na  die  proses  van  wik 
en  weeg  en  uitskakeling,  aan  die  hand  gegee  dat  ’n  Uitvoerende 
Raadsbesliut  ontwerp  sou  moet  word  vir  voorlegging  van  R 14608/91 
(handelende  oor  Middelburg  387  as  dorpsterrein)  aan  die  Volksraad. 
In  hierdie  verband  het  Van  Boeschoten  dit  ook  wenslik  geag  dat  die 
inhoud  van  al  die  betrokke  memories  onder  die  aandag  van  die  Volks- 
raad  behoort  te  kom  en  dat  die  Volksraad  ook  terselfdertyd  herinner 
moet  word  aan  Volksraadsbesluit  609  van  29  Junie  1891  voordat  die 
„zaak  nu  fínaal  haar  beslag  krygt.” 

Vervolgens  het  R14608/91,  wat  oor  die  stigting  van  ’n  dorp  op 
Middelburg  387  gehandel  het,  in  die  Uitvoerende  Raad  onder  be- 
handeling  gekom  en  is  die  volgende  Uitvoerende  Raadsbesluit  641  op 
25  Augustus  1892  geneem  : „Memorie  J.  A.  Breedt  en  J.  F.  Schutte 
en  94  anderen,  dat  een  dorp  moge  worden  aangelegd  in  het  centrum 
gevormd  door  de  dorpen  Pretoria,  Johannesburg,  Heidelberg,  Stan- 
derton,  Ermelo  en  Middelburg  gelegen  op  de  plaats  Middelburg  Nr. 
387,  eigenaar  Christiaan  Schutte  : ,,De  Uitvoerende  Raad  de  wensche- 
lykheid  inziende  in  bovengenoemde  localiteit  een  dorp  te  vestigen  : 
geeft  den  E.  A.  Eersten  Volksraad  in  overweging  de  Regering  te 
machtigen  om,  onder  zoodanige  voorwaarden  als  haar  wenschelyk 
voorkomen,  wat  het  transport  van  het  benoodigde  terrein  en  alle 
andere  vereischten  condities  betreft,  een  overeenkomst  te  treffen  en 
daarna  tot  het  proclameeren  van  bedoeld  dorp  over  te  gaan  zonder 

dat  deze  proclamatie  met  een  distircts-verklaring  gepaard  zal  gaan.” 

Die  Staatspresident  het  in  die  bespreking  wat  op  26  Augustus  in 
die  Volksraad  hieroor  plaasgevind  het,  aanvanklik  verduidelik  dat  die 
plek  wat  vir  ’n  dorp  begeer  word,  bo  aan  Bronkhorstspruit  geleë  was. 

Uit  die  kort  bespreking  wat  daarop  gevolg  het,  het  dit  duidelik 
geblyk  dat  die  stigting  van  ’n  dorp  op  Middelburg  387  vir  die  om- 
wonende  mense  van  baie  groot  belang  sou  wees.  Dit  was  egter  vir 
die  Volksraad  nie  moontlik  nie  om  aan  die  Regering  magtiging  te 
verleen  op  grond  van  die  feit  dat  die  voorwaardes  waarop  die  eienaar 
die  plaas  as  dorp  wil  laat  proklameer,  nie  aan  die  Volksraad  voor- 
gelê  is  nie.  Ook  het  die  Volksraad  nie  geweet  nie  of  die  grond  groot 
genoeg  vir  ’n  dorp  sou  wees. 

Aan  die  einde  van  die  bespreking  is  ’n  voorstel  van  A.  D.  W.  Wol- 
marans,  gesekondeer  deur  Roos  met  15  stemme  teen  6 aanvaar  : „De 
Eerste  Volksraad  lettende  op  Uitvoerende  Raadsbesluit,  artikel  641 
van  25.  8.  1892  vervat  in  Regeringsmissve  van  dezelfden  datum, 
verder  lettende  op  het  feit  dat  het  den  Raad  niet  duidelyk  is,  wat 
de  grootte  betreft  van  bedoeld  stuk  grond,  en  op  welke  voorwaarden 
de  eigenaar  gezegden  grond  tot  dorp  wil  verklaard  hebben, 

Besluit  zich  niet  geheel  te  vereenigen  met  gezegd  Uitvoerende  Raads- 
besluit,  doch  draagt  de  HEd.  Regering  op  een  behoorlyk  onderzoek 
in  te  stellen, 

a.  naar  de  grootte  van  bedoeld  stuk  grond, 

b.  op  welke  voorwaarden  de  eigenaar  gezegde  grond  tot  dorp  ver- 
klaard  wil  hebben  en  welke  rechten  de  Staat  daarin  zal  verkrygen, 
om 

c.  alsdan  een  behoorlyk  rapport  in  de  eerstkomende  gewone  zitting 
van  de  E.  Volksraad  voor  te  leggen  ter  afhandeling  van  deze 
zaak.” 

Op  versoek  van  dr.  Leyds,  die  Staatsekretaris,  op  8 September 
1892,  het  die  Registrateur  van  Aktes  op  19  September  inligting  oor 
die  plaas  Middelburg  387  verstrek,  waarby  die  Landmeter-generaal, 
blykens  ’n  nota  op  3 Oktober,  niks  verder  wou  byvoeg  nie. 

Uit  die  gegewens  wat  die  Registrateur  van  Aktes  verstrek  het,  blyk 
dit  dat  die  plaas  Middelburg  387,  geleë  in  die  Wyk  Elandsrivier  (sic: 
Middelburg  387  het  vanaf  1884  onder  Bronkhorstspruitwyk  geval) 
distrik  Pretoria,  na  gissing  3,000  morge  groot,  oorspronklik  uitgegee 
is  aan  Marthinus  Johannes  Viljoen  (op  een  stadium  Waarnemende 
Staatspresident),  maar  in  September  1892  as  volg  geregistreer  was  : 
Die  westelike,  driekwart  gedeelte,  op  daardie  stadium  opgemeet,  het 
bestaan  uit  1756  morge  575  vk.  roedes  en  was  geregistreer  in  die 
naam  van  Christiaan  Emst  Schutte  JFzoon  (’n  skoonseun  van  M.  J. 

Viljoen),  en  die  resterende  eenkwart  gedeelte  in  die  naam  van  Piet 
Retief  Viljoen  en  Jan  Hendrik  Viljoen  (seuns  van  M.  J.  Viljoen).  Laas- 
genoemde  eenkwart  gedeelte  was  in  September  1892  nog  nie  opge- 
meet  nie.  Van  die  westelike  driekwart  gedeelte  van  C.  E.  Schutte  is 
later  ’n  gedeelte,  groot  602  morge,  getransporteer  op  die  naam  van 
Piet  Retief  Viljoen,  sodat  slegs  ’n  gedeelte  groot  1154  morge  575  vk. 
roedes,  ten  tye  van  die  ondersoek  nog  op  die  naam  van  C.  E.  Schutte 
JFzoon  geregistreer  gestaan  het.  Verder  het  dit  aan  die  lig  gekom 
dat  daar  op  daardie  gedeelte  van  C.  E.  Schutte  op  28  Februarie  1891 
’n  verbandakte  van  R2600.00  gepasseer  is  ten  gunste  van  die  Pretoria 
Executeurskamer,  wat  die  verband  op  sy  beurt  aan  Jemima  Amelia 
Adams  gesedeer  het.  ’n  Bedrag  van  R400.00  is  egter  later  weer  deur 
J.  A.  Adams  aan  die  Pretoria  Executeurskamer  teruggesedeer. 

Vir  een  of  ander  onbekende  rede  is  daar  vir  meer  as  ’n  jaar  niks 
verder  aan  die  saak  gedoen  nie.  Eers  op  17  Oktober  1893  het  T.  J. 
Krogh,  een  van  die  amptenare  in  die  Departement  van  die  Staat- 
sekretaris,  voorgestel  dat  ’n  kommissie  ondersoek  oor  verskillende 
sake  moes  instel  en  dan  verslag  moes  opstel  en  aanbevelings  doen. 
Verder  het  dit  ook  geblyk  dat  daar  in  die  loop  van  die  voorafgaande 
jaar  geen  nuwe  feite  en  gesigspunte  aan  die  lig  gekom  het  nie. 

Eers  op  31  Oktober  het  C.  van  Boeschoten,  die  Waarnemende 
Staatsekretaris,  aan  die  Registrateur  van  Aktes  en  die  Landmeter- 
generaal  berig  dat  die  Regering  wou  handel  in  die  gees  van  ooreen- 
komste  wat  vroeër  gesluit  is  ten  opsigte  van  Grootzuikerboschkop 
(Dullstroom)  en  ander  dorpe.  Die  Registrateur  van  Aktes  is  verder 
gevra  om  verslag  te  doen  oor  die  geskiktheid  van  die  lokaliteit,  die 
aard  van  die  grond,  die  beskikbare  watervoorraad,  en  ander  sake 
wat  in  oorweging  geneem  behoort  te  word  met  die  oog  op  dorpstig- 
ting. 

Op  10  November  1893  het  die  Registrateur  van  Aktes  geantwoord 
dat  hy  oor  punt  a.  van  die  Volksraadsbesluit  van  26  Augustus  1892 
reeds  breedvoerig  in  sy  minute  van  19  September  1892  verslag  ge- 
doen  het.  Oor  punte  b.  en  c.  is  dit  vir  hom  egter  nie  moontlik  om  te 
rapporteer  nie.  Hy  voeg  egter  ’n  afskrif  by  van  die  ooreenkoms  wat 
ten  opsigte  van  Grootzuikerboschkop  getref  is  en  verder  gee  hy  met 
betrekking  tot  punte  b.  en  c.  aan  die  hand  dat  ’n  kommissie  van  on- 
dersoek  die  grond  ter  plaatse  moet  gaan  ondersoek  en  dan  daarna 
’n  volledige  rapport  uitbring,  veral  t.o.v.  die  geskiktheid,  lokaliteit 
en  aard  van  die  grond,  asook  oor  die  water,  en  tewens  van  die  eie- 
naar  verneem  op  watter  voorwaardes  hy  die  grond  tot  dorp  verklaar 
wil  hê. 

Die  heer  Servaas  de  Kock,  die  Landmeter-generaal,  wat  ook  kom- 
mentaar  moes  lewer,  het  op  16  November  gesê  dat  hy  ’n  landmeter 

as  lid  van  die  voorgestelde  kommissie  van  ondersoek  sou  aanbeveel. 

Op  20  November  het  die  Waamemende  Staatsekretaris  aan  die 
Registrateur  van  Aktes  en  die  Landmeter-generaal  laat  weet  dat  dit 
in  die  bedoeling  van  die  Regering  lê  dat  hulle  twee  hulle  as  ’n  kom- 
missie  sou  konstitueer  in  terme  van  die  voorgaande  minute  ten  einde 
ter  plaatse  ’n  ondersoek  in  te  stel  en  ’n  uitvoerige  rapport  uit  te 
bring.  Op  1 Desember  1893  het  die  Registrateur  van  Aktes  egter  laat 
weet  dat  hy  weens  menigvuldige  werksaamhede  onmoontlik  lid  van 
die  bedoelde  kommissie  van  ondersoek  kon  wees. 

’n  Dooiepunt  is  daardeur  bereik  en  intussen  het  daar  niks  verder 
gebeur  nie.  Op  21  April  1894  het  die  Registrateur  van  Aktes  en  die 
Assistent  Landmeter-generaal  in  ’n  gesamentlike  nota  aan  die  Staat- 
sekretaris  berig  dat  hulle  tot  hul  leedwese  nie  in  staat  was  om  te 
kon  handel  in  terme  van  die  minute  van  27  Oktober  1893  om  verslag 
uit  te  bring.  Aangesien  ’n  inspeksie  in  loco  sou  moet  plaasvind,  het 
hulle  aan  die  hand  gegee  dat  ’n  ander  kommissie  aangestel  moet 
word.  Wat  die  verdere  voorwaardes  ten  opsigte  van  die  aankoop  van 
die  grond  aangaan,  sou  inligting  van  die  eienaar,  wat  in  Pretoria 
woonagtig  was,  ingewin  kon  word. 

Ofskoon  dr.  Leyds  op  24  April  1894  by  die  Landmeter-generaal 
en  die  Registrateur  van  Aktes  verneem  het  wie  hulle  in  hul  plek  as 
kommissielede  sou  aanbeveel,  het  die  twee  here  eers  op  4 November 
1895  die  Landdroste  van  Middelburg  en  Standerton  as  lede  van  die 
kommissie  aanbeveel ! Twee  dae  later  is  die  twee  landdroste  in  kennis 
gestel  dat  hulle  as  lede  van  die  kommissie  van  ondersoek  benoem  is. 
Hulle  is  gevra  om  te  handel  in  terme  van  die  minute  van  die  Regis- 
trateur  van  Aktes  en  die  Landmeter-generaal  van  4 November  1895. 

Daarna  het  die  saak  weer  ’n  keer  gesloer  en  eers  in  April  1896 
het  hierdie  saak  weer  onder  die  aandag  gekom.  In  ’n  memo  aan  die 
Onder-Staatsekretaris  word  gesê : „Velen  malen  heb  ik  getracht  dit 
stuk  voor  te  brengen  doch  zonder  sukses.  De  zaak  is  eenvoudig  : In 
R9737/92  bevindt  zich  een  VRB  Art.  1299,  d.d.  26.  8.  92.  De  Regeering 
had  moeten  rapporteeren  in  de  zitting  van  ’93,  doch  heeft  dit  nage- 
laten.  Onderzoek  in  loco  moet  nog  worden  ingesteld.” 

Op  23  April  1896  vra  die  heer  T.  J.  Krogh  dat  ’n  behoorlike  re- 
sumé  van  die  hele  aangeleentheid  gemaak  moes  word  sodat  hy  te 
wete  kan  kom  waaroor  die  saak  gaan.  Nadat  die  here  Kalt,  Bosch  en 
Robertson  by  die  maak  van  die  resumé  betrokke  was,  het  laasge- 
noemde  op  29  Mei  1896  die  resumé  aan  die  heer  Krogh  ter  hand  ge- 
stel.  Hulle  resumeer  R 14608/91  en  nadat  agtereenvolgens  verwys  is 
na  die  aansoek  van  die  memorialiste  vir  die  stigting  van  ’n  stad  êrens 
op  ’n  middelpunt  tussen  Pretoria,  Johannesburg,  Middelburg,  Stan- 

'n  Kaart  waarop  die  ligging  van  die  plaas  Kromdraai  t.o.v.  Pretoria,  Middelburg, 
Bethal,  Standerton,  Greylingstad,  Heidelberg  en  Johannesburg  in  Maart  1897  aan 
die  Regering  besorg  is. 

derton  en  Ermelo;  na  URB  641,  d.d.  25.  8.  1892;  na  EVRB  1299,  d.d. 
26.  8.  1892;  na  die  opdrag  aan  die  Landmeter-generaal  en  Registra- 
teur  van  Aktes  op  20.  11.  1893  om  ooreenkomstig  EVRB  van 
26.  8.  1892  ’n  ondersoek  in  loco  te  doen,  maar  wat  nie  deur  hulle  aan- 
vaar  kan  word  nie;  en  na  die  uiteindelike  aanstelling  van  die  Land- 
droste  van  Middelburg  en  Standerton  vir  die  afhandeling  van  die 
ondersoek  ter  plaatse,  vestig  hulle  die  aandag  op  die  feit  dat  die 
saak  op  daardie  stadium  nog  nie  verder  gevorder  het  nie.  Afsluitend 
het  hulle  geskrywe  dat  ,,volgens  Minute  van  Onder-Staatssecretaris 
op  blz.  3 en  4 zyn  de  memorien  R3660/91,  R3620/90  en  R8152/91 
echter  nog  niet  in  consideratie  genomen  als  ook  Memorie  R1670/94, 
daar  de  plaatsen  voorgesteld  in  deze  memorien  waarschynlyk  onge- 
schikt  zyn  voor  een  dorp.” 

Op  9 Junie  1896  het  die  heer  T.  J.  Krogh  opdrag  gegee  dat  sodra 
minute  R7950/94,  wat  oor  die  aanleg  van  ’n  dorp  op  die  plaas  Krom- 
draai  handel,  afgehandel  is,  die  saak  van  die  aanleg  van  ’n  dorp  op 
die  plaas  Middelburg  387  weer  aandag  moet  kry.  Hy  het  verder  ook 
opdrag  gegee  dat  die  betrokke  lêer  i.v.m.  R14608/91,  wat  deur  sekere 
amptenare  op  sy  versoek  geresumeer  is,  oor  twee  maande  aan  hom 
besorg  moes  word. 

Aangesien  die  betrokke  lêer  met  die  opdrag  van  Krogh  op  9 Junie 
1896  daar  eindig,  is  die  kwessie  van  die  stigting  van  ’n  dorp  op 
Middelburg  387  vir  een  of  ander  onbekende  rede  nie  verder  gevoer 
nie,  en  het  daar  niks  tereggekom  nie  van  die  voorgenome  stigting  van 
’n  dorp  op  die  plaas  Middelburg  387,  ’n  gedeelte  van  die  vroeëre 
Bronkhorstfontein  aan  die  bolope  van  Bronkhorstspruit. 

Versoeke  tot  dorpstigting  deur  C.  J.  Gouws,  H.  P.  Dreyer  e.a.  burgers. 

Nadat  Van  Boeschoten  op  een  of  ander  stadium  tussen  Maart  en 
Augustus  1892  beslis  het  dat  die  aansoek  vir  die  stigting  van  ’n  dorp 
op  die  plaas  Haverklip  of  Kromdraai  nie  in  aanmerking  geneem  be- 
hoort  te  word  nie,  en  op  9 Junie  1896  tog  weer  ’n  keer  verwys  het 
na  die  versoek  vir  die  stigting  van  ’n  dorp  op  die  plaas  Kromdraai 
wat  in  minute  R7950/94  te  derde  gebring  is,  blyk  dit  dat  veldkornet 
J.  H.  N.  Visage  van  die  plaas  Schoongezicht  in  die  wyk  Steenkool- 
spruit,  op  3 Februarie  1894  ’n  memorie  van  C.  J.  Gouws  en  83  ander 
burgers  aan  G.  J.  W.  du  Toit,  die  Landdros  van  Middelburg,  oorhan- 
dig  het,  waarin  gevra  is  vir  die  stigting  van  ’n  dorp  op  Kromdraai, 
die  plaas  van  Boshoff. 

In  die  memorie  het  die  burgers  van  Steenkoolspruit  daarop  gewys 
dat  hulle  ver  verwyder  is  van  enige  dorp.  Hulle  was  60  myl  verwyder 
van  Pretoria  en  Standerton  en  meer  as  50  myl  van  Middelburg  en 
Heidelberg.  Hulle  beklemtoon  die  feit  dat  die  memorialiste  in  die 

Die  kaart  van  'n  dorp  op  die  plaas  Hondsrivier  wat  in  1895  deur  landmeter 
W.  J.  Zernike  saamgestel  en  in  Maart  aan  die  Regering  en  Volksraad 

gestuur  is. 


grootste  moeilikheid  beland  waar  dit  spoedeisende  sake  aangaan  en 
dat  die  arm  burgers  wat  oor  geen  vervoermiddels  beskik  nie,  baie 
probleme  het;  die  gebrek  aan  ’n  naby-geleë  dorp  doen  afbreuk  aan 
die  landsbelange  en  belemmer  die  bloei  van  die  vier  aangrensende 
wyke.  Die  plaas  Kromdraai  van  die  heer  Boshoff  wat  hulle  aanvra 
vir  die  stigting  van  ’n  dorp,  lê  ongeveer  in  die  middel  van  die  dorpe 
Pretoria,  Heidelberg,  Sitanderton  en  Middeiburg,  en  is  volgens  hul 
opinie  uitstekend  geskik  vir  die  aanleg  van  ’n  dorp;  vir  vee  is  daar 
genoeg  water  en  uit  proewe  wat  gemaak  is,  blyk  dit  dat  suiwer  drink- 
water  uit  putte  verkry  kan  word. 

Blykbaar  het  die  aansoek  nie  geslaag  nie  aangesien  daar  in  Maart 
1897  uit  wyk  Hogeveld  van  die  distrik  Heidelberg,  ’n  memorie,  ver- 
gesel  van  ’n  liggingskaart  en  onderteken,  onder  andere,  deur  H.  P. 
Dreyer,  D.  J.  E.  Erasmus,  G.  C.  Vermeulen,  Thos.  Laing  en  baie  ander 
burgers  namens  burgers  van  die  distrikte  Pretoria,  Heidelberg,  Stan- 
derton  en  Middelburg  aan  die  Regering  besorg  is,  waarin  andermaal 
by  die  Regering  aangedring  is  vir  die  proklamering  van  ’n  dorp  op 
die  plaas  Kromdraai  soos  reeds  deur  die  Eerste  Volksraad  toegestaan. 

Vanaf  10  Augustus  1897  tot  10  Mei  1899  het  verskillcnde  rege- 
ringsamptenare  aandag  gegee  aan  die  versoek  tot  stigting  van  ’n 
dorp  op  die  plaas  Kromdraai,  in  die  omgewing  waar  die  dorp  Leslie 
in  latere  jare  tot  stand  gekom  het.  Toe  daar  vanaf  Junic  1894  oor 
die  plaas  as  voorgestelde  dorpsterrein  gememoraiiseer  is,  het  som- 
mige  van  die  voorstanders  van  ’n  dorp  in  daardie  omgewing  in  ’n 
gedeelte  van  die  Bronkhorstspruitwyk  gewoon.  Kromdraai  en  die 
aangrensende  plaas,  Haverklip,  het  aan  die  oostekant  van  die  bo- 
loop  vah  die  Wilgerivier  gelê,  nie  vêr  van  die  vroeëre  Bronkhorst- 
fontein  aan  die  bolope  van  die  Bronkhorstspruit. 

In  die  memorie  van  H.  P.  Dreyer  en  ander  burgers  in  Maart  1897, 
is  weer  ’n  keer  gewys  op  die  sentrale  ligging  van  die  plaas  Kromdraai 
ten  opsigte  van  Pretoria,  Johannesburg,  Heidelberg,  Greylingstad, 
Standerton,  Bethal  en  Middelburg,  wat  respektiewelik  56,  53,  38,  39, 
53,  37  en  50  myl  van  Kromdraai  geleë  was,  en  op  grond  van  sy  sen- 
trale  ligging  baie  geskik  uit  die  oogpunt  van  handel  en  posverkeer. 
Die  memorialiste  het  ook  daarop  nadruk  gelê  dat  sowel  die  Regering 
as  die  omwonende  burgers  baie  by  die  stigting  van  ’n  dorp  in  daar- 
die  omgewing  sou  baat. 

Vir  die  eerste  keer  bemerk  ons  ook  ’n  verwysing  na  die  voorsiening 
in  die  kerklike  behoeftes  van  die  burgers  in  die  volgende  motivering  : 
„Er  bestaat  eene  sterke  begeerte  om  eene  Kerk  en  school  op  te  rich- 
ten  om  niet  langer  zulke  groote  afstanden  te  moeten  ryden  by  ge- 
legenheid  van  kerkgaan  en  de  kinderen  onderwys  te  doen  verkrygen 
waarmede  het  op  heden  allertreurigst  is  gesteld.” 

Kaart  wat  in  April  1895  deur  veldkornet  P.  L.  Uys,  Wyk  Elandsrivier,  saamgestel 
is  nadat  hy  die  voorgestelde  dorpsterrein  met  'n  perd  „afgery"  het. 

Die  memorialiste  het  ook  nie  nagelaat  nie  om  te  beklemtoon  dat 
daar  op  daardie  tydstip  nege  paaie  op  die  plaas  Kromdraai  bymekaar 
aangesluit  het. 

Verskillende  omstandighede  het  uiteindelik  daartoe  meegewerk  dat 
daar  op  die  sentraal-geleë  plaas  Kromdraai  teen  die  einde  van  die 
vorige  eeu  nie  tot  dorpstigting  oorgegaan  is  nie. 

’n  Nuwe  poging  tot  dorpstigting  op  Hondsrivier  aan  Bronkhorstspruit. 

Waar  die  spoor  gevat  is  van  die  aansoek  om  dorpstigting  op  die 
plaas  Middelburg  387  tot  waar  dit  oënskynlik  in  1899  doodgeloop  het, 
kan  die  nuwe  poging  om  op  die  plaas  Hondsrivier  ’n  dorp  te  stig,  nou 
weer  in  oênskou  geneem  word. 

In  memories  wat  deur  ongeveer  160  burgers  van  die  wyke  Elands- 
rivier  en  Bronkhorstspruit  in  Maart  1895  onderteken  en  aan  die  Eerste 
Volksraad  gestuur  is,  is  opnuut  vertoë  gerig  vir  die  stigting  van  ’n 
dorp  op  die  plaas  Hondsrivier.  Die  groot  aantal  memorialiste  het  ge- 
vra  dat  ’n  gedeelte  van  die  plaas  Hondsrivier  van  C.  J.  G.  Erasmus, 
wat  in  oorleg  met  die  eienaar  afgestaan  is,  en  waarvan  hulle  ’n  skets- 
kaart  byvoeg,  tot  ’n  dorp  geproklameer  word.  Hulle  versoek  die  pro- 
klamering  van  ’n  dorp  ,,met  te  meer  vrymoedigheid,  daar  het  voor 
ons  allen  vooral  in  de  toekomst  een  groot  gerief  en  voordeel  zal 
zyn,  dáár,  in  de  onmiddelyke  nabyheid  van  het  station  Bronkhorst- 
spruit,  omtrent  halfweg  tusschen  Pretoria  en  Middelburg  een  dorp 
te  hebben  en  ook,  omdat  juis  daar,  waar  we  het  dorp  gaarne  gepro- 
clameerd  zagen,  een  druk  verkeer  bestaat,  want  alle  groote  trans- 
portpaden  van  Zoutpansberg  naar  de  districten  Heidelberg  en  Stan- 
derton  gaan  juist  langs  of  over  genoemde  stuk  grond.”  Die  voor- 
tekenaar  op  die  memorie  was  hierdie  keer  die  heer  P.  L.  Uys,  Veld- 
komet  vir  die  Elandsrivierwyk  gevolg  deur  al  die  bekende  burgers 
en  ingesetenes  van  sowel  die  Elandsrivier-  as  die  Bronkhorstspruit- 
wyk  van  die  distrik  Pretoria. 

In  ’n  bygaande  nota  wat  veldkornet  Uys,  van  die  plaas  Rietfontein, 
op  29  April  1895  aan  A.  D.  W.  Wolmarans,  Lid  van  die  Eerste  Volks- 
raad,  geskrywe  het,  së  hy  dat  hy  die  aangehegte  kaart  behoorlik 
afgery  het  en  dat  die  eienaar,  C.  J.  G.  Erasmus,  die  stuk  grond  wat 
op  die  kaart  aangedui  word,  vir  ’n  dorp  wil  laat  proklameer.  Dan 
laat  Uys  hom  verder  as  volg  uit;  ,,Het  is  onbesproke  voor  een  dorp, 
zonder  gift.”  Hy  sê  verder  dat  Erasmus  vir  Wolmarans  verder  self 
sal  inlig  en  laasgenoemde  word  gevra  om  die  saak  te  bevorder  en 
ook  hulp  te  verleen  om  ’n  behoorlike  kaart  van  die  stuk  grond  te 
laat  maak. 

In  ’n  aantekening  in  potlood  wat  vermoedelik  deur  A.  D.  W.  Wol- 

'n  Kaart  van  die  ligging  van  die  dorpserwe  op  'n  gedeelte  van  die  plaas 
Hondsrivier,  ook  deur  veldkornet  Uys  saamgestel  en  op  4 April  1896  met 
'n  begeleidende  brief  van  Erasmus  aan  die  Landdros  van  Pretoria  gestuur. 

marans  of  W.  E.  Bok  gemaak  is,  word  ’n  opmerking  teenoor  die  Land- 
dros  van  Pretoria  gemaak  dat  die  grond  in  die  eerste  plek  te  klein  is 
en  dat  laasgenoemde  Erasmus  moet  versoek  om  na  Pretoria  te  kom 
sodat  die  verdere  voorwaardes  vir  die  dorpsaanleg  met  hom  bespreek 
kan  word,  onder  andere  die  aantal  erwe  wat  Erasmus  gewillig  was 
om  aan  die  Regering  af  te  staan.  Die  Regering,  so  lui  die  nota  ver- 
der,  is  van  oordeel  dat  ten  minste  dié  gedeelte  van  die  plaas  ten 
suide  van  die  Hondsrivier  en  Bronkhorstspruit  vir  die  voorgenome 
dorp  bestem  moes  word,  „anders  kan  geen  dorp  daar  worden  aange- 
legd  daar  de  grond  te  klein  is.” 

Nadat  die  memories  voor  die  Volksraad  gedien  het,  het  W.  J.  Foc- 
kens,  Sekretaris  van  die  Eerste  Volksraad,  op  15  Augustus  1895  aan 
die  Staatsekretaris  berig  gestuur  dat  die  twee  memories  waarin  ver- 
soek  is  dat  ’n  dedeelte  van  die  plaas  Hondsrivier  van  C.  J.  G.  Erasmus 
tot  ’n  dorp  geproklameer  word,  voor  die  Eerste  Volksraad  gedien  het 
en  dat  die  ,,Memorie-Commissierapport”  goedgekeur  is  by  Art.  900 
van  die  Notule  van  die  Eerste  Volksraad,  d.d.  12  Augustus  1895.  Die 
aanbeveling  het  as  volg  gelui : ,,De  Commissie  beveelt  Uwe  ver- 
gadering  aan  deze  Memories  te  verwyzen  naar  de  HEd.  Regeering 
met  opdracht  om  te  onderzoeken  of  het  wenschelyk  zou  zyn  op  ge- 
noemde  plaats  een  dorp  uit  te  leggen;  of  de  uitgestrektheid  der  gron- 
den  daartoe  voldoenden  zal  wezen  en  onder  welke  voorwaarden  de 
plaats  voor  gezegd  doel  beschikbaar  zal  worden  gesteld  om  dan  dien- 
aangaande  in  de  volgende  zitting  aan  Uwe  vergadering  te  rapportee- 
ren. 

Die  bespreking  van  die  rapport  van  die  Memoriekommissie  in  die 
Volksraad  het  op  12  Augustus  1895  plaasgevind  na  aanleiding  van 
die  memorie  van  J.  C.  Kloppers,  P.  L.  Uys,  Veldkomet,  en  160  ander 
burgers  van  die  Elandsrivier-  en  Bronkhorstspruitwyk,  asook  een  van 
D.  J.  Muller,  H.  J.  Schalekamp  en  13  ander  burgers  van  dieselfde 
wyke,  distrik  en  datum. 

Albei  memories  het  versoek  dat  ’n  gedeelte  van  die  plaas  Honds- 
rivier  van  C.  J.  G.  Erasmus,  as  ’n  dorp  geproklameer  mag  word.  Na- 
dat  aanvanklik  na  die  aanbeveling  van  die  rapport  van  die  Memorie- 
kommissie  verwys  is  en  ná  een  enkele  opmerking,  is  die  diskussie 
gesluit  en  die  kommissierapport  goedgekeur. 

Wanneer  die  verskillende  pogings  tot  dorpstigting  in  Pretoria- 
distrik  in  die  negentiger  jare  van  die  vorige  eeu  nagegaan  word,  is 
dit  opmerklik  dat  die  vertraging  en  gebrekkige  afhandeling  van  re- 
gerings-  en  volksraadsbesluite  te  wyte  was  aan  die  traagheid  en  onin- 
geligtheid  van  regeringsamptenare.  Ook  met  betrekking  tot  die  uit- 
voering  van  die  volksraadsbesluit  van  Augustus  1895  was  dit  dieself- 
de  geval.  Toe  dr.  Leyds  op  21  Augustus  1895  die  volksraadsbesluit 

i.v.m.  di8  stigting  van  ’n  dorp  op  Hondsrivier  aan  die  Registrateur 
va»  Aktes  vir  kennisname  en  vir  sy  rapport  gestuur  het,  het  laasge- 
noemde  hoofamptenaar  eers  drie  maande  later,  op  12  Novernber  1895, 
gereageer  en  toe  nog  aanbeveel  dat  die  Landdros  van  Middelburg  die 
gevraagde  inligting  breedvoerig  moet  verstrek  ! Inligting  was  verlang 
ten  opsigte  van  ,,de  hoeveelheid  water,  de  localiteit  en  uitgestrekt- 
heid  der  bedoelde  gronden  en  of  het  wenschelyk  zal  zyn  een  dorp  op 
dezelve  uit  te  leggen.”  Toe  die  Waarnemende  Staatsekretaris  op  15 
November  egter  van  die  Registrateur  van  Aktes  wou  weet  in  watter 
distrik  die  plaas  in  kwessie  lê,  het  laasgenoemde  ’n  paar  dae  later 
geantwoord  dat  die  plaas  Hondsrivier  in  Pretoria-distrik  lê  ! En  toe 
eers  is  die  Landdros  van  Pretoria  vir  sy  rapport  gevra. 

Toe  het  daar  weer  omtrent  vier  maande  verstryk  voordat  die  heer 
C.  E.  Schutte,  die  Landdros  van  Pretoria,  op  4 Maart  1896  aan  die 
Staatsekretaris  gerapporteer  het  dat  die  plaas  Hondsrivier  ongeveer 
ses  uur  te  perd  van  Pretoria  geleë  was  en  dat  die  Bronkhorstspruit- 
stasie  op  dié  plaas  gebou  was.  Die  Landdros  was  van  opinie  dat  die 
dorpsweiveld  heeltemal  te  klein  en  onvoldoende  vir  ’n  dorp  sou  wees 
en  dat  dit  dan  nodig  sou  wees  om  dadelik  weiveld  by  te  koop.  Hy 
vestig  ook  die  aandag  op  die  feit  dat  die  memories  nie  melding  maak 
of  die  aangevraagde  dorp  ’n  standdorp  of  nie  sou  wees.  Verder  het 
hy  gewaarsku  dat  sodra  die  dorp  geproklameer  word  daar  „binnen 
kort  een  aanvraag  zal  koomen  voor  een  afzonderlyk  Distrik,  hetwelk 
ik  zeer  ongewenscht  achte  in  dit  distrik.” 

Dit  is  te  betwyfel  of  landdros  Schutte  in  hierdie  verband  heelte- 
mal  onpartydig  opgetree  het  aangesien  hy  op  daardie  stadium  die 
aanvraer  was  vir  die  stigting  van  ’n  dorp  op  Middelburg  387,  in  die 
suidelike  gedeelte  van  die  Bronkhorstspruitwyk,  en  die  vraag  ont- 
staan  onwillekeurig  of  Schutte  nie  miskien  uit  oorweging  van  eie 
belang,  struikelblokke  in  die  weg  van  die  stigting  van  ’n  dorp  op 
Hondsrivier  geplaas  het  nie. 

Op  6 Maart  1896  het  Van  Boeschoten,  die  Waarnemende  Staat- 
sekretaris,  aan  die  Landdros  van  Pretoria  laat  weet  dat  die  grond  wat 
Erasmus  vir  ’n  dorp  wil  afstaan,  in  die  eerste  plek  te  klein  is  en  dat 
hy  Erasmus  moet  vra  om  na  Pretoria  te  kom  om  die  saak  van  dorp- 
stigting  te  bespreek,  byvoorbeeld,  die  vraag  hoeveel  erwe  Erasmus 
gewillig  was  om  aan  die  Regering  af  te  staan.  Erasmus  moet  ook  in- 
gelig  word  dat  die  Regering  van  oordeel  is  dat  tenminste  dié  gedeel- 
te  van  die  plaas  Hondsrivier  wat  aan  die  suidekant  van  die  Honde- 
rivier  en  Bronkhorstspruit  geleë  was,  vir  die  dorp  afgestaan  moet 
word,  anders  kan  geen  dorp  daar  aangelê  word  nie. 

Nadat  die  Landdros  die  heer  Erasmus  in  opdrag  van  die  Staat- 
sekretaris  gespreek  het,  het  Erasmus  op  4 April  1896  die  volgende 
brief  aan  die  Landdros  van  Pretoria  geskrywe  : 

Die  brief  wat  C.  J.  G.  Erasmus  op  4 April  1896  aan  die 
Landdros  van  Pretoria  geskrywe  het. 

„Wel  Ede.  Heer.  En  verbant  met  ons  gesprek  waar  De  veldcornet 
van  Elandsrivier  tegewoordig  was  heb  ik  de  eer  het  volgende  voor- 
stellen  aan  Den  Hoog  Ede.  Regering  Nl.  Dat  ik  genegen  ben  indien 
De  Regering  de  Plaats  Witpoort  van  den  heer  Marx  gelegen  anex 
myn  woonplaats  wellen  kopen  dat  ik  gemelde  plaats  in  ruyl  wellen 
aannemen  voor  de  gedeelte  plaats  Honderivier  dien  uitgekose  is  voor 
een  dorp  zie  schetskaart  gemerkt  A met  dien  verstande  echter  Dat 
200  Erven  afgemerk  op  kaart  B.  aan  my  zullen  blyven  behooren 
verder  heeft  ik  aan  H.  Robbertson  een  stukje  grondt  verhuurt  voor 
een  molen  die  niets  klaar  is  aan  de  Bronkhorst  Rivier  die  dam  en 
de  Revrier  loof  den  (sic=?)  en  Robbertson  heeft  aan  De  zyne  van 
waar  de  dorps  grondt  kom  het  Reg  op  de  Revier  ze  wal  40  treden  en 
4 kant  voor  bou  stof  enz.  voor  de  dam  dat  belemmert  Echter  hoe- 
genaampt  niet  de  dorp  het  is  En  De  nabyheid  van  de  stasie  verder 
moet  De  Regering  die  dorp  grondt  laat  afsny  en  myn  Erffen  laat  op- 
meet  op  koste  van  het  gouvernement.  Er  bestaat  een  goede  kans  om 
aan  die  bronkhorsspryt  een  dam  te  leg  en  een  water  voor  uit  te  haal 
om  meer  als  de  helft  der  erfen  te  benatten.  Dan  bestaat  er  een  kans 
om  van  Een  Plaats  aan  bronkhorsspryt  aannex  een  ander  voor  te 
krygen.  Die  de  geheelde  dorp  kan  benatten.  En  die  De  Hoog  Ede 
Regeering  niet  een  over  Eenkoms  met  de  Heer  Marx  kan  kryg  het 
Dan  te  Proklemeren  onder  de  volgende  om  dan  De  Erven  Die  aan 
het  gouvernement  toe  kom  te  laaten  opmeten  en  de  andere  voor  myn 
op  koste  van  het  gouvernement  te  meten  het  staat  verder  en  de  mag 
van  De  Regering  hoe  te  beslissen  met  de  dorp  of  het  een  asonder- 
lyke  dorp  moet  zyn  en  of  het  een  stensdorp  zal  wees.” 

Met  hierdie  voorwaardes  wat  Erasmus  gestel  het  vir  die  beskik- 
baarstelling  van  ’n  gedeelte  van  Hondsrivier  vir  die  stigting  van  ’n 
dorp  voor  hom,  het  T.  J.  Krogh,  Waarnemende  Staatsekretaris,  die 
volgende  dag  by  die  Landdros  van  Pretoria  verneem  wat  sy  aanbe- 
velings  behels  en  verder  versoek  dat  hy  in  oorleg  met  die  Registra- 
teur  van  Aktes  en  die  Landmeter-generaal  moet  handel. 

’n  Maand  daarna  het  die  drie  bogenoemde  amptenare  aan  die  Staat- 
sekretaris  laat  weet  dat  hulle  aldrie  van  oordeel  is  dat  dit  nie  wens- 
lik  is  nie  om  ’n  dorp  uit  te  lê  voordat  daar  nie  sekerheid  is  dat  daar 
voldoende  grond  en  weiveld  beskikbaar  is  en  die  Regering  die  plaas 
Rooipoort  of  ’n  gedeelte  daarvan  van  die  heer  Marks  vir  die  doeleindes 
van  dorpstigting  aangekoop  het.  Die  heer  Marks  — Erasmus  verwys 
na  Marx  — na  wie  hier  verwys  word,  was  Sammy  Marks,  wat  saam 
met  T.  W.  Beckett,  mede-eienaar  van  Roodepoort  474  was. 

Op  hierdie  stadium  van  die  verJoop  van  die  verskillende  pogings 
tot  dorpstigting  op  ’n  terrein  tussen  Pretoria  en  Middelburg,  is 
R7950/94  (i.v.m.  die  aanleg  van  ’n  dorp  op  Kromdraai,  wyk  Steen- 

Kaart  van  die  plaas  Hondsrivier  en  die  ligging  van  die  voorgestelde  dorp  aan  die 
suidekant  van  die  Bronkhorstspruit. 

koolspruit,  distrik  Middelburg);  R14608/91  (i.v.m.  die  aanleg  van  ’n 
dorp  op  Middelburg  387,  wyk  Elandsrivier  — eintlik  wyk  Bronkhorst- 
spruit  — distr.  Pretoria);  R8 152/91  (i.v.m.  die  aanleg  van  ’n  dorp 
Wilgerivier,  distrik  Pretoria)  en  R3660/91  (i.v.m.  die  stigting  van  ’n 
’n  dorp  op  Hondsrivier  geplaas,  en  op  20  Julie  1896  v/ou  T.  J.  Krogh 
weet  of  die  Uitvoerende  Raad  R14608/91  (i.v.m.  die  aanleg  van  ’n 
dorp  op  Middelburg  387)  en  R8152/91(i.v.m.  die  aanleg  van  ’n  dorp 
aan  die  Wilgerivier)  verder  gaan  behandel. 

Op  16  September  1896  wou  die  heer  H.  T.  D.  de  Cock,  die  Griffier 
van  die  Uitvoerende  Raad,  voor  die  volgende  vergadering  van  die 
Uitvoerende  Raad  van  die  Staatsekretaris  of  Landmeter-generaal 
„zeer  dringend”  weet  of  die  grond  waarvan  daar  in  R14608/91  (i.v.m. 
die  aanleg  van  ’n  dorp  op  Middelburg  387)  melding  gemaak  word, 
reeds  opgemeet  is  en  indien  wel,  wat  die  juiste  grootte  van  die  op- 
gemete  grond  is;  in  hoeveel  gedeeltes  die  grond  verdeel  is  en  wie 
die  eienaars  op  daardie  stadium  was. 

Eers  op  28  September  was  die  amptenare  uiteindelik  in  staat  om 
die  gevraagde  inligting  aan  die  Uitvoerende  Raad  te  gee.  Die  saak 
is  egter  nie  deur  die  Uitvoerende  Raad  bespreek  nie  en  twee  maande 
later  is  R1645/96,  waarin  P.  J.  J.  van  Rensburg  ’n  versoek  gerig  het 
oor  die  bou  van  ’n  „tramlyn”  van  Kromdraai  na  Springs,  ook  by  die 
stukke  i.v.m.  die  aanvraag  vir  dorpstigting  op  Kromdraai  gevoeg. 

Nadat  die  kwessie  van  dorpstigting  reeds  vir  ses  of  sewe  jaar 
gesloer  het,  het  die  Uitvoerende  Raad  op  31  Julie  1897  sy  aandag 
aan  die  aansoeke  vir  die  stigting  van  dorpe  gegee.  In  verband  met 
R7950/94,  wat  handel  oor  die  uitleg  van  ’n  dorp  op  Kromdraai,  is  die 
saak  verwys  na  ’n  kommissie,  bestaande  uit  die  Registrateur  van 
Aktes,  die  Landmetergeneraal  en  Staatsprokureur.  Hulle  het  opdrag 
gekry  om  in  onderhandeling  te  tree  met  die  eienaars  van  die  plaas 
Kromdraai  en  om  pogings  aan  te  wend  om  voordelige  voorwaardes 
vir  die  Regering  te  beding.  Verder  moes  die  kommissie  ’n  konsep- 
kontrak  opstel  en  voorlê  in  terme  van  die  ooreenkomste  wat  die  Re- 
gering  vroeër  met  die  dorpstigters  van  Belfast  en  McHattiesburg  aan- 
gegaan  het. 

In  verband  met  die  stigting  van  ’n  dorp  op  die  plaas  Hondsrivier, 
het  die  Uitvoerende  Raad  besluit  om  die  memorialiste  in  die  volgende 
gees  te  beantwoord:  „De  Regering  is  wel  gewillig  om  aan  hun  ver- 
zoek  te  voldoen  doch  is  haar  zuiks  onmogelyk  met  het  oog  op  het 
voorwaarden  door  den  eigenaar  van  dien  grond,  C.  J.  G.  Erasmus, 
gesteld  welke  geheel  onaannemelyk  zyn.” 

Kort  nadat  die  Regering  op  31  Junie  1897  te  kenne  gegee  het  dat 
hy  wel  geneë  was  om  die  dorpstigting  op  Hondsrivier  goed  te  keur 

maar  die  voorwaardes  wat  die  eienaar  van  die  plaas  vir  die  stigting 
van  die  dorp  gestel  het,  onaanneemlik  vind,  het  A.  D.  W.  Wolmarans, 
Lid  van  die  Eerste  Volksraad,  op  17  Augustus  ’n  brief  van  veldkornet 
P.  L.  Uys  (oor  die  hele  kwessie  van  dorpstigting  op  die  plaas  Honds- 
rivier)  aan  die  Staatsekretaris  gestuur.  Wolmarans  het  terselfdertyd 
ook  aangedring  dat  die  Regering  dadelik  aan  hom  informasie  moet 
verstrek  in  hoeverre  die  Regering  uitvoering  aan  die  Eerste  Volks- 
raadsbesluit  Art  900  van  1895  gegee  het. 

Die  brief  van  veldkornet  Uys,  van  die  plaas  Rietfontein,  is  deur 
hom  op  9 Augustus  1897  aan  A.  D.  W.  Wolmarans  en  S.  P.  Erasmus, 
Lede  van  die  Eerste  Volksraad,  geskrywe  en  op  19  Augustus  deur  die 
Staatsekretaris  ontvang.  Uys  herinner  Wolmarans  en  Erasmus  aan 
die  feit  dat  die  inwoners  van  die  wyke  Elandsrivier  en  Bronkhorst- 
spruit  verskillende  kere  by  die  Regering  aansoek  gedoen  het  vir  die 
stigting  van  ’n  dorp  by  Bronkhorstspruitstasie.  Ofskoon  die  Regering 
tot  op  daardie  stadium  nog  nooit  ’n  afwysende  antwoord  gegee  het 
nie,  het  die  antwoord  van  die  Regering  egter  nooit  tevredenheid 
gegee  nie.  ,,Daarom,”  het  Uys  geskrywe,  ,,is  het  dat  ik  wens  nu  een- 
maal  te  weten  waar  wy  van  af  is.  Kan  ons  versoek  niet  toegestaan 
wordt  wens  ik  het  te  weten.”  Erasmus  word  benadeel,  skrywe  Uys 
verder,  want  hy  kon  die  plaas  reeds  verhuur  het.  ,,Daarom  is  myn 
begeerte  namens  memorialisten  dat  die  zaak  nu  eenmaal  door  de 
Volksraad  afgehandelt  moet  worden  zoodat  wy  kan  weeten  of  wy 
van  Regerenswege  een  dorp  aldaar  zal  krygen  en  of  wy  ons  zelfe 
moet  helpen.”  Dan  wys  hy  op  ’n  saak  wat  vir  die  eerste  keer  as  een 
van  die  redes  vir  die  stigting  van  ’n  dorp  op  die  plaas  Hondsrivier 
aangevoer  is  : „Daar  is  drie  hollanse  Kerken  en  die  gemeentes  wil 
buytenkerken  voor  hun  bouwen  en  weet  nu  al  meer  als  twee  jaar 
niet  wat  te  doen.  Daar  hun  begeerte  en  verwagting  is  om  hun  Kerke 
op  een  dorp  te  bouwen  en  juys  te  Bronkhorstsprytstasie.”  Dan  slaak 
Uys  ten  slotte  die  versugting  ; ,,U  Ede.  is  het  bekend  hoeveel  moeite 
dat  ons  al  gedaan  heeft  en  wy  staat  nog  op  dieselfde  (plek)  als  voor 
wy  begonnen  heeft.”  Hy  vra  dan  ten  slotte  wie  se  skuld  dit  is  dat 
daar  geen  vordering  met  die  dorpstigting  gemaak  kan  word  nie. 

Uit  enkele  nota’s  wat  dieselfde  dag  nog  deur  amptenare  op  die 
koevert,  waarin  Uys  en  Wolmarans  se  briewe  was,  gemaak  is,  blyk 
dit  baie  duidelik  dat  die  briewe  van  Wolmarans  en  Uys  op  daardie 
stadium  in  ’n  ernstige  lig  beskou  is.  In  opdrag  van  die  Staatsekre- 
taris  is  ’n  brief  op  20  Augustus  1897  aan  A.  D.  W.  Wolmarans,  ,,thans 
te  Pretoria,”  geskrywe  as  antwoord  op  die  briewe  van  Uys  en  Wol- 
marans  insake  die  stigting  van  ’n  dorp  op  die  plaas  Hondsrivier. 
Na  aanleiding  van  Wolmarans  se  versoek  om  inligting  oor  die  mate 
van  uitvoering  wat  gegee  is  aan  die  opdrag  vervat  in  Eerste  Volks- 
raadsbesluit  Art.  900  van  12  Augustus  1895,  word  namens  dr.  Leyds 


70 


geantwoord  dat  hy  opdrag  het  om  aan  Wolmarans  en  Uys  mee  te 
deel  „dat  de  Regeering  genegen  is  aan  het  verzoek  van  memorialisten 
(bedoeld  by  art.  900  voomoemd)  in  deze  te  voldoen,  doch  dat  tot  nu 
toe  zulks  de  Regeering  onmogelyk  was  met  het  oog  op  de  voorwaar- 
den  door  den  eigenaar  van  de  grond,  den  heer  C.  Erasmus,  gesteld, 
welke  geheel  onaannemelyk  waren  . . .”  Voor  die  versending  van  die 
konsepbrief,  is  dit  aan  dr.  Leyds  voorgeiees  en  nadat  die  brief  ge- 
wysig  en  aangevul  is,  is  dit  op  25  Augustus  1897  aan  A.  D.  W.  Wol- 
marans  gepos.  Die  volgende  belangrike  inligting  is  by  die  aanvanklike 
konsep  wat  deur  een  van  dr.  Leyds  se  amptenare  opgestel  is,  byge- 
voeg:  ,,Zyn  HgEd.  de  Staatspresident,  heeft  my  echter  opgedragen 
U i.v.m.  deze  zaak  mee  te  deelen  dat  ZHgEd.  den  Heer  C.  Erasmus, 
in  de  vorige  week  uitgenoodigd  heeft  om  met  ZHgEd.  omtrent  deze 
zaak  een  nader  onderhoud  te  hebben  ten  einde  in  deze  tot  eene 
overeenkomst  te  komen.  ZHgEd.  is  toen  met  den  Heer  Erasmus  over- 
eengekomen  dat  hy  een  stuk  grond  van  minstens  1500  morgen  voor 
dorpsdoeleinden  zal  aanbieden  onder  dezelfde  voorwaarden  waarop 
onder  anderen  Belfast  is  uitgelegd,  en  de  Heer  Erasmus  heeft  toen 
tyd  gevraagd  om  met  den  veldcornet  den  grond  af  te  bakenen,  het 
welk  ZHgEd.  heeft  toegestaan.  ZHgEd.  meent  dat  binnenkort  hierop 
nader  bericht  by  de  HEd.  Regeering  zal  worden  ingediend,  omreden 
de  Heer  Erasmus  belooft  heeft  spoedig  nadere  voorstellen  in  te 
dienen,  opdat  het  mogelyk  zal  zyn  de  zaak  nog  in  deze  zitting  van 
den  Ed.  Achbaar  Eerste  Volksraad  ter  beslissing  voor  te  leggen.” 

In  ’n  brief  wat  T.  J.  Krogh,  die  Onder-Staatsekretaris  op  26  Au- 
gustus  aan  die  heer  Erasmus  van  Hondsrivier  geskrywe  het,  meld  hy 
dat  die  Staatspresident  gevra  het  dat  Erasmus  volgens  mondelinge 
afspraak  so  spoedig  moontlik  die  planne  en  voorstelle  i.v.m.  die  uit- 
lê  van  ’n  dorp  op  Hondsrivier  by  die  Regering  moet  indien  sodat  die 
saak  ten  spoedigste  afgehandel  kon  word.  Verder  het  die  Staats- 
president  dit  ook  wenslik  geag  dat  Erasmus  vir  die  doel  persoonlik  na 
Pretoria  kom. 

In  sy  antwoord  wat  Erasmus  op  31  Augustus  vanaf  Hondsrivier 
aan  die  Staatspresident  en  Lede  van  die  Uitvoerende  Raad  gestuur 
het  maar  wat  eers  op  6 September  in  Pretoria  ontvang  is,  het  hy  die 
volgende  meegedeel:  ,,1.  Dat  het  stuk  grond  voor  Dorpseigendom 
alhier  zoo  wat  min  of  meer  van  700  tot  800  morgen  bevat;  2.  Ik 
ben  genegen  die  op  dezelfde  voorwaarden  als  dorp  te  laten  procla- 
meer  als  die  van  den  Heer  MacKattie,  Distrik  Heidelberg  (Hy  be- 
doel  McHattie,  na  wie  McHattiesburg  (Balfour)  vemoem  is);  3.  Om- 
trent  500  morgen  kan  onder  water  worden  gebracht  uit  het  Rivier 
Bronkhorstspruit.  Verdere  planne  zyn  reeds  in  u bezit.” 

Drie  weke  na  ontvangs  van  Erasmus  se  brief,  is  aan  hom  op  28 
September  teruggeskrywe  dat  die  Staatspresident  onder  die  indruk 

verkeer  het,  dat  daar  behalwe  die  grond  benodig  vir  die  uitleg  van 
die  dorpserwe,  daar  nog  ongeveer  800  morge  grond  vir  die  dorps- 
weiveld  beskikbaar  gestel  sou  word.  Daarom  word  Erasmus  dringend 
uitgenooi  om  na  Pretoria  te  kom  om  die  saak  van  die  dorpstigting 
verder  met  die  Regering  te  bespreek  en  in  orde  te  bring  vir  voorleg- 
ging  aan  die  Eerste  Volksraad,  wat  op  daardie  stadium  egter  na 
verwag  word,  nie  meer  lank  in  sitting  sou  wees  nie.  Dit  was  dus 
wenslik  dat  daar  met  spoed  in  die  aangeleentheid  gehandel  sou  word. 

Dieselfde  dag  het  Erasmus  — wat  vir  die  eerste  keer  in  amptelike 
briewe  met  die  Regering  sy  adres  as  ,,Bronkhorstspruit  Station,” 
Distr.  Pretoria,  aangegee  het  — weer  ’n  keer  ’n  brief  aan  die  Staats- 
president  en  Lede  van  die  Uitvoerende  Raad  geskrywe,  waarin  hy 
kla  dat  hy  nog  geen  antwoord  op  sy  brief  van  31  Augustus  i.v.m.  die 
uitleg  van  ’n  dorp  op  die  plaas  Hondsrivier  ontvang  het  nie.  Hy  was 
egter  op  daardie  stadium  nie  bewus  van  die  feit  dat  die  antwoord 
waarna  hy  uitgesien  het,  dieselfde  dag  in  Pretoria  geskrywe  is  en  sy 
eie  brief  op  pad  gekruis  het.  Hy  skrywe  dat  „gy  zult  my  grootelyks 
verplichten  my  eenen  beslist  antwoord  te  geven  voor  of  op  den  15den 
October  a.s.  daar  hier  in  het  buurt  Diamanten  ontdekt  zyn  volgens 
geruchten  en  (ik)  om  die  reden  myn  plaats  goed  kan  verhuuren  . . . ” 

Nadat  twee  weke  op  ’n  antwoord  van  Erasmus  gewag  en  daar  niks 
van  hom  verneem  is  nie,  het  dr.  Leyds  op  19  Oktober  1897  aan  hom 
geskrywe  dat  die  regering  tot  op  daardie  stadium  tevergeefs  gewag 
het  op  ’n  antwoord  van  hom  op  die  Regering  se  brief  van  28  Sep- 
tember,  wat  op  1 Oktober  gepos  is  en  syne  van  28  September  gekruis 
het,  en  waarin  hy  dringend  gevra  is  om  ’n  persoonlike  besoek  aan 
Pretoria  te  bring  ten  einde  die  kwessie  van  dorpstigting,  terwyl  die 
Volksraad  nog  in  sitting  was,  in  orde  te  bring.  Erasmus  word  dan 
afsluitend  weer  ’n  keer  versoek  om  ten  spoedigste  na  Pretoria  te  kom 
vir  afhandeling  van  die  saak  van  dorpstigting. 

In  die  loop  van  Oktober  1897  het  Erasmus  blykbaar  besluit  dat 
dit  wenslik  is  dat  ’n  prokureur  sy  belange  as  dorpstiger  behartig  en 
namens  hom  optree,  want  in  plaas  daarvan  dat  Erasmus  sy  eie  kor- 
respondensie  met  die  Regering  verder  voer  — soos  wat  dit  tot  in 
September  1897  gebeur  het  — tree  die  firma  Rooth  & Wessels  van 
Pretoria  vanaf  29  Oktober  1897  namens  Erasmus  op. 

Rooth  & Wessels  skrywe  op  laasgenoemde  datum  dat  hulle  deur 
Erasmus  opgedra  is  om  die  regering  mee  te  deel,  ,,dat  hy  tot  zyn  spyt 
niet  meer  dan  800  morgen  ter  beschikking  der  Regering  kan  stellen 
voor  het  dorp  Honderivier.” 

Daarop  het  dr.  Leyds  vroeg  in  November  opdrag  gegee  dat  aan 
Rooth  & Wessels  gevra  sal  word  om  ’n  kosepkontrak  voor  die  Uit- 
voerende  Raad  te  lë  wat  dit  dan  na  oorweging  voor  die  Volksraad 

sal  lê.  In  sy  brief  verwys  dr.  Leyds  ook  na  „het  eventueel  uit  te 
leggen  dorp  Hondenrivier.” 

Uit  die  brief  van  Rooth  & Wessels  van  29  Oktober  1897  en  dié 
van  dr.  Leyds,  vroeg  in  November,  blyk  dit  dus  dat  die  voorgenome 
dorp  Honderivier  of  Hondenrivier  genoem  sou  word. 

Op  12  November  het  Rooth  & Wessels  ontvangs  van  dr.  Leyds  se 
brief  erken  en  belowe  om  onmiddellik  aandag  aan  die  saak  te  skenk. 
Toe  daar  op  18  Desember  by  Rooth  & Wessels  navraag  oor  die 
konsepkontrak  gedoen  is,  het  die  firma  geantwoord  dat  hulle  Erasmus 
versoek  het  om  vroeg  in  Januarie  1898  na  hul  kantoor  te  kom  ten 
einde  die  nodige  gegewens  aan  hulle  firma  te  verstrek  vir  die  op- 
stelling  van  die  konsepkontrak.  Nadat  die  Regering  in  Januarie  1898 
twee  keer  by  Rooth  & Wessels  navraag  oor  die  nie-ontvangs  van  die 
konsepkontrak  gedoen  het,  die  firma  op  21  Januarie  geskrywe  dat 
Erasmus  nog  geen  instruksies  i.v.m.  die  stigting  van  „Honderívier 
Standsdorp”  gegee  het  nie,  nieteenstaande  hulle  reeds  verskillende 
kere  aan  hom  geskrywe  het.  Toe  daar  op  11  Februarie  nog  geen  ant- 
woord  ingekom  het  nie,  het  een  van  die  amptenare  ’n  nota  aan  die 
Onder-Staatsekretaris  geskrywe  dat  hulle  nog  14  dae  sou  wag  en  as 
daar  dan  nog  geen  antwoord  ontvang  is  nie,  ,,de  zaak  als  afgehandeld 
te  beschouwen.” 

Eers  op  23  Maart  1898  is  ’n  brief  van  Rooth  & Wessels,  tesame 
met  ’n  konsepkontrak  i.v.m.  die  aanleg  van  ’n  dorp  op  die  plaas 
Hondsrivier,  deur  die  Staatsekretaris  ontvang.  Rooth  & Wessels  ver- 
wys  in  hul  brief  aanvanklik  na  vorige  korrespondensie  oor  die  stig- 
ting  van  ’n  dorp,  veral  na  die  brief  van  die  Staatsekretaris  van  17 
Desember  1897.  Saam  met  hul  brief  was  daar  ook  ’n  „Concept- 
contrakt,”  ’n  sketskaart  van  die  plaas  Hondsrivier  en  ’n  „notarieel 
contrakt,”  wat  op  1 April  1895  aangegaan  is  tussen  Erasmus,  eienaar 
van  die  plaas  Hondsrivier  en  Henry  Robinson.  In  verband  met  laas- 
genoemde  notariële  kontrak  met  Robinson  het  die  firma  as  volg 
geskrywe  : „M.b.t.  het  contrakt  van  den  heer  Robinson  hebben  wy 
last  te  zeggen  dat  de  rechten  door  dien  heer  daaronder  verkregen 
het  voorgenomen  dorp  niet  zullen  of  kunnen  prejudicieeren,  aangs- 
zien  de  Dam  in  het  contrakt  vermeld  naby  de  uiterste  grens  van  de 
plaas  Honderivier  in  de  Bronkhorst  Spruit  zich  bevindt.  Toekomstige 
erfhouders  kunnen  daardoor  derhalve  niet  belemmerd  worden.”  Met 
verwysing  na  die  sketskaart  van  die  dorp  wat  by  die  brief  ingesluit 
is,  is  afsluitend  geskrywe  dat  sodra  die  Regering  sy  goedkeuring  aan 
die  konsepkontrak  geheg  het,  sal  ’n  behoorlike  landmeterskaart  van 
die  dorpsterrein  aan  die  Regering  gestuur  word. 

Die  konsepooreenkoms  wat  deur  die  firma  Rooth  & Wessels  in 
oorleg  met  die  eienaar  van  Hondsrivier,  C.  J.  G.  Erasmus,  opgestel 
is,  het  as  volg  gelui : 

Cornelis  Johannes  Gerhardus  Erasmus  (1842,  Natal,  7/8  Januarie  1909, 
Hondsrivier)  eienaar  van  die  plaas  Hondsrivier.  Hy  het  hom  ongeveer 
15  jaar  lank  beywer  vir  die  stigting  van  'n  dorp  op  sy  plaas  en  het 
eers  in  1909  daarin  geslaag  om  probleme  en  struikelblokke  te  bowe  te 
kom.  Vier  jaar  voor  sy  dood  was  die  stigting  van  Erasmusdorp  uitein- 
delik  'n  voldonge  feit  en  die  verwesenliking  van  'n  jarelange  ideaal. 
C.  J.  G.  Erasmus  was  vanaf  1870  tot  1877  diaken  van  die  Nederduitsch 
Hervormde  Gemeente  Pretoria,  terwyl  sy  vader,  Jacobus  Lourens  Rasmus 
Erasmus  (1810-1880),  eienaar  van  Onderstepoort,  in  1854  een  van  die 
eerste  diakens  van  Pretoria  Philadelphia-gemeente  geword  het  en  van 
toe  af  vir  jarelank  as  diaken  en  ouderling  op  die  kerkraad  gedien  het 
en  'n  steunpilaar  van  die  gemeente  was.  Hy  is  in  1853  as  volksraadslid 
verkies  maar  kon  die  sitting  op  Rustenburg  nie  bywon  nie  as  gevolg 
van  'n  ernstige  verwonding  deur  'n  luiperd  langs  die  Apiesrivier. 

,,Overeenkomst  getroffen  en  aangegaan  door  en  tusschen  de  Hoog 
Ed.  Regeering  der  Zuid-Afrikaansche  Republiek  hierin  vertegenwoor- 
digd  door  Dr.  Willem  Johannes  Leyds  krachtens  Uitvoerende  Raads 

Besluit  Art d.d (hierin  later  genoemd  de  Regeering) 

ten  eenre  zyde,  en  Cornelis  Johannes  Gerhardus  Erasmus  van  Honde- 
rivier,  distr.  Pretoria,  hierin  vertegenwoordigd  door  Rooth  & Wessels, 
krachtens  procuratie  d.d.  2 Maart  1898,  ten  andere  zyde. 

„Nademaal  party  ter  andere  de  geregistreerde  eigenaar  is  van  de 
plaats  Honderivier  in  het  distrik  Pretoria  en  Nademaal  het  tusschen 
partyen  overeengekomen  is  dat  een  Dorp  of  Stad  op  gedeelte  van 
gemelde  plaats  zal  worden  gesticht,  zoo  getuigd  Dezen  dat  de  Hoog 
Ed.  Regeering  der  Z.  A.  R.  en  de  gezegde  C.  J.  G.  Erasmus,  voor 
zich  zelf  zyne  erfgenamen  executeuren  en  rechtverkrygenden,  hierin 
later  genoemd  party  ter  andere,  overeengekomen  zyn  en  gecontrac- 
teerd  hebben  zooals  zylieden  mits  deze  overeenkomen  en  contrac- 
teeren  de  een  met  den  anderen  als  volgt,  te  weten:- 

,,1.  De  Regeering  verleent  en  staat  hiermede  toe  aan  party  ter 
andere  het  recht  om  op  gedeelte  der  gezegde  plaats  Honde- 
rivier  een  dorp  of  stad  uit  te  leggen  onder  de  naam  van 
ERASMUS. 

,,2.  Het  gezegd  gedeelte  is  gelegen  als  volgt : 

a.  Van  de  Zuid  Oostelyke  Hoek-baken  der  plaats  Honderivier 
met  de  lyn  der  plaats  Noordwaards  tot  in  de  stroom  van 
de  Bronkhorstspruit; 

b.  Van  daar  met  de  stroom  op  — het  midden  van  de  stroom 
de  scheiding  zynde  — tot  waar  de  Bronkhorstspruit  en 
Honderivier  in  elkander  loopen; 

c.  Van  daar  met  een  regte  lyn  aan  de  Zuiden  Oever  van  Honde- 
rivier  op  tot  by  zeker  Baken  onderkant  de  Wagendrift  aan- 
gewezen  aan  Veldkornet  P.  L.  Uys  (gezegde  baken  zynde 
een  groot  Mierenhoop); 

d.  Van  daar  met  een  regte  lyn  in  een  Zuidelike  richting  tot 
by  zeker  klipbaken  op  een  randje  by  de  lyn  van  de  plaats 
Honderivier  — zynde  een  lyn  baken  der  plaats  (ook  aan 
gemelde  veldkornet  aangewezen); 

e.  Van  daar  in  een  Oostelyke  richting  met  de  lyn  der  plaats 
tot  by  eerstgenoemde  Hoekbaken. 

In  gemelde  stuk  grond  zyn  inbegrepen  de  Dorpsgronden  die 
aan  gemeld  Dorp  toegestaan  worden. 

,,3.  Party  ter  andere  zal  onmiddellyk  na  teekening  van  dit  contrakt 
stappen  nemen  ten  einde  gemeld  dorp  te  doen  opmeten  en  in 
kaart  stellen. 

,,4.  De  Regeering  zal  gerechtigd  zyn  tot  een  zesde  (1/6)  deel  van 

de  erven  in  gemeld  dorp.  De  verschillende  blokken  erven  de 
Regeering  toekomende  zullen  in  onderling  overleg  tusschen 
partyen  bepaald  worden. 

,,5.  De  overblyvende  erven  behooren  aan  party  ter  anderen. 

,,6.  De  kosten  van  opmeting  en  in  kaart  brengen  van  gemelde 
gronden  zullen  in  evenredigheid  tusschen  partyen  gedragen 
worden. 

,,7.  De  Regeering  verbindt  zich  hare  Gouvernementsgebouwen  op 
geene  andere  erven  te  plaatsen  dan  op  de  door  de  Comparant 
ter  andere  voor  de  eerste  Erven-verkooping  daarvoor  aange- 
wezen  erven  en  zal  tevens  niet  het  recht  hebben  om  eenige 
van  hare  erven,  uitgezonderd  aan  de  plaatselyke  ambtenaren 
der  Regeering  aldaar,  voor  het  gebruik  van  zoodanige  ambte- 
naren,  binnen  vyf  (5)  jaren  vanaf  heden  te  verkoopen. 

,,8.  De  erven  behoorende  aan  party  ter  andere  zullen  niet  onder- 
hevig  zyn  aan  eenige  belasting  tot  tyd  en  wyle  zy  verkocht 
zyn  of  er  op  gebouwd  is. 

,,9.  De  Regeering  zal  onmiddellyk  na  gezegde  opmeting  voltooid  is 
het  gezegd  dorp  proclameeren  als  Gouvernements-dorp  en 
dorpsgronden  onder  den  naam  Erasmus  onder  behoorlyke  vorm 
van  wet  en  in  overeenstemming  met  deze  acte. 

,,10.  De  jaarlyksche  belasting  van  verkochte  Erven  zal  de  Regeering 
toebehooren. 

,,11.  Party  ter  andere  behoudt  het  recht  om  tramwegen  aan  te  leg- 
gen  en  te  exploiteeren  binnen  het  gemeld  dorp,  alsmede  om 
het  dorp  te  voorzien  van  water  by  wyze  van  pypen  of  ander- 
zins,  en  om  voor  dat  doel  het  water  uit  de  Bronkhorstspruit 
te  pompen  — alles  echter  onderworpen  aan  ontwerpen  door 
de  Regeering  te  worden  goedgekeurd. 

„12.  Party  ter  andere  behoudt  het  rccht  het  dorp  te  verlichten. 

,,13.  Met  uitzondering  van  de  Erf-belasting  en  volgens  wet  zullen 
de  Erven  in  gemeld  Dorp  als  vry  eigendom  beschouwen  wor- 
den. 

,,14.  In  de  opmeting  van  het  Dorp  zal  voorziening  gemaakt  worden 
voor  een  Markt-plein  en  een  Kerkplein. 

,,15.  Deze  overeenkomst  is  onderhevig  aan  zeker  contrakt  op  den 
Isten  April  1895  aangegaan  ten  overstaan  van  den  Notaris 
Edward  Rooth  te  Pretoria  tusschen  party  ter  andere  en  zeke- 
ren  Henry  Robinson,  krachtens  welk  gemelde  Henry  Robinson 
het  recht  heeft  om  voor  zekeren  tyd  een  dam  in  de  Bronk- 
horstspruit  te  gebruiken,  zooals  meer  ten  volle  zal  blyken 
uit  kopie  van  gemeld  contrakt  hieraangehecht  en  gemerkt  “A”. 

Die  ooreenkoms  tussen  C.  J.  G.  Erasmus  en  Henry  Robinson, 

waarna  in  bostaande  konsepooreenkoms  verwys  word,  is  op  1 April 

1895  in  Pretoria  aangegaan  en  het,  onder  andere,  die  volgende  be- 
palings  bevat : Erasmus  het  onder  sekere  voorwaardes  en  vir  ’n 
sekere  vasgestelde  termyn  aan  Henry  Robinson  van  Bronkhorst- 
spruit  die  reg  verleen  om  „de  Bezigheid  van  een  Molenaar  te  dryven” 
op  ’n  sekere  gedeelte  van  die  plaas  Honderivier.  Die  ligging  van  die 
verhuurde  stuk  grond  is  as  volg  omskrywe  : „Van  zeker  dam  in  de 
Bronkhorstspruit  waaraan  de  Huurder  thans  werkt  langs  de  rivier 
acht  en  dertig  yards  west  — van  daar  met  een  regtelyn  oost  tot  aan 
de  grenslyn  van  de  plaats  Honderivier  — de  plek  waar  gezegde  lyn 
de  bovengemelde  grenslyn  snydt  is  een-en-vyftig  yards  van  de  Rivier 
— van  daar  een-en-vyftig  yards  met  de  lyn  der  plaats  tot  aan  de 
rivier  — vandaar  west  langs  de  rivier  tot  aan  gemeld  dam.”  By  Ig. 
bepaling  het  ’n  klein  kaart  die  ligging  van  die  dam  en  die  terrein 
van  die  meulebesigheid  duidelik  aangegee.  Op  die  stuk  grond  wat 
Erasmus  verhuur  het,  sou  Robinson  ’n  watermeule  met  die  nodige 
masjinerie  oprig,  waarvan  die  bou  en  oprigting  nie  minder  as  R3,000.00 
moes  bedra  nie.  Van  Robinson  is  verwag  om  met  die  oprigting  van 
die  meule  in  die  loop  van  April  1895  ’n  aanvang  te  maak  en  dit  so  gou 
moontlik  daama  te  voltooi.  Verder  het  bepalings  gevolg  oor  die  on- 
derhoud  van  die  masjinerie  en  dat  Erasmus  die  reg  van  gereelde  in- 
speksie  daarvan  voorbehou  het.  Robinson  het  ook  die  reg  verkry 
om  ander  geboue  op  die  terrein  op  te  rig  en  hy  was  geregtig  op  die 
gebruik  van  die  water  in  die  Bronkhorstspruit  vir  sy  watermeule, 
ofskoon  bepaal  is  dat  Erasmus  uit  die  aard  van  die  saak  nie  kon 
waarborg  dat  daar  altyd  voldoende  water  sou  wees  nie.  Ingeval  die 
water  in  die  rivier  sou  verswak,  het  Robinson  die  reg  voorbehou  om 
’n  stoommeule  i.p.v.  ’n  watermeule  op  te  rig.  Andersins  het  hy  ook 
die  reg  verkry  om  te  enige  tyd  in  die  toekoms  van  ’n  watermeule 
na  ’n  stoommeule  oor  te  skakel.  Robinson  het  verder  die  alleenreg 
verkry  vir  die  oprigting  en  eksploitasie  van  ’n  water-  of  stoommeule 
op  die  plaas  Honderivier.  Die  huurtemyn  van  die  kontrak  het  van 
1 Junie  1894  vir  5 jaar  geloop  tot  31  Mei  1899,  met  reg  van  vyfjaar- 
likse  verlenging  tot  en  met  verloop  van  95  jaar  en  daarna  nog  vir 
drie  jaar  tot  met  31  Mei  1992.  Indien  die  kontrak  op  daardie  datum 
nog  van  krag  sou  wees,  sou  die  kontrak  as  vervalle  beskou  word. 
Die  huurgeld  het  R9.00  per  maand  bedra  terwyl  die  wyse  van  betaling 
ook  gereël  is.  Die  huurgeld  vir  die  eerste  twee  jaar  is  egter  kwyt- 
geskeld.  Art.  16  van  die  ooreenkoms  het  as  volg  gelui  : „De  ver- 
huurder  zal  ten  alle  tyden  wanneer  verzocht  weide  en  zuiping  ver- 
schaffen  wanneer  zulks  er  zyn  op  zyn  gedeelte  van  Honderivier 
voor  het  vee,  paarden  en  muilen  van  alle  personen  die  bona  fide 
komen  om  graan  enz.  by  Huurder’s  Molen  te  malen  gedurende  den 
tyd  dat  zoodanige  personen  by  de  Molen  voor  zoodanige  malen 
moeten  blyven  voor  het  vee,  paarden  enz.  voor  hunne  wagens,  ry- 

tuigen  enz.  benoodigd.”  Laastens  het  die  huurder  die  reg  verkry  om 
die  huurkontrak  onder  sekere  voorwaardes  aan  ’n  derde  party  te 
sedeer. 

Na  die  ontvangs  van  die  konsepkontrak  en  die  notariële  ooreen- 
koms  het  die  Onder-Staatsekretaris,  die  Registrateur  van  Aktes  en 
die  Landmeter-generaal  gevra  dat  hulle  hul  opinies  oor  die  konsep- 
kontrak  moes  gee.  Die  gesamentlike  opinie  is  daarna  op  14  April 
1898  skriftelik  aan  die  Staatsekretaris  verstrek.  Hulle  eerste  op- 
merking  was  dat  die  stuk  grond  volgens  die  aangehegte  sketskaart 
slegs  700  morge  groot  is  en  wanneer  die  dorp  daarop  uitgelê  word, 
sou  daar  dan  te  weinig  grond  vir  die  dorpsweiding  oorbly.  Verder 
was  hulle  van  opinie  dat  die  volgende  bepalings  ook  in  die  kontrak 
opgeneem  behoort  te  word  : 

1.  Die  aantal  erwe  wat  uitgelê  sal  word;  2.  die  grootte  van  die 
erwe;  3.  dat  die  dorp  uitgelê  sal  word  volgens  ’n  plan  wat  eers 
aan  die  Landmeter-generaal  voorgelê  en  deur  hom  goedgekeur  sal 
word,  sodat  hy  kan  sorgdra  dat  die  strate  ’n  behoorlike  breedte  het, 
dat  behoorlike  pleine  oopgelaat  word,  en  ander  sake  wat  aandag 
moet  kry;  4.  dat  die  grond  waarop  die  kontrak  betrekking  het,  be- 
hoorlik  in  kaart  gebring  en  goedgekeur  sal  word  sodat  die  kaart  aan 
die  kontrak  geheg  kan  word;  5.  voorsiening  moet  in  die  kontrak 
gemaak  word  dat  kaarte  van  die  dorp,  insluitende  generale  planne  en 
erfkaarte  so  spoedig  moontlik  na  opmeting  in  triplikaat  na  die  kantoor 
van  die  Landmeter-generaal  vir  goedkeuring  gestuur  sal  v/ord;  6.  dat 
die  proklamering  van  die  dorp  sal  geskied  na  behoorlike  goedkeuring 
van  die  dorpskaarte;  7.  dat  klousule  elf  (11)  van  die  konsepkontrak, 
waarby  die  dorpstigter  sekere  regte  voorbehou,  uitgelaat  sal  word; 
en  8.  dat  die  regte  wat  deur  die  heer  Robinson  oor  die  plaas  verkry 
is,  behoorlik  op  die  kaart  van  daardie  gedeelte  van  die  plaas  Honds- 
rivier,  waarop  hierdie  kontrak  berus,  aangeteken  sal  word,  terwyl 
’n  kopie  van  die  kaart,  behoorlik  goedgekeur,  aan  die  kontrak  ge- 
neg  moet  word. 

Nadat  die  amptenare  van  die  Staatsekretaris-afdeling  die  saak  in 
oënskou  geneem  het,  is  daar  op  21  April  1898  besluit  dat,  na  aan- 
leiding  van  die  ontvangs  van  vroeëre  korrespondensie  van  Rooth  & 
Wessels;  die  konsepkontrak  i.v.m.  die  aanleg  van  die  dorp  op  die 
plaas  Hondsrivier;  die  sketskaart  van  die  plaas  Hondsrivier,  en  die 
notariële  kontrak  tussen  Erasmus  en  Robinson,  aan  die  prokureurs  te 
skrywe  ,,dat  de  Regeering  niet  op  dit  concept-contract  wenscht  in 
te  gaan,  omrede  het  geheel  buiten  den  gewonen  regel  is  . . . ” 

Op  28  April  1898  het  die  firma  Rooth  & Wessels  die  ontvangs  van 
die  brief  van  die  Staatsekretaris  van  23  April  in  sake  die  dorp  te 
Hondsrivier  erken  en  verder  as  volg  geskrywe:  ,,Met  alle  bescheiden- 

heid  moeten  wy  onze  verwondering  hierover  uitdrukken,  aangezien 
het  gezegd  concept  opgesteld  is  overeenkomstig  de  voorwaarden  van 
zekeren  reeds  door  de  Regeering  verleende  contrakten  (in  soortge- 
lyke  gevallen)  op  de  dorpen  Dullstroom,  Vereeniging  en  Meyerton  en 
er  in  gezegd  concept  (buiten  en  behalve  de  melding  van  het  contrakt 
tusschen  de  HH  Erasmus  en  Robinson  natuurlyk)  geen  enkele  con- 
ditie  of  voorziening  voorkom  die  niet  in  een  of  meer  van  gezegde 
reeds  door  de  Regeering  verleende  contrakten  opgenomen  is  en  welke 
voorzieningen  de  HE  Regeering  derhalve  in  ander  gevallen  heeft 
goedgekeurd.  Hoe  dan  het  ingezonde  concept  contrakt  „geheel  buiten 
den  gewone  regel  is,”  kan  onze  client,  de  heer  Erasmus,  niet  ver- 
staan.”  In  die  lig  hiervan  het  Rooth  en  Wessels  die  Regering  versoek 
om  sy  besondere  besware  teen  die  konsepkontrak  te  spesifiseer  en 
om  daarbenewens  ook  ’n  samespreking  te  reël  waarop  die  spesifieke 
besware  van  die  Regering  bespreek  kon  word. 

Aangesien  die  Uitvoerende  Raad  op  4 Mei  1898  ook  van  opinie 
was  dat  die  konsepkontrak,  soos  dit  op  daardie  stadium  gelui  het, 
onmoontlik  goedgekeur  kon  word,  die  grootte  van  die  grond  vir  die 
uitleg  van  die  dorp  met  die  dorpsgronde  te  klein  is  en  dat  die  Uit- 
voertínde  Raad  Erasmus  eers  weer  persoonlik  wou  spreek,  is  hy  op 
7 Mei  weer  ’n  keer  deur  die  Staatsekretaris  uitgenooi  om  die  Uit- 
voerende  Raad  te  laat  weet  wanneer  hy  vir  die  doeleindes  van  ’n 
persoonlike  samespreking  in  ’n  vergadering  van  die  Uitvoerende 
Raad  teenwoordig  kon  wees.  Op  3 Junie  het  Erasmus  per  brief  laat 
weet  dat  hy  die  eerste  Donderdag  daama  na  Pretoria  sou  kom  om  die 
Uitvoerende  Raad  te  spreek. 

Op  die  bepaalde  dag  het  Erasmus  en  sy  prokureur,  die  heer  Rooth, 
hulle  opwagting  gemaak  in  die  kantoor  van  die  Uitvoerende  Raad  in 
die  Goewermentsgebou,  maar  as  gevolg  van  die  ongesteldheid  van 
die  Staatspresident  kon  hulle  ongelukkig  nie  die  Uitvoerende  Raad 
op  daardie  dag,  9 Junie  1898,  ontmoet  nie.  Dieselfde  dag  het  Rooth 
& Wessels  skriftelik  navraag  gedoen  wanneer  die  ontmoeting  wel 
sou  kon  plaasvind.  Hulle  is  daarop  in  kennis  gestel  dat  hul  kliënt 
kennis  van  ’n  afspraak  sou  kry  sodra  die  Staatspresident  herstel  het. 

Blykbaar  het  die  Staatspresident  in  soverre  herstel  dat  hy  in  die 
begin  van  Julie  aan  die  Staatsekretaris  te  kenne  gegee  het  dat  aan 
Erasmus  geskrywe  moes  word  dat  hy  nie  hoef  te  antwoord  nie  indien 
hy  nie  geneë  is  nie  om  sy  konsepkontrak  te  verander  in  ooreenstom- 
ming  met,  byvoorbeeld,  die  kontrak  wat  McHattie  i.v.m.  McHatties- 
burg  aangegaan  het.  Die  antwoord  namens  die  Staatspresident  het 
dus  daarop  neergekom  dat  die  voorgestelde  onderhoud  onnodig  geag 
is  tensy  die  konsepkontrak  gewysig  word.  Die  Staatspresident  het 
verder  ook  opdrag  gegee  dat  die  Regering  ’n  kontrak  verlang  sonder 
enige  voorwaarde  ten  opsigte  van  water,  tramweë,  ens.  en  bygevoeg 

dat  die  Regering  nie  toestemming  kan  gee  nie  dat  sodanige  regte 
uitgehou  word.  Nadat  die  brief  in  die  gees  van  die  Staatspresident 
se  wense  opgestel  en  deur  F.  W.  Reitz,  die  Staatsekretaris,  goedge- 
keur  is,  is  die  brief  op  7 Julie  1898  aan  die  firma  Rooth  & Wessels 
geskrywe.  In  die  brief  is  verder  bygevoeg  dat  indien  die  kliënt  van 
Rooth  & Wessels  ’n  kontrak  i.v.m.  die  aanleg  van  ’n  dorp  wil  aangaan 
in  die  gees  soos  deur  die  Regering  verlang,  kon  daama  bepaal  word 
wanneer  bedoelde  onderhoud  kan  plaasvind.  Ongeveer  twee  weke 
daama  het  Rooth  & Wessels  geantwoord  dat  hulle  die  inhoud  van 
die  brief  van  die  Staatsekretaris  onder  die  aandag  van  Erasmus  gs- 
bring  het  en  sodra  hulle  sy  instruksies  ontvang,  sou  hulle  weer  in 
kontak  met  die  Regering  kom.  Na  aanleiding  van  die  opmerkings 
omtrent  die  waterregte,  bou  van  tramweë,  ens.,  het  hulle  van  die  ge- 
leentheid  gebruik  gemaak  om  die  Regering  te  herinner  dat  sodanige 
regte  in  verskillende  soortgelyke  gevalle  deur  die  Regering  toege- 
staan  is. 

Op  hierdie  noot  het  die  pogings  in  die  negentiger  jare  van  die 
vorige  eeu  om  ’n  dorp  in  die  Elandsrivier-  en  Bronkhorstspruitwyke 
en  in  die  gebied  tussen  Pretoria  en  Middelburg  te  stig,  geëindig.  Geen 
verdere  korrespondensie  oor  die  stigting  van  ’n  dorp  op  die  plaas 
Hondsrivier  is  meer  gevoer,  geen  verdere  besluite  is  geneem  en  geen 
memories  oor  die  stigting  van  ’n  dorp  in  daardie  geweste  is  verder 
ontvang  nie.  Teen  die  helfte  van  1899  het  dit  verder  ook  duidelik 
geword  — in  die  lig  van  die  onheilspellende  tekens  van  ’n  naderende 
vryheidsoorlog  — dat  daar  vir  geruime  tyd  geen  verdere  pogings  tot 
dorpstigting  op  die  plaas  Hondsrivier  of  elders  in  die  omgewing  aan- 
gewend  sou  word  nie,  aangesien  die  standpunte  waarop  die  eienaar 
van  Hondsrivier  op  daardie  tydstip  — in  1898  en  die  jaar  daarna  — 
en  die  Regering  huile  gestel  het,  onversoenlik  was.  Die  drie  oorlogs- 
jare  wat  kort  daama  ’n  aanvang  geneem  het,  sou  die  hele  aangeleent- 
heid  van  dorpstigting  op  die  suidelike  oewer  van  die  Bronkhorst- 
spruit  nog  verder  die  toekoms  inskuiwe. 

In  plaas  van  ’n  rustige,  Transvaalse  Boeredorp,  sou  dié  gedeelte 
van  die  plaas  Hondsrivier  ten  suide  van  Bronkhorstspruit,  vir  die 
volgende  paar  jaar  die  terrein  wees  waaroor  heen  en  weer  -bewegende 
Boerekommando’s,  afdelings  van  die  Britse  leër,  konvooie  met  Boere- 
vrouens  en  -kinders  op  pad  na  die  konsentrasiekampe  en  voortvlug- 
tende  Boeregesinne  beweeg  het,  en  eers  nadat  die  krygsrumoer  tot 
’n  einde  gekom,  die  Zuid-Afrikaansche  Republiek  met  ruwe  oorlogs- 
oormag  vernietig,  die  geliefde  Vierkleur  gestryk  en  burgers  vanaf  die 
slagvelde,  en  van  vêrverwyderde  krygsgevangekampe,  na  hul  ver- 
woeste  plase  teruggekeer  het,  sou  ’n  nuwe  en  suksesvolle  poging 
onder  die  nuwe  bewind  aangewend  word  om  ’n  private  dorp,  Erasmus- 
dorp,  sonder  aanvanklike  regeringsgoedkeuring  of  -inmenging  op  die 
suidelike  oewer  van  Bronkhorstspruit  te  stig.  H.  M.  REX. 

DIE  NEDERDUITSCH  HERVORMDE  GEMEENTE, 
BRONKHORSTSPRUIT 


DS.  J.  D.  STORM 

Die  stigtingsdatum  van  ons  gemeente  word  as  1911  aangegee,  maar 
dit  het  ’n  lang  en  bewoë  voorgeskiedenis.  en  het  in  die  geskiedenis 
van  ons  Kerk  ’n  merkwaardige  plek  ingeneem. 

Die  direkte  oorsaak  van  die  ontstaan  van  die  konsulentsgemeente 
Pretoria,  wat  gou  in  die  volksmond  as  ,,Witfontein”  bekend  gestaan 
het,  was  die  taktlose  optrede  van  ds.  Begemann,  predikant  van 
Pretoria.  Hy  was  ’n  man,  reguit  en  skerp,  en  ook  uiters  streng,  wat 
sy  gemeentelede  net  so  min  begryp  het,  as  hulle  hom. 

Moeilikheid  het  met  ’n  nagmaalsviering  in  1864  ontstaan,  toe  ds. 
Begemann  geweier  het  om  kinders  te  doop,  vanweë  „de  toestand  van 
ongevoeligheid,  lauwheid,  of  levensloosheid  van  de  Gemeente  en 
Kerkeraad  van  Pretoria”.  Hy  het  gemeen  dat  hy  hierdeur  die  mense 
tot  nadenke  sou  bring,  maar  het  daardeur  slegs  ergernis  verwek. 
Mense  wat  ver  gekom  het  om  hulle  kinders  te  laat  doop,  was  bitter 
teleurgestel.  Dadelik  is  deur  vier  gemeentelede  ’n  skriftelike  klag 
by  die  kerkraad  ingedien. 

Met  die  Algemene  Kerkvergadering  in  September  1864  is  ’n  klag  van 
12  lede  van  Pretoria  ter  vergadering  gelê.  Die  Algemene  Kerk- 
vergadering  het  besluit  om  ’n  herderlike  brief  aan  die  gemeente  te 
rig  om  te  wys  op  haar  verpligtinge  as  gemeente  van  die  Here,  en 
ds.  Begemann  te  waarsku  teen  sulke  wyse  van  optrede. 

So  het  daar  nog  meer  moeilikheid  gekom.  In  daardie  dae  was  deur 
die  Reglement  van  Orde  van  die  Volksraad  bepaal  dat  ’n  Hervormde 
predikant  die  eerste  sitting  met  gebed  sou  open.  In  vroeër  dae,  toe 
ds.  Van  der  Hoff  nog  die  enigste  predikant  was,  is  dit  deur  hom  waar- 
geneem,  maar  sedert  die  bevestiging  van  ds.  Begemann  in  Pretoria  is 
die  gebed  deur  hom  waargeneem.  In  Junie  1865  toe  die  Volksraad  weer 
vergader  het  vir  die  jaarlikse  sitting,  het  ds.  Begemann  geweier  om 
die  gebed  te  doen.  Dit  het  aanstoot  gegee,  en  in  die  Algemene  Kerk- 
vergadering  van  1865  is  sy  handelwyse  afgekeur. 

Soveel  aanstoot  het  sy  optrede  gegee  dat  die  Kommissie  van  die 
Algemene  Kerkvergadering  op  20  April  1868  ’n  brief  moes  behandel 
van  kommandant  Salomon  Prinsloo,  van  Vlakfontein,  waarin  hy  en 
enige  ander  lidmate,  kennis  gegee  het,  dat  hulle  nie  meer  onder  ds. 
Begemann  wou  ressorteer  nie,  en  om  ’n  konsulent  aansoek  gedoen  het. 

Die  ou  kerkgebou  te  Rhenosterpoort  geleë  op  die  plaas  Rietfontein  van  mnr. 

Niekerk.  Mnr.  van  Niekerk  het  die  gebou  netjies  opgeknap. 


Deur  bemiddeling  van  di.  Smits  en  Van  Warmelo  is  die  vrede  tussen 
kommandant  Prinsloo  en  ds.  Begemann  herstel,  maar  die  ander 
beswaardes  het  hulle  versoek  om  ’n  konsulent  gehandhaaf.  Eindelik 
het  die  Kommissie  toegestem  en  ds.  Smits  as  konsulent  benoem.  Die 
stigting  van  die  Konsulentsgemeente  Pretoria  is  op  die  Algemene 
Kerkvergadering  van  November  1869  finaal  goedgekeur.  Hierdie 
gemeente  wat  deur  ds.  D.  van  der  Hoff  gestig  is,  het  dieselfde  grense 
as  Pretoria  gehad,  maar  langsamerhand  het  Witfontein,  die  woonplaas 
van  die  heer  M.  J.  Prinsloo,  die  middelpunt  geword.  Hier  is  later  ’n 
sinkkerkgebou  opgerig. 

In  die  jare  van  die  kerkvereniging  sou  Witfontein  ’n  belangrike  rol 
speel,  en  sou  die  sinkkerk  die  „ark”  van  die  Hervormde  Kerk  genoem 
word. 

Ná  die  aftrede  van  ds.  Begemann  in  1872,  was  die  weg  oop  vir 
hereniging  met  die  moedergemeente  van  Pretoria.  Egter  het  die 
neiging  in  Pretoria  al  sterker  geword  om  een  van  die  kwekelinge 
van  Stellenbosch  te  beroep.  As  gevolg  hiervan  het  die  Konsulents- 
gemeente  Pretoria  ’n  wagtende  houding  ingeneem,  omdat  die  smalende 
opmerkings  van  sommige  predikante,  wat  hulle  opleiding  in  Stellen- 
bosch  ontvang  het,  teen  die  Hervormde  Kerk,  by  baie  lede  van  die 
Hervormde  Kerk  ’n  gevoel  van  wantroue  gewek  het  teen  die  kweke- 
linge  van  Stellenbosch. 

Toe  ds.  Bosman,  wat  in  Stellenbosch  sy  opleiding  ontvang  het,  in 
1876  in  Pretoria  bevestig  is,  was  samesmelting  voorlopig  van  die  baan. 
Die  houding  van  ds.  Bosman  gedurende  die  Anneksasieperiode  van 
1877-1881  het  die  gevoel  teen  samesmelting  nog  verskerp.  Hy  was 
nie  alleen  ’n  warm  voorstander  van  anneksasie  nie,  maar  het  aktief 
deelgeneem  aan  die  inswering  van  sir  Theophilus  Shepstone  in  die 
Hervormde  kerkgebou  van  Pretoria  op  19  Mei  1877,  en  in  die  oorlog 
van  1880-81  het  hy  openlik  die  Engelse  kant  gekies.  Die  lede  van 
die  Konsulentsgemeente  was  harde  teenstanders  van  die  anneksasie, 
en  in  die  eerste  geveg  van  die  oorlog  het  hulle  onder  Generaal  Frans 
Joubert,  ook  lidmaat  van  die  gemeente,  in  die  beroemde  slag  van 
Bronkhorstspruit  op  20  Desember,  kolonel  Anstruther  verslaan. 

Die  gemeente  het  vooruitgegaan  en  in  1885  twee  kerkplekke  gehad, 
te  wete  Witfontein  en  die  ander  op  Rhenosterpoort. 

Op  Witfontein  is,  op  grond  deur  M.  J.  Prinsloo  vir  kerkbou  en  ’n 
moontlike  pastorie,  afgestaan,  ’n  sinkerk  opgerig.  Die  hoeksteen  van 
hierdie  kerk  is  op  3 November  1883  deur  ds.  Van  Warmelo  gelê. 

Om  die  geskiedenis  van  die  kerkkvereniging  na  te  gaan  val  nie  binne 
die  bestek  van  hierdie  artikel  nie,  en  word  daarop  ingegaan  net  in 
sover  as  dit  die  geskiedenis  van  ons  gemeente  raak. 

Die  bittere  ontevredenheid  van  die  eerste  jare  na  die  Kerkvereniging 
sou  onbegryplik  wees  as  uit  die  oog  verloor  word,  dat  die  vereniging 
plaasgevind  het  sonder  toestemming  van,  of  oorleg  met,  die  gemeentes. 
Die  vereniging  is  uitsluitlik  deur  die  Algemene  Kerkvergadering  en 
die  kerkrade  bewerkstellig.  Toe  die  gemeentes  begin  insien  waarin 
hulle  deur  die  Algemene  Kerkvergadering  en  die  kerkrade  ingesleep 
was,  het  die  ontevredenheid  toegeneem.  Die  Nederduitsch  Hervormde 
Kerk  was  die  Voortrekker  Kerk,  waarin  ’n  suiwere,  nugtere 
Hollandse  gees  geheers  het.  Die  gemeentelede  was  heeltemal 
onbekend  met  die  Engelse  metodistiese  gees  van  die  Ned.  Gerefor- 
meerde  Kerk,  en  toe  hulle  deur  die  keíkvereniging  met  hierdie 
vreemde  gees  kennis  maak,  was  hulle  diep  ongelukkig.  Hulle  het  besef 
dat  hulle  nou  te  staan  gekom  het  in  ’n  Kerk,  waar  die  ou  sedes, 
gewoontes  en  beginsels  van  hulle  Hervormde  Kerk  maar  min  genade 
ondervind  het.  Bowendien  wou  hulle  nie  afsien  van  die  naam  wat 
vir  hulle  so  ’n  diepe  betekenis  gehad  het  nie. 

In  elke  gemeente  was  daar  talle  ontevredenes  wat  nie  kans  gesien 
het  om  in  die  Verenigde  Kerk  te  bly  nie.  Dit  het  ’n  toestand  van 
verdeeldheid,  twis  en  verwarring  geskep,  vroeër  ongekend. 

Die  afgevaardigdes  van  die  Konsulentsgemeente  Pretoria  (oudl. 
Chr.  Joubert  en  Martinus  Prinsloo,  en  diaken  J.  J.  Botha),  was  die- 
enigstes  wat  tydens  die  onderhandelinge  tussen  die  twee  Kerke  oor 
vereniging,  steeds  opgekom  het  vir  die  regte  van  die  Ned.  Herv.  Kerk 
en  gestem  het  teen  oorhaastige  en  onbedagsame  besluite  van  die 
Algemene  Kerkvergadering. 

Maar  kerkvereniging  het  ’n  voldonge  feit  geword  en  in  1885  is 
begin  met  die  samesmelting  van  die  gemeentes.  Waar  ’n  gemeente 
sonder  leraar  was,  moes  die  gemeente  aansluit  by  die  gemeente  van 
die  ander  Kerk,  wat  wel  ’n  predikant  gehad  het.  Die  gemeentes  was 
nooit  geraadpleeg  nie,  sodat  dit  eintlik  net  ’n  samesmelting  van  kerk- 
rade  was. 

Hierdie  kerkrade  het  toe  afgevaardigdes  gestuur  na  die  eerste 
Algemene  Kerkvergadering  van  die  Verenigde  Kerk,  wat  op  7 Desem- 
ber  1885  gehou  is.  Toe  die  kerkvereniging  in  volle  gang  was  het  ds. 
Bosman  gemeen  dat  die  tyd  aangebreek  het  dat  ook  die  Konsulents- 
gemeente  van  Pretoria  met  die  ou  gemeente  moes  verenig.  Die 
Kommissie  van  die  Algemene  Kerkvergadering  het  op  14  September 
1885,  onder  voorsitterskap  van  ds.  Bosman  besluit  om  die  Konsulents- 
gemeente  skriftelik  daartoe  te  versoek,  en  om  ,,het  oude  te  vergeten, 
alle  geschillen  op  zyde  te  zetten”.  Hierop  is  ds.  Van  Warmelo  met 
die  brief  na  Witfontein  en  Rhenosterpoort,  waar  hy  baie  invloed  gehad 
het,  want  die  mense  het  van  hom  gehou.  Maar  in  hierdie  saak  wou 
hulle  hom  nie  volg  nie.  Op  Witfontein  en  ook  op  Rhenosterpoort  het 

die  gemeente  besluite  geneem,  wat  hierop  neerkom,  dat  hulle  slegs 
met  Pretoria  sou  verenig  as  die  wette  van  die  Ned.  Herv.  Kerk 
gehandhaaf  bly,  en  dus  nie  met  die  Ned.  Geref.  Kerk  verenig  word  nie. 

Ds.  Van  Warmelo  wou  dat  op  die  kerkraadsvergadering  wat  op 
Rhenosterpoort  gehou  sou  word,  twee  afgevaardigdes  na  die  Algemene 
Kerkvergadering  van  die  Verenigde  Kerk  gekies  moes  word.  Ouder- 
ling  C.  Joubert  het  toegestem  om  te  gaan,  omdat  hy  gemeen  het  dat 
teen  vereniging  niks  meer  gedoen  kon  word  nie.  Ouderling  (Vaal) 
Marthinus  Prinsloo  het  egter  geweier  en  gesê  dat  hy  nie  nog  meer 
klippe  op  die  Hervormde  Kerk  wou  gooi  nie.  Daar  was  geen  kworum 
vir  die  vergadering  nie,  omdat  ander  lede  ook  weggebly  het,  sodat 
geen  afgevaardigdes  gekies  kon  word  nie. 

Deur  toedoen  van  mnr.  N.  M.  Prinsloo,  seun  van  ouderling  Marthinus 
Prinsloo,  het  die  twee  ouderlinge,  M.  Prinsloo  en  C.  Joubert,  in  die 
huis  van  eersgenoemde  bymekaar  gekom,  waar  hulle  ooreengekom 
het  om  bymekaar  te  staan,  en  die  Hervormde  Kerk  te  handhaaf. 

Hulle  enigste  uitweg  was  om  te  probeer  om  uit  Holland  ’n  predikant 
te  kry.  Op  versoek  van  die  heer  Joubert  het  ’n  onderwyser  W.  Louis, 
wat  in  daardie  dae  in  Pretoria  gcwoon  het,  as  sekretaris  vir  die 
Konsulcntsgemeente  in  hierdie  belangrikek  saak  opgetree.  Jonkheer 
dr.  Beelaarts  van  Blokland,  wat  in  Den  Haag  gewoon  het,  is  versoek 
om  ’n  predikant  vir  die  gemeente  te  probeer  vind. 

Op  13  en  14  Februarie  1886  was  daar  nagmaal  op  Witfontein  en 
’n  week  daarna  op  Rhenosterpoort.  Ds.  Smits,  van  Rustenburg,  aan 
wie  emeritaat  met  ingang  1 April  1886  verleen  was,  en  wat  nie  met 
die  kerkvereniging  saamgegaan  het  nie,  het  vir  die  geleentheid  oor- 
gekom. 

Voor  die  kerkraadsvergadering  van  13  Februarie  het  daar  gedien 
’n  skrywe  van  die  skriba  van  die  Verenigde  Kerk,  ds.  van  Warmelo, 
waarin  die  besluit  van  die  Algemene  Kerkvergadering  van  die  Vere- 
nigde  Kerk  meegedeel  word,  naamlik  dat  dit  betreur  word  dat  die 
Konsulentsgemeente  nog  nie  met  die  gemeente  van  Pretoria  (ds.  Bos- 
man  se  gemeente)  verenig  is  nie,  en  waarin  hulle  versoek  word  om 
voor  die  volgende  Algemene  Vergadering  te  verenig. 

Die  kerkraad  het  besluit  om  hierdie  saak  aan  ’n  gemeenteverga- 
dering  voor  te  lê.  Die  gemeentevergadering,  wat  onder  voorsitterskap 
van  ouderling  Salomon  Prinsloo  gehou  is,  met  sy  seun  G.  C.  Prinsloo 
(later  ouderling)  as  skriba,  het  die  volgende  besluit  geneem  ; “De 
vergadering  dezer  gemeente  tot  bespreking  harer  geestelyke  belan- 
gen,  verklaar  zich  onder  geene  omstandigheden  aan  een  dwangbesluit 
te  onderwerpen.” 

“Gevoelt  ons  integendeel  tevreden  te  blyven  hetgeen  wy  was  en 

nu  nog  ben  namelyk ; Ned.  Herv.  Deze  vergadering  verklaart  verder, 
dat  zy  zich  onder  gecne  omstandigheid  zullen  aansluiten  by  die  Kerk- 
genootschap,  waardoor  inbreuk  zal  kunnen  worden  gemaakt  op  de 
naam  en  regten  van  de  Ned.  Herv.  Kerk,  zooals  dezelve  zyn  neerge- 
legd  in  art.  20  onzer  Grondwet.”  Die  besluit  is  onderteken  deur  S.  T. 
Prinsloo,  voorsitter,  C.  Vermaak,  L.  H.  Jacobs,  J.  H.  Duvenage,  D.  S. 
Prinsloo,  P.  J.  Minnaar,  L.  C.  Geyser  en  G.  C.  Prinsloo,  sekretaris. 
Hierdie  besluit  is  net  so  geneem  op  ’n  gemeentevergadering  onder 
voorsitterskap  van  F.  G.  Joubert  (Generaal)  te  Rhenosterpoort  en 
namens  die  gemeente  onderteken  deur  F.  G.  Joubert,  S.  L.  Riekert, 
P.  S.  Vermaak,  J.  N.  Roets,  M.  J.  Prinsloo,  D.  C.  Minnaar  en  Wm.  S. 
Porter. 

Op  ’n  kerkraadsvergadering  van  23  April  was  daar  twee  ouderlinge 
van  Rustenburg  aanwesig,  G.  S.  Botha  en  J.  J.  Pietersen,  met  ’n  lys 
van  230  naamtekeninge  van  lidmate  wat  verklaar  dat  hulle  getrou 
wou  bly  aan  die  Ned.  Herv.  Kerk,  en  as  sodanig  aansluiting  verlang 
by  Witfontein.  Op  hierdie  kerkraadsvergadering  is  o.a.  ook  besluit 
dat  die  gemeente  sou  ophou  bestaan  as  Konsulentsgemeente  en  van 
nou  af  sou  wees  ; “De  Ned.  Herv.  Gemeente  der  Zuid-Afrikaanse 
Republiek,  distrik  Pretoria.”  Die  kerkraad  van  Pretoria,  die  vroeëre 
Konsulentgemeente  het  op  5 en  7 November  1886  op  Witfontein  ver- 
gader. 

Voor  die  vergadering  was  ’n  brief  namens  die  Algemene  Kerkver- 
gadering  van  die  Verenigde  Kerk,  waarin  gevra  is  om  ’n  Kommissie 
uit  die  Verenigde  Kerk  te  ontmoet  om  ’n  aansluiting  by  die  Verenigde 
Kerk  te  bewerkstellig.  Die  kerkraad  het  verwondering  oor  hierdie 
brief  uitgespreek  en  besluit  dat  daarop  nie  ingegaan  kan  word  nie, 
want  dan  sou  die  kerkraad  ontrou  wees  teenoor  die  verskillende 
gemeentes  in  die  Z.A.  Republiek,  wat  hulle  instemming  betuig  het 
met  die  besluite  van  kerkraad  en  gemeente,  om  nie  met  die  Kerk- 
vereniging  saam  te  gaan  nie. 

Die  gemeente  self  het  so  gegroei  dat  daar  besluit  is  om  ook  te 
Rhenosterpoort  ’n  kerkgebou  op  te  rig. 

Op  7 November  is  deur  die  kerkraad  saam  met  Standerton,  ds. 
N.  J.  van  Warmelo  beroep.  Dit  het  gelyk  asof  ds.  van  Warmelo,  wat 
teen  sy  sin  met  die  vereniging  saamgegaan  het,  en  bitter  teleurge- 
stel  was  met  die  verloop  van  sake,  met  die  vereniging  sou  breek. 
Sommige  kerkraadslede  het  met  hom  persoonlik  gaan  graat.  Hy  het 
tog  bedank,  want  hy  het  gemeen  dat  dit  nog  nie  tyd  was  om  met  die 
vereniging  te  breek  nie. 

Op  3 Januarie  1887  het  die  kerkraad  weer  op  Witfontein  vergader. 
Teenwoordig  was  ook  afgevaardigdes  van  Standerton,  Heidelberg  en 
Middelburg.  Op  hierdie  vergadering  is  ses  blanko  beroepsbriewe  deur 

die  kerkraad  behoorlik  onderteken,  aan  die  Jonkheer  Beelaerts  ge- 
stuur,  in  die  hoop  dat  hy  op  die  ses  beroepsbriewe  darem  een  pre- 
dikant  in  Holland  sou  kry  wat  bereid  is  om  aan  te  neem.  In  Maart 
1887  het  hy  daarin  geslaag  om  ds.  M.  J.  Goddefroy  te  vind,  wat  be- 
reid  was  om  die  beroep  aan  te  neem.  In  die  helfte  van  Junie  het  hy 
in  Pretoria  aangekom.  Dit  was  ’n  uitkoms  vir  die  Hervormde  Kerk. 

Die  bevestiging  van  ds.  Goddefroy  het  op  30  September  te  Witfon- 
tein,  in  die  teenwoordigheid  van  talle  afgevaardigdes  vanuit  verskil- 
lende  gemeentes,  plaasgevind.  Op  versoek  van  die  kerkraad  is  die 
bevestiging  waargeneem  deur  oudl.  C.  J.  Joubert. 

Behalwe  dat  sy  werkkring  so  veeleisend  was,  moes  ds.  Goddefroy 
baie  verdagmaking  ondervind.  Reeds  voor  sy  aankoms  het  ds.  Frans 
Lion  Cachet  probeer  om  agterdog  teen  hom  te  wek,  deur  ’n  skrywe 
in  “De  Zuid-Afrikaan.’’  Dit  was  veral  ds.  H.  S.  Bosman  wat  in  ’n 
koerantgeskryf,  van  ’n  haatlike  en  persoonlike  aard,  aanvalle  op  ds. 
Goddefroy  gemaak  het.  Hy  is  beskuldig  van  modernisme  en  baptisme, 
en  ook  oudl.  Joubert  moes  dit  ontgeld.  Hierdie  korrespondensie  het 
later  in  brosjurevorm  verskyn. 

Ds.  Goddefroy  het  geweier  om  aan  die  koerantgeskryf  mee  te  doen, 
maar  het  later  ds.  Bosman  geantwoord  in  ’n  brosjure  : “De  Kerk- 
kwestie  niet  een  Leer-  maar  een  Levenskwestie.”  Hierin  is  die  his- 
toriese  reg  van  die  Hervormde  Kerk  aangetoon,  en  sy  kerklike  en 
dogmatiese  standpunt  gehandhaaf.  Teen  die  aantygings  van  libera- 
lisme  het  ds.  Goddefroy  beklemtoon  dat  die  Hervormde  Kerk  op  die 
bodem  van  die  Skrif  staan,  sonder  om  hom  aan  leer-  of  werkheiligheid 
skuldig  te  maak.  Die  kerkkwessie  in  Transvaal  was  nie  ’n  leerkwessie 
nie,  want  dit  het  nie  gegaan  oor  een  of  ander  teologiese  verskil  nie, 
maar  dit  was  ’n  nasionale  lewenskwessie. 

Dit  het  gegaan  teen  die  verengelsing  op  kerklik-kulturele  gebied. 
Nie  net  die  besture  van  afsonderlike  gemeentes  was  ontwrig  nie, 
maar  ook  van  die  Kerk  in  sy  geheel,  en  dit  was  dringend  gebiedend 
dat  ’n  Algemene  Kerkvergadering  gehou  moes  word.  Hierin  het  die 
gemeentes  van  Pretoria  (die  vroeëre  Konsulentsgemeente)  en  Stan- 
derton  en  Middelburg  die  leiding  geneem.  Die  24ste  Algemene  Kerk- 
vergadering  is  op  13  Februarie  te  Pretoria  geopen.  Sewe  gemeentes 
was  verteenwoordig.  Hier  is  ’n  einde  gemaak  aan  die  ontredderde 
toestande,  en  is  ook  nuwe  lede  op  die  Algemene  Kommissie  gekies, 
wat  leiding  kon  gee.  Ook  is  ’n  herderlike  brief  uitgestuur. 

In  daardie  dae  is  Witfontein  op  geestige  wyse  die  ,,ark”  van  die 
Hervormde  Kerk  genoem.  En  dit  was  waar.  Want  dit  was  Witfontein 
wat  in  die  verwarring  leiding  gegee  het,  en  meegehelp  het  om  die 
Kerk  in  stand  te  hou,  toe  die  waters  van  kerkvereniging  dit  wou  ver- 
swelg. 

Witfontein  en  die  Prokurasiekommissie 

Langsamerhand  het  dit  aan  verskillende  Hervormdes  wat  met  die 
kerkvereniging  saamgegaan  het,  duidelik  geword  dat  die  Verenigde 
Kerk  slegs  ’n  voortsetting  van  die  vroeëre  Ned.  Gereformeerde  Kerk 
was.  Die  ontevredenheid  het  toegeneem,  want  baie  oud-Hervormers 
het  hulle  in  die  Verenigde  Kerk  nie  tuis  gevoel  nie.  Die  uitbarsting 
wat  daar  in  verband  met  die  naam  van  die  Kerk  gekom  het,  was  in 
wese  ’n  botsing  tussen  die  nugtere  Hollandse  gees  van  die  Hervormde 
Kerk  en  die  Metodistiese  gees  van  die  Ned.  Geref.  Kerk. 

Toe  dit  duidelik  word  dat  die  basis  vir  Ker'kvereniging  van  1882 
(waarby  bedoel  was  dat  die  keuse  van  die  naam  vir  die  Kerk.  wat 
later  gedoen  sou  word,  sou  wees  tussen  Ned.  Herv.  of  Ned.  Gerefor- 
meerd)  verbreek  is,  het  die  heer  A.  D.  W.  Wolmarans  en  sy  volge- 
linge  hierdie  verbreking  aangegryp  om  met  die  vereniging  te  breek. 

Daar  was  twee  groot  besware  om  sonder  meer  uit  die  vereniging 
te  tree,  en  by  die  Hervormde  Kerk,  soos  deur  ds.  Goddefroy  geor- 
ganiseer,  aan  te  sluit : nie  alleen  sou  hulle  daardeur  al  hulle  regte 
op  die  kerklike  eiendomme  wat  in  besit  van  die  Verenigde  Kerk  was, 
verbeur  nie,  maar  die  twisgeskryf  van  ds.  Bosman  teen  ds.  Goddefroy 
het  argwaan  teen  hom  gewek,  waarop  hy  nog  nie  geantwoord  het 
nie. 

Daar  het  vir  hulle  dus  net  oorgebly  om  teen  die  loop  van  sake  te 
protesteer. 

Toe  ds.  Goddefroy  in  sy  openingsrede  van  die  25ste  Algemene  Kerk- 
vergadering  van  die  Ned.  Herv.  Kerk,  na  aanleiding  van  Hand.  2:42 
dit  onomwonde  uitgespreek  het  dat  hy  die  leer  van  die  Apostels  bo 
alles  stel,  maar  tog  ook  vashou  aan  die  belydenis  van  die  Kerk,  en 
toe  kort  hierna  sy  brosjure : “De  Kerkkwestie  niet  een  Leer-  maar 
Levenskwestie’’  verskyn,  was  die  vrees  verby. 

In  Julie  1890  is  ’n  kommissie  gevorm  wat  uit  die  here  N.  M.  S. 
Prinsloo,  M.  J.  Wolmarans,  H.  Visser,  A.  D.  W.  Wolmarans,  G.  J. 
Engelbrecht,  H.  J.  H.  Glas,  Gert  van  Deventer,  J.  T.  Martins,  P.  L. 
Bezuidenhout  en  M.  C.  Rykaart  bestaan  het,  wat  prokurasies  laat 
teken  het  om  hulle  te  magtig  om  vir  die  regte  van  die  Hervormdes 
op  te  kom  en  dit  te  behartig. 

Na  die  ontvangs  van  die  prokurasies,  wat  deur  meer  as  1,000  lid- 
mate  uit  die  verskkillende  gemeentes  onderteken  was,  het  die  kom- 
missie  hom  as  ’n  Prokurasie-Kommissie  gekonstitueer,  met  N.  M.  S. 
Prinsloo  as  voorsitter  en  A.  D.  W.  Wolmarans  as  sekretaris. 

Op  Pretoria,  Potchefstroom  en  ander  plekke  het  hierdie  kommissie 
verhinder  dat  die  kerklike  eiendomme  van  die  Hervormde  Kerk  op 
naam  van  die  Verenigde  Kerk  getransporteer  word. 

Oudl.  A.  D.  W.  Wolmaranst  1928,  wat  die  hoeksteen  van  die  huidige 
kerkgebou  gelê  het  op  27  April  1912. 

Daar  het  dus  nou  twee  afdelings  van  die  Hervormde  Kerk  bestaan  ; 
die  Prokurasiegemeentes  (d.w.s.  die  gemeentes  wat  met  behulp  van 
die  Prokurasiekommissie  georganiseer  was),  waarvan  ds.  C.  W. 
du  Toit,  predikant  van  Potchefstroom,  konsulent  was,  en  die  gemeen- 
tes  van  die  Hervormde  Kerk  wat  onder  ds.  Goddefroy  georganiseer 
was. 

Die  Prokurasiekommissie  het,  om  die  lidmate  van  die  Ned.  Herv. 
Kerk  van  Pretoria  wat  getrou  gebly  het,  te  organiseer,  op  die  plaas 
Derdepoort  op  die  24ste  Januarie  1891  ’n  gemeentevergadering  belê 
ten  einde  kerkraadslede  vir  die  gemeente  te  kies.  Ds.  C.  W.  du  Toit 
sou  as  konsulent  optree  en  Sondag  25  Januarie  dienste  waameem 
en  kinders  doop.  Die  kerkraadslede  wat  verkies  is,  is  ook  met  hierdie 
geleentheid  bevestig. 

Reeds  in  1889  het  hierdie  twee  afdelings  van  die  gemeente  Pretoria 
’n  samespreking  gehad  (ds.  Goddefroy  en  oudl.  C.  J.  Joubert  aan  die 
een  kant  en  J.  M.  A.  Wolmarans  en  A.  D.  W.  Wolmarans  aan  die 
ander  kant),  om  ’n  ooreenkoms  te  tref  insake  hulle  planne  van  aksie, 
sodat  hulle  mekaar  in  hulle  geregverdigde  stryd  teen  die  Verenigdes 
nie  sou  hinder  nie.  Verder  is  besluit  dat  elkeen  sy  eie  weg  sou  gaan, 
en  dat  die  twee  afdelings  mekaar  later  sou  ontmoet  om  oor  die  kwes- 
sie  van  ineensmelting  te  besluit. 

Op  30  April  1894  het  die  twee  afdelings  van  die  Ned.  Herv.  Kerk 
saamgekom  in  ’n  gekombineerde  Algemene  Kerkvergadering  en  is 
die  beide  afdelings  saamgebring  in  een  kerklike  verband. 

In  Pretoria  egter  het  die  een  Herv.  gemeente  (Witfontein  ingesluit) 
onder  die  bediening  van  ds.  Goddefroy  bly  staan,  en  die  ander  onder 
die  konsulentskap  van  ds.  C.  W.  du  Toit. 

Op  27  April  1895  het  die  kerkraad  van  ds.  Goddefroy  te  Witfon- 
tein  ’n  besluit  geneem  waarin  die  wenslikheid  uitgespreek  is  dat  die 
twee  Hervormde  afdelings  van  Pretoria  moes  verenig.  Die  gemeente 
van  Pretoria  was  egter  nie  geneë  om  onvoorwaardelik  met  Witfontein 
saam  te  smelt  nie,  veral  omdat  Witfontein  nog  in  kombinasie  was 
met  Middelburg  en  Standerton,  want  dan  sou  hulle  deel  uitmaak  van 
die  kombinasie  en  sou  ander  kerkrade  seggenskap  verkry  is  hulle  ge- 
meentelike  sake.  Vroeër  was  reeds  deur  Pretoria  besluit  dat  hulle  sou 
saamsmelt  indien  Witfontein  uit  die  kombinasie  sou  tree.  Maar  hierop 
het  Witfontein  geen  besliste  antwoord  gegee  nie. 

Maar  alle  hoop  op  samesmelting  was  nog  nie  verby  nie,  hoewel 
mondelings  aan  Pretoria  meegedeel  was  dat  Witfontein  besluit  het  om 
nie  die  kombinasie  te  verbreek  nie.  Pretoria  het  ook  beswaar  gehad 
omdat  hulle  geen  seggenskap  had  in  die  beroeping  van  ds.  Goddefroy 
nie. 

Die  Algemene  Kerkvergadering  gehou  op  16  Januarie  1899  het  ’n 
kommissie  benoem  om  te  probeer  om  samesmelting  te  bewerkstellig. 
’n  Gemeentevergadering  gehou  te  Pretoria  op  11  Februarig  onder  voor- 
sitterskap  van  oudl.  A.  D.  W.  Wolmarans,  waarin  die  kommissie  te 
woord  gestaan  is,  het  besluit  om  saam  te  smelt  indien  die  kommissie 
deur  haar  bemiddeling  dit  kon  bewer’kstellig  en  mits  dit  geskied  op 
die  volgende  voorwaardes  : (1)  Die  gemeente  onder  ds.  Goddefroy 
haar  losmaak  van  die  kombinasie,  (2)  die  twee  afdelings  van  die  Herv. 
Gemeentes  van  Pretoria  hulle  konstitueer  onder  een  kerkraad  as  die 
Ned.  Herv.  Gemeente  van  Pretoria,  (3)  dat  die  kerkraad  van  die  in- 
eengesmelte  gemeente  dan  ’n  tweede  predikant  sou  beroep,  waarin 
die  gemeente  haar  stem  sou  hê.  Hierdie  samesmelting  moes  geskied 
voor  30  April  1899,  sodat  indien  die  poging  tot  samesmelting  nie 
slaag  nie,  die  gemeente  ’n  eie  predikant  kon  beroep. 

Maar  die  uitbreek  van  die  oorlog  van  1899  het  ineensmelting  very- 
del.  Na  die  sluiting  van  die  vrede  in  1902  het  die  kefkrade  probeer 
om  wat  deur  die  oorlog  en  sy  gevolg  versteur  was,  te  reorganiseer  en 
orde  in  die  verwarring  te  skep.  Van  ds.  Goddefroy,  wat  na  sy  krygs- 
gevangenskap  hom  in  Holland  bevind  het,  is  niks  gehoor  nie.  Die 
kerkraad  van  die  gekombineerde  gemeentes  het  egter  gevoel  dat  die 
toestand  nie  so  kon  voortduur  nie,  en  het  daarom  aan  die  Kommissie 
van  die  Algemene  Kerkvergadering  gevra  of  die  gemeentes  nie,  in 
terme  van  die  wet,  as  hulpbehoewend  en  vakant  beskou  moes  word 
nie. 

Die  Algemene  Kommissie  het  dit  reeds  in  Maart  1903  bespreek, 
maar  om  aan  ds.  Goddefroy  nog  redelik  tyd  te  gee  om  te  antwoord, 
het  hulle  besluit  om  ’n  gekombineerde  kerkraadsvergadering  gelyk- 
tydig  met  die  vergadering  van  die  Algemene  Kommissie  te  belê  vir 
5 Julie  1903. 

Toe  daar  nog  nie  antwoord  van  ds.  Goddefroy  ontvang  is  nie,  het 
die  Algemene  Kommissie  besluit  om  die  gemeentes,  in  terme  van  die 
wet,  as  hulpbehoewend  te  beskou,  maar  met  die  oog  op  die  beson- 
dere  omstandighede  waarin  ds.  Goddefroy  verkeer  het,  aan  te  beveel 
dat : die  gemeente  van  Pretoria  (insluitende  Witfontein)  met  die 
kombinasie  sou  breek  en  met  die  ander  Pretoriase  gemeente  sou 
verenig,  soos  vroeër  reeds  besluit  was;  maar  dat  Middelburg  en  Stan- 
derton  aan  ds.  Goddefroy  nog  ’n  redelike  kans  sou  gee  om  hulle  pre- 
dikant  te  bly. 

Die  gekombineerde  kerkraad  het  egter  hierdie  advies  nie  aangeneem 
nie  en  besluit  om  dadelik  die  kombinasie  te  verbreek  en  die  verbin- 
tenis  tussen  die  predikant  en  gemeentes  as  verval  en  vemietig  te 
beskou. 

Intussen  het  die  kerkrade  van  die  twee  gemeentes  van  Pretoria  ook 

al  saam  vergader  en  besluit  dat  die  voorgenome  samesmelting  in 
Junie  sou  geskied.  Die  gemeentevergadering  het  hulle  met  hierdie 
besluit  vereenselwig.  Met  die  ineensmelting  is  ’n  beroep  uitgebring 
op  ds.  Vermeer  van  ’s-Gravenhage,  Nederland,  wat  egter  bedank  het. 

Oudl.  A.  D.  W.  Wolmarans  is  deur  die  gemeente  afgevaardig  na 
Nederland  om  daar  te  probeer  om  ’n  predikant  te  kry. 

Intussen  het  ds.  Goddefroy  uit  Nederland  teruggekeer.  Pogings  van 
enige  ontevredenes  om  hom  weer  as  predikant  aan  te  neem,  het  op 
mislukking  uitgeloop.  Na  ’n  samespreking  egter,  tussen  oudl.  A.  D.  W. 
Wolmarans  en  ds.  Goddefroy,  het  die  kerkraad  besluit  om  hom  te  be- 
roep  as  tweede  predikant  van  Pretoria.  Die  bevestiging  sou  egter  eers 
plaasvind  na  die  terugkeer  van  oudl.  A.  D.  W.  Wolmarans  uit  Holland. 

Die  sending  na  Holland  het  die  heer  A.  D.  W.  Wolmarans  baie 
moeite  en  sorge  veroorsaak.  Ds.  Goddefroy  het  in  ’n  skrywe  aan  dr. 
van  Gheel  Gildemeester  beswaar  gemaak  teen  die  beroeping  van  ’n 
tweede  predikant  vir  Pretoria.  Dan  het  ook  ds.  Spoelstra  (wat  in  1896 
tweede  predikant  van  Pretoria  geword  het,  maar  in  1898  na  Holland 
terug  is),  in  “De  Nederlandsche  Kerkbode’’  van  10  en  31  Oktober 
1903,  die  Transvaalse  Hervormde  Kerk  aangeval  en  die  Nederlandse 
predikante  afgeraai  om  ’n  beroep  na  Transvaal  aan  te  neem.  Nie 
alleen  het  A.  D.  W.  Wolmarans  hom  in  dieselfde  blad  afdoende  be- 
antwoorde  nie,  maar  ook  verskillende  Nederlandse  predikante  het 
dit  vir  die  Hervormde  Kerk  opgeneem.  Hierdie  aanval  van  ds.  Spoel- 
stra  was  kragteloos,  want  niemand  minder  as  dr.  P.  J.  Muller  het  die 
beroep  na  Pretoria  aangeneem  nie,  al  sou  dit  ook  net  vir  vyf  jaar 
wees.  Deur  sy  arbeid,  gedra  deur  sy  kragtige  persoonlikheid,  het  die 
Hervormde  Kerk  weer  tot  bloei  en  lewe  gekom. 

Hy  het  ook  twee  jongmanne,  die  latere  di.  Kuhn  en  J.  J.  Prinsloo, 
opgelei.  So  het  hy  met  krag  die  teologiese  opleiding  van  ons  Kerk 
begin,  waartoe  so  vroeg  as  1890  reeds  besluit  was.  Hy  is  in  1922  oor- 
lede. 

Met  die  uitlê  van  die  dorp  Erasmus,  is  die  twee  kerkplekke  Witfon- 
tein  en  Rhenosterpoort  daarheen  verskuif. 

Gedurende  1905  is  die  ou  sinkkerkgeboutjie  van  Witfontein  afge- 
breek  en  op  Bronkhorstspruit  opgerig.  Die  hoeksteen  is  deur  oudl. 
A.  D.  W.  Wolmarans  gelê  op  3 Augustus  1905. 

Op  die  21ste  Januarie  1911  is  wyle  dr.  H.  C.  M.  Fourie  georden 
as  predikant  van  Pretoria,  met  Bronkhorstspruit  as  standplaas,  want 
Bronkhorstspruit  was  toe  nog  deel  van  die  gemeente  Pretoria.  (Ge- 
durende  hierdie  selfde  jaar  egter  het  Bronkhorstspruit  weer  afgeskei 
van  Pretoria). 

Dr.  Fourie  was  ’n  seun  van  die  dapper  Generaal  Fourie  wat  gesneu- 
wel  het  in  die  slag  van  Witkloof,  Carolina-distrik,  tydens  die  Tweede 

Vryheidsoorlog.  Sy  eerste  opleiding  het  hy  as  jong  seun  aan  die  staats- 
gimnasium  te  Pretoria  ontvang.  Voor  hy  nog  sy  eindeksamen  afgelc 
het,  is  hy  egter  na  Nederland  vir  verdere  studie.  Toe  die  Tweedc 
Vryheidsoorlog  uitbreek,  het  die  jong  Fourie  egter  sy  studies  onder- 
breek  om  eers  as  burger  die  stryd  vir  die  vryheid  van  sy  volk  op  te 
neem. 

Spoedig  is  hy  aangestel  as  adjudant  van  die  generaal.  Omdat  hy  in 
Holland  studeer  het,  en  miskien  ook  om  die  gebruik  van  Hollandse 
woorde  en  uitdrukkings,  was  hy  onder  sy  maats  as  „Kaas”  bekend. 

Na  die  oorlog  is  hy  terug  na  Holland,  waar  hy  in  1910  die  kandi- 
daatseksamen  in  Teologie  afgelê  het.  In  1914  is  hy  weer  na  Holland, 
en  het  hy  aan  die  Universiteit  van  Utrecht  die  doktoranduseksamen 
in  Teologie  verwerf. 

Kort  na  sy  terugkeer  in  1914  het  die  gewapende  protes  teen  deel- 
name  aan  die  toenmalige  Wêreldoorlog  plaasgevind  en  andermaal  het 
dr.  Fourie  die  wapen  opgeneem  en  wel  as  kommandant  van  die  Re- 
belle.  Hy  is  swaar  gewond,  gevange  geneem  en  moes  met  ander 
Rebelleleiers  meer  as  ’n  jaar  in  die  ou  fort  in  Johannesburg  in  ge- 
vangenskap  deurbring.  Dr.  Fourie  was  iemand  v/at  die  moed  van  sy 
oortuiging  gehad  het.  Na  die  tyd  is  hy  weer  terug  na  sy  ou  gemeente, 
wat  hy  bearbei  het  tot  hy  in  1924  die  beroep  na  Johannesburg  aange- 
neem  het. 

In  1921  is  hy  weer  na  Holland  waar  hy  promoveer  het  tot  doktor 
in  die  Teologie  op  ’n  uitmuntende  proefskrif  : “Amendebele  van  Fene 
Mahlaangu  en  hun  Religieus-Sociaal  Leven.”  Veral  van  die  bantoetale 
het  dr.  Fourie  groot  kennis  gedra,  en  van  hierdie  kennis  het  die  Unie- 
regering  gebruik  gemaak,  deur  hom  te  benoem  op  ’n  kommissie  wat 
bepaalde  naturelle-aangeleenthede  moes  ondersoek. 

Die  grootste  diens  wat  hy  aan  sy  Kerk  en  volk  bewys  het,  was  as 
Bybelvertaler,  en  wel  van  die  Ou  Testament.  As  blyk  van  hulde  vir 
sy  groot  aandeel  aan  die  Bybelvertaling,  het  die  Universiteit  van 
Pretoria  hom  die  ere-doktersgraad  in  die  Lettere  toegeken. 

Sy  dood  in  1939  was  ’n  groot  verlies  vir  die  Hervormde  Kerk.  As 
mens  was  hy  eenvoudig,  eerlik  en  reguit.  Ook  in  sy  prediking  het  hy 
hom  steeds  van  eenvoudige  taal  bedien.  Veral  sy  Kategismusprediking 
word  hoog  geroem.  Sy  nagedagtenis  sal  nog  lank  in  die  Kerk  voort- 
leef. 

Die  hoeksteen  van  ons  huidige  kerkgebou  is  op  27  April  1912  gelê 
deur  oudl.  A.  D.  W.  Wolmarans  en  is  op  Saterdag  12  April  1913 
ingewy.  Ds.  Goddefroy  het  by  hierdie  geleentheid  die  wydingswoord 
uitgespreek  na  aanleiding  van  Ps.  84:2,  3 voor  ’n  skare  van  ruim  1,800 
mense. 

Vir  die  bou  van  die  kerk  is  ’n  kompetisie  vir  argitekte  uitgeskryf 

en  is  die  ontwerp  van  P.  Westmaas  gekies,  hoewel  hy  geen  vorige 
ondervinding  van  kerkbou  gehad  het  nie. 

Na  die  vertrek  van  dr.  Fourie  in  1924  was  die  gemeente  enkele 
jare  vakant,  totdat  dr.  C.  H.  Rautenbach  op  22  Januarie  1927  georden 
is  as  predikant  van  hierdie  gemeente.  Hy  het  met  vrug  hier  gearbei, 
totdat  hy  in  1930  ’n  beroep  na  Pretoria  aangeneem  het.  Vanaf  1934  het 
hy  in  die  gemeente  Noordelike  Pretoria  gestaan  totdat  hy  in  1939 
die  benoeming  as  professor  aan  die  Universiteit  van  Pretoria  aanvaar 
het  (en  lektor  vanweë  die  Kerk).  Tans  is  hy  rektor  van  die  Universi- 
teit  van  Pretoria. 

Op  19  Julie  1931  is  ds.  E.  S.  Mulder  as  leraar  van  hierdie  gemeente 
bevestig.  Onder  sy  bearbeiding  het  die  gemeente  so  gegroei  dat  ver- 
skeie  gemeentes  afgestig  is.  In  1933  het  afgestig  die  gemeente  „Van 
der  Hoff”  (Groblersdal)  en  in  1939  die  gemeente  Rust-der-Winter. 
Met  die  afstigting  van  Silverton  in  1939  moes  Bronkhorstspruit  ook 
weer  ’n  aantal  lidmate  afstaan. 

Ds.  E.  S.  Mulder  het  in  1938  met  studieverlof  na  Holland  vertrek, 
waar  hy  die  doktorandus-eksamen  verwerf  het. 

Nadat  hy  iets  meer  as  13  jaar  in  hierdie  gemeente  gearbei  het,  het 
hy  na  Springs  vertrek. 

Op  13  Januarie  1945  is  ds.  G.  J.  J.  Roos  alhier  as  predikant  be- 
vestig,  maar  het  reeds  in  1946  ’n  beroep  na  Primrose  aangeneem. 

Sedert  25  Oktober  1947  word  die  gemeente  deur  ds.  J.  D.  Storm 
bearbei.  Nieteenstaande  die  afstigtings  het  die  gemeente  tans  nog  ’n 
sieletal  van  1,820  met  ’n  ledetal  van  1,043. 

LITERATUUR  : 

Dr.  S.  P.  Engelbrecht  : „Geskiedenis  van  die  Nederduitsch  Hervormde  Kerk 
van  Afrika.” 

A.  D.  W.  Wolmarans  : “Kerk  Historiese  Feiten.” 

Notule  van  die  Ned.  Herv.  Gemeente,  Bronkhorstspruit. 

NASKRIF. 

Ds.  J.  D.  Storm  is  in  1962  oorlede.  ’n  Getroue  dienskneg,  saggeaard  en  vrien- 
delik. 

Ds.  M.  J.  van  Schalkwyk  het  in  1963  predikant  van  die  gemeente  geword 
en  het  vir  omtrent  vier  jaar  in  die  gemeente  gearbei,  totdat  hy  in  1967  ’n 
beroep  na  Randburg  aangeneem  het. 

In  Januarie  1968  is  prop.  J.  J.  P'.  Muller  in  die  gemeente  bevestig. 

J.  J.  P.  Muller. 


96 


DS.  GERRIT  WILLEM  SMITS  1836  - 1894. 


Gerrit  Willem  Smits  is  op  19  Junie  1836  in  Renkum  in  die  provinsie 
Gelderland,  Nederland,  gebore,  waar  sy  vader  Johannes  Arnoldus 
Smits  predikant  was  van  die  Hervormde  gemeente  aldaar.  Sy  moeder 
was  Johanna  Louise  Eickhoff. 

Reeds  vroeg  in  sy  lewe  het  Gerrit  besluit  om  in  die  voetspore  van 
sy  vader  te  volg  en  met  díe  doel  voor  oë  begin  hy  op  26  Julie  1854 
sy  studies  in  Teologie  aan  die  Ryksuniversiteit  van  Utrecht.  Een  van 
die  grondleggers  van  die  Moderne  Teologie  was  in  daardie  tyd  aan 
die  Universiteit  van  Utrecht  verbonde  naamlik  prof.  dr.  C.  W.  Op- 
zoomer.  Hoewel  hy  hoogleraar  in  filosofie  was,  het  hy  tog  ’n  groot 
invloed  uitgeoefen  op  teologiese  studente.  Watter  invloed  Opzoomer 
op  Smits  se  teologiese  denke  uitgeoefen  het,  is  nie  baie  duidelik  nie. 
Blykbaar  was  dit  in  elk  geval  nie  so  bepalend  dat  van  Smits  gesê  kon 
word  dat  hy  ,,liberaal”  was  nie.  Trouens,  die  teendeel  is  in  1873  deur 
ds.  S.  J.  du  Toit  beweer  toe  hy  openlik  van  die  ‘‘erkende  rechtzinnig- 
heid”  van  ds.  Smits  geskryf  het  en  dit  gestel  het  dat  Smits  ,,alge- 
meen  in  de  Transvaal  voor  een  rechtzinnige  doorgaat.” 

Op  3 Augustus  1859  het  Smits  die  proponentseksamen  met  goeie 
gevolg  afgelê  en  is  hy  deur  die  Provinsiale  Kerkbestuur  van  Utrecht 
beroepbaar  gestel  in  die  Hervormde  Kerk  van  Nederland.  Smits  het 
egter  nie  predikant  in  Holland  geword  nie,  maar  het  in  April  1860 
’n  beroep  na  die  Nederduitsch  Hervormde  Kerk  in  Transvaal,  wat 
deur  middel  van  die  sogenaamde  Amsterdamse  Kommissie  op  hom 
uitgebring  is,  aangeneem. 

Hierdie  Amsterdamse  Kommissie  is  in  Amsterdam,  Nederland,  ge- 
vorm  deur  belangstellendes  wat  hulle  in  die  saak  van  die  Voortrek- 
kers  in  Transvaal  geïnteresseer  het.  Die  doel  van  die  Kommissie 
was  veral  om  die  Voortrekkers  te  help  in  hulle  geestelike  nood.  In 
’n  brosjure,  getitel  ‘‘Beroep  op  de  christelijke  hulpvaardigheid  in 
Nederland  ter  voorziening  in  die  godsdienstige  en  zedelijke  behoeften 
der  Kaapsch-Hollandsche  Uitgewekenen,  Benoorden  de  Vaalrivier,  in 
Zuid-Afrika”  het  die  kommissie  ’n  beroep  gedoen  op  die  Nederlandse 
volk  om  geldelike  bydraes  met  die  oog  daarop  om  predikante  uit 
Holland  na  Transvaal  te  kan  stuur.  Die  fondse  wat  so  ingesamel  is, 
was  voldoende  om  drie  predikante  te  stuur  en  die  eerste  een  wat  uit- 
gestuur  is,  was  ds.  P.  A.  C.  van  Heyningen  wat  na  Lydenburg  ge- 
gaan  het. 

Nadat  ds.  D.  van  der  Hoff  van  die  Amsterdamse  Kommissie  berig 
ontvang  het  dat  daar  nog  genoeg  geld  beskikbaar  was  vir  die  uit- 

sending  van  ’n  verdere  twee  predikante,  het  die  tiende  Algemene 
Kehkvergadering  van  die  Nederduitsch  Hervormde  Kerk,  wat  in  Sep- 
tember  1859  in  Pretoria  in  sitting  was,  besluit  om  twee  blanko- 
beroepsbriewe  aan  die  Kommissie  te  stuur.  Behalwe  al  die  lede  van 
die  Algemene  Kerkvergadering,  het  ook  die  Staatspresident,  die  Voor- 
sitter  van  die  Volksraad  en  die  Goewemementsekretaris  die  beroeps- 
briewe  onderteken.  ’n  Traktement  van  3,000  Rijksdaalders,  gewaar- 
borg  deur  die  regering,  is  aangebied. 

Die  volgende  begeleidende  skrywe  het  albei  beroepsbriewe  vergesel: 

“Pretoria,  den  13den  September  1859. 
WelEerw.  Zeer  Geleerde  Heer  ! 

Wij  achten  het  noodzakelijk  u bij  nevensgaand  beroepsbrief 
enige  ophelderingen  te  geven.  De  plaats  Uwer  bestemming  is 
niet  bepaald  in  denzelve  genoemd  en  gij  zoudt  daaruit  kunnen 
afleiden,  dat  uwe  standplaats  geheel  onbestemd  was.  Er  zijn 
echter  vele  bloeiende  plaatsen,  welke  een  predikant  zeer  be- 
hoeven,  en  meenen  het  voor  U en  de  gemeente  wenschelijk  te 
zijn,  dat  gij  zelf  Uwe  keus  op  een  derzelve  vestigen  zoudt. 

Gij  zult  ligtelik  kunne  beseffen,  dat  in  een  jeugdige  staat  vele 
der  dingen  gemist  worden,  welke  den  beschaafde  Europeër  eene 
behoefte  geworden  zijn;  nogtans  leert  ons  de  ondervinding  dat 
het  wonen  in  ons  midden  niet  altijd  onaangenaam  is,  vooral  daar 
wij  van  harte  voomemens  zijn,  door  erkentelijkheid  en  liefde  U, 
zoveel  in  ons  is,  te  vergoeden  wat  gij  ontberen  zult. 

De  bezoldiging.  welke  word  aangeboden,  is  wel  niet  ruim, 
maar  toch  voldoende  om  in  alle  Uwe  behoeften  en  die  van  Uw 
huisgezin  te  voorzien.  Zij  wordt  U door  de  regering  gewaarborgd 
en  wij  hebben  geen  enkele  reden  om  te  twijfelen  aan  de  gere- 
gelde  uitbetaling  van  dezelve. 

Wij  wenschen  Uwe  spoedige  komst  in  ons  midden,  hopende 
dat  gij  het  Evangelie  zuiver  zult  prediken,  zooals  hetzelve  in  de 
formulieren  onzer  kerk  wordt  verklaard. 

Indien  wij  mogten  veronderstellen  dat  gij  gehuwd  waart,  zoo 
zouden  wij  U mededelen  dat,  ingeval  wij,  wat  God  verhoede,  U 
door  den  dood  moetten  verliezen,  wij  zoveel  in  ons  vermogen 
is,  voor  Uwe  nagelaten  betrekkingen  zullen  zorg  dragen. 

Er  is  bovendien  vanwege  de  K.  Synode,  op  billijke  voorwaar- 
den,  een  ruim  pensioen  verzekerd. 

U Godes  besten  zegen  toegewenschen,  teekenen  wij  ons  na 
heilbede, 

Uwe  dw.  en  lifhebbende  broeders  in  den 
Here  Jesus  Christus, 

D.  van  der  Hoff, 

Praeses  en  Scriba.” 

Na  ontvangs  van  die  twee  beroepsbriewe  het  die  Kommissie  twee 
proponente  gekry  wat  bereid  was  om  na  Transvaal  te  gaan.  Die  een 
was  A.  J.  Begemann  wat  op  27  Januarie  1861  te  Pretoria  bevestig  is, 
terwyl  G.  W.  Smits  die  ander  een  was.  Op  5 Mei  1860  is  Smits  ge- 
orden  deur  die  “Commissie  voor  de  zaken  der  Protestantsche  Kerken 
in  Nederlands  Oost  en  West  Indië.”  Hierdie  Kommissie  het  die  pre- 
dikante  vir  Indië  en  vroeër  ook  vir  die  Kaapse  Kerk  georden,  asook 
di.  D.  van  der  Hoff,  P.  A.  C.  van  Heyningen  en  A.  J.  Begemann  vir 
Transvaal. 

By  die  ordening  van  prop.  G.  W.  Smits  is  die  erediens  gelei  deur 
die  voorsitter  van  die  ,,lndiese  Kommissie”  ds.  F.  de  Willegen,  terwyl 
prof.  dr.  W.  A.  van  Hengel  van  Leiden,  dr.  G.  A.  van  Limburg  Brou- 
wer  en  ds.  J.  E.  de  Voogt  aan  die  handoplegging  deelgeneem  het.  Na 
aanvanklike  vertraging  kon  ds.  Smits  in  Augustus  1860  met  die  seil- 
skip  ,,Maarten  van  Rossem”  na  die  Kaap  vertrek.  Kort  voor  sy  ver- 
trek  het  dr.  Van  Limburg  Brouwer  die  volgende  uittreksel  uit  ’n  brief 
van  ds.  P.  A.  C.  van  Heyningen,  oor  toestande  in  Transvaal,  aan  ds. 
Smits  oorhandig  : 

“Die  positie  van  een  predikant  is  hier  in  sommige  opzigten 
moejelijk.  De  menschen,  zeden  en  gewoonten  zijn  anders  dan 
in  Holland.  Met  gehechtheid  aan  de  Geref.  Kerkleer  gaat  dikwijls 
meestal  groote  ligtzinnigheid  gepaard.  Men  verwacht  van  den 
Predikant  niet  zoo  zeer,  dat  hij  leere,  maar  dat  hij  scherp  be- 
straffe  : hoe  eenvoudiger  hoe  beter.  Men  moet  den  boere  een 
boer  worden.  Een  Leydsch  teologant,  die  van  het  Christendom 
eene  levensphilosophie  maakt,  zou  hier  niet  op  prys  gesteld 
worden.  De  boeren  hebben  groote  achting  voor  een  Predikant, 
wanneer  hij  hun  vertrouwen  weet  in  te  boezemen.  Dat  is  niet 
zoo  gemakkelijk,  als  wel  schijnen  zou.  Ondervinding  zal  hierin 
de  beste  leermeesteres  zijn. 

Ik  behoef  mijn  werk  niet  al  zuchtende  te  verrigten,  en  zie 
reeds  hier  en  daar  vruchten  van  mijnen  arbeid.  En  dat  zal  naar 
mijne  kennis  van  de  bewoners  van  Overvaal,  met  iederen  Pre- 
dikant  zoo  gaan,  die  geen  openbaar  tegenstander  van  de  Kerkleer 
is. 


Overigens  wordt  de  bezoldiging  der  Predikanten  door  den  Staat 
gewaarborgd.  Ik,  die  in  het  armste  gedeelte  van  Transvaal  ge- 
vestigd  ben,  heb  daarvoor  niet  te  klagen.  Men  heeft  hier  weinig 
geld  nodig.  Er  gaan  weken  voorbij,  dat  men  geene  uitgave  heeft; 
want  de  Transvaalsche  Huisvrouw  is  slagter  en  bakker  te  gelijk. 
Winkelwaren  doet  men  in  zoo  groote  hoeveelheid  op,  dat  men 
nimmer  in  verlegenheid  komt. 

Het  spreekt  van  zelf,  dat  de  pligten  van  een  Predikant  hier 
uitgebreider  zijn  dan  in  Holland.  Men  moet  dagen,  weken  lang 
huisbezoek  doen.  Wil  men  daarbij  den  vervelenden  ossewagen 
vermijden.  dan  is  men  genoodzaakt  te  paard  te  gaan.  Gisteren 
kwam  ik  te  huis  van  eene  reis  van  drie  weken,  van  welke  ik  12 
dagen  te  paard  zat.  Men  moet  altijd  gereed  staan  om  te  prediken. 
Wie  niet  vlug  improviseert,  al  is  het  niet  presies  naar  de  regelen 
der  homeletiek,  zal  een  moeilijke  jaar  hebben.  De  Afrikanen 
hebben  achting  voor  al  wat  zij  “fluks”  plegen  te  noemen,  en, 
wanneer  men  de  gave  heeft,  om  alles  te  doen,  als  of  niets  in- 
spanning  koste,  heeft  men  veel  gewonnen.  Door  een  onschuldige 
grap  wint  men,  hoe  vreemd  het  schijne,  veler  hart.  Aan  den 
andere  kant  moet  een  Predikant  voorzigtig  zijn,  en,  by  alle 
vriendelijkheid,  zijn  quant  a moi  weten  te  bewaren  : anders  ver- 
lies  hy  de  noodige  achting.  Men  houdt  hier  de  predikanten  in 
zeer  hooge  achting.  Wat  in  het  boek  Job  staat : “de  Grijsaards 
bleven  eerbiedig  staan,  en  de  kinderen  verbergden  zich,  wanneer 
ze  mij  zagen,”  is  hier  letterlijk  geldig  van  eenen  Eerwaarde.  Met 
dien  titel  wordt  hier  de  Predikanten  begroet.  Dominee  heet  de 
voorzanger.” 

Uit  hierdie  brief  sou  ds.  Smits  vir  hom  wel  ’n  goeie  voorstelling 
kon  maak  van  wat  hy  in  Transvaal  te  wagte  kon  wees,  en  watter  eise 
aan  hom  gestel  sou  word. 

Aan  die  begin  van  November  1860  het  Smits  in  die  Kaap  aangekom 
en  het  hy  hom  dadelik  by  die  Actuarius  van  die  Kaapse  Kerk,  dr.  A. 
Faure,  aangemeld  en  is  hy  op  13  November  1860  gelegitimeer.  Op 
Sondag  18  November  het  hy  in  die  Grote  Kerk  in  Kaapstad  gepreek 
met  Johannes  11:35  as  teks. 

Nadat  ds.  Van  der  Hoff  van  die  Amsterdamse  Kommissie  kennis 
gekry  het  van  die  koms  van  ds.  Smits,  is  daar  onmiddellik  reëlings 
getref  om  hom  in  Natal  te  gaan  afhaal.  Ds.  Van  der  Hoff  het  van 
hierdie  reëlings  per  brief  aan  Smits  kennis  gegee  en  by  sy  aankoms 
in  Kaapstad  het  ds.  Smits  die  volgende  brief  daar  gevind  : 

“Eerwaarde  Heer  en  broeder  in  de  bediening. 

De  genade  Gods  in  Christus  zij  met  U. 

Dezer  dagen  heb  ik  een  brief  ontvangen  van  de  Amsterdamsche 
Commissie,  dato  28  April  1860,  meldende  dat  U Eerw.  beroepen 
zijnde  voor  een  onzer  gemeenten  de  reis  naar  de  Kaap  dacht  te 
aanvaarden  in  den  loop  der  maand  Mei.  Terstond  na  ontvangst 
heb  ik  de  noodige  maatregelen  genomen,  om  u bij  uwe  komst  te 
Natal  van  een  behoorlijk  logement  te  voorzien  en  uwe  reis  naar 
de  republiek  te  bevorderen.  Gelieve  u ten  dien  einde  te  vervoegen 

bij  den  heer  Evans  (van  de  Firma  Evans  & Churchill)  Hollandsch 
Consul  te  D’Urban,  Natal.  Aldaar  zult  gij  ook  een  brief  van  mij 
vinden.  Verder  dient  ter  uwer  informatie  dat  de  eerwaarde  Kerke- 
raad  van  Rustenburg  belast  is  om  u te  gaan  afhalen.  De  wagen 
zal  zoo  ver  rijden  tot  hij  u tegenkomt;  ten  minste  als  de  Heer 
Evans  aan  ons  verzoek  voldoen  om  zoo  spoedig  mogelijk  na  uwe 
aankomst  te  Natal  een  wagen  te  huren  voor  onze  rekening,  om 
daarmede  uwe  reis  te  vervolgen.  Geschiedt  dit  echter  niet,  ver- 
hinderd  door  een  of  ander  omstandigheid,  dan  rijdt  de  wagen,  die 
van  hier  gaat  door  tot  aan  de  baai.  Ik  zou  u raden  terstond  naar 
Maritzburg  te  reizen,  en  daar  een  weinig  uit  te  rusten.  Overigens 
zal  de  Heer  Evans  u wel  verdere  inlichtingen  geven. 

De  Algemene  Kerkeraad  verlangt  dat  gij  het  eerst  te  Potchef- 
stroom  (gezegd  Mooirivier)  zult  aankomen.  Een  vrije  kamer  in 
de  pastorie  enz.  wordt  u tijdens  uw  verblijf  aldaar  door  mij  aan- 
geboden.  Aangenaam  zal  het  mij  zijn,  als  gij  van  dit  aanbod  ge- 
bruik  maakt. 

Overigens  kan  ik  u verzekeren  dat  de  gemeenten  rijkhalzend 
naar  uwe  komst  uitzien. 

Moge  de  Heer  u geleiden  en  behoeden  en  ons  spoedig  met  uwe 
behouden  aankomst  verheugen. 

Namens  de  Commissie  van  de  Algemene  Kerkvergadering  der 
Ned.  Herv.  Gemeenten  alhier. 

Praeses  en  Scriba  der  verg. 

D.  van  der  Hoff,  V.D.M., 

p.s.  Gelieve  zoo  goed  te  zijn  mij  terstond  van  uwe  aankomst  in 
de  Kaap  te  berigten  en  wanneer  gij  naar  Natal  vertrekt.  Dezelfde. 

Die  Kerkraad  van  Rustenburg  is  dus  verantwoordelik  gehou  vir 
die  afhaal  van  Ds.  Smits  en  die  Rustenburgers  het  hom  beskou  as 
hulle  beroepe  predikant,  hoewel  hulle  eers  heelwat  later  formeel  aan 
hom  ’n  amptelike  beroepsbrief  kan  oorhandig.  Op  7 Januarie  1861 
het  Dawid  Viljoen  uit  Rustenburg  na  Natal  vertrek  om  in  opdrag  van 
die  kerkraad  van  Rustenburg  ds.  Smits  te  gaan  afhaal. 

Tydens  sy  verblyf  in  Kaastad  is  ds.  Smits  op  18  Desember  1860 
deur  dr.  S.  P.  Heyns  in  die  huwelik  bevestig  met  ’n  Kaapse  meisie 
mej.  Maria  Magdalena  de  Vos,  die  dogter  van  Willem  Sebastiaan  de 
Vos  (+1863)  en  Carolina  Maria  Kirsten  (1813-  1890).  Uit  hierdie 
huwelik  is  daar  nege  kinders,  naamlik  vyf  seuns  en  vier  dogters, 
gebore. 

Nadat  ds.  Smits  eers  op  Potchefstroom  by  ds.  Van  der  Hoff  aan- 
gedoen  het,  het  hy  in  April  1861  op  Rustenburg  aangekom.  Op  Sondag 
20  April  kon  die  kerkraad  van  Rustenburg  formeel  aan  hom  die  vol- 
gende  beroepsbrief  oorhandig : 

“Heil  den  leser : 

De  eerwaarde  kerkeraad  der  Nederduitsch-hervormde  gemeen- 
te  te  Rustenburg,  daartoe  behoorlijk  geauthoriseerd  door  den 
edel  achtbaren  Volksraad  dezer  republiek,  beroept  by  deze  tot 
herder  en  leraar  dezer  gemeente  den  Weleerw.  zeer  geleerden 
Heer 

Gerrit  Willem  Smits 

tegen  een  jaarlijkse  tractement  van  drie  duizend  K.  Rijksdaalders 
bij  driemaandelijkse  termijnen  uit  te  betalen  volgens  de  wet  van 
den  Staat. 

D.  van  der  Hoff, 
predikant  consulent.” 

Uit  hierdie  beroepsbrief  is  die  noue  verbondenheid  wat  daar  tussen 
kerk  en  staat  bestaan  het  baie  duidelik.  Die  afleiding  kan  nie  uit 
hierdie  beroepsbrief  gemaak  word  dat  die  staat  kon  inmeng  in  kerk- 
sake  nie,  maar  dit  moet  gesien  word  teen  die  agtergrond  dat  die  ge- 
dagte  van  ’n  neutrale  staat  vreemd  was  vir  die  Voortrekkers  en  die 
Hervormde  Kerk  die  Staatskerk  was. 

Nog  dieselfde  oggend  van  20  April  is  ds.  Smits  deur  ds.  D.  van  der 
Hoff,  met  2 Kor.  5 : 18  as  teks,  bevestig  as  die  eerste  eie  predikant 
van  die  gemeente  Rustenburg.  Ds.  A.  J.  Begemann,  wat  enkele  maande 
tevore  te  Pretoria  bevestig  is,  was  ook  teenwoordig.  Die  Sondag- 
middag  het  ds.  Smits  na  aanleiding  van  Math.  28  : 20  sy  intreepreek 
gehou. 

Vir  die  gemeente  van  Rustenburg  was  die  bevestiging  van  ds. 
Smits  ’n  gebeurtenis  van  baie  groot  betekenis.  Na  baie  jare  van  wag 
en  na  talle  vrugtelose  pogings  om  ’n  eie  predikant  te  kry,  het  hulle 
hartewens  nou,  met  die  koms  van  ds.  Smits  in  vervulling  gegaan. 
Geen  wonder  dat  die  kerkgebou  by  hierdie  feesgeleentheid  heelte- 
maal  te  klein  was  om  die  groot  skare  mense  te  huisves  nie.  ’n  Oog- 
getuie  het  die  volgende  beskrywing  van  die  bevestigingsplegtigheid 
en  die  intreerede  gegee : 

“Naar  aanleiding  van  die  woorden  (2  Kor.  5 : 2)  sprak  zijn  eer- 
waarde  over  het  ambt  van  leeraar  als  eene  bediening  der  ver- 
zoening  en  schetste  dat  gewigtig  werk  met  zooveel  ernst  en 
nadruk  af,  dat  de  gehele  gemeente  en  zelfs  de  jeugdige  leeraar 
als  aan  sy  lippe  geboeid  scheen.  Nooit  zag  ik  zulk  een  plegtige 
stilte  en  diepe  aandacht  in  de  kerk  en  toen  onze  oude  leeraar 
zijnen  jeugdigen  ambtgenoot  bijzonderlijk  toesprak  en  hem  op- 
riep  om  het  ’ja  ik  van  ganscher  harte’  te  antwoorden,  beggelden 
reeds  de  trane  van  veler  wangen,  en  toen  terstond  na  het  ant- 
woord  door  onzen  oude  leeraar  het  laatste  vers  van  den  134ste 
psalm  zegenend  over  onzen  jeugdigen  leeraar  werd  uitgesproken. 

stond  als  op  een  wenk  de  geheele  vergadering  op  en  zong  met 
diep  geroerde  stem  de  daar  zoo  even  zegenend  uitgesproken 
woorden.  Nooit  heb  ik  zulk  een  stille,  zulk  een  diepe  aandoening 
des  harten  onder  een  leerrede  bijgewoond,  terwijl  dit  na  de  pleg- 
tigheid  nog  voortduurde,  en  sommigen  van  de  oudsten  des  lands 
met  tranen  in  de  oogen  hunnen  ouden  leeraar  de  hand  drukten, 
zeggende  dat  zij  kwamen  om  zijn  Eerwaarde  te  danken  doch  niet 
te  bedanken. 

“Niet  minder  treffend  en  met  een  heldere  stem  sprak  nu  onze 
jeugdige  leeraar  over  de  hulp  en  bijstand  van  zijnen  Goddelijken 
zender,  zoo  onontbeerlijk  voor  de  gewigtige  en  zware  taak,  die 
hem  op  zijne  nog  zoo  jeugdige  schouderen  gelegd  was  en  die  hij 
dan  ook  niet  met  vrijmoedigheid  zou  durfen  aanvaarden,  zoo  hij 
niet  zeker  van  de  beloofde  hulp  zijns  Heeren  was;  doch  daar- 
van  zeker  zijnde  nam  hij  de  taak  op  zich  en  beval  zich  tevens  aan 
de  medewerking  zijner  gemeente  en  oudere  ambtsbroeders,  de 
heeren  van  der  Hoff  en  Begemann,  aan.  Treffend  vooral  was  ook 
de  toespraak  tot  zijne  ambtgenooten  en  ook  menig  een  kon  bij 
die  gelegenheid  zijne  tranen  niet  bedwingen.” 

Ds.  Smits  het  as  begaafde  prediker  en  besadigde  mens  aanklank 
gevind  by  die  Transvalers  en  spoedig  het  hy  hoë  agting  en  vertroue 
dwarsdeur  die  Hervormde  Kerk  geniet,  soos  onder  andere  weerspieël 
word  deur  die  feit  dat  hy  by  agt  geleenthede  gekies  is  tot  voorsitter 
van  die  Algemene  Kerkvergadering  van  die  Nederduitsch  Hervormde 
kerk. 

Soos  ook  die  ander  predikante  in  die  dae,  het  ds.  Smits  dit  ook 
ondervind  dat  toestande  in  ’n  jong  staat,  soos  wat  die  Zuid-Afri- 
kaansche  Republiek  toe  nog  was,  totaal  anders  was  as  waaraan  hulle 
in  die  beskaafde  Europa  gewoond  was.  Hulle  moes  onder  baie  moei- 
liker  omstandighede  werk  as  wat  in  Nederland  die  geval  sou  wees, 
en  in  die  lewe  van  elke  dag  het  baie  van  die  dinge  hulle  ontbreek 
wat  hulle  wel  in  Holland  tot  hulle  beskikking  sou  gehad  het.  Groot 
afstande  oor  bykans  onbegaanbare  paaie  en  stadige  vervoermiddels 
was  seker  een  van  die  eerste  dinge  waarby  die  predikante  uit  HoIIand 
hulle  moes  aanpas.  Ook  in  die  geval  van  ds.  Smit  was  dit  nie  anders 
nie,  want  nie  alleen  het  sy  eie  gemeente  Rustenburg  ’n  groot  gebied 
beslaan  nie,  maar  ook  moes  hy  in  talle  ander  vakante  gemeentes  as 
konsulent  optree  en  moes  hy  gevolglik  groot  afstande  met  die  ossewa 
of  te  perd  aflê,  wat  hom  soms  weke  van  die  huis  af  weggehou  het. 
Swak  huisvestiging  het  ook  vir  ds.  en  mev.  Smits  heelwat  probleme 
opgelewer  aangesien  hulle  in  ’n  baie  klein  en  ongerieflike  huis  moes 
woon  wat  nie  as  pastorie  geskik  was  nie.  Eers  in  1874  kon  hulle  ’n 
behoorlike  huis  en  meer  doeltreffende  pastorie  betrek. 

Een  van  die  grootste  en  onaangenaamste  probleme  waarmee  die 
predikant  te  doen  gekry  het,  was  die  moeilikhede  in  verband  met  trak- 
temente.  Veral  gedurende  die  sestiger  jare  van  die  vorige  eeu  was 
daar  ’n  groot  geldskaarste  in  Transvaal.  Klinkende  munt  het  bykans 
geheel  en  al  ontbreek,  terwyl  die  papiergeld  wat  deur  die  regering 
uitgereik  is  feitlik  waardeioos  was.  By  gebrek  aan  kleingeld  het  win- 
kels,  kerklike  gemeentes  en  selfs  die  Staat  die  sogenaamde  „goed- 
voors”  as  wisselgeld  uitgegee.  Die  geldelike  toestand  het  steeds  ver- 
erger  sodat  die  amptenare  wat  hulle  salarisse  in  waardelose  papier- 
geld  ontvang  het,  gedreig  het  om  te  bedank. 

Waar  die  regering  die  traktemente  van  die  predikante  gewaarborg 
het,  is  dit  vanselfsprekend  dat  hierdie  geldkrisis  ook  die  predikant 
sou  raak.  Meermale  het  dit  dan  gebeur  dat  die  predikante  vir  maande 
geen  traktement  ontvang  het  nie,  of  dat  hulle  traktemente  in  papier- 
geld  uitbetaal  is,  waarmee  hulle  dan  prakties  niks  kon  uitrig  nie.  So 
moes  ook  ds.  Smits  op  die  kerkraadsvergadering  van  26  Desember 
1864  dit  vir  die  derde  keer  onder  die  aandag  van  die  kerkraad  bring 
dat  hy  reeds  vanaf  28  Oktober  1863  nog  geen  traktement  ontvang 
het  nie.  Aangesien  vorige  pogings  om  die  saak  reg  te  stel  misluk  het 
en  ds.  Smits  se  eie  geldelike  posisie  steeds  versleg  het,  het  hy  dit 
gestel  dat,  indien  daar  nie  verandering  sou  kom  nie,  hy  verplig  sou 
wees  om  uit  te  tree  ten  einde  op  ’n  ander  wyse  in  sy  behoeftes  te 
voorsien.  Hierop  het  die  kerkraad  vir  die  derde  keer  ’n  afvaardiging, 
die  keer  bestaande  uit  die  twee  kerkraadslede  H.  P.  Potgieter  en  B.  A. 
Kloppers,  na  die  regering  gestuur  om  die  saak  te  probeer  red.  Van- 
weë  die  feit  dat  die  staatskas  totaal  uitgeput  was,  was  ook  die  Uit- 
voerende  Raad  nie  by  magte  om  veel  meer  te  doen  as  om  die  land- 
dros  van  Rustenburg  opdrag  te  gee  om  alle  moontlike  fondse  waaroor 
hy  beskik  het  aan  die  kerkraad  beskikbaar  te  stel  vir  die  aansuiwering 
van  die  traktement  nie.  Die  landdros  was  egter  slegs  in  staat  om  so- 
wat  ’n  kwart  van  die  benodigde  bedrag  byeen  te  bring.  Dit  het  ds. 
Smits  genoop  om  op  6 Februarie  1865  aan  die  kerkraad  kennis  te 
gee  dat  hy  geen  verdere  dienswerk  sou  lewer  nie.  Gelukkig  het  dit 
nie  sover  gekom  dat  ds.  Smits  afgetree  het  nie  aangesien  die  kerk- 
raad  wel  op  1 April  aan  hom  die  verskuldigde  bedrag  kon  betaal. 
Vermoedelik  is  die  geld  by  die  gemeente  gekollekteer,  wat  hierna 
ook  meermale  gebeur  het.  Die  probleme  in  verband  met  die  trakte- 
ment  sou  egter  nog  vir  baie  jare  bly  voortduur.  In  1870  het  ds.  Smits 
gevra  om  liewer  sy  salaris  in  produkte  te  ontvang.  Dit  het  egter 
gelukkig  nooit  weer  tot  so  ’n  krisis  as  in  1865  gelei  nie. 

Ten  opsigte  van  die  opvoeding  en  onderwys  het  ds.  Smits  veral 
te  Rustenburg  ’n  belangrike  rol  gespeel.  Dit  was  veral  deur  sy  toe- 
doen  dat  een  vlerk  van  die  kerkgebou  vanaf  1873  as  skool  gebruik 

is,  terwyl  verskillende  onderwysers,  soos  onder  andere  meester  Jan 
van  Manen,  deur  sy  bemiddeling  na  Rustenburg  gekom  het. 

Die  uitgestrekte  gemeente  en  warm  klimaat  het  op  ds.  Smits,  wat 
maar  klein  en  tenger  van  persoon  was,  nadelige  invloed  gehad.  Hy 
het  sieklik  geword  en  oud  voor  sy  tyd.  Teen  1878  het  dit  so  erg  ge- 
word  dat  hy  nie  meer  sy  ampswerk  na  behore  kon  verrig  nie  en  ver- 
skeie  geneeshere  het  hom  aangeraai  om  op  ’n  seereis  te  gaan  tot 
herstel  van  sy  gesondheid.  Vir  hierdie  doel  het  die  kerkraad  aan  hom 
tien  maande  verlof  toegestaan  vanaf  1 Januarie  1879.  Die  gemeente 
het  £500  (R  1,000)  byeengebring  om  ’n  reis  na  Europa  moontlik  te 
maak  en  ook  het  die  kerkraad  besluit  om  sy  traktement  met  £100 
(R200)  per  jaar  te  verhoog.  Tydens  sy  verblyf  in  Europa  is  hy  deur 
verskeie  geneeehere  in  Holland  en  Duitsland  behandel.  By  sy  terug- 
keer  in  Rustenburg  teen  die  einde  van  1879  het  sy  gesondheid  heel- 
wat  verbeter,  maar  dit  was  spoedig  nadat  hy  weer  met  sy  ampspligte 
begin  het,  duidelik  dat  hy  nie  meer  baie  lank  sou  kon  voortgaan  met 
sy  werk  as  predikant  nie. 

In  elk  geval  kon  hy  nog  in  sy  hoedanigheid  as  voorsitter  van  die 
Kommissie  van  die  Algemene  Kerkvergadering  deelneem  aan  die  on- 
derhandelings  en  voorbereidings  in  verband  met  kerkvereniging  tus- 
sen  die  Nederduitsch  Hervormde  en  Nederduits  Gereformeerde  Kerke. 
Aanvanklik  het  hy  wel  ingestem  met  die  voorgenome  kerkvereniging, 
maar  toe  hy  egter  sien  dat  die  kerkvereniging  in  ’n  ander  rigting  be- 
weeg  het  as  waarheen  na  sy  mening  ooreengekom  is,  het  hy  daarteen 
beswaar  gemaak.  Hy  het  dan  ook  nie  verenig  nie.  Juis  daarom  het 
die  gemeente  van  Witfontein,  wat  in  hulle  geheel  nie  met  die  kerk- 
vereniging  wou  mee  gaan  nie,  hom  in  Februarie  1886  laat  kom  as 
hulle  konsulent.  Die  bewering  dat  hy  die  Witfonteiners  sou  omgehaal 
het  om  nie  te  verenig  nie,  is  nie  korrek  nie.  Tussen  November  1884 
en  Februarie  1886  was  hy  nooit  in  die  gemeente  nie,  aangesien  die 
gemeente  toe  deur  ds.  N.  J.  van  Warmelo  bedien  is.  Met  ds.  Smits 
se  besoek  in  Februarie  1886  het  die  gemeente  reeds  klaar  besluit  en 
was  hulle  al  ’n  predikant  uit  Holland  te  wagte. 

Op  hierdie  tydstip  het  ds.  Smits  egter  reeds  klaar  besluit  om  die 
bediening  neer  te  lê.  Reeds  op  6 November  1885  het  hy  skriftelik  aan 
die  kerkraad  van  Rustenburg  kennis  gegee  dat  hy  van  voorneme 
was  om  af  te  tree.  Op  aanbeveling  van  die  kerkraad  het  die  gemeente 
besluit  om  ’n  huis  en  twee  erwe  op  Rustenburg  vir  ds.  Smits  aan  te 
koop  waar  hy  na  sy  uittrede  sou  kon  woon.  Op  ’n  vergadering  van 
die  kerkraad  wat  op  9 Januarie  1886  onder  voorsitterskap  van  ds. 
N.  J.  van  Warmelo  gehou  is,  het  die  kerkraad  die  volgende  besluit 
geneem  : 

“De  kerkeraad  der  Ned.  Herv.  Gemeente  van  Rustenburg,  heden 

wettig  zitting  houdende,  overwegende  het  verzoek  van  Ds.  G.  W. 
Smits,  om  wegens  ziekelijke  omstandigheden,  eervol  ontslagen 
te  worden  uit  zijne  betrekking  als  Herder  en  Leeraar  van  de  Ned. 
Herv.  Gemeente  van  Rustenburg; 

Geeft  bij  dezen  aan  den  predikant  G.  W.  Smits  eervol  ontslag 
uit  zijne  betrekking  als  herder  en  Leeraar  van  Rustenburg  : 

Met  dien  verstande  — 

a.  Dat  het  ontslag  zal  ingaan  op  den  eersten  April  1886;  en  dat 
de  predikant  zijn  gewoon  dienstwerk  zal  voortzetten  tot  op  ge- 
zegden  datum; 

b.  Dat  er  maatregelen  zullen  genomen  worden  om  vanwege  het 
Gouvernement  het  pensioen  te  verzekeren  volgens  goedgekeurd 
Kerkwet,  zie  Art.  9,  Bld.  14. 

c.  Dat  aan  den  consulent,  Ds.  C.  W.  du  Toit,  Predikant  van 
Potchefstroom,  kennis  zal  worden  gegeven  van  dit  eervol  ontslag, 
met  verzoek  om  8 April  e.k.  hier  te  wezen,  om  op  9 April  de 
Gemeente  te  ontvangen  uit  de  hand  van  den  ontslagen  leeraar 
en  van  den  Kerkeraad,  en  het  Archief  enz.  volgens  wet  over  te 
nemen. 

d.  Dat  de  ontslagen  Leeraar  (D.V.)  op  10  April,  bij  gelegenheid 
van  het  Nachtmaal,  des  voormiddags  zijn  afscheid  zal  houden, 
tevens  herinnering  vierende  van  zijn  25  jarige  Evangeliebedie- 
ning  te  dezer  plaatse. 

Die  Kerkraad  het  hierdie  besluit  met  spyt  geneem,  aangesien  die 
verbintenis  van  25  jaar,  waarin  ds.  Smits  die  gemeente  onder  moeilike 
omstandighede  getrou  gedien  het,  nou  verbreek  sou  moes  word.  Ou- 
derling  B.  A.  Kloppers  het  die  gevoel  van  die  kerkraad  vertolk  toe 
hy  verklaar  het  dat  hy  met  die  besluit  instem  maar  “tot  zijn  spijt  nu 
de  Leeraar  door  ziekelijke  omstandigheden  niet  Leeraar  kan  blijven 
dezer  Gemeente  tot  aan  zijn  dood.” 

Op  Saterdagmóre  10  April  het  ds.  Smits  sy  afskeidsrede  g::hou, 
terwyl  hy  by  dieselfde  geleentheid  sy  vyf-en-twintigjarige  amps- 
jubileum  herdenk  het.  Ds.  C.  W.  du  Toit  van  Potchefstroom  en  ds. 
N.  J.  van  Warmelo  van  Heidelberg  was  by  die  geleentheid  teenwoor- 
dig. 

Die  afskeidsrede  van  ds.  Smits  en  die  nagmaalsviering  van  die 
gemeente  gedurende  dieselfde  naweek,  het  temidde  van  heelwat 
woelinge  en  onrus  plaasgevind  wat  die  gevolg  was  van  die  kerk- 
vereniging.  Op  die  kerkraadsvergadering  van  9 April  1886  het  ds. 
Du  Toit  sy  hande  vol  gehad  om  die  gemoedere  te  kalmeer.  Dit  was 
duidelik  dat  die  grootste  gedeelte  van  die  gemeente  nie  wou  verenig 
nie.  Tog  het  die  kerkraad  op  26  Junie  1886  vir  die  eerste  keer  onder 
die  naam  Nederduits  Hervormd  of  Gereformeerd  vergader,  met  ds. 

H.  S.  Bosman  as  voorsitter.  Sonder  raadpleging  of  toestemming  van 
die  gemeente  het  die  kerkraad  dus  tog  tot  die  Verenigde  Kerk  oor- 
gegaan. 

Ds.  Bosman  het  daarop  probeer  om  ds.  Smits  oor  te  haal  om  ook 
met  die  kerkvereniging  mee  te  gaan.  Ds.  Smits  het  hom  egter  nie 
daartoe  laat  beweeg  nie.  Deur  ’n  hofinterdik  het  ds.  Bosman  en  die 
kerkraad  nou  die  kerklike  eiendomme  van  die  Hervormde  gemeente 
van  Rustenburg  in  besit  gekry.  Dit  het  groot  ontwrigting  vir  die 
Hervormde  gemeente  beteken,  want  ineens  was  hulle  nou  sonder 
predikant,  sonder  kerkraad  en  ook  sonder  hulle  eiendomme.  Wat  hulle 
eiendomme  aanbetref  kon  hulle  dit  eers  weer  in  1895  na  ’n  hofsaak 
terugkry. 

Die  gemeente  het  nou  ds.  Smits  genader  om  hulle  weer  te  bedien. 
Op  8 Augustus  1886  het  hy  die  nuwe  kerkraad  wat  deur  die  gemeente 
gekies  is,  bevestig  en  die  kerkraad  het  besluit  om  hom  te  vra  om 
die  gemeente  “te  bedienen  als  consulent  tot  tijd  en  wijle  men  een 
leeraar  voor  de  Hervormde  gemeente  zal  hebben  beroepen.’’  So  het 
ds.  Smits  voortgegaan  om  die  gemeente  nog  verder  te  bedien  al  het 
dit  soms  moeilik  gegaan  totdat  die  Hervormde  gemeente  van  Rusten- 
burg  weer  ’n  eie  predikant  kon  ontvang. 

Met  die  ontvangs  van  ds.  J.  van  Belkum  op  4 Junie  1891  as  op- 
volger  van  ds.  Smits  te  Rustenburg,  het  ds.  Smits  nog  self  die  adres, 
wat  die  kerkraad  ds.  Van  Belkum  aangebied  het,  voorgelees.  Ook  na 
die  koms  van  ds.  Van  Belkum  was  ds.  Smits  nog  dikwels  by  geleent- 
heid  met  dienste  in  die  gemeente  behulpsaam. 

Ds.  Smits  se  gesondheid  het  egter  sodanig  versleg  dat  hy  vanaf 
Januarie  1894  bedlêend  was.  Tydens  die  nagmaalsviering  van  die 
gemeente  met  Pase  in  Maart  1894  het  hy  vir  laas  nog  die  volgende 
skrywe  aan  die  gemeente  gerig  ; 

“Dood  en  Opstanding  van  Jesus  Christus,  de  twee  grondpilaren 
van  ons  gezegend  Christendom,  te  mogen  gedenken,  het  waren 
steeds  de  aangenaamste  en  gewigtigste  dagen  mijns  levens,  ge- 
durende  den  tijd  van  33  jaren,  welke  ik  in  het  midden  der  Ge- 
meente  heb  mogen  doorbrengen.  Hoe  gaame  zoude  ik  dat  genot 
vandaag  met  ulieden  willen  smaken.  Doch  Gods  wijsheid  heeft 
het  anders  beskikt — Sedert  bijna  5 maanden  heeft  zijne  Vader- 
lijke  hand  mij  met  krankheid  bezocht,  van  welke  ik  nu  2^  maand 
steeds  bedliggend  ben.  — Wat  menschlijke  hulp  vermag,  wordt 
door  twee  doctoren  aangewend,  doch  het  einde  is  Gode  alleen 
bekend,  en  ik  wil  ook  gaarne  met  onderworpenheid  en  lijdsaam- 
heid  daarin  berusten,  wetende  : Wat  God  doet,  dat  is  welgedaan.” 

Verder  het  hy  by  ’n  terugblik  oor  die  verlede  nog  die  volgende 
geskryf ; 

“hoeveel  leeds  'wij  met  elkander  geleden, 
hoeveel  strijd  wij  met  elkander  gestreden, 
hoeveel  gebeds  wij  met  en  voor  elkander 
gebeden  hebben  in  den  jaren  van  moeijelik- 
heid,  hoe  ik  nog  vanaf  dit  krankbed, 
te  zamen  met  onze  geachte  Leeraar 
Ds.  J.  van  Belkum  voortga  om  de  belangen 
der  gemeente  te  behartigen.” 

Op  29  Mei  1894  is  hy  in  die  ouderdom  van  57  jaar  en  11  maande 
oorlede.  Ongelukkig  was  ds.  Van  Belkum  op  daardie  tydstip  op  ’n 
diensreis  afwesig  en  is  die  begrafnisdiens  onder  blyke  van  groot  be- 
langstelling  deur  ds.  J.  de  Ridder  van  die  Gereformeerde  gemeente 
van  Rustenburg  waargeneem.  Vir  drie-en-dertig  jaar  het  hy  in  Rus- 
tenburg  gewoon  en  gewerk.  Nie  alleen  in  die  gemeente  Rustenburg 
nie,  maar  ook  in  ander  gemeentes  en  in  die  Hervormde  Kerk  as  ge- 
heel,  het  hy  werk  van  groot  betekenis  gelewer  as  een  van  die  pionier- 
predikante  in  die  ou  Zuid-Afrikaansch  Republiek. 

S.  J.  Botha. 

C.  J.  J.  JOUBERT  (1834-  1911) 


Christiaan  Johannes  Jacobus  Joubert  (die  derde  naam  is  in  die 
laere  jare  selde  of  nooit  gebruik)  is  in  ’n  groot  mate  ’n  onbekende 
maar  ongetwyfeld  ’n  toonaangewende  19de  eeuse  figuur.  As  lid  van 
die  volksraad  en  die  uitvoerende  raad,  as  vise-president  en  hoof  van 
mynwese  en  as  patriot  en  kerkman  by  uitnemendheid  was  hy  in 
menige  opsig  ’n  interessante  persoonlikheid  wat  waardevolle  diens 
aan  die  Suid-Afrikaanse  Republiek  gelewer  en  soveel  invloed  uitge- 
oefen  het  daar  hy  ,,eenmaal,  naast  de  President,  misschien  de  mees 
invloedrijke  man  in  de  Republiek  is  geweest.” 

Hy  is  op  22  Junie  1834  in  die  wyk  Swartberg  van  die  Beaufortse 
distrik  gebore  — dieselfde  omgewing  waar  kommandant-generaai 
Petrus  Jacobus  Joubert,  sy  familielid  en  hedendaags  meer  bekende 
tydgenoot,  gebore  is.  Christiaan  (in  later  jare  algemeen  bekend  as 
oom  Krisjan)  was  — volgens  familie-oorlewering  — die  enigste  kind 
uit  sy  vader,  Petrus  Jacobus,  se  tweede  huwelik  met  die  weduwee 
Magdalena  Josina  Bothma.  Francois  Gerhardus  Joubert  (Frans  Held 
van  die  slag  van  Bronkhorstspruit)  was  ’n  halfbroer  van  hom  uit  sy 
vader  se  eerste  huwelik. 

Uit  Christiaan  se  huwelik  met  Johanna  Magdalena  Cornelia  Ver- 
maak  (ouma  Hannie)  is  9 kinders  (5  seuns  en  4 dogters)  gebore.  Sy 
seun  Christiaan  J.  J.  was  veldkornet  in  die  Lydenburgkommando  ty- 
dens  die  Anglo-Boereoorlog  en  Lydenburg  se  eerste  lid  in  die  Unie- 
volksraad  (1910-1915);  Jacobus  Stephanus  was  mynkommissaris  op 
Pelgrimsrust.  Die  ander  seuns  was  Petrus  Jacobus  Theodorus,  Josua 
en  Francois  Gerhardus.  Die  dogters  was  Magdalena  Josina,  Hester, 
Johanna  Magdalena  Cornelia  en  Susara  Elizabeth  Johanna.  Lg.  was 
getroud  met  Ignatius  Michael  Prinsloo,  ’n  seun  van  die  bekende  ou- 
derling  M.  J.  (Vaal-Martiens)  Prinsloo  van  Witfontein. 

Hoewel  Christiaan  Joubert  op  sy  oudag  so  armoedig  was  dat  daar 
nie  eers  ’n  boedel  vir  hom  geregistreer  is  nie,  was  hy  voor  die  Tweede 
Vryheidsoorlog  ’n  vermoënde  man.  Hy  het  etlike  plase  besit  soos 
Elandsfontein,  Kameelfontein  en  Welgedacht  in  die  Pretoriase  distrik 
en  Kruisfontein  en  Wemmershoek  (Weimarshoek)  in  die  destydse 
distrik  Lydenburg.  Hy  was  die  eerste  eienaar  van  Welgedacht  nr.  41 
en  dit  was  ook  sy  woonplaas  tot  hy  as  lid  van  die  uitvoerende  raad 
verkies  is  en  na  Pretoria  moes  verhuis.  Nadat  hy  verskillende  huise 
in  die  setelplaas  bewoon  het  (o.a.  op  die  hoek  van  Paul  Kruger-  en 
Boomstraat  waar  die  algemene  vergadering  van  die  Hervormde  Kerk 
in  1890  gehou  is)  het  hy  15  morg  van  die  oorspronklike  Bronkhorst- 

plaas,  Elandspoort  193,  vir  £10,000  gekoop  en  naby  die  ingang  van 
die  Fonteinedal  ’n  imposante  woning  opgerig.  Die  wapens  van  die 
Suid-Afrikaanse  Republiek  en  Nederland  was  teen  die  mure  in  die 
voorportaal  van  die  huis  geskilder.  Dit  was  die  voorneme  van  die 
regering  om  die  wapens  in  al  die  huise  van  die  Republiek  se  hoë 
amptenare  (Christiaan  Joubert  was  toe  hoof  van  mynwese)  aan  te 
bring,  maar  vir  sover  vasgestel  kon  word,  is  sy  huis  die  enigste  wat 
sodanig  gedekoreer  is.  Toe  die  huis  onlangs  (jammerlik  verwaarloos 
en  vervalle)  gesloop  is,  was  die  wapens  nog  ongeskonde.  Hulle  is 
netjies  uitgesaag  en  word  bewaar  in.die  Nasionale  Kultuurhistoriese 
en  Opelugmuseum  in  Pretoria.  Tydens  die  Anglo-Boereoorlog  is 
Christiaan  Joubert  toegelaat  om  saam  met  sy  kinders  en  kleinkinders 
op  die  eiendom  aan  te  bly.  Na  die  oorlog  het  Christiaan  Joubert  uit 
sy  besittings  geraak  en  die  Transvaalse  regering  het  — gedagtig  aan 
sy  groot  bydrae  tot  die  ontwikkeling  van  die  Suid-Afrikaanse  Repu- 
bliek  — die  regeringsplaas  Baviaanspoort  (tans  in  gebruik  van  die 
dept.  Gevangeniswese)  tot  sy  beskikking  gestel.  Daar  is  ook  ’n  ruim 
woonhuis  opgerig  — tans  in  gebruik  as  kantore  van  die  dept.  van 
Gevangeniswese.  Sy  eggenote  is  in  1908  oorlede  en  Christiaan  Joubert 
op  17  Julie  1911  aan  huis  van  sy  seun  Jacobus  Stephanus  op  Hather- 
ley  (Eerste  Fabrieke)  waar  hy  tydelik  weens  sy  siekte  (water  op  die 
bors)  gewoon  het.  Hy  is  op  19  Julie  1911  langs  sy  eggenote  op 
Baviaanspoort  ter  ruste  gelê.  Die  kerkhof  word  in  goeie  orde  gehou. 

II.  Sy  openbare  optrede  — staatkundig  sowel  as  kerklik  — moet 
teen  die  agtergrond  van  die  wordingsgeskiedenis  van  die  Suid-Afri- 
kaanse  Republiek  gesien  word  — en  dit  is  ’n  geskiedenis  van  die 
stryd  om  die  handhawing  van  ’n  eie  indentiteit,  selfstandigheid  en 
selfbeskikkingsreg  van  die  voorposte  van  die  Afrikanervolk  teen  be- 
dreigings  uit  die  Suide;  dit  is  ’n  geskiedenis  van  konstitusionele  wor- 
steling  om  ’n  staat  te  orden,  van  politieke  verdeeldheid,  spannings 
tussen  regionaal-politieke  groepe  en  uitbarstings  van  pioniersharts- 
togte,  want  die  verskillende  dele  van  die  Groot  Trek  (die  aartsvader- 
like  en  isolasionistiese  A.  Hendrik  Potgieter,  die  dinamiese  en  oor- 
heersende  Andries  W.  J.  Pretorius  en  die  ultra-demokratiesgesinde 
volksraadsparty  van  Natal  o.l.v.  J.  J.  Burger)  het  in  die  Oorvaalse 
land  weer  ontmoet  en  die  verskillende  en  botsende  regionaal-politieke 
groepe  moes  versoen  en  tot  ’n  eenheidstaat  getemper  word.  Dit  was 
’n  periode  (1845-1864)  wat  letsels  nagelaat  en  tradisies  geskep  het 
wat  tot  diep  in  die  negentiende  eeu  in  die  volkslewe  sou  ingryp  — 
veral  die  skerp  verdeling  op  kerklike  gebied  tussen  Wes-  en  Oos- 
Transvaal. 

Die  omstandighede  en  atmosfeer  waarin  hy  opgegroei  het,  het  van 
Christiaan  Joubert  ’n  onwankelbare  patriot  en  kompromislose  vegter 
vir  die  volksidentiteit  en  vryheid  teen  vreemde  invloede  of  oorheer- 

Oudl.  Christiaan  Joubert  en  sy  vrou. 

sing  gemaak.  Hy  het  baie  jare  later  gekonstateer  dat  hy  nog  maar 
jonk  was  — „ruim  drie  jaren”  — toe  sy  „nooit  vergeten  vader”  oor 
die  Drakensberge  na  Natal  getrek  het  „om  ontslagen  te  worden  van 
eenig  vreemde  juk,”  maar  dat  hy  alles  meegemaak  het  „met  onze 
oude  patriarchen,  mannen  van  godsdienst,  mannen  van  geloof  in  den 
God  hunner  vaderen,  mannen  van  moed  en  goede  zeden.  In  die  kruig 
werd  ik  groot  gebracht  . . . Ik  heb  besloten  met  mijn  volk  te  staan 
of  te  vallen.  Geen  Engelsche  of  Duitsche,  zelfs  geen  Hollandsche 
overheersching  zullen  wij  erkennen,  noch  dulden.  Wij  zullen  staan 
als  vrijgekochte  kinderen  van  het  nageslacht  dier  standvastige  vade- 
ren,  die  alles  hebben  opgeofferd  om  het  juk  der  slavernij  af  te  wer- 
pen  . . . ” Sy  land  sal  geseën  wees  as  al  die  burgers  man  aan  man 
gaan  staan  „om  de  rechten  en  de  vrijheid  van  ons  land  te  beschermen 
tegen  alle  vreemde  invloeden,  en  ik  ben  vast  besloten  daarvoor  het 
mijne  te  doen  . . . Geen  vreemde  invloeden  zullen  door  mij  worden 
voorgestaan,  geen  vertrapping  van  rechten  onzer  burgers  zal  door 
mij  worden  toegestaan  . . . ” In  die  omskrywing  van  sy  volk  was  hy 
uitgesproke  en  eksklusief  : slegs  persone  wat  bevestigend  kon  ant- 
woord  op  die  vraag  ,,hebben  uwe  ouders  ook  medegemaakt  wat  mijne 
ouders  hebben  gedaan?”  het  hy  ingesluit  by  ,,mijn  natie,  mijn  volk” 
wat  enige  aanslag  op  die  volk,  ,,het  Vrijheidsvolk,”  kon  bsantwoord 
met  ,,neen,  driewerf  neen.” 

Christiaan  Joubert  was  bestem  om  ’n  leier  te  word  en  sy  mede- 
burgers  het  dit  gou  besef.  In  sy  vroeë  dertigerjare  („toen  ik  op  rij- 
peren  leeftijd  kwam”)  is  hy  deur  „mijn  volk  verkozen  om  zijne  be- 
langen  te  behartigen.”  In  1865  (toe  die  Suid-Afrikaanse  Republiek 
staatkundige  eenheid  bereik,  maar  geestelike  eenheid  nog  ontbreek 
het)  het  hy  sy  verskyning  in  die  Volksraad  gemaak  (lid  vir  Pretoria- 
distrik)  en  in  die  meer  as  dertig  jaar  wat  hy  in  die  openbare  lewe 
gestaan  het,  het  hy  sy  volk  se  belange  na  die  beste  van  sy  vermoë 
probeer  dien.  Hy  het  dan  ook  die  nominasie  tot  lid  van  die  Volksraad 
aanvaar  met  die  opmerking  dat  ,,het  u Ed.  niet  onbekend  zal  zyn 
wat  een  lid  te  verduren  heeft,  wanneer  hy  getrouw  blyft  aan  het 
volk”  maar  dat  hy  sou  voortgaan  om  ,,met  voortdurenden  yver  te 
doen  wat  het  volk  begeert  en  de  wet  gebiedt.”  In  die  proses  het  sy 
pad  — en  dikwels  ook  die  swaard  — gekruis  met  die  toonaange- 
wende  persoonlikhede  op  alle  terreine. 

In  die  volksraad  het  Christiaan  Joubert  (die  latere  kmdt.-genl. 
Piet  Joubert  het  ’n  jaar  na  hom  lid  geword  en  daar  was  ’n  duidelike 
affiniteit  tussen  hulle)  ’n  lewendige  belangstelling  getoon  en  deelge- 
neem  aan  die  besprekings  oor  ’n  verskeidenheid  van  onderwerpe. 
Die  beslistheid,  insig,  entoesiasme  en  bekwaamheid  wat  hy  aan  die 
dag  gelê  het,  is  spoedig  bekroon  met  sy  benoeming  tot  belangrike 

kommissies  en  uiteindelik  tot  sy  verkiesing  op  die  uitvoerende  raad 
in  1874. 

Hy  het  nog  in  die  hoedanigheid  gedien  toe  die  Suid-Afrikaanse 
Republiek  in  1877  deur  Brittanje  geannekseer  is.  In  die  verset  teen 
die  anneksasie  het  Christiaan  Joubert  prominent  vertoon.  Hy  was 
lid  van  die  volkskomitee  wat  die  protes  en  uiteindelik  die  volks- 
verset  teen  Britse  onderdaanskap  gelei  het  tot  die  dramatiese  ge- 
beure  by  Paardekraal.  Op  9 Desember  1880  het  ’n  groot  volksver- 
gadering  besluit  om  die  aangeleentheid  na  ’n  kommissie  (C.  J.  Jou- 
bert,  J.  P.  Maré,  M.  W.  Vorster,  P.  J.  Joubert  en  M.  Viljoen)  te  ver- 
wys.  Na  ernstige  beraadslaging  het  dié  kommissie  voorgestel  dat  die 
volksraad  opgeroep  moet  word  tot  ’n  buitengewone  sitting.  Op  Maan- 
dag  13  Desember  1880  het  die  volksraad  vergader,  besluit  om  die 
Republiek  se  onafhanklikheid  te  herstel  en  die  voorlopige  regering, 
die  Driemanskap  (S.  J.  P.  Kruger,  P.  J.  Joubert  en  M.  W.  Pretorius) 
is  beëdig. 

Christiaan  Joubert  het  saam  met  die  Driemanskap  na  Heidelberg 
verhuis  en  as  betroubare  raadgewer  was  hy  vir  hulle  ’n  ware  steun- 
pilaar.  Na  die  eerste  gevegte  aan  die  Natalse  front  kon  hy  die  ver- 
soeking  egter  nie  meer  weerstaan  om  aktief  tot  die  vryheidstryd 
toe  te  tree  nie.  Hy  het  deelgeneem  aan  die  slag  van  Majuba  — ’n 
onderskeiding  waarop  hy  tot  die  aand  van  sy  lewe  besonder  trots 
was.  As  raadgewer  was  hy  ook  teenwoording  by  al  die  onderhande- 
lings  (Mount  Prospect  5 en  6 Maart  1881;  O’Neil  se  plaas  21  en  23 
Maart  1881)  wat  tot  die  beëindiging  van  die  Eerste  Vryheidsoorlog 
met  die  Konvensie  van  Pretoria  gelei  het. 

In  1881  is  Christiaan  Joubert  herkies  as  lid  van  die  uitvoerende 
raad  en  hy  het  onafgebroke  gedien  tot  in  1887  toe  hy  bedank  het  en 
aangestel  is  as  hoof  van  die  nuwe  departement  van  mynwese.  In- 
tussen  het  hy  ook  waargeneem  as  superintendent  van  naturellesake 
(P.  J.  Joubert  het  waargeneem  as  president  tydens  pres.  Kruger  se 
besoek  aan  Brittanje  wat  uitgeloop  het  op  die  Konvensie  van  Londen). 
Vanaf  1886  tot  en  met  sy  uittrede  uit  die  openbare  lewe  in  1898  het 
hy  ook  op  die  eksamenraad  gedien.  Die  anderhalfjaar  voor  sy  aan- 
stelling  as  hoof  van  mynwese  was  hy  ook  die  vise-president  van  die 
Republiek. 

Die  departement  van  mynwese  (met  sy  uittrede  was  daar  benewens 
die  personeel  in  die  hoofkantoor  19  mynkommissarisse  dwarsoor 
die  Republiek)  het  hy  van  die  grond  af  opgebou  en  sodoende  ’n 
belangrike  bydrae  gelewer  tot  die  ontwikkeling  van  die  belangrike 
mynindustrie.  Die  goudwet  is  deur  die  republiek  se  grootste  vyande 
geroem  as  uiters  doeltreffend  vir  die  snel  ontwikkelende  nywerheid 
. . . so,  ,,vooruitstrevend  zoals  er  geen  tweede  in  geheele  wereld 

was  aan  te  wijzen.”  Mynwetgewing  is  voortdurend  verbeter  na  same- 
sprekings  met  sy  mynkommissarisse,  Kamer  van  Mynwese  e.a.  des- 
kundiges  en  na  bestudering  van  die  mynwette  in  ander  wêrelddele. 
Teenoor  die  verteenwoordigers  van  die  mynindustrie  „betoonde  hij 
zich  steeds  zeer  gematigd,  en  vatbaar  voor  overtuigingen  die  niet 
dikwels  bij  ’n  man  van  zijn  leeftyd  en  opleiding  ingang  vinden.” 

Hoewel  hy  in  die  negentigerjare  skerp  gekritiseer  is  oor  die  be- 
hartiging  van  die  mynwese,  was  dit  veral  sy  optrede  in  kerklike 
aangeleenthede  wat  die  ware  pioniersgees  in  Christiaan  Joubert  na 
vore  gedwing  en  van  hom  ’n  omstrede  figuur  gemaak  het. 

III.  Die  beledigende  wyse  waarop  die  Suid-Afrikaanse  Republiek 
in  1877  sy  onafhanklikheid  verloor  het  — grootliks  die  gevolg  van 
die  Transvalers  se  pastorale  lewenspatroon  en  die  innerlike  swak- 
heid,  verdeeldheid  en  onenigheid  — was  ’n  dure  les  en  ’n  magtige 
faktor  in  die  afstomping  van  die  onderlinge  groeperings  en  die  ont- 
wikkeling  van  ’n  nasionale  bewussyn.  Die  saamhorigheidsin  en  pa- 
triotisme,  wat  op  die  Eerste  Vryheidsoorlog  gevolg  het,  is  op  kerklike 
gebied  weerspieël  in  die  poging  om  die  drie  Transvaalse  kerke  te 
verenig.  Daardeur  het  tradisies,  wat  tydens  die  Transvaalse  pioniers- 
geskiedenis  beslag  gekry  het,  in  die  gedrang  gekom  en  daarmee  is 
vraagstukke,  wat  in  die  wordingsgeskiedenis  van  die  Suid-Afrikaanse 
Republiek  omseil  is,  vir  ’n  oplossing  na  vore  gedwing.  Die  ontaarding 
van  die  kerkvereniging  in  ’n  kerkstryd  moet  teen  dié  agtergrond  ver- 
klaar  word.  Dit  het  in  ’n  kerkkwessie  tussen  die  Ned.  Ger.  en  Ned 
Herv.  Kerke  ontaard  (die  Gereformeerde  Kerk  is  heel  aan  die  begin 
van  die  verenigingstrewe  gedistansieer),  omdat  die  stukragte  agter 
die  kerkvereniging  onkundig  en  oningelig  was  omtrent  die  historisi- 
teit  van  die  Transvaalse  kerklike  toestand,  omdat  hulle  op  kerklike 
gebied  halsoorkop  wou  ryp  druk  wat  skynbaar  op  staatkundige  ge- 
bied  volgroeid  was,  omdat  hulle  onverskillig  gestaan  het  teenoor  die 
opvatting  van  ’n  groot  deel  van  die  Transvaalse  burgers  (veral  wes 
en  noord  van  die  OJifantsrivier  d.w.s.  die  ou  regionaal-politieke 
groepe  Wes-Transvaal  en  Soutpansberg)  dat  die  Hervormde  Kerk 
sinoniem  was  met  onafhanklikheid  en  ’n  waarborg  vir  die  behoud 
van  ’n  eie  identiteit.  Christiaan  Joubert,  wat  as  jongman  die  hoof- 
momente  in  die  stigting  van  die  onafhanklike  staat  en  kerk  meege- 
maak  het,  sou  noodwendig  midde  in  die  stryd  staan. 

Die  onderhandelings  oor  kerkvereniging  was  reeds  ver  gevorder 
toe  hy  sitting  in  die  hoogste  vergadering  van  die  Nederduitsch  Her- 
vormde  Kerk  geneem  het.  In  die  algemene  vergadering  van  1879  het 
ds.  H.  S.  Bosman  (Pretoria)  in  ’n  beskrywingspunt  gevra  ,,wat  kan 
er  gedaan  worden,  om  eene  vereeniging  tot  stand  te  brengen  tusschen 
de  Ned.  Herv.  en  Ned.  Ger.  kerk  in  de  Transvaal.”  Dit  is  met  alge- 

Grafsteen  van  oudl.  Joubert  en  sy  vrou. 

Daar  bestaan  nie  sekerheid  of  oudl.  Joubert  in  1833  of  1834  gebore  is  nie. 


Woonhuis  van  oom  Krisjan  op  Baviaanspoort. 

mene  stem  „als  wenschelijk  beschouwd”  en  die  besluit  is  amptelik 
aan  die  N.  G.  Kerk  oorgedra  om  hulle  standpunt  te  verneem.  Hierop 
het  ’n  reeks  verbasende  besluite  in  die  vroeë  tagtigerjare  gevolg  — 
beide  van  Hervormde  en  Gereformeerde  syde  — waarteen  Christiaan 
Joubert  en  duisende  Hervormers  later  sou  standpunt  inneem.  Tydens 
die  algemene  vergadering  van  die  N.  G.  Kerk  in  November  1881  het 
sommige  afgevaardigdes  ’n  wrewelrige,  onversoenlike,  onverdraag- 
same  en  minagtende  houding  teenoor  die  Hervormde  Kerk  geopen- 
baar.  En  tog  het  hulle  ’n  kommissie  (2  predikante  en  5 ouderïinge) 
benoem  om  met  die  „verguisde”  kerk  oor  vereniging  te  onderhandel. 
Tydens  die  algemene  vergadering  van  die  N.  H.  Kerk  — ook  in 
November  1881  — is  die  neerhalende  optrede  van  die  N.  G.  Kerk 
ter  harte  geneem.  Ds.  Biccard  het  verhaal  hoe  „de  Nederduitsch 
Gereformeerde  Kerk  nog  voortgaat  met  die  minachting  van  vroegere 
tijden,  hoe  die  Kerk  nog  toont  verre  van  ons  te  zijn.”  Ouderling 
Roets  het  hom  ondersteun  . . . „De  Hervormde  Kerk  is  veracht: 
men  kan  ons  niet  meer  beledigen,  dan  men  reeds  gedaan  heeft  . . . ” 
En  tog  het  hulle  ’n  kommissie  (2  predikante  en  5 Ouderlinge)  gekies 
om  met  die  ,»ongenaakbare”  kerk  oor  vereniging  te  onderhandei.  In 
sodanige  onversoenlike  atmosfeer  moes  daar  twyfel  gewees  het  oor 
die  uitloop  van  die  samesprekings  en  die  uiteindeiike  sukses  van 
vereniging.  Die  vrae  waarom  daar  desnieteenstaande  met  die  same- 
sprekings  voortgegaan  is,  moet  nog  beantwoord  word.  Of  moet  dit 
toegeskryf  word  aan  die  oorwinningsroes  van  1881,  aan  die  magtige 
vloedgolf  van  eensgesindheid  en  patriotisme  wat  op  Ingogo,  Langs- 
nek  en  Majuba  gevolg  het,  wat  die  voormanne  blind  gemaak  het  vir 
die  gevolge  van  ’n  kunsmatige  vereniging  van  twee  kerkgenootskappe 
wat  openlik  en  onmiskenbaar  nog  skerp  teëstelling  geopenbaar  het? 

Die  samesprekings  tussen  die  twee  kerke  se  verenigingskommissies 
in  die  ou  skoolgebou  op  kerkplein  het  op  31  Oktober  1882  in  Pretoria 
’n  aanvang  geneem  en  die  verteenwoordigers  van  die  Hervormde  Kerk 
(ds.  N.  J.  van  Warmelo  as  vernaamste  woordvoerder)  het  verstom- 
mende  beginseltoegewings  gemaak.  Meer  verstommend  — indien 
moontlik  — lees  die  notule  van  die  Hervormde  Kerk  se  algemene 
vergadering  wat  slegs  19  dae  na  die  verenigingskommissie  se  verga- 
dering  gehou  is.  Christiaan  Joubert,  tot  dusver  ’n  waamemer  van  die 
verenigingsamesprekings,  het  op  die  vergadering  sitting  geneem  (saam 
met  oudl.  M.  J.  Prinsloo  het  hy  die  konsulentsgemeente  van  Pretoria, 
of  te  wel  Witfontein  verteenwoordig)  en  daadwerklik  tot  die  arena 
van  kerkvereniging  toegetree.  Daar  was  beswaarlik  tyd  om  die  rap- 
port  van  die  verenigingskommissies  te  laat  druk  voordat  dié  gedenk- 
waardige  algemene  vergadering  ’n  aanvang  geneem  het.  Gevolglik 
is  die  gemeentes  nie  geraadpleeg  nie  en  die  meeste  afgevaardigdes 
was  onbekend  — of  slegs  swak  ingelig  — met  die  volle  inhoud  en 

draagwydte  van  die  verenigingskommissies  se  rapport.  Selfs  ds.  De 
Vries  (Zeerust)  het  die  oggend  met  die  aanvang  van  die  vergadering 
erken  dat  hy  weinig  van  die  inhoud  van  die  rapport  geweet  het.  En 
tog  . . . die  rapport  (62  gedrukte  bladsye)  is  voorgelees,  maar  nie 
bespreek  nie.  Die  voorsitter  (ds.  Smits)  het  opgemerk  dat  die  vereni- 
gingskommissies  reusewerk  verrig  het,  dat  „de  geest  van  eendracht 
niet  verbroken,”  dat  „Transvaal  de  vruchten  zal  plukken”  en  dat  die 
kommissies  innige  dank  toekom  . . . Die  vergadering  het  sy  opmer- 
kings  staande  beaam. 

Ds.  D.  P.  Ackermann  (ondervoorsitter  van  die  verenigingskommis- 
sie)  het  onmiddellik  die  woord  geneem  en  sy  dank  betuig  vir  die 
wyse  waarop  die  rapport  ontvang  is,  ,,maar  nog  aangenamer  zal  het 
hem  zijn  als  zij  het  rapport  goedkeuren,  doet  uitkomen  dat  de  vereni- 
ging  staat  of  valt  met  verwerping  of  aanneming,  zonder  wysiging  of 
verandering  . . .”  Hy  is  onmiddellik  opgevolg  deur  ds.  De  Vries  (wat 
so  oningelig  was  oor  die  besluite  van  die  kommissies)  . . . dit  was 
drama  om  na  die  voorlesing  van  die  rapport  te  luister  . . . „De  oorlog 
had  eendracht  bewerkt;  men  had  wondere  gedaan,  men  had  niet  ge- 
vraagd:  tot  welke  kerk  behoort  gij,  maar  men  stond  als  mannen 
naast  elkander.  Het  was  een  grootsche  overwinning  op  politieke  ge- 
bied,  maar  de  overwinning  in  de  Kerk  kan  men  nog  als  groter  be- 
schouwen  ...”  Hy  het  voorgestel  „dat  het  werk  van  de  commissie 
ter  vereeniging  door  deze  vergadering  goedgekeurd  en  aangenomen 
worde  by  acclamatie,  zonder  discussie.”  Dit  is  deur  oudl.  Oberholzer 
(Zeerust)  gesekondeer. 

Die  prosedure  wat  gevolg  is,  wek  verbasing.  Sonder  bestudering, 
bespreking  of  besinning  is  gehandel.  Wat  moes  die  gewaarwordinge 
gewees  het  by  manne  wat  die  Hervormde  Kerk  as  onafhanklike  kerk 
help  stig  het,  sien  groei  het  tot  die  staatskerk  van  die  Suid-Afrikaanse 
Republiek,  by  verre  die  getalsterkste  kerk,  by  manne  wat  nie  toe- 
vallig  lid  van  dié  kerk  was  nie,  maar  wat  in  sy  tradisies  vergroeid 
was,  by  manne  soos  C.  J.  Joubert  — invloedryke,  toonaangewende, 
ingeligte  burger?  Sy  kerk  se  naam,  sy  selfstandigheid,  die  onderteke- 
ningsformulier  in  die  gedrang,  legitimasie  by  die  Kaapse  sinode  deur 
die  predikante  van  die  staatskerk  van  die  Suid-Afrikaanse  Repu- 
bliek?  Weliswaar  is  daar  geen  belydenisverskille  nie  maar  bg.  sake 
geld  die  identiteit  van  sy  kerk.  En  tog,  en  tog,  mag  hy  ’n  stok  in  die 
wiel  steek?  As  hy  praat,gaan  hy  bouer  of  afbreker  wees,  skeurmaker 
of  behouder,  held  of  skurk?  Die  rysige  gestalte  van  Christiaan 
Joubert  is  aan  die  woord  (die  eerste  ouderling  wat  die  geleentheid 
vind  om  die  woord  te  neem)  . . . hy  „heeft  punten  opgemerkt,  die 
hem  gebieden  om  te  spreken,  maar  het  is  nu  nutteloos  (daar  is  reeds 
’n  voorstel  om  die  rapport  sonder  bespreking  te  aanvaar)  en  zou  de 

vereniging  tegenwerken;  het  zou  dus  tijdverkwisten  zijn  . . . heeft 
echter  bezwaren,  die  hij  nooit  als  ouderling  der  gemeente  zal  toe- 
stemmen.”  Ook  sy  kollega,  ouderling  Vaal-Martiens  Prinsloo  gooi 
wal  . . . hy  is  ,,kort  van  gedachte,  en  kan  niet  plotseling  alles  goed- 
keuren,  en  moet  waken  voor  de  gemeente  ...” 

Die  saak  kon  nou  ’n  verkeerde  wending  neem  en  ds.  Ackermann 
is  vinnig  op  die  been  . . . as  die  rapport  aanvaar  is,  kan  ouderling 
Joubert  sy  besware  skriftelik  indien  en  hom  sodoende  voor  die  ge- 
meente  verantwoord  . . . ! „Ouderling  Joubert  merkt  aan,  dat  hy 
van  dat  recht  weet  maar  om  na  de  stemming  hezwaren  te  hehhen  is 
snaaksch  — ” 

Ds.  H.  S.  Bosman,  wat  as  waarnemer  die  vergadering  van  die  ver- 
enigingskommissies  bygewoon  het  (die  stilsywe  van  ds.  Van  Warmelo 
is  opvallend)  voeg  verder  by  dat  ouderling  Joubert  ’n  amendement 
kan  indien,  maar  waarsku  dat  die  besluite  ,,hartlijke  instemming” 
gevind  het  by  ,,de  overgroote  meerderheid  des  Volks(?)  . . . laten 
wij  dus  voorzichtig  zijn,  de  commissie  te  Pretoria  moest  voorzichtig 
wezen;  hier  moeten  wij  het  nog  te  meer  zijn  ...”  As  die  rapport 
goedgekeur  word,  is  vereniging  ’n  voldonge  feit  en  ,,er  is  hartlijke 
blijdschap  over  allen  ...”  daar  is  groot  veranderinge  (toegewings?) 
soos  die  ondertekeningsformulier  en  legitimasie,  „maar  wij  hebhen 
niets  verloren,  maar  wel  gewonnen(?)  ...”  Hy  het  ds.  De  Vries  se 
voorstel  onvoorwaardelik  gesteun. 

Dit  was  nutteloos  . . . eenheid  ten  alle  koste,  ook  ten  koste  van  die 
beginsels,  selfstandigheid  en  identiteit  van  die  Hervormde  Kerk  . . . 
in  ’n  allesmeesleurende  stoomrollerbeweging  is  die  Hervormde  Kerk 
se  eersgeboortereg  vir  ’n  pot  lensiesop  verruil.  Ds.  De  Vries  se  voor- 
stel  is  met  slegs  twee  teenstemme  — C.  J.  Joubert  en  M.  J.  Prinsloo 
van  Witfontein,  later  Bronkhorstspruit  — aanvaar. 

Om  die  vlakheid  van  hierdie  kerkakker  te  voltooi,  het  ds.  Bosman 
na  die  aanname  van  die  rapport  versoek  dat  dit  weer  gelees  word  . . . 
Ouderling  Joubert  het  dit  vreemd  gevind  „om  eers  iets  goed  te  keuren 
en  daarna  weer  voor  te  lezen.”  Ds.  Bosman  het  verdedig  . . . hy  ont- 
hou  net  die  hoofinhoud  . . . hy  het  nie  so  ’n  verbasende  geheue  om 
alles  te  onthou  nie!  Ook  ouderling  Klopper  het  herhaal  dat  hy  niks 
van  die  inhoud  kon  herhaal  nie  . . . ,,als  hij  het  weer  hoort,  dan  kan 
hij  iets  overbrengen.”  En  tog  het  albei  die  rapport  ,,by  acclamatie” 
aanvaar!  Christiaan  Joubert  het  nog  steeds  kasty  . . . „het  zoude  geen 
goede  indruk  maken,  als  men  kon  denken,  dat  de  leden  niet  goed  ge- 
weten  hebben,  wat  zij  hebben  gestemd  ...”  Die  rapport  is  nie  weer 
gelees  nie  en  ouderling  Joubert  en  Prinsloo  het  van  hulle  voomeme, 
om  skriftelik  besware  in  te  dien  teen  die  rapport,  afgesien.  Daarmee 
was  ’n  geleentheid  verlore  . . . 

Teen  die  agtergrond  moet  Christiaan  Joubert  se  kerklike  optrede, 
wat  van  hom  so  ’n  omstrede  figuur  gemaak  het,  gesien  word  en  ook 
sommige  van  die  redes  waarom  die  kerkvereniging  so  skromelik  mis- 
luk  en  in  bitterheid  ontaard  het,  gesoek  word. 

Die  algemene  vergadering  van  die  N.  G.  Kerk  het  die  verenigings- 
kommissies  se  rapport  eers  in  Maart  1883  behandel.  Daar  was  dus 
ruim  tyd  om  die  inhoud  te  bestudeer  en  die  versigtigheid  wat  hulle 
aan  die  dag  gelê  het,  skep  ’n  skerp  kontras  met  die  oorhaastigheid 
van  die  N.  H.  vergadering.  Hulle  het  4 dae  aan  die  bespreking  daar- 
van  gewy  en  die  belangrikste  besluit  — wat  later  opslae  sou  maak 
— was  dat  die  legitimasie  by  die  Kaapse  sinode  nie  net  op  toekom- 
stige  nie,  maar  ook  op  diensdoende  predikante  van  toepassing  sou 
wees.  Die  N.  H.  Kerk  het  beswaar  daarteen  gemaak  (hoewel  ds. 
Bosman  die  N.  G.  Kerk  se  motivering  verdedig  het)  en  Christiaan 
Joubert  het  gewaarsku  ,,dat  het  tijd  is  om  voorzichtig  te  wezen.  Wij 
hebben  nu  noch  een  schoone  zaak.”  ’n  Kommissie  is  benoem,  o.a. 
Christiaan  Joubert,  om  die  verskille  in  die  twee  kerke  se  interpre- 
tasie  van  die  verenigingskommissie  se  rapport  te  ondersoek.  Hulle 
het  die  volgende  dag  verslag  gedoen  en  hulle  aanbevelings  (o.a.  dat 
die  kerkvereniging  as  vasgestel  beskou  word  en  dat  die  twee  kerke 
’n  kommissie  moes  benoem  om  ’n  kerkwet  op  te  stel)  is  deur  ds.  van 
Warmelo  in  ’n  lang  toespraak  toegelig.  Ds.  Bosman  het  die  toespraak 
nie  genotuleer  nie  en  daaroor  was  ’n  hele  relletjie.  Die  Witfonteinse 
ouderlinge  (C.  J.  Joubert  en  M.  J.  Prinsloo)  het  aangedring  op  die 
notulering  daarvan  maar  die  vergadering  het  daarteen  besluit. 

Tydens  die  hervatting  van  die  algemene  vergadering  van  die  Her- 
vormde  Kerk  in  Januarie  1885  was  daar  tekens  van  ontevredenheid 
met  die  implikasies  van  kerkvereniging.  Sommige  Hervormers  het 
begin  insien  dat  dit  ’n  inlywing  van  die  N.  H.  Kerk  by  die  N.  G.  Kerk 
gaan  wees  en  dat  die  Verenigde  Kerk  ’n  voortsetting  van  die  N.  G. 
Kerk  onder  ’n  ander  naam  gaan  wees.  Nie  slegs  die  naamsverandering 
nie,  maar  die  legitimasie  by  die  Kaapse  sinode  het  gaandeweg  meer 
onaanneemlik  geword,  want  daardeur  het  die  kerk  van  ’n  vrye  Re- 
publiek  geestelik  afhanklik  geword  van  ’n  kerk  in  ’n  Britse  kolonie. 
Die  Stellenboschse  predikante  in  die  Hervormde  Kerk  het  daarin 
geen  gevaar  gesien  nie,  maar  die  gemeentelede  wat  die  Groot  Trek 
meegemaak  of  in  die  gees  en  tradisie  daarvan  groot  geword  het,  was 
onrustig.  Op  die  vergadering  is  dan  ook  memories  teen  die  naams- 
verandering  van  die  kerk  ingedien.  HuIIe  wou  die  naam  Hervormd 
behou,  want  dit  was  simbool  van  die  kerk  se  selfstandigheid  en  die 
waarborg  vir  ’n  eie  indentiteit.  Volgens  die  N.  G.  Kerk  (veral  ds.  H.  L. 
Neethling)  was  die  naam  Hervormd  onwettig  en  daarmee  ook  die 
kerk  . . . Daarom  het  ds.  Bosman  hom  teen  die  memories  verset : 
die  memorialiste  se  optrede  was  vir  hom  onbegryplik,  hulle  het  ge- 

dwaai  en  die  memories  moes  geïgnoreer  word.  Die  Transvalers,  wat 
op  kerklike  sowel  as  staatkundige  gebied,  gewoond  was  aan  ’n  direkte 
demokrasie  was  ontnugter.  Ouderling  Joubert  het  dan  ook  beweer 
dat  die  gemeentelede  ,,reg  hebben  tot  het  opstellen  van  zulke 
memories  . . . De  gemeente  wist  eerst  niet  veel  van  de  vereeniging; 
maar  later  is  sy  daarmede  bekend  geworden.”  Die  vergadering  het 
egter  besluit  om  die  memories  op  die  langebaan  te  skuif. 

Ook  oor  die  toepassing  van  die  legitimasie  by  die  Kaapse  sinode 
(net  op  toekomstige  of  ook  op  diensdoende  predikante)  het  Chris- 
tiaan  die  algemene  vergadering  aangeraai  om  versigtig  te  wees.  Per- 
soonlik  het  hy  dit  moeilik  gevind  „om  zoo  dadelijk  en  onvoorbereid 
te  antwoorden.”  Hy  en  ouderling  M.  J.  Prinsloo  wou  dat  die  N.  G. 
Kerk  die  rapport  van  1882  skriftelik  moes  onderskryf.  Ds.  van  War- 
melo  se  voorstel  dat  die  legitimasie  slegs  op  toekomstige  predikante 
van  toepassing  sou  wees,  is  aanvaar. 

Oor  die  ondertekeningsformulier  was  daar  ook  meningsverskil. 

Volgens  N.  G.-standpunt  moes  diensdoende  predikante  dit  ook  on- 
derteken,  want  volgens  hulle  is  die  twee  kerke  met  die  vereniging 
ontbind  en  vervang  met  ’n  nuwe  kerk.  Sommige  Hervormers  het  die 
standpunt  nie  onderskryf  nie  : die  Hervormde  Kerk,  ou  historiese 
kerk  deur  die  Voortrekkers  geplant,  mag  nie  vernietig  word  nie.  Uit- 
eindelik  is  besluit  op  vrywillige  ondertekening  van  dié  formulier. 

Daarmee  was  die  kerkvereniging  ’n  voldonge  feit.  Ineensmelting 
het  in  1885  plaasgevind.  In  die  meeste  gevalle  is  die  gemeentes  nie 
geraadpleeg  nie  maar  was  dit  bloot  ’n  vereniging  van  kerkrade,  wat 
afgevaardigdes  gekies  het  vir  die  algemene  vergadering  van  die 
verenigde  kerk  wat  bepaal  is  vir  7 Desember  1885.  Die  konsulents- 
gemeente  van  Pretoria  — C.  J.  Joubert  en  M.  J.  Prinsloo  se  gemeente 
— was  beslis  teen  die  soort  vereniging  gekant  en  het  nie  afgevaar- 
digdes  benoem  nie. 

IV.  Die  konsulentsgemeente  van  Pretoria  (kerkplaatse  te  Witfon- 
tein  en  Rhenosterpoort)  was  reeds  voor  1872  ontevrede  met  ds.  A.  J. 
Begemann.  Na  sy  uittrede  in  1872  is  hulle  vereniging  met  Pretoria 
verydel  deur  Ig.  se  besluit  om  ’n  Stellenbosche  predikant  te  beroep. 
Die  smalende  opmerkings  van  sommige  Kaapse  predikante  teenoor 
die  Hervormde  Kerk,  het  hulle  afsydig  gestem  — veral  toe  ds.  H.  S. 
Bosman,  bekend  vir  sy  Britsgesindheid,  in  1876  na  Pretoria  beroep  is. 

In  1885  — na  kerkvereniging  — het  ds.  Bosman  die  konsulents- 
gemeente  versoek  om  „het  oude  te  vergeten,  alle  geschille  op  zijde 
te  zetten”  en  met  Pretoria  te  verenig.  Die  konsulentsgemeente  se 
een  voorwaarde  („onder  de  thans  bestaande  wetten  van  de  Ned.  Her- 
vormde  Kerk  van  de  Z.  A.  Republiek”)  het  sodanige  vereniging  ge- 
fnuik  en  daarop  gedui  dat  die  konsulentsgemeente  die  Hervormde 

Kerk  gaan  voortsit.  Ouderlinge  Joubert  en  Prinsloo  het  reeds  besluit 
om  die  Hervormde  Kerk  te  handhaaf  — kom  wat  wil  — en  in 
Januarie  1886  het  Christiaan  Joubert  (met  hulp  van  meester  Louis) 
vir  G.  Beelaerts  van  Blokland  versoek  om  ’n  predikant  in  Nederland 
te  werf.  Christiaan  Joubert  het  na  elke  posaflewering  by  meester 
Louis  verneem  of  Van  Blokland  nog  nie  geantwoord  het  nie  . . . 

Op  23  April  1886  het  die  kerkraad  (Christiaan  Joubert,  nou  vise- 
president,  was  teenwoordig)  van  die  konsulentsgemeente  besluit 
om  hulle  te  noem  Nederduitsch  Hervormde  Gemeente  van  die  Z.A.R. 
Berigte  het  hulle  bereik  dat  oral  oor  die  hele  republiek  van  die  Her- 
vormers  geweier  het  om  te  verenig  — Standerton,  Middelburg,  Rus- 
tenburg,  Soutpansberg,  Heidelberg,  Waterberg,  Potchefstroom,  Pre- 
toria.  Daar  is  verskeie  redes  vir  die  besluit  aangevoer  (in  die  N.  H. 
Kerk  het  die  Hollandse  gees  nog  geleef  en  het  die  Engels-Ameri- 
kaanse  invloed  nog  nie  deurgewerk  nie;  die  N.  H.  Kerk  het  die  invloed 
van  die  Skotse  predikante  nie  geken  nie  en  wou  die  Hollandse  kul- 
tuur  handhaaf;  die  N.  H.  Kerk  se  lidmate  het  hulle  ontuis  gevoel  in 
die  metodistiese  atmosfeer;  vereniging  is  nie  uit  die  gemeentes  gebore 
nie,  maar  van  bo  af  kunsmatig  afgedwing)  wat  die  treffendste  opge- 
som  is  deur  Christiaan  Joubert  en  meester  Louis  in  persoonlike  briewe 
aan  Beelaerts  van  Blokland. 

Joubert  het  in  Januarie  1887  aan  hom  geskryf  dat  ’n  hervormde 
predikant  uit  Nederland  onontbeerlik  is  — nie  net  ter  wille  van  die 
kerk  alleen  nie  maar  „hoe  meer  de  godsdienst  hier  kan  versterkt 
worden  door  predikanten  uit  Holland,  hoe  meer  onze  vryheid  ge- 
waarborgd  is.”  Hy  kan  self  begryp  hoedanig  die  uitwerking  op  die 
bevolking  sou  wees  ,,indien  de  meerderheid  van  de  predikanten  al- 
hier  van  gevoelens  Engelsch  zijn,  en  daarom  is  het  voor  ons  zoo  ’n 
groot  belang.  Onze  oude  Kerk  moet  in  stand  gehouden  worden,  wil 
men  onze  vryheid  duurzaam  doen  blijven.” 

Min  of  meer  dieselfde  tyd  het  meester  Louis  aan  hom  geskryf  : 
„De  oude  hervormde  partij  is  heeltemal  voortrekkers  element  en 
Krugers  gezind  (anti-Kaapsch,  anti-Engelsch),  redenen  waarom  presi- 
dent  Kruger  zoo  gaarne  de  Hervormde  Kerk  weer  op  de  been  zag. 
Kruger  steunt  C.  J.  Joubert  sterk  en  deze  twee  partijen  samen  kun- 
nen  nog  | van  het  land  uitmaken.”  In  ’n  latere  brief  het  meester 
Louis  gemeld  dat  hulle  ’n  vroom  en  sterk  predikant  benodig  om  „te 
staan  tegenover  de  Kaapsche  partij,  wie  ernstig  streven  is  ons  zoo 
spoedig  mogelijk  geestelijk  Engels  te  maken  ...” 

In  sy  toespraak  voordat  hy  ds.  M.  J.  Goddefroy  op  30  September 
1887  op  Witfontein  bevestig  het,  het  Christiaan  Joubert  die  standpunt 
van  die  Hervormers  toegelig.  Hulle  het  die  beginsel  van  vereniging 
ondersteun  ,,maar  hoe  werden  wij  door  de  werkelijkheid  ontnuchterd; 

hoe  werden  ons,  hoe  langer  hoe  meer,  de  oogen  geopend  voor  een 
gevaar,  dat  inderdaad  heel  wat  ernstiger  is  dan  het  bestaan  van  ver- 
skillende  Kerkgenootschappen  in  het  land,  door  bloed  en  tranen  als 
uit  Gods  hand  ten  erfdeel  ons  geschonken.  En  in  dat  vrije  land  en 
onder  dat  vrijheidlievend  volk,  had  God  ons  ook  een  vrije  Kerk  gege- 
ven.”  Maar  gaandeweg  moes  hulle  ontdek  dat  die  Hervormde  Kerk 
„eerstijds  de  eenige  onder  onze  vaderen  . . . niet  goed  was  . . . haar 
naam  onduidelijk  . . .haar  belydenis  af  te  keuren  . . . men  zou  haar 
alleen  maar  herdoopen,  en  dan  meteen  een  nieuw  bestuur  en  natuur- 
lijk  ook  nieuwe  wetten  opleggen  . . . Ziet  dat  ging  ons  te  ver.  Tot 
zoo  duren  prijs  wilden  we  geen  vereeniging  koopen  ...” 

Christiaan  Joubert  het  nou  in  ’n  toenemende  mate  die  verdediger 
en  vertolker  van  die  Hervormde  Kerk  se  standpunt  en  onversetlike 
voorstander  van  die  voortsetting  van  dié  kerk  geword  — in  so  ’n 
mate  dat  hy  die  skyf  geword  het  van  die  aanvalle  teen  die  sy  kerk. 
Daar  is  per  geleentheid  in  ’n  koerantberig  van  hom  vemeem  of  hy 
vergeet  het  dat  hy  onlangs  ,,byna  oorzaak  was,  met  zyne  geïmpor- 
teerde  leeraar,  van  een  burgeroorlog  op  kerklyk  gebied;  of  kan  hy 
het  misschien  bewyzen  dat  hy  niet  de  hoofdoorzaak  is  van  de  treurige 
twist  op  kerkelyk  gebied.” 

Christiaan  Joubert  se  opmerking  ,,de  Herv.  Kerk  kan  zich  nooit 
vereenigen  met  de  Ned.  Gereformeerde,  die  gebonden  is  aan  de 
Kaapsche  Synode,  welke  onder  de  Engelsche  Regeering  staat,  en 
de  wet  der  Ned.  Herv.  of  Ger.  Kerk  staat  onder  toezicht  der  Kaapsche 
Synode  zoodat  zelfs  de  kerk  geen  predikant  kan  beroepen  zonder 
goedkeuring  der  Synode,  en  dus  van  een  lichaam  dat  van  het  Engelsch 
Gouvernement  onderworpe  is”  is  deur  een  van  sy  opponente  ,,dwaas- 
heid  en  onzin”  genoem  en  deur  ’n  ander  ,,listige,  ik  had  bijna  gezegd 
helsche  plannen,  om  het  Gode  welbehagelijk  werk,  de  vereeniging 
der  twee  Hollandsche  Kerken,  welke  vereeniging  een  blijmare  door 
het  geheele  land  heeft  doen  ontstaan,  weer  tot  niet  te  maken  ...” 

Die  weiering  van  die  Hervormers  soos  C.  J.  Joubert,  genl.  F.  G. 
Joubert,  kmdt.  S.  T.  Prinsloo,  M.  J.  Prinsloo  en  duisende  ander  om 
hulle  kerk  se  identiteit  prys  te  gee  en  deur  die  N.  G.  Kerk  geassimi- 
leer  te  word  het  dan  ook  op  ’n  koerantgetwis  (1887)  uitgeloop  wat 
’n  treurige  indruk  maak.  Veral  di.  H.  S.  Bosman  en  H.  L.  Neethling 
het  hulle  skerp  aangeval  en  veral  ds.  Goddefroy  en  Christiaan  Joubert 
was  in  die  gedrang.  (Vgl.  H.  S.  Bosman  se  „De  Leerkwestie;”  „Cor- 
respondente  en  bijbehoorende  stukken  tusschen  ds.  H.  S.  Bosman  en 
C.  J.  Joubert;  en  „De  Kerkkwestie  niet  een  Leer-  maar  en  Levens- 
kwessie,  ’n  reaksie  van  die  Hervormers  teen  die  verengelsing  op  kerk- 
’n  leerkwessie  was  nie  — dit  het  nie  oor  een  of  ander  teologiese 
verskil  gegaan  nie  — maar  ’n  lewenskwessie,  ’n  nasionale  lewens- 

kwessie,  ’n  reaksie  van  die  Hervormers  teen  die  verengelsing  op  kerk- 
lik-kulturele  gebied  wat  hulle  met  kerkvereniging  voorsien  het. 

Christiaan  Joubert  se  toonaangewende  rol  in  die  verset  teen  die 
prosedure  en  betekenis  van  kerkvereniging  het  sy  plek  in  die  kerk- 
geskiedenis  bepaal.  Hy  het  gestalte  gegee  aan  die  motiewe  van  ,,dui- 
zenden  die  aan  de  Kerk  der  vaderen  getrouw”  gebly  het  en  vasbe- 
slote  was  om  ,,nooit  hunne  duur  gekochte  verbintenis  aan  die  Kerk 
der  vaderen  op  te  geven”  nie.  Maar  sy  bydrae  tot  die  herorganisasie 
en  heropbou  (die  3 jaar  na  kerkvereniging  was  die  N.  H.  Kerk  ,,eene 
Kerk  der  verstrooiing  . . .”  gemeentes  uiteengeruk,  kerkbesture  ont- 
wrig,  herderlike  opsig  byna  vemietig)  van  die  Hervormde  Kerk  was 
ewe  betekenisvol.  Van  1888  (toe  die  algemene  vergadering  van  die 
N.  H.  Kerk  weer  gekonstitueer  het  en  besluit  is  om  die  „tijdelijk  ver- 
lamde  Kerkordening  weer  op  te  beuren”  en  die  ,,werk  onzer  vaderen 
weder  tot  den  vorigen  bloei  terug  te  brengen”)  tot  in  1893  het  hy  ge- 
dien  as  skriba  van  die  algemene  kerkvergadering  en  het  sodoende 
in  al  die  belangrike  besluite,  motiverings  en  beleidsverklarings  ’n 
leeue-aandeel  gehad.  In  Februarie  1888  het  hy  en  ds.  Goddefroy  ’n 
manifes  (,,broederlijke  schrijven”)  aan  die  volk,  lidmate  van  die  N.H. 
of  G.  Kerk,  lidmate  van  die  N.H.  Kerk  en  alle  welbekende  burgers 
van  die  Republiek  gerig  waarin  die  historiese  reg  van  die  Hervormde 
Kerk  uiteengesit  is.  Ook  hieroor  is  hy  ongenadiglik  gekritiseer  maar 
hy  het  hom  en  sy  kerk  se  standpunt  (handhawing  van  die  selfstandig- 
heidsbeginsel  wat  vir  hom  sinoniem  met  sy  land  se  onafhanklikheid 
was,  verset  teen  vreemde  oorheersing  en  verwerping  van  die  gelyk- 
heidsbeginsel)  met  beslistheid  gestel  sonder  om  beledigend,  minag- 
tend  of  hooghartig  teenoor  sy  teenstanders  te  wees.  Dit  het  dui- 
delik  geblyk  uit  sy  toespraak  tydens  ds.  Goddefroy  se  bevestiging  en 
ook  in  die  stryd  om  kerklike  eindom  wat  soveel  emosies  gaande  ge- 
maak  het.  Hy  was  ’n  voorstander  van  ’n  vreedsame  skikking,  want 
hulle  was  broers  wat  slegs  t.o.v.  die  kerk  verskil  het  — behalwe 
,,bij  enkelen,  die  een  zeker  doel  hadden  met  de  vereeniging.”  Besit 
van  kerklike  eiendom  ,,mag  geen  twist  veroorzaken  tusschen  mannen 
die  naast  elkander  voor  hun  vrijheid  gestreden  hebben.” 

Soms  kon  hy  ongeduldig  en  onvergenoegd  word  teenoor  teenstan- 
ders.  Tydens  die  algemene  vergadering  in  1890  het  verskillende  ou- 
derlinge  gekla  oor  jong  Stellenbosche  predikante  wat  ,,kwaad  spre- 
ken”  en  die  gemeentes  in  verwarring  bring  deur  te  verkondig  dat  die 
Hervormde  Kerk  in  Nederland  met  „Roomsch  dooreen  gemengd  is.” 
Christiaan  Joubert  het  dit  betreur  dat  jongmense  uit  die  Kaapkolonie 
(„want  predikanten  kan  ik  hen  niet  noemen,  omdat  zij  te  min  ge- 
studeerd  zijn”)  sodanig  opgetree  het.  Hy  het  die  hoop  uitgespreek 
dat  een  van  die  ,,jonge  heertjes,  onder  Hare  Majesteits  gezag  opge- 
kweekt,  mij  als  een  van  de  Voortrekkers,  die  dit  land  voor  hen  be- 


124 


woonbaar  heb  gemaakt,  op  dit  punt  wilde  aanvallen,  dan  zal  ik  hem 
bewijzen  wat  Roomsch  is  of  niet.” 

Tydens  dieselfde  vergadering  het  Christiaan  Joubert  die  voorstel 
van  diaken  Willemse  om  landseuns  tot  predikante  op  te  lei,  entoesias- 
ties  ondersteun  en  het  hy  ’n  belangrike  bydrae  gelewer  in  die  be- 
spreking  oor  en  beleidsverklaring  t.o.v.  sendingVv^erk. 

In  1893  het  hy  die  amp  van  skriba  („ik  moest  scriba  zijn  uit  nood 
tegen  de  letter  der  Wet”)  neergelê,  want  ds.  Van  Belkum  kon  die  amp 
oorneem.  Ds.  Goddefroy  het  hom  bedank  en  gemeld:  „Broeder  Joubert 
zal  het  vertrouwen  der  Vergadering  blijven  genieten  en  behoort  te 
blijven  in  de  Algemeene  Commissie.  Hij  heeft  mij  ter  zijde  gestaan 
in  de  moeielijkste  dagen  onzer  Kerk,  uit  liefde  tot  zijn  volk  en  zijn 
kerk,  uit  liefde  tot  onzen  God  en  Vader.”  Christiaan  Joubert  het  ge- 
antwoord;  ,,Wij  zijn  staande  gebleven  in  onze  vryheid:  wij  hebben 
eene  kerk  vrij  van  vreemde  overheersching  en  onafhankelijk  van 
vreemden.”  Daarmee  is  sy  kerklike  optrede  kernagtig  opgesom. 

V.  Dit  is  gebruiklik  dat  afgetrede  openbare  figure  in  die  vergetel- 
heid  raak  — veral  as  so  ’n  magtige  drama  soos  die  Tweede  Vryheids- 
oorlog  tussen  sy  uittrede  en  afsterwe  afgespeel  word  — maar  in  die 
geval  van  Christiaan  Joubert  moes  die  tragiese  omstandighede  van 
sy  uittrede  en  die  jammerlike  toestand  van  sy  laaste  lewensjare 
’n  bydraende  faktor  gewees  het.  Hoewel  daar  in  die  verband  erken 
is  „Ge  hebt  u ongetwijfeld  gedurende  uwe  lange  loopbaan  verdien- 
stelik  gemaakt  jegens  uwe  medeburgers  en  jegens  de  Staat,  tot  welks 
grondvesting  ge  ruim  schoots  hebt  bijgedragen;  ge  hebt  een  gewich- 
tige  rol  gespeel  in  de  politieke  en  godsdienstige  gebeurtenissen  der 
natie  die  van  kinsbeen  de  uwe  was  . . . ” is  daar  ook  beweer  dat  hy 
nog  slegs  gejeën  word  „met  de  eerbied  die  men  hebben  kan  voor  een 
oud,  geschiedkundig  monument  dat  weliswaar  in  puin  valt  en  wankelt 
maar  waaraan  men  niet  dan  zeer  ongaarne,  en  door  de  nood  gedron- 
gen,  de  sloopende  hand  legt  . . . ,”  dat  dit  aangenamer  sou  gewees 
het  „te  jubelen  over  de  schoonheid  van  u politieke  levensavond,  dan 
mede  te  doen  aan  de  ter  aardebestelling  uwer  amptelike  reputasie” 
. . . . en  dat  hy  herinner  aan  die  glorieryke  konings  ,,die  hun  roem 
overleefden  en  ten  slotte  wegens  de  ondeugden  hunner  grijsheid  nog 
met  moeite  geduld  werden.” 

Dit  is  opvallend  dat  nie  eers  die  lyfblad  van  sy  kerk,  waarvoor 
hy  so  gestry  en  geywer  en  ongenadiglik  gekritiseer  is,  ’n  berig  oor 
sy  dood  of  ’n  waardering  van  sy  lewe  en  werk  geplaas  het  nie.  Slegs 
die  Volksstem,  die  striemendste  kritikus  van  sy  staatkundige  en 
kerklike  optrede,  het  ’n  kort  lewenskets  van  hom  geplaas.  Daarin 
is  o.a.  beweer  dat  Christiaan  Joubert,  die  „zeer  merkwaardig  en  in- 

teressant  figuur  uit  de  oude  dagen,  die  storm  en  drang  heeft  mee- 
gemaakt  uit  de  prilste  geschiedenis  van  dit  ons  land”  se  aftrede  as 
staatsamptenaar  en  kerkhoof  bewerkstellig  is  deur  sy  voortdurende 
kontak  met  die  finansiële  gebruike  en  sosiale  leefwyse  van  die  Rand- 
se  mynmagnate  „toen  hy  reeds  op  zeer  gevorderde  leeftijd  niet  meer 
instaat  bleek  blijvend  weerstand  te  bieden  aan  allerlei  morele  in- 
vloeden,  waaraan  hij  van  wege  zijn  hoge  en  invloedrijke  betrekking 
onophoudelik  was  blootgesteld.  Edoch  — de  mortuis  nil  nisi  bonum 
....  bedenk  liewer  hoe  hy  ,,eenmaal  werklijk  ’n  groot  man  is  ge- 
weest,  onder  zyn  volk,  ’n  man  van  schrandere  doorzicht,  helder  ver- 
stand,  en  onkreunbare  vaderlandsliefde  en  hoe  hij  werklijk  veel,  heel 
veel  bijdragen  tot  heil  van  zijn  land  en  zijn  volk.” 

G.  D.  J.  DUVENAGE. 

GENERAAL  FRANCOIS  GERHARDUS  JOUBERT 


Dit  is  kenmerkend  van  die  tyd  waarin  hy  geleef  het  dat  ’n  man 
soos  genl.  Frans  Joubert  wat  op  baie  terreine  ’n  aktiewe  rol  gespeel 
het,  vandag  aan  ons  haas  onbekend  is  en  dat  ons  per  slot  van  rekening 
slegs  oor  onvolledige  algemene  besonderhede  oor  sy  lewe  en  werk 
beskik.  Ons  weet  byvoorbeeld  dat  hy  op  27  November  1827  iewers 
in  die  Kaapkolonie  gebore  is  en  dat  sy  ouers  vermoedelik  saam  met 
Andries  Pretorius  aan  die  uittog  uit  die  Kaapkolonie  deelgeneem  het. 
Indien  dit  die  geval  is,  kan  vermoed  word  dat  hy  iewers  in  die  om- 
gewing  van  Graaff-Reinet  die  eerste  lewenslig  aanskou  het.  En  as 
die  vader  van  genl.  Joubert  in  die  geselskap  van  Andries  Pretorius 
gebly  het  en  teen  die  end  van  1847  weer  Natal  verlaat  het,  kan  die 
verdere  vermoede  uitgespreek  word  dat  die  jong  Joubert  op  onge- 
veer  twintigjarige  leeftyd  ’n  selfstandige  begin  iewers  in  die  omge- 
wing  van  die  Magaliesberg  gemaak  het. 

Dit  is  egter  bloot  ’n  vermoede  waaroor  geen  sekerheid  bestaan  nie. 
Ons  weet  egter  dat  hy  in  1863  veldkornet  van  Witwatersrand  was 
en  dat  hy  teen  die  einde  van  1864  as  kommandant  van  Pretoria  ge- 
kies  is.  In  hierdie  omgewing  — waar  presies  kan  ook  nie  met  seker- 
heid  gesê  word  nie  — moes  hy  geruime  tyd  vertoef  het  want  in 
1881  word  hy  gekies  as  die  Volksraadslid  van  Pretoria-distrik.  Ver- 
moedelik  het  hy  kort  daarna  die  omgewing  verlaat  omdat  hy  in  1883 
nie  meer  ’n  lid  van  die  Volksraad  was  nie.  Van  Pretoria  af  het  hy 
waarskynlik  in  ’n  min  of  meer  oostelike  rigting  na  Carolina  verhuis 
omdat  ons  weet  dat  hy  in  1892  as  ’n  gesiene  ouderling  van  die  Her- 
vormde  Kerk  vir  die  stigting  van  die  gemeente  Chrissiesmeer  ver- 
antwoordelik  was  en  die  hoeksteenlegging  van  die  nuwe  kerkgebou 
aldaar  waargeneem  het.  Op  17  April  1904  is  hy  in  die  ouderdom  van 
77  jaar  en  4 maande  op  die  plaas  Elandspoort  in  die  distrik  Carolina 
oorlede  en  daar  begrawe. 

Uit  die  inventaris  van  sy  boedel  kry  ons  ook  nog  enkele  wetens- 
waardige  familie-besonderhede.  Sy  vader  was  Petrus  Jacobus  Jou- 
bert  -)  en  sy  moeder  Helena  Susanna  Strydom.  Hyself  is  met  Cornelia 
Jacoba  Suzanna  Oosthuizen  getroud  en  uit  die  huwelik  is  sewe  seuns 
en  vier  dogters  gebore,  nl.  Martha  Maria  Elizabeth,  Petrus  Jacobus, 
Helena  Susanna,  Cornelia  Jacoba  Susanna,  Susara  Magdalena,  Daniel 


1.  Boedelstuk  No.  5616. 

2.  Hieruit  blyk  die  verwantskap  met  genl.  Piet  Joubert  duidelik.  Oor  die  aard  van 
hulle  verwantskap  bestaan  egter  ook  nie  duidelikheid  nie.  Terwyl  sommige 
bronne  beweer  dat  hy  ’n  oom  van  die  kommandant-generaal  was,  dui  ander 
daarop  dat  hulle  neefs  was. 

Johannes  Jacobus,  Francois  Gerhardus,  Jozua  Francois,  Johannes 
Petrus,  Jan  Abraham  Stephanus  en  Ockert  Daniël. 

Omdat  hy  ’n  kind  van  die  Groot  Trek  was  en  van  ongeveer  sy 
tiende  jaar  die  wisselvallighede  van  die  trekpad  deurgemaak  het,  is 
dit  haas  vanselfsprekend  dat  ook  in  sy  geval  van  formele  onderrig 
nie  veel  tereggekom  het  nie.  Hy  was  ook  klaarblyklik  nie  ’n  persoon 
wat  baie  skryflustig  was  nie  en  in  die  geheel  kon  slcgs  ses  dokumcnte 
teruggevind  word  waarvoor  hy  verantwoordelik  was.  In  1863  het  hy 
kort  na  mekaar  in  sy  hoedanigheid  as  veldkornet  drie  briewe  aan 
die  waarnerhende  staatspresident  gerig  en  in  1866  in  sy  private 
hoedanigheid  aan  staatspresident  M.  W.  Pretorius  geskryf  ^).  In  1889 
het  hy  ’n  insiggewende  artikel  vir  “De  Volksstem’’  oor  De  Kerk  in 
het  Verledene  geskryf  “)  terwyl  die  toespraak  wat  hy  by  geieentheid 
van  die  hoeksteenlegging  van  die  kerk  op  Chrissiesmeer  op  20  April 
1892  gehou  het,  daarna  in  druk  verskyn  het  by  ‘ De  Hoogeveld  Druk- 
kers’’  te  Ermelo  ®). 

Die  vier  briewe  waarna  hierbo  verwys  is,  bestaan  vandag  nog  in 
Joubert  se  eie  handskrif  en  dit  kan  dus  aanvaar  word  dat  hy  gcneel 
en  al  vir  die  inhoud  daarvan  verantwoordelik  was.  Reeds  sy  hand- 
skrif  dui  daarop  dat  ons  hier  met  ’n  persoon  te  doen  het  wat  nie 
gewoond  was  om  die  pen  te  hanteer  nie.  Ook  sy  taalgebruik  dui  op 
’n  gebrekkige  formele  onderrig  maar  daarbenewens  laat  die  briewe 
aan  duidelikheid  niks  te  wense  oor  nie.  In  die  eerste  drie  briewe 
waarin  hy  beswaar  maak  teen  P.  Dietrichsen  se  lidmaatskap  van 
die  Volksraad  op  grond  van  sy  hoë  ouderdom,  word  ’n  aantal  in- 
teressante  fasette  van  Joubert  as  mens  na  vore  gebring.  Baie  duide- 
lik  is  daar  geen  bymotiewe  op  die  spel  nie  maar  as  verantwoordelike 
landsburger  maak  hy  beswaar  teen  ’n  afwyking  van  die  grondwet  en 
van  die  33-artikels  ten  gunste  van  ’n  enkele  individu.  Sy  verwysing 
na  bepaalde  artikels  in  die  grondwet  en  in  die  33-artikels  dien  as  ’n 
bewys  dat  hoewel  nie  ’n  geleerde  man  nie,  hy  baie  goed  op  hoogte 
was  met  die  landswette.  Hoewel  die  Volksraad  hom  nie  gelyk  gegee 
het  nie  en  Dietrichsen  wat  tydens  daardie  sitting  juis  tot  voorsitter 
van  die  Volksraad  gekies  is,  toegelaat  is  om  sy  setel  te  behou,  was 
Joubert  baie  beslis  formeel  reg.  Toe  die  landsvaders  nie  met  hom 
wou  saamstem  nie,  het  hy  nie  die  strydbyl  neergelê  nie  maar  telkens 
op  die  onderwerp  teruggekom  en  toe  alles  niks  gehelp  het  nie,  ge- 
eis  dat  sy  briewe  in  die  Staatskoerant  gepubliseer  word.  Frans  Jou- 


3.  Hierdie  briewe  respektiewelik  gedateer  0,  13  en  14  Oktober  1863  is  te  vinde 
in  S.S.  Suplimentêre  Stukke,  No.  136/63,  140/63  en  141/63. 

4.  Die  oorspronklike  brief  berus  ook  in  die  Transvaalse  Argiefbewaarplek,  E.V.R. 
109,  bl.  51. 

5.  De  Volksstem,  8 Januarie  1889. 

6.  Die  toespraak  is  later  herdruk  in  die  Almanak  van  die  Nederduits  Hervormde 
Kerk  van  Afrika,  1939,  bl.  93. 

bert  was  dus  ’n  besliste  persoon  met  ’n  sterk  ontwikkelde  gevoel  vir 
reg  en  billikheid  en  iemand  wat  die  moed  gehad  het  om  op  ’n  baie 
besliste  wyse  vir  sy  oortuiging  uit  te  kom. 

Joubert  se  brief  wat  hy  in  1866  aan  die  staatspresident  geskryf  het, 
het  betrekking  gehad  op  die  moontlikheid  dat  iewers  in  die  Republiek 
ryk  goudneerslae  aangetref  is.  Hy  maak  hierin  melding  van  ’n  mede- 
deling  wat  aan  hom  gemaak  is  dat  ’n  jaggeselskap  wat  ’n  Duitser 
met  kennis  van  minerale  ingesluit  het,  in  die  omgewing  van  Vliege- 
poort  ’n  ryk  goudmyn  aangetref  het.  Op  grond  van  die  fondse  wat 
daar  aangetref  is  en  verder  deur  die  Duitser  in  vooruitsig  gestel  is, 
ag  hy  dit  sy  plig  om  die  regering  daarvan  in  kennis  te  stel  sodat 
“onze  regering  dan  dadelyk  daaromtrent  maatregelen  kunnen  nemen.” 

Toe  hierdie  brief  van  Joubert  vir  M.  W.  Pretorius  bereik  het,  was 
die  regering  reeds  besig  om  aandag  aan  die  saak  te  gee  en  is  ontwerp- 
wetgewing  in  die  verband  voorberei.  Nou  is  dit  waar  dat  die  rege- 
ring  se  belangstelling  in  die  verband  opgewek  is  deur  vrae  wat  ene 
D.  F.  J.  Steyn  aan  die  begin  van  1866  in  die  verband  aan  die  Uit- 
voerende  Raad  gestel  het  maar  tot  dusver  is  die  wetgewing  wat 
later  in  die  jaar  aangeneem  is,  uitsluitlik  aan  die  vertoë  van  Steyn 
toegeskryf  terwyl  glad  nie  met  die  moontlike  invloed  van  Joubert  se 
brief  rekening  gehou  is  nie.  Dit  moet  geredelik  toegegee  word  dat 
Joubert  se  skrywe  hoogstens  die  belang  van  ’n  saak  wat  reeds  onder 
die  aandag  van  die  regering  was,  verder  beklemtoon  het  maar  dan 
dien  sy  optrede  tog  as  ’n  bewys  van  Joubert  se  verantwoordelik- 
heidsin  om  ’n  belangrike  aangeleentheid,  onmiddellik  nadat  hy  daar- 
van  verneem  het,  onder  die  aandag  van  die  belanghebbende  instansies 
te  bring. 

Joubert  se  geskrifte  van  1889  en  1892  is  van  ’n  heeltemal  ander 
aard.  In  albei  gevalle  het  dit  voor  publikasie  eers  die  aandag  van  ’n 
bevoegde  koerantredakteur  geniet  sodat  die  keurigheid  van  taal  en 
styl  nie  aan  Joubert  toegeskryf  kan  word  nie.  Daarteenoor  moet  ons 
aanvaar  dat  die  inhoud  veral  van  die  toespraak  van  20  April  1892, 
geheel  en  al  op  die  rekening  van  genl.  Joubert  geplaas  moet  word. 
En  na  hulle  inhoud  geoordeel,  openbaar  albei  hierdie  stukke  ’n  merk- 
waardige  voorliefde  van  die  skrywer  vir  die  Kerkgeskiedenis.  In  sy 
bydrae  wat  in  1889  in  De  Volksstem  verskyn  het  en  waarin  ’n  oor- 
sig  gegee  word  van  “de  geschiedenis  onzer  Kerk,”  verklaar  die 
skrywer  uitdruklik  dat  hy  hom  slegs  bepaal  “tot  hetgeen  in  mijn 
memorieboek  (geheugen)  opgeteekend  en  bewaard  gebleven  is.” 
Daarna  word  in  ’n  beknopte  oorsig  van  nouliks  meer  as  2,000  woorde 
’n  betroubare  oorsig  gegee  van  die  groei  van  die  Hervormde  Kerk 
sedert  1839.  Op  verassend  kundige  wyse  word  die  hoofmomente  in 
die  groei  van  die  Kerk  sonder  bevooroordeeldheid  of  opvallende 

foute  aangedui  en  moet  hierdie  bydrae  sonder  twyfel  beskou  word  as 
een  van  die  beste  samevattings  oor  die  geskiedenis  van  die  Hervormde 
Kerk  tot  op  daardie  datum  wat  van  ’n  leek  afkomstig  is. 

In  sy  redevoering  van  1892  het  genl.  Joubert  hom  ook  by  Kerk- 
geskiedenis  bepaal  maar  in  hierdie  geval  is  die  Algemene  Kerkge- 
skiedenis  beginnende  by  die  tydperk  voor  die  geboorte  van  Christus, 
behandel  met  besondere  beklemtoning  veral  van  die  Hervorming. 
Ten  slotte  het  hy  ’n  baie  vlugtige  oorsig  gegee  van  die  ontwikkeling 
op  kerklike  gebied  in  ons  land  sedert  die  volksplanting  op  6 April 
1652  en  die  oorsig  deurgevoer  tot  met  die  koms  van  ds.  Van  der  Hoff 
in  1852  “juist  200  jaren  na  dat  de  Hervormde  Kerk  in  Kaapstad  ge- 
sticht  was.”  Hoewel  hy  sy  materiaal  enigsins  onsistematies  ingedeel 
het,  is  die  inhoud  van  hierdie  toespraak  ’n  merkwaardige  getuienis  van 
die  kennis  van  ’n  onontwikkelde  ou  boer  oor  strominge  en  gedagte- 
rigtings  waarvan  die  deursnee  ontwikkelde  volwassene  vandag  weinig 
of  niks  weet  nie.  En  hierdie  prestasie  is  des  te  merkwaardiger  as  in 
gedagte  gehou  word  dat  die  generaal  in  1892  aan  ’n  gesigskwaal 
gely  het  wat  baie  pynlik  was  en  hom  veral  baie  gehinder  het  as  hy 
praat. 

’n  Noukeurige  ontleding  van  albei  hierdie  stukke  beklemtoon  nie 
alleen  die  outeur  se  voorliefde  vir  die  Kerkgeskiedenis  nie  maar  ook 
sy  uitgesproke  trou  en  lojaliteit  aan  die  Hervormde  Kerk  — in  so 
’n  mate  selfs  dat  hy  van  ’n  mate  van  vooringenomenheid  beskuldig 
kan  word.  Maar  dit  is  dan  ook  kenmerkend  van  genl.  Joubert  daí 
hy  sy  lewe  lank  met  ’n  byna  blinde  hartstog  in  die  diens  van  sy  kerk 
gestaan  het.  As  kerkraadslid  het  hy  die  Kerk  op  baie  plekke  en  vir 
baie  jare  getrou  gedien  en  met  sy  skerp  insig  koers  en  leiding  in 
plaaslike  aangeleenthede  gegee.  Maar  ook  oor  groot  beginselvraag- 
stukke  het  hy  nie  afsydig  gestaan  nie.  Dit  is  bekend  dat  hy  ’n  uit- 
gesproke  teenstander  van  Kerkvereniging  in  1885  was  en  van  die 
begin  af  hom  sterk  daarteen  uitgespreek  het. 

In  staatkundige  opsig  het  hy  ’n  minder  opvallende  rol  gespeel.  Sy 
sukses  as  militêrê  aanvoerder  gedurende  die  Eerste  Vryheidsoorlog 
moss  hom  noodwendig  baie  sterk  onder  die  openbare  belangstelling 
gebring  het  met  die  gevolg  dat  hy  met  die  eerste  verkiesing  na  die 
herstel  van  die  Republiek  in  1881,  tot  lid  van  die  Volksraad  gekies 
is.  In  die  hoedanigheid  het  hy  die  belangrike  sitting  van  die  Volks- 
raad  bygewoon  wat  die  Konvensie  van  Pretoria  waarin  ’n  hele  aantal 
ongunstige  bepalings  vir  die  Republiek  voorgekom  het,  moes  bekrag- 
tig.  Dit  is  bekend  dat  die  Volksraad  in  sy  geheel  teen  die  inhoud 
van  die  Konvensie  was  maar  van  al  die  lede  was  dit  veral  Frans 
Joubert  wat  hom  die  sterkste  daarteen  uitgespreek  het.  Vir  hom  was 
die  konvensie  ’n  listige  slag  om  die  arm  van  die  veroweraar  om  net 

wanneer  dit  vir  hom  geleë  is,  weer  in  die  interne  aangeleenthede  van 
die  Republiek  in  te  meng. 

Groot  soos  sy  bydrae  op  staatkundige  en  veral  kerklike  gebied  was, 
was  dit  egter  in  militêre  opsig  wat  genl.  Joubert  onsterflike  roem 
verwerf  het.  Hy  moes  op  jeugdige  leeftyd  blyke  van  moed  en  dapper- 
heid  openbaar  het  omdat  hy  op  35-jarige  ouderdom  reeds  veldkornet 
was.  Dat  sy  militêre  gawes  ook  op  ’n  vroeë  leeftyd  tot  openbaring 
gekom  het,  blyk  afdoende  daaruit  dat  voor  hy  37  jaar  oud  was,  hy 
deur  die  burgers  van  Pretoria  tot  kommandant  gekies  is.  Oor  sy  be- 
vordering  tot  die  generaalsrang  bestaan  ’n  mate  van  twyfel.  In  ampte- 
like  stukke  word  daarvan  geen  melding  gemaak  nie  en  daarom  is  ’n 
mens  geneig  om  waarde  te  heg  aan  die  mondelinge  oorlewering  dat 
hy  die  aand  van  19  Desember  1880  — die  dag  voor  die  slag  van 
Bronkhorstspruit  — deur  die  burgers  in  die  kommando  wat  gestuur 
is  om  Anstruther  se  opmars  na  Pretoria  se  stuit,  tot  veggeneraal  ge- 
kies  is. 

Na  die  anneksasie  van  die  Suid-Afrikaanse  Republiek  op  12  April 
1877  deur  Shepstone  het  ’n  periode  van  lydelike  verset  aangebreek 
wat  teen  die  einde  van  1880  ’n  hoogtepunt  bereik  het  toe  dit  duide- 
lik  geword  het  dat  die  Transvalers,  as  dit  nie  anders  kon  nie,  na  die 
wapens  sou  gryp  om  hulle  vryheid  te  herstel.  Na  die  mate  wat  dit 
duidelik  geword  het  dat  die  Boere  onrustig  raak,  het  sir  Owen  Lanyon 
dit  nodig  geag  om  die  Britse  troepe  wat  rond  en  bont  in  Transvaalse 
dorpe  gestasioneer  was,  in  Pretoria  te  konsentreer.  Vir  die  doel  is 
o.a.  ook  aan  kolonel  Anstruther  opdrag  gegee  om  die  hoofkwartier 
van  die  94ste  regiment  van  Lydenburg  na  Pretoria  oor  te  plaas.  Vir 
die  Boere  was  dit  ewe  belangrik  om  die  plan  te  verydel  en  daarom  is 
kommandant  Frans  Joubert  met  ’n  kommando  uit  Heidelberg  gestuur 
om  die  opmars  van  Anstruther  te  stuit  — ’n  taak  waarin  hy,  soos 
sal  blyk,  op  onverwagte  wyse  betreklik  maklik  geslaag  het. 

Anstruther  was  in  ’n  sekere  sin  vir  sy  eie  ondergang  verantwoorde- 
lik.  Hoewel  die  bevel  om  sonder  versuim  na  Pretoria  te  beweeg,  hom 
op  27  November  1880  bereik  het,  het  dit  tot  5 Desember  geduur 
voor  hy  daaraan  uitvoering  gegee  het.  Die  rede  vir  die  vertraging 
moet  daaraan  toegeskryf  word  dat  hy  ’n  onnodige  groot  aantal  waens 
as  transportmiddele  met  hom  wou  saamneem  en  omdat  hy  nie  oor 
’n  voldoende  aantal  beskik  het  nie,  moes  die  ontbrekende  getal  van 
boere  in  die  omgewing  gehuur  word.  Toe  hy  uiteindelik  met  sy  op- 
mars  gereed  was,  het  hy  met  ’n  uitgestrekte  konvooi  bestaande  uit  9 
offisiere,  254  onderoffisiere  en  manskappe,  drie  vrouens  en  twee 
kinders,  dertig  ossewaens,  twee  muilwaens,  ’n  ambulanswa,  ’n  water- 
kar  en  sowat  sestig  naturelle-bediendes  in  die  pad  geval.  Die  lang 
konvooi  sou  vanselfsprekend  in  geval  van  ’n  skielike  uitdaging  — 


134 


presies  wat  later  gebeur  het  — moeilik  in  slagorde  gebring  kon  word. 
Daaroor  het  Anstruther  hom  egter  nie  bekommer  nie.  Hy  was  oor- 
matig  gerus  dat  van  Boerekant  niks  te  vrese  was  nie  en  het  gevolglik 
— ondanks  ’n  tydige  waarskuwing  in  die  verband  — nagelaat  om  die 
pad  vorentoe  te  laat  verken.  Dit  was  ’n  vrolike  opmars  en  selfs  enkele 
oomblike  voordat  die  geveg  op  20  Desember  begin  het,  het  die  orkes 
nog  lewendig  marsmusiek  gespeel. 

Genl.  Joubert  daarenteen  het  niks  aan  die  toeval  oorgelaat  nie. 
Deur  verkenners  voortdurend  met  die  beweging  van  die  vyand  op 
die  hoogte  gehou,  het  hy  met  ’n  kennersoog  as  het  ware  die  slag- 
veld  uitgesoek  en  die  Engelse  toegelaat  om  niksvermoedend  daarin 
te  stap.  Die  gevegsterrein  is  op  die  plaas  Klipeiland  geleë  ’n  paar  myl 
suid  van  die  dorp  Bronkhorstspruit  en  ’n  myl  of  wat  ten  ooste  van 
die  Honderivier  of  Bronkhorstspruit.  Die  grootpad  tussen  Middelburg 
en  Pretoria  wat  vandag  nie  meer  oor  die  terrein  loop  nie,  was  effens 
uitgekalwe  en  was  min  of  meer  die  enigste  skuiling  op  die  hele  ter- 
rein.  Hiervan  kon  die  Engelse  troepe  gebruik  maak  terwyl  die  Boere 
wat  uit  ’n  suidelike  rigting  op  die  vyand  afgestorm  het,  behoudens 
’n  enkele  struik  hier  en  daar,  oor  nagenoeg  geen  skuiling  beskik  het 
nie. 

Oor  die  verloop  van  die  geveg  op  die  gedenkwaardige  20ste  Desem- 
ber  bestaan  vandag  verskillende  en  in  sommige  opsigte  botsende  ge- 
tuienis.  Van  Engelse  kant  het  niks  ampteliks  oor  die  slag  die  lig 
gesien  nie  en  wat  nie-amptelik  daaroor  gesê  is,  is  so  verdraaid  en 
misleidend  dat  daaraan  min  waarde  geheg  kan  word.  Van  Boerekant 
het  ’n  beknopte  amptelike  verslag  oor  die  gebeure  verskyn  ')  en 
daarbenewens  beskik  ons  oor  ooggetuie  verslae  van  drie  persone  wat 
aan  die  slag  deelgeneem  het.  Paul  de  Beer,  amptelike  tolk  van  genl. 
Joubert  se  kommando  en  J.  M.  Engelbrecht,  het  terug  in  Heidelberg 
en  toe  die  gebeure  nog  vars  in  hulle  geheue  was  elkeen  afsonderlik 
’n  beëdigde  verklaring  voor  Staatsekretaris  Bok  afgelê  ®).  Daarbene- 
wens  is  die  persoonlike  herinnering  van  P.  C.  Joubert  jare  later  deur 
H.  J.  C.  Pieterse  opgeteken  en  in  boekvorm  uitgegee  ®).  Aan  die  hand 
van  hierdie  baie  betroubare  getuies  kan  die  gebeure  van  20  Desember 
1880  min  of  meer  op  die  volgende  wyse  gerekonstrueer  word. 

Genl.  Joubert  wat  die  vyand  agter  ’n  bult  ingewag  en  sy  manskappe 
in  ’n  lang  linie  laat  uitsprei  het,  het  teen  een  uur  die  middag  vir  Paul 
de  Beer,  amptelike  tolk  en  rapportganger  van  die  kommandant-gene- 
raal  onder  ’n  wit  vlag  na  die  vyand  gestuur.  De  Beer  het  sy  opdrag 
noukeurig  uitgevoer  en  tot  drie  maal  herhaal  dat  as  Anstruther  nie 

7.  Vgl.  Staats-Courant  van  de  Zuid-Afrikaansche  Republiek,  1881,  bl.  XIV. 

8.  Vgl.  Staats-Courant  van  de  Zuid-Afrikaansche  Republiek,  1881,  bl.  4 en  5. 

9.  Pieterse,  H.  J.  C.:  Volksaltare — Persoonlike  Herinneringe  van  P.  C.  Joubert. 

Nasionale  Pers  Beprek,  1940. 

Kaart  van  die  terrein  waar  die  Slag  van  Bronkhorstspruit  op  20  Desember  1880  plaas- 
gevind  het.  Met  erkenning  aan  Die  Huisgenoot  waarin  'n  artikel  oor  die  geveg  deur  wyle 

Prof.  C.  J.  Uys  verskyn  het. 


omdraai  en  na  Lydenburg  terugkeer  nie,  sy  gedrag  as  ’n  oorlogsver- 
klaring  beskou  sal  word.  Anstruther  het  op  die  ultimatum  gereageer 
soos  mens  van  ’n  soldaat  sal  verwag  en  te  kenne  gegee  dat  hy  onder 
alle  omstandighede  sy  opmars  na  Pretoria  sal  voortsit.  De  Beer  het 
daarop  verslag  aan  genl.  Joubert  gedoen  waarop  die  bevel  gekom 
het  om  storm  te  jaag.  De  Beer  het  ongeveer  20  minute  nodig  gehad 
om  sy  opdrag  uit  te  voer  en  in  die  tydjie  het  Anstruther  enigsins 
oorhaastig  probeer  om  sy  troepe  in  slagorde  op  te  stel  maar  met 
baie  min  sukses. 

Terwyl  hy  hiermee  besig  was  het  die  Boere  van  ’n  afstand  van 
ongeveer  400  tree  tot  op  150  tree  van  die  vyand,  storm  gejaag,  daar 
hulle  perde  agtergelaat  en  te  voet  die  Engelse  soldate  wat  met  hulle 
rooi  baadjies  en  wit  helms  maklike  skywe  was,  meedoënloos  afge- 
maai.  Volgens  alle  getuienis  het  die  siagting  nie  langer  as  tien  minute 
geduur  nie.  Kol.  Anstruther  wat  te  perd  die  gang  van  sake  wou  re- 
guleer  het  self  swaar  gewond,  die  wit  vlag  laat  hys  en  daarmee  ’n 
onvoorwaardelike  oorgawe  te  kenne  gegee. 

Die  stryd  wat  op  die  oop  vlakte  plaasgevind  het  met  die  enigsíe 
soort  verskansing  wat  daar  was  in  Engelse  besit,  het  uiters  eensydig 
in  die  guns  van  die  Boere  verloop.  Aan  Boerekant  het  een  persoon,  A. 
Kiezer  op  die  slagveld  gesneuwel  terwyl  die  swaar  gewonde  C.  Coet- 
zee  later  aan  sy  wonde  beswyk  het.  Daarbenewens  was  nog  vyf  bur- 
gers  lig  gewond.  Na  afloop  van  die  slag  is  twee  Engelse  soldate  na 
Pretoria  gestuur  om  mediese  hulp  te  ontbied,  agtien  is  toegelaat  om 
onder  toesig  by  die  gewondes  op  die  slagveld  te  bly  terwyl  agt  en 
veertig  as  krygsgevangenes  saamgeneem  is  Heidelberg  toe.  As  hier- 
die  68  van  die  totale  mag  van  263  afgetrek  word,  beteken  dit  dat 
195  dood  of  gewond  op  die  slagveld  agtergebly  het.  Die  gesneuweldes 
is  op  die  slagveld  begrawe  maar  oor  die  getal  wat  daar  begrawe  lê, 
kan  slegs  gissings  gemaak  word.  Kol.  Anstruther  wat  aan  sy  wonde 
beswyk  het,  is  op  die  slagveld  begrawe  en  saam  met  hom  in  die- 
selfde  omheinde  klein  begraafplaas,  nog  vyf  hoë  offisiere.  Nie  ver 
daarvandaan  nie,  is  tien  ander  soldate  begrawe  en  ’n  klein  endjie 
verder  weg  ’n  groep  onder-offisiere.  Volgens  die  gesamentlike  steen 
wat  vir  die  groep  opgerig  is,  lê  daar  59  onder-offisiere  en  een  man- 
skap  begrawe.  Afgesien  van  hierdie  groepies,  is  daar  nog  op  drie 
ander  plekke  gesamentlike  grafte  vir  die  manskappe  wat  die  dag 
gesneuwel  het.  Op  elkeen  van  die  drie  grafstene  staan  slegs  : „Rear 
Guard — Killed  in  Action,”  sonder  dat  enige  getalle  vermeld  word. 
Dit  is  dus  uiteraard  moeilik  om  presies  te  bepaal  wat  die  verlies  aan 
Engelse  kant  was  maar  alles  in  ag  genome  moes  dit  meer  as  100  man 
gewees  het.  A.  Kiezer,  die  gesneuwelde  aan  Boerekant,  lê  ook  op  die 
slagveld  begrawe  slegs  ’n  paar  honderd  tree  van  die  onder-offisiere 
af. 

Met  die  swaar  verliese  aan  Engelse  kant  in  gedagte,  is  ’n  mens 
geneig  om  te  aanvaar  dat  die  Boere  met  ’n  groot  oormag  aangeval 
het.  Tog  is  dit  nie  die  geval  nie.  Teenoor  die  263  man  wat  aan  Engelse 
kant  by  die  slag  betrokke  was,  vermeld  amptelike  bronne  aan  Boere- 
kant  dat  die  kommando  van  genl.  Joubert  uit  tussen  250  en  300  man 
bestaan  het.  Van  nie-amptelike  kant  word  ons  meegedeel  dat  die 
kommando  toe  dit  Heidelberg  verlaat  het,  uit  250  man  bestaan  het 
maar  dat  daar  onderweg  nog  burgers  by  die  kommando  aangesluit 
het  om  die  totale  sterkte  op  ongeveer  300  te  staan  te  bring.  Mens 
kom  dus  tot  die  gevolgtrekking  dat  die  twee  groepe  nagenoeg  ewe 
sterk  was  sodat  na  ’n  ander  verklaring  vir  die  oorweldigende  sukses 
van  genl.  Joubert  gesoek  moet  word.  ’n  Aanneemlike  verklaring  word 
in  die  verband  deur  P.  C.  Joubert  gebied.  In  sy  herinneringe  deel  hy 
mee  dat  na  afloop  van  die  slag  bevind  is  dat  die  visiere  van  die 
Engelse  soldate  nog  altyd  op  400  tree  ingestel  was.  ’n  Mens  kom 
dus  tot  die  gevolgtrekking  dat  die  Boere  op  ’n  afstand  van  400  tree 
hulle  verskyning  gemaak  het  en  dat  die  Engelse  soldate  in  die  op- 
winding  van  die  oomblik  versuim  het  om  hulle  gewere  reg  in  te  stel 
met  die  gevolg  dat  die  vyandelike  vuur  nagenoeg  onskadelik  oor  die 
Boere  getrek  het. 

Na  afloop  van  die  geveg  het  ’n  gemoedelikheid  tussen  die  strydende 
magte  ingetree  wat  nouliks  met  oorlogvoering  gerym  kan  word.  Die 
swaar  gewonde  kolonel  Anstruther  het  vriendelike  woorde  met  genl. 
Joubert  gewissel  en  in  die  proses  sy  geweer,  sabel  en  patrone  aan 
die  Boereaanvoerder  aangebied.  Wat  van  die  mooi  gebaar  geword 
het,  is  moeilik  om  te  sê.  Volgens  een  segsman  het  die  generaal  die 
wapentuig  in  ontvangs  geneem  terwyl  uit  ’n  ander  oord  berig  word 
dat  genl.  Joubert  met  ’n  edelmoedige  gebaar  met  die  woorde  „Ek 
wil  jou  nie  jou  eer  ontneem  nie,”  dit  weer  aan  Anstruther  terugge- 
gee  het.  Terwyl  die  aandoenlike  toneeltjie  besig  was  om  hom  af  te 
speel,  het  die  burgers  die  Tommies  gehelp  om  ’n  aantal  tente  op  te 
slaan  en  die  gewondes  daarin  te  dra.  Selfs  op  die  pad  terug  na  Hei- 
delberg  het  die  burgers  en  krygsgevangenes  gesellig  verkeer  en  saam 
feesgevier  uit  die  weelderige  proviant  wat  kolonel  Anstruther  van 
Lydenburg  af  saamgebring  het. 

Die  betekenis  van  die  slag  van  Bronkhorstspruit  kan  moeilik  oor- 
skat  word.  Die  Eerste  Vryheidsoorlog  het  op  ’n  onverwagte  hoë  noot 
begin  en  moes  sonder  enige  twyfel  die  Boere  bemoedig  het  om  met 
die  ongelyke  stryd  voort  te  gaan.  Maar  ook  in  meer  materiële  sin 
was  die  afloop  van  die  stryd  tot  groot  voordeel  van  die  Boeremagte. 
Met  die  aanvang  van  die  stryd  was  die  Boere  swak  toegerus  met 
gewere  en  ammunisie.  By  Bronkhorstspruit  is  behalwe  die  wapens 
wat  by  die  soldate  was,  nog  ongeveer  drie  wavragte  gewere  en  twee 

wavragte  ammunisie  buit  gemaak.  Hiermee  toegerus  kon  die  Boere 
daama  die  Engelse  in  Natal  met  hulle  eie  wapens  tot  oorgawe  dwing. 

Dat  die  slag  van  Bronkhorstspruit  so  suksesvol  verloop  het,  moet 
naas  die  dapperheid  van  die  burgers  ook  aan  die  veldheerskap  van 
genl.  Joubert  toegeskryf  word.  Hy  het  die  slag  beplan,  die  Engelse 
gedwing  om  op  die  terrein  te  veg  wat  hy  uitgesoek  het  en  daarna 
met  die  aanval  op  die  voorpunt  gejaag  en  in  die  hitte  van  die  stryd, 
sy  aan  sy  met  sy  manskappe  geveg.  Geen  wonder  dat  hy  daarna  in 
die  volksmond  as  Frans  „Held”  bekend  gestaan  het  nie. 

A.  N.  PELZER. 

DS.  M.  J.  GODDEFROY,  1848  - 1920.  ’N  SKETS  VAN  SY  LEWE 
EN  BETEKENIS. 


30  September  1887  was  ’n  besondere  dag  in  die  geskiedenis  van 
die  Ned.  Hervormde  Kerk,  terselfdertyd  was  dit  ’n  besondere  dag 
vir  die  gemeentes  Pretoria,  Middelburg  en  Standerton  want  op  dié 
dag  is  daar  weer  ’n  diensdoende  Dienaar  van  die  Woord  in  hulle 
midde  bevestig.  Dit  was  byna  twee  jaar  na  die  formele  vereniging 
van  die  Nederduitsch  Hervormde  en  Nederduitsch  Gereformeerde 
Kerk  wat  die  nuwe  verenigde  Kerk,  wat  op  7 Desember  1885  gestig 
is,  tot  gevolg  gehad  het.  ')  Vir  hierdie  Kerkvereniging  en  die  basis 
waarop  dit  plaasgevind  het,  was  die  Konsulentsgemeente  van  Pretoria. 
met  sy  kerkplekke  te  Witfontein  en  Rhenosterpoort  nie  te  vinde  nie  -). 
Buitendien  het  die  leiding  in  die  verenigde  Kerk  verwag  dat  die  Kon- 
sulentsgemeente  van  Pretoria  met  die  Ned.  Hervormde  gemeente 
Pretoria,  waar  Ds.  H.  S.  Bosman  predikant  was,  moes  verenig  om 
dan  só  deel  van  die  verenigde  Kerk  te  vorm.  Dit  het  óók  weerstande 
opgeroep  ®)  en  nadat  sorgvuldig  beraad  gehou  is,  het  die  gemeente 
gedurende  Februarie  1886,  op  kerkbyeenkomste  te  Witfontein  en 
Rhenosterpoort  besluit  dat  terwyl  die  Konsulentsgemeente  op  die 
verenigingsamekoms  nié  genoem  is  as  ’n  gemeente  wat  aan  die  Kerk- 
vereniging  deelneem  nie,  om  as  Nederduitsch  Hervormde  gemeente 
te  bly  voortbestaan  volgens  die  bestaande  Kerkwet  van  die  Ned.  Her- 
vormde  Kerk  *).  Hierdie  beslissing  van  die  Kerkraad  en  die  gemeente 
het  onmiddelik  aandag  getrek  en  van  dwarsoor  Transvaal  het  die 
Kerkraad  skrywes  ontvang  van  Hervormde  lidmate  wat  nie  kans  ge- 

1 Met  die  kerkvereniging  is  ’n  nuwe  Kerk,  ’n  nuwe  liggaam  in  Transvaal  gestig 
Vgl.  in  hierdie  verband  die  Notulen  van  die  Algemene  Kerkvergadering  van 
die  N.G.  Kerk,  Maart  1883,  bls.  15  en  die  Notulen  van  die  Algemene  Kerk- 
vergadering  van  die  N.H.  Kerk,  Mei  1882,  bls.  4.  In  1890  het  ds.  H.  S.  Bosmau 
in  ’n  beëdigde  verklaring  wat  voor  die  Hooggeregshof  in  Pretoria  gedien  het 
ook  nadruklik  verklaar;  ,,Door  de  Vereeniging  voormeld  hebben  beiden  de 
Ned.  Herv.  Kerk  en  de  Ned.  Gerf.  Krk  als  aparte  lichamen  of  rechtspersonen 
opgehouden  te  bestaan.” 

2 Oor  die  ontstaan  van  hierdie  gemeente  sien  o.s.  S.  P.  Engelbrecht,  Geskiedenis 
van  die  Nederduitsch  Hervormde  Kerk  van  Afrika,  Pretoria  1953,  bls.  302  vgg. 
asook  S.  P.  Engelbrecht,  Die  Nederduitsch  Hervormde  Gemeente  Pretoria 
1855-1955,  Pretoria  1955,  bls.  69  vgg. 

3 Die  rol  wat  ds.  H.  S.  Bosman  gedurende  die  periode  1877-1880  gespeel  het, 
was  tot  in  ’n  hoë  mate  hiervoor  verantwoordelik.  Vgl.  in  hierdie  verband 
S.  P.  Engelbrecht,  Dr.  G.  D.  Scholtz  se  Geskiedenis  van  die  Nederduiíse 
Hervormde  of  Gereformeerde  Kerk,  artikel  in  Hervormde  Teolo&iese  Studies, 
Pretoria  1957,  .Irg.  12.  bls.  41. 

4 Die  besluit  word  aangehaal  by  S.  P.  Engelbrecht,  Ned.  Herv.  Gemeente 
Pretoria,  bls.  74-75. 

sien  het  om  met  die  Kerkvereniging  saam  te  gaan  nie  en  wat  nou 
aansluiting  by  hierdie  gemeente  gesoek  het.  So  het  die  eertydse  Kon- 
sulentsgemeente  van  Pretoria,  wat  nou  bekendgestaan  het  as  De 
Nederduitsch  Hervormde  Gemeente  der  Z.  A.  Republiek,  disírict 
Pretoria,  die  regmatige  voortsetting  geword  van  die  Ned.  Hervormde 
Kerk,  waarvan  die  Algemene  Kerkvergadering  in  1885  verenig  het 
en  saam  met  die  Ned.  Gereformeerde  Kerk  ’n  nuwe  Kerk  gevorm  het. 

Inmiddels  het  die  kerkraad  van  die  gemeente  Pretoria  reeds  in 
Desember  1885  die  noodsaaklikheid  besef  om  ’n  predikant  vir  die 
gemeente  te  kry.  Daarvoor  is  die  oë  na  Nederland  gewend  en  het 
oudl.  C.  J.  Joubert  ®)  met  die  hulp  van  die  onderwyser  W.  Louis  van 
Pretoria  na  die  gesant  van  die  Z.  A.  Republiek  in  Nederland,  jhr.  mr. 
G.  Beelaerts  van  Blokland,  geskrywe  om  sy  nulp  te  vra  in  hierdie 
saak.  Oudl.  Joubert  het  juis  na  Nederland  geskrywe  omdat  hy  daar- 
van  oortuig  was  dat  die  regte  Nederlandse  predikant  hom  ten  volle 
sou  vereenselwig  met  die  kerklike  en  kultureel-staatkundige  vry- 
heidsideaal  van  die  Transvaalse,  republikeinse  Afrikaner  en  hom 
daarom  ook  met  alle  krag  sou  wy  aan  die  reorganisering  en  heropbou 
van  die  Ned.  Hervormde  Kerk.  Die  eerste  skrywes  na  Nederland  het 
egter  geen  dadelike  gevolg  gehad  nie  sodat  in  November  1886,  saam 
met  die  gemeente  Standerton,  ’n  beroep  uitgebring  is  op  Ds.  N.  J. 
van  Warmelo,  toe  verenigde  predikant  te  Heidelberg  “).  Nadat  Ds. 
van  Warmelo  bedank  het,  is  in  Januarie  1887  andermaal  ’n  beroeps- 
vergadering  te  Witfontein  gehou  saam  met  Kerkraadslede  van  die 
Hervormde  gemeentes  Standerton,  Middelburg,  en  Heidelberg.  Hier- 
die  vergadering  het  toe  ’n  sestal  blanko  beroepsbriewe  opgestel  en 
geteken  en  na  jhr.  mr.  G.  Beelaerts  van  Blokland  in  Nederland  ge- 
stuur,  in  die  verwagting  dat  met  die  ses  beroepsbriewe  hy  één  pre- 
dikant  sou  vind  wat  bereid  sou  wees  om  die  beroep  aan  te  neem. 
Saam  met  die  beroepsbriewe  het  oudl.  C.  J.  Joubert  ’n  persoonlike 
brief  aan  die  gesant  gerig  waarin  hy  onder  andere,  gestel  het ")  : 


5 Oudl.  C.  J.  Joubert,  1834-1911,  was  ’n  belangrike  figuur  in  die  ou  Z.A. 
Repubiiek.  Afkomstig  uit  die  Kaapkoionie,  uit  Swartberg  se  wêreid,  het  hy 
as  jong  man  in  die  Repubiiek  aangekom.  Reeds  in  1874  het  hy  lid  geword 
van  die  Uitvoerende  Raad  en  in  1880  het  hy  ’n  werkdadige  aandeei  in  die 
slag  van  Majuba  gehad  asook  in  die  daaropvoigende  onderhandeiinge.  Na 
dié  oorlog  het  hy  as  iid  van  die  Uitvoerende  Raad  gedien  en  was  ’n  tyd  iank 
seifs  Vise-President  van  die  Z.A.  Republiek.  In  1887  het  hy  as  Uitvoerende 
Raadslid  hoof  geword  van  die  Departement  Mynwese  en  in  dié  funksie  aan- 
gebly  tot  in  1898  en  ’n  besondere  aandeel  gehad  in  die  ontwikkeling  van  die 
mynindustrie.  In  De  Volkstem  is  hy  getipeer  as:  ,,  . . . ’n  man  van  schrandere 
doorzicht,  heldere  verstand  en  onkreukbare  vaderlandsliefde  . . 

6 Vgl.  in  hierdie  verband  A.  D.  Pont,  Nicolaas  Jacobus  van  Warmelo  1835-1892, 
Utrecht  1955,  bls.  166. 

7 Aangehaal  by  S.  P.  Engelbrecht,  a.w.,  bls.  80. 

“Dat  ik  bij  UE.  aandring  is  niet  alleen  voor  Kerk  maar  ook  voor 
Staat,  ^vant  hoe  meer  de  godsdienst  hier  versterk  kan  worden 
door  predikanten  uit  Holland,  hoe  meer  onze  vrijheid  gewaar- 
borgd  is.  U kunt  zelf  begrijpen  welken  invloed  het  op  de  be- 
volking  kan  uitoefenen,  indien  de  meerderheid  van  predikanten 
alhier  van  gevoelen  Engelsch  zijn,  en  daarom  is  het  voor  ons  van 
zoo  ’n  groot  belang.  Onze  oude  Kerk  moet  in  stand  gehouden 
worden,  wil  men  onze  vrijheid  duurzaam  doen  blijven.  Ook  ver- 
zoek  ik  UE.  vriendelijk,  bij  het  uitkiezen  van  een  predikant 
vooral  te  letten  op  de  geaardheid,  oprechtheid  en  trouw  aan  de 
Hervormde  Kerk  en  ook  op  de  bekwaamheid  om  het  ontstaan 
van  de  Hervormde  Kerk  en  wat  daarvoor  geleden  en  gestreden 
is  aan  de  bevolking  te  doen  kennen.” 

Uit  hierdie  skrywe  en  uit  die  daarmee  gepaardgaande  skrywes  van 
die  onderwyser  Louis,  wat  as  sekretaris  van  die  Kerkraad  opgetree 
het  ®),  word  dit  duidelik  dat  die  heropbou  van  die  Ned.  Hervormde 
Kerk  deur  hierdie  manne  gesien  is  as  ’n  voorwaarde  vir  die  besten- 
diging  van  die  Transvaalse  vryheidsideaal  '■*).  Hierdie  ideaal,  so  is 
gevoel,  word  bedreig  deur  die  verenigde  Kerk  wat  deur  middel  van 
sy  predikante  wat  te  Stellenbosch  opgelei  is  en  wat  onder  engelse, 
teologiese  invloede  gestaan  het,  ’n  georiënteerdheid  gehad  het  na 
engelse  kultuureel-staatkundige  opvattings.  Hierdie  invloede,  so  is 
gevoel,  kon  alleen  skadelik  wees  vir  die  Afrikanerideaal  in  Trans- 
vaal  ^‘’).  Om  dáárdie  invloede  die  hoof  te  bied  het  die  leidingge- 
wende  ouderlinge  uit  die  gemeente  Pretoria  nl.  oudl.  C.  J.  Joubert, 
oudl.  genl.  F.  G.  Joubert,  die  bevelvoerder  van  die  Boeremagte  by 
die  slag  van  Bronkhorstspruit,  en  oudl.  M.  J.  Prinsloo  hulle  oë  na 
Nederland  gewend  en  met  groot  verlange  uitgesien  na  die  predikant 
wat  uit  Nederland  moes  kom. 

Jhr.  mr.  G.  Beelaerts  van  Blokland  het  in  Maart  1887  geslaag  om 
’n  predikant  vir  Transvaal  te  vind  toe  sy  studievriend,  Ds.  M.  J.  God- 
defroy,  predikant  van  die  gemeente  Achlum  in  die  provinsie  Friesland, 
bereid  was  om  die  beroep  van  die  gemeentes  Pretoria,  Standerton 
en  Middelburg  in  kombinasie,  aan  te  neem.  Aan  die  begin  van  Mei 
het  Ds.  Goddefroy  en  sy  familie  na  Suid-Afrika  vertrek  en  in  Junie 

8 Aangehaal  by  S.  P.  Engelbrecht,  a.w.,  bls.  80. 

9 Vgl.  in  hierdie  verband  S.  P.  Engelbrecht,  Ds.  Dirk  van  der  Hoff  en  die 

Voortrekker-ideaal,  artikel  in  Hervormde  Teologiese  Studies,  Pretoria  1953, 
bls.  130  vgg. 

10  Vgl.  W.  Louis  aan  jhr.  mr.  G.  Beelaerts  van  Blokland:  „De  oude  hervormde 
party  is  heelemaal  voortrekkers  element  en  Krugers  gezind  (anti-Kaapsch, 
anti-Engelsch),  redenen  waarom  president  Kruger  ook  zoo  gaarne  de  Her- 
vormde  Kerk  weer  op  de  been  zag.  Kruger  steunt  C.  J.  Joubert  sterk  en 
deze  twee  partijen  samen  kunnen  nog  | van  het  land  uitmaken.”  Aangehaal 
by  S.  P.  Engelbrecht,  a.w.,  bls.  81. 

1887  in  Pretoria  aangekom.  Dáár  is  hy  verwelkom  deur  oudl.  C.  J. 
Joubert  en  oudl.  D.  P.  J.  van  Schalkwyk,  die  leidinggewende  ouder- 
ling  van  Standerton,  wat  aan  hom  ’n  skriftelike  welkomsadres  aan- 
gebied  het.  In  sy  antwoord,  wat  hy  op  skrif  gestel  het,  het  Ds.  God- 
defroy  ’n  kenmerkende  standpunt  ingeneem  waarin  hy  ook,  hoewel 
baie  kortliks,  die  beginselstandpunt  waarop  hy  gestaan  het,  omskryf 
het.  Hy  stel  onder  andere  : 

“Terwijl  wij  de  handen  ineenslaan,  om  elkander  trouw  en  liefde 
toe  te  zeggen,  is  het  ons  behoefte  allereerst  de  handen  op  te 
heffen  tot  den  God  en  Vader  van  onzen  Heere  Jezus  Christus, 
Wien  wij  door  en  in  onze  Ned.  Hervormde  Kerk  wenschen  te 
dienen,  naar  uitwijzen  van  Zijn  heilig  Woord. 

Van  Hem,  uit  Wien  en  tot  Wien  alle  dingen  zijn,  is  onze  ver- 
wachting;  en  door  Zijne  Genade  hopen  wij  de  Gemeente  op  te 
bouwen  in  haar  allerheiligst  geloof.  Geen  Christendom  zonder 
Christus;  geen  Kerk  zonder  belijdenis;  maar  ook  geen  belijdenis- 
schrift  of  formulier  boven  of  nevens  het  onbedriegelijke  Woord 
des  Heeren.’’ 

Dit  is  duidelik  dat  Ds.  Goddefroy  hom  hier  enersyds  duidelik  afgrens 
van  die  liberale  of  moderne  teologie  wat  in  daardie  dae  so  ’n  ver- 
woestende  rol  in  die  Protestantisme  gespeel  het  én  van  die  ander 
kerklike  strominge  van  sy  dag  wat  aan  die  Belydenisskrifte  van  die 
Kerk,  wat  uiteindelik  tog  niks  meer  as  ’n  kerklike  formulering  is  nie, 
’n  onreformatoriese  belangrikheid  ten  koste  van  die  gesag  van  die 
Heilige  Skrif  toegeken  het.  Reeds  uit  hierdie  standpuntstelling  was 
dit  duidelik  dat  in  die  persoon  van  Ds.  M.  J.  Goddefroy  die  Ned. 
Hervormde  Kerk  ’n  teologies  goed-onderlegde  Dienaar  van  die  Woord 
gekry  het. 

Aangesien  die  meeste  lidmate  van  die  drie  Hoëveldse  gemeentes 
nog  met  hulle  vee  in  die  Bosveld  was  om  daar  te  oorwinter,  is  be- 
sluit  om  die  bevestiging  van  Ds.  Goddefroy  tot  op  30  September 
1887  uit  te  stel.  Inmiddels  het  hy  egter  dadelik  met  sy  dienswerk 
begin  én  met  die  reorganisering  van  die  verskillende  gemeentes  van 
die  Ned.  Hervormde  Kerk  wat  deur  die  Kerkvereniging  ontwrig  is 
tos  baie  lidmate  die  Kerk  verlaat  het  en  by  die  nuwe,  verenigde 
Kerk  aangesluit  het. 

Op  30  September  1887  was  daar  ’n  groot  skare  byeen  te  Witfon- 
tein  waar  die  enigste  oorgeblewe  kerkgebou,  wat  nog  in  besit  van 
’n  Hervormde  gemeente  was,  gestaan  het.  Hierdie  sinkgeboutjie  is 
by  ’n  geleentheid  deur  Dr.  Jorissen  nog  genoem  “de  Arke  Noachs 


11  Aangehaal  by  S.  P.  Engelbrecht,  a.w.,  bls.  82. 

der  Hervormden  in  Transvaal”  Eers  het  ’n  kommissie  uit  die 
Kerkraad  al  Ds.  Goddefroy  se  kerklike  stukke  nagesien  en  nadat 
dit  in  orde  bevind  is,  is  hy  as  predikant  van  die  Ned.  Hervormde 
Kerk  gelegitimeer  deur  die  onderskrywing  van  die  proponentsonder- 
tekeningsformule  van  die  Kerk.  Die  bevestiging  sélf  is  waargeneem 
deur  oudl.  C.  J.  Joubert  sodat  Ds.  Goddefroy,  net  soos  Ds.  Dirk  van 
der  Hoff  in  1853,  deur  ’n  ouderling  bevestig  is. 

Ds.  Goddefroy  het  self  die  godsdiensoefening  geopen  deur  van 
die  kansel  ’n  gebed  te  doen  en  ’n  passende  gedeelte  uit  die  Skrif  te 
lees.  Daarná  het  hy  die  kansel  verlaat  en  voor  oudl.  Joubert  kom 
staan  wat  langs  die  kansel  gestaan  het.  Daar  het  oudl.  Joubert  ’n 
íoespraak  gehou  waarin  baie  duidelik  die  ,,stem  van  die  gemeente” 
beluister  kan  word  en  wat  ’n  aanduiding  gee  van  die  opvattings  van 
die  lidmate  in  wie  se  midde  Ds.  Goddefroy  as  herder  en  leraar  korn 
staan  het.  Hierdie  opvattings  het  Ds.  Goddefroy  ook  gevorm  en  deur 
hom,  in  breë  lyne,  met  hierdie  standpunt  te  vereenselwig,  kon  hy  dié 
predikant,  dié  leidinggéwende  figuur  word  waama  diegene  wat  nie 
met  die  Kerkvereniging  kon  saamgaan  nie,  so  sterk  verlang  het.  Oudl. 
C.  J.  Joubert  het  in  sy  toespraak  gesê  ; 

“Waarlijk,  deze  dag  is  ons  een  dag  van  groote  blijdschap  ! De 
Heer  onze  God,  heeft  ons  gebed  gehoord.  Neen,  wij  willen  nu  niet 
alles  op  nieuw  ophalen  wat  daar  achter  ons  ligt;  veel  moeite, 
zorg  en  strijd  heeft  onze,  aloude,  vrije  vaderlandsche  Kerk  in 
deze  laatste  jaren  vooral  doorgemaakt,  terwijl  de  Kerkeraad  en 
de  Gemeente  hier  vergaderd,  een  niet  gering  deel  van  dat  alles 
heeft  gedragen.  Het  was  in  die  dagen  bijna  als  vroeger  in  Holland, 
toen  men  sprak  van  redeloos>  radeloos  en  reddeloos  ! 

Onder  de  leuze  van  “Vereeniging,”  Kerk  bij  Kerk,  en  menschen 
bij  menschen  werd  meer  verdeeld  en  verscheurd,  dan  iemand 
had  kunnen  vermoeden. 

Ziet,  wij  willen,  naar  den  aard  der  liefde,  gaame  aannemen, 
dat  velen  het  goed  meenden  met  die  hooggeroemde,  en  op  zich 
zelf  niet  te  versmaden  eenheid;  maar  hoe  werden  wij  door  de 
werkelijkheid  ontnuchterd;  hoe  werden  ons,  hoe  langer  zoo 
meer,  de  oogen  geopend  voor  een  gevaar,  dat  inderdaad  heel 
wat  ernstiger  is  dan  het  bestaan  van  verschillende  Kerkgenoot- 
schappen  in  het  land,  door  bloed  en  tranen  als  uit  Gods  Hand 
ten  erfdeel  ons  geschonken.  En  in  dat  vrije  land,  en  onder  dat 
vrijheidlievend  volk,  had  God  ons  ook  een  vrije  Kerk  gegeven. 

12  De  Volksstem,  3 Mei  1912. 

1'3  Voorwoord  gesproken  door  Ouderling  C.  J.  Joubert,  volgens  opdracht  van 
den  Kerkeraad,  bij  de  bevestiging  van  Ds.  Goddefroy,  Nederduitsch  Hervormd 
Predikant  te  Pretoria,  30  September  1887. 

Onze  Ned.  Hervormde  Kerk,  eertyds  de  eenige  onder  onze 
vaderen  waaraan  zij  hun  Bijbel,  hun  geloof,  hun  moed  hadden 
te  danken;  waarin  zij  hunne  kinderen  door  den  Doop  hebben 
ingelijfd;  waarin  de  kinderen  op  hun  beurt  belijdenis  hebben 
afgelegd  van  hun  aller  heiligst  geloof.  Hoe,  was  zij  niet  goed? 
Was  haar  naam  onduidelijk?  Haar  belijdenis  af  te  keuren?  Wel 
neen,  men  zou  haar  alleen  maar  herdoopen,  en  dan  meteen  een 
nieuw  bestuur  en  natuurlik  ook  nieuwe  wetten  opleggen. 

Ziet,  dat  ging  ons  te  ver.  Tot  zoo  duren  prijs  wilden  we  geen 
vereeniging  koopen.  En  toen  door  een  wonderlijke  en  opmerke- 
lijke  dwaling  deze  gemeente  eenvoudig  als  Gemeente  werd  bui- 
tengesloten,  toen  zijn  wij  met  honderden,  ja  duizenden  indit 
land,  gebleven  wat  we  waren  ; Nederduitsch  Hervormd  zonder 
meer ! 

Na  sy  redevoering  het  oudl.  Joubert  die  gebruiklike  Formulier  vir 
die  Bevestiging  van  Dienaars  van  die  Woord  voorgelees  en  nadat  Ds. 
Goddefroy  op  die  vrae  geantwoord  het,  is  hy  bevestig  waarna  hy  deur 
die  gemeente  die  bekende  seënbede,  Ps.  134  : 3,  toegesing  is.  Daarop 
het  Ds.  Goddefroy  die  kansel  bestyg  en  sy  intreepreek  gehou  met  die 
teks  uit  II  Kor.  4 : 5 „Want  ons  verkondig  nie  onsself  nie,  maar 
Christus  Jesus  as  Here,  en  onsself  as  julle  diensknegte  om  Jesus 
ontwil.” 

Ds.  Goddefroy  het  nou  voor  ’n  groot  taak  gestaan.  Tot  op  sekere 
hoogte  was  sy  taak  baie  moeiliker  as  dié  van  Ds.  van  der  Hoff  in 
1853  wat  toe,  in  die  beginjare,  ook  voor  so  ’n  organisatoriese  taak 
gestaan  het.  Nou,  in  die  laat  tagtigerjare,  was  die  verwarring  en 
verdeeldheid  op  kerklike  gebied  so  groot  as  wat  dit  kon  kom;  nou  was 
die  teenkanting  teen  die  handhawing  van  die  vrye  Voortrekker  kerk 
in  die  vrye  Boererepubliek  skerper  en  duideliker;  nou  was  daar 
enorme  probleme  ten  opsigte  van  kerklike  eiendomme  en  besiítings 
terwyl  die  bestaansreg  van  die  Kerk  as  voortsetting  van  die  Kerk 
van  die  vadere,  hoewel  deur  die  Owerheid  erken,  deur  die  teenstan- 
ders  voortdurend  onder  ’n  vraagteken  geplaas  “).  Ds.  Goddefroy  self, 
aan  die  begin  van  sy  veertigerjare,  ywerig  en  volhardend,  was  egter 
uitnemend  toegerus  vir  die  taak  wat  op  hom  gewag  het. 

Gebore  te  Bussel,  in  die  hedendaagse  België,  op  30  Oktober  1848, 
het  hy,  wat  sy  opvoeding  betref  veral  die  invloed  ondergaan  van  sy 
moeder  wat  ’n  vrome  en  diep-godsdienstige  vrou  was.  Hoewel  oor 


14  ’n  Interessante  bloemlesing  kan  in  hierdie  verband  opgestel  word  en  dan  is 
dit  veral  interessant  om  vas  te  stel  watter  woordvoerders  van  die  verenigde 
Kerk  daarin  uitgemunt  het  om  die  voortbestaan  van  die  N.H.  Kerk  te  probeer 
bclemmer  of  onmoontlik  te  maak. 

sy  jsugjare  baie  min  bekend  is  '®),  het  hy  in  sy  studentejare  aan  die 
Universiteit  te  Utrecht  ontplooi  as  ’n  leiersfiguur  wat  die  agting 
van  sy  tydgenote  afgedwing  het.  Nadat  hy  sy  teologiese  studies  onder 
die  professore  Van  Oosterzee,  Beets,  Doedes  en  Ter  Haar  voltooi  het, 
is  hy  beroepbaar  gestel  in  die  Nederlandse  Hervormde  Kerk  en  op 
11  Februarie  1877  is  hy  georden  as  predikant  in  sy  eerste  gemeente 
Lage  Zwaluwe.  Daama  het  hy  te  Ysselmonde  gestaan  vanaf  1880 
en  in  1882  ’n  beroep  aangeneem  na  die  gemeente  Achlum  waar  hy 
werksaam  was  tot  aan  sy  vertrek  na  Suid-Afrika  in  1887.  In  die 
Nederlandse  kerklike  wêreld  was  Ds.  Goddefroy  dan  al  ’n  gesiene 
figuur  want  met  sy  vertrek  uit  Nederland  is  hy  voorsitter  van  die 
Klassikale  Bestuur  van  Franeker  terwyl  hy  in  Nederland  ook  een 
van  dié  predikante  was  wat  met  ywer  die  síryd  teen  die  liberale  en 
modsrne  teologie  in  Nederland  aangebind  het.  Die  latere  prof.  dr. 
S.  D.  van  Veen  het  dan  ook  na  Ds.  Goddefroy  verwys  as  ’n  waarlijk 
gereformeerd  predikant”  ^®),  ’n  oordeel  wat  onderstreep  word  deur 
sy  werksaamhede  te  Achlum  waar  hy,  reg  teen  die  weerstand  van 
die  liberale  groeperinge  aldaar,  hom  beywer  het  vir  die  vestiging  en 
voortgang  van  christelik-nasionale  skoolonderwys  '"). 

Hoewel  Ds.  Goddefroy  as  persoon  nie  ’n  imponerende  of  opvallende 
gestalte  was  nie,  was  hy  egter  vanweë  sy  deeglike  kennis  van  die 
teologie,  sy  groot  verstand  en  skerpsinnigheid,  rnaar  bowe-al  deur 
sy  volkome  beheersing  van  die  taal  en  sy  onmiskenbare  redenaars- 
talent,  ’n  uitgeknipte  leiersfiguur.  Daarby  het  sy  onvermoeibare  ywer 
vir  die  Kerk  en  die  Evangelie  van  Jesus  Christus  hom  in  staat  gestel 
om  die  veeleisende  taak  aan  te  pak  om  die  verstrooide  Hervormde 
lidmate  dwarsoor  Transvaal  te  besoek,  die  gemeentes  te  reorganiseer 
en  die  Kerk  weer  op  te  rig  en  te  besiel  met  sy  suiwere  Evangeliever- 
kondiging. 


15  In  ds.  Goddefroy  se  skrifteiike  nalatenskap  in  die  Argief  van  die  Ned.  Her- 
vormde  Kerk  kom  daar  geen  verwysings  na  sy  jeug  voor  nie.  Dit  is  onmoont- 
lik  dat  in  Nederland  nog  materiaal  bestaan  wat  hierop  lig  kan  werp.  In  sy 
afskeidspreek  te  Middelburg,  11  Februarie  1917  sê  hy  oor  sy  jeugjare  slegs: 
„ . . . van  de  jeugd  af  aan  onderwezen  in  de  Heilige  Schrift.  Aan  Moeders- 
knie  leerende  opzien  tot  den  Vader  die  in  de  hemel  is  . . 

16  De  Zuid-Afrikaan,  5 Junie  1887. 

17  Vgl.  M.  J.  Goddefroy,  leís  meer  en  iets  anders  uit  de  Geschieden!s  der 
Reorganisasie  van  het  beheer  der  Kerkeliike  Goederen  en  Fondsen  der  Ned. 
Hervormde  Gemeente  te  Achlum,  Franeker  1885,  blz.  20,  26.  Op  blz.  27  stel 
ds.  Goddefroy  teenoor  een  van  die  leidinggewende  opposisiefigure  die  vol- 
gende:  ,,Daarenboven  is  niet  Uwe  of  mijne  geloofsbelijdenis  in  geschil,  maar 
de  belijdenis  van  onze  Ned.  Hervormde  Kerk,  van  de  Christelijke  Kerk  aller 
eeuwen!  Die  zich  met  haar  belijdenis  niet,  of  niet  meer  kan  vereenigen,  heeft 
volkomen  vrijheid  zich  van  haar  los  te  maken,  niet  haar  (dit  is:  die  Kerk) 
los  te  maken  van  haar  heerlijk  fundament  — de  Christus  der  H.  Schriften! 

Gedurende  die  eerste  vier  jaar  van  sy  Evangeliebediening  in  die 
ou  Z.  A.  Republiek  het  hy  sy  kombinasiegemeentes  nl.  Pretoria,  met 
kerkplekke  Witfontein  en  Rhenosterpoort;  Middelburg  met  die  kerk- 
plek  Roossenekal  en  Standerton  met  die  kerkplek  Trichardtsfontein 
behartig  maar  dan  ook  nog  die  konsulentsgemeentes  Heidelberg,  Dull- 
stroom,  Waterval-Boven,  Chrissiesmeer,  Volksrust,  Venterskroon, 
Klerksdorp,  Makwassie,  Rustenburg,  Zeerust,  Nylstroom  en  Pieters- 
burg  met  die  kerkplekke  Louis  Trichardt,  Houtbosberg  en  Potgieters- 
rust  onder  sy  sorg  gehad.  In  Pretoria,  waar  hy  gewoon  het,  het  Ds. 
Goddefroy  aanvanklik  maar  een  maal  per  maand  gepreek  in  die  skool 
van  die  onderwyser  W.  Louise  op  die  Markplein.  Aanvanklik  het  daar 
maar  ’n  klein  groepie  mense  kerktoe  gegaan  maar  mettergaan  is  die 
godsdiensoefeninge  wat  hy  gelei  het  deur  groot  getalle  mense  byge- 
woon.  Eers  met  die  koms  van  Ds.  Jac.  van  Belkum  in  1891  het  daar 
vir  Ds.  Goddefroy  hulp  gekom.  Tog  het  sy  taak  beteken  dat  hy  om- 
trent  nooit  by  die  huis  was  nie,  maar  nooit  was  sy  opdrag  vir  hom 
te  moeilik  of  te  veel  nie.  Met  groot  geloof,  met  inspirerende  leiding 
en  met  volharding  het  hy  sy  taak  aangepak  en  volvoer.  Jare  later  het 
oudl.  H.  J.  Geyser  van  Waterberg  nog  ’n  herinnering  aan  Ds.  God- 
defroy  opgeteken  ^®) : 

„Dit  was  in  die  jaar  1889,  dat  mnr.  Boshoff  en  ek  hom  (Ds. 
Goddefroy)  op  Pretoria  moes  gaan  kry  het,  om  op  Kareefontein, 
’n  plekkie  na  aan  Nylstroom,  Nagmaal  te  bedien.  Waarskynlik 
het  hy  vergeet  daarvan  want  toe  ons  op  Pretoria  aangekom  het, 
was  hy  na  Potchefstroom  gegaan,  alwaar  hy  diens  gehou  het. 
Gelukkig  het  ons  ’n  dag  te  vroeg  daar  aangekom,  dit  is  op  Pre- 
toria,  en  kon  dus  gou  ’n  telegram  aan  hom  stuur.  Dadelik  het 
hy  sy  kar  en  perde  ingespan  en  gekom.  Dit  was  op  ’n  Woensdag. 
Donderdag  omtrent  5 uur  nm.  het  hy  op  Pretoria  aangekom. 
Maar  hoe?  A1  langs  die  kar  het  hy  toe  al  ’n  hele  paar  myl  gestap, 
daar  sy  perde  ingegee  het.  Hy  was  so  afgemat  dat  ons  gevrees 
het,  dat  hy  nie  in  staat  sou  wees  om  weer  die  volgende  móre  die 
rit  na  Kareefontein  te  aanvaar  nie.  Hy  was  egter  nié  ’n  man  wat 
hom  deur  moeiheid  laat  terughou  van  sy  werk  af  nie.  Reeds  drie 
uur  Vrydagoggend  was  ons  op  pad.  Ons  het  die  hele  dag  en 
helfte  van  die  nag  gery  eer  ons  die  plek  van  ons  bestemming 
bereik  het.  Tien  nuwe  lidmate  werd  bevestig  en  ’n  paar  kinder- 
tjies  gedoop.  Ja,  geen  hitte  of  kou,  geen  reën  of  wind  het  hom 
van  sy  pligte  afgehou  nie.  Alles  het  hy  manlik  gedra.” 

Om  die  reorganisasie  van  die  Kerk  te  bestendig,  het  Ds.  Goddefroy 
en  die  Kerkraad  van  Pretoria  ’n  Algemene  Kerkvergadering  belê  wat 
in  Februarie  1888  te  Pretoria  byeengekom  het.  Hierdie  Algemene 
Vergadering  was  van  besondere  belang  en  moet  van  dieselfde  waarde 

18  De  Hervomier,  8 April  1929. 

geag  word  as  die  Algemene  Kerkvergaderings  van  1853  - 1854.  Hier 
in  1888  het  die  Kerk  weer,  netsoos  in  1853,  voor  belangrike  besluite 
te  staan  gekom,  besluite  wat  die  koers  van  die  Kerk  vir  die  daarop- 
volgende  dekades  bepaal  het. 

Op  hierdie  vergadering  waar  27  afgevaardigde  Kerkraadslede  van 
12  gemeentes  teenwoordig  was,  is  Ds.  Goddefroy  as  voorsitter  en 
oudl.  C.  J.  Joubert  as  skriba  gekies.  Hierdie  vergadering  moes  nie 
net  die  organisasie  van  die  Kerk  ter  hand  neem  nie,  maar  moes  bowe- 
al  ’n  duidelike  standpunt  formuleer  oor  waar  die  Kerk  staan  — dog- 
maties,  kerklik  en  staatkundig-kultureel,  dit  moes  weer  die  pad  voren- 
toe  aanwys  en  die  heropbou  van  die  Kerk  moontlik  maak.  Deur  sy 
besluite  moes  die  Algemene  Vergadering  die  verwarring,  onsekerheid 
en  doelloosheid  wat  so  baie  Hervormde  lidmate  getref  het  na  die 
Kerkvereniging  van  1885  probeer  beëindig.  Daarvoor  was  koersvaste 
leiding  en  die  beklemtoning  van  die  beginselstandpunt  van  die  Kerk 
broodnodig. 

Op  hierdie  vergadering  het  Ds.  Goddefroy  ’n  sterk  en  leidinggé- 
wende  rol  gespeel  en  dit  is  opvallend  met  hoeveel  begrip  en  trefseker- 
heid  van  formulering  hy  die  standpunte  wat  op  die  vergadering  na 
vore  gebring  is,  raakgevat  het.  Hier  het  Ds.  Goddefroy  en  oudl.  C.  J. 
Joubert  ’n  besondere  diens  aan  die  Kerk  gelewer. 

Allereers  is  met  klem  gestel  dat  die  Ned.  Hervormde  Kerk  as  wet- 
tige  voortsetting  van  die  Kerk  van  die  vadere  gereorganiseer  word 
“overeenkomstig  de  heilige  verordeningen  Gods,  maar  tevens  als 
waarborg  van  hare  (dit  is  die  Z.  A.  Republiek)  staatkundige  onaf- 
hanklikheid”  ^®).  Hierdie  beginsel  wat  hier  gestel  is,  het  natuurlik 
berus  op  vorige  uitsprake  van  die  Kerk  wat  geformuleer  is  by  die 
vestiging  van  die  Kerk  en  die  Staat  deur  die  Voortrekkers  ^°)  en  daar- 
die  grondslae  is  nou  weer  benadruk.  Daarom  was  dit  vir  die  Algemene 
Kerkvergadering  van  1888  nie  nodig  om  oor  die  leer  van  die  Kerk 
te  handel  nie  want  die  Kerk  het  onverkort  en  onveranderd  bly  staan 
by  sy  belydenis  soos  vervat  in  die  Formuliere  van  Enigheid.  In  hierdie 
verband  het  Ds.  Goddefroy  ’n  belangrike  stelling  neergelê  toe,  by  die 


19  Notulen  der  Algemeene  Vergadering  van  de  Nederd.  Hervormde  Keilc,  1888, 
Pretoria  1888,  blz.  94. 

20  Vgl.  Notulen  1888,  blz.  95  vgg. 

bespreking  van  die  Kerkwet,  die  proponentsondertekeningsformule 
ter  sprake  gekom  het.  In  daardie  verband  het  hy  gestel  : 

“De  predikanten  hebben  een  hoogere  roeping  dan  het  verkon- 
digen  eener  Kerkleer,  naamlijk  het  prediken  van  het  Evangelie 
der  behoudenis  overeenkomstig  Gods  Woord  aan  zondaren.  En 
dezen  zullen  eerder  tot  Christus  gebracht  worden  door  het  pre- 
diken  zijner  leer  in  liefde  en  waarheid,  dan  door  het  verkon- 
digen  eener  Kerkleer  .... 

Toch  heeft  hij  (dit  is  die  predikant)  zich  bij  de  verkondiging 
te  houden  aan  de  belijdenis  der  Kerk  ....  (het)  was  noodig  om 
te  waken  voor  de  ondermijning  van  de  grondslagen  der  Kerk.” 

Dit  is  duidelik  dat  nóg  Ds.  Goddefroy  nóg  die  Algemene  Kerkver- 
gadering  van  1888  enigiets  wou  verander  of  wysig  in  die  Bybels- 
reformatoriese  karakter  van  die  Kerk  nie.  Dit  is  slegs  beklemtooïi 
dat  die  Kerk  onveranderd  dieselfde  sou  bly.  Juis  hiér  het  Ds.  God- 
defroy  op  daardie  Algemene  Kerkvergadering  ’n  beslissende  stand- 
punt  ingeneem.  Want  waar  in  die  periode  net  voor  die  Kerkvereniging 
oor  hierdie  aangeleenthede  nie  altyd  so  ’n  ondubbelsinnige  standpunt 
ingeneem  is  deur  al  die  predikante  van  die  Kerk  nie  ^^),  het  die  Alge- 
mene  Kerkvergadering  nou  geen  twyfel  meer  gelaat  oor  die  stand- 
punt  wat  die  Kerk  ingeneem  het  nie.  Dit  is  dan  ook  volkome  in  oor- 
eenstemming  met  hiérdie  standpunt  dat  Ds.  Goddefroy  in  1897  ’n 
uitgawe  besorg  het  van  die  Belydenisskrifte  van  die  Kerk  en  dat  hy 
daaraan  ook  die  teks  van  die  Kerkorde  van  Dordrecht  1619,^^)  toege- 

21  Die  Kerkwet  van  1869  is  op  hierdie  vergadering  sorgvuldig  nagegaan  en 
verbeter.  Maar  dié  verbeterings  is  nie  deurgevoer  nie  omdat  die  verenigde 
Kerk  die  skikkingsvoorstel  ten  opsigte  van  die  kerklike  eiendomme  ni  aan- 
vaar  het  nie.  Dit  het  beteken  dat  uiteindelik  die  burgerlike  Hof  sou  moes 
beslis  wie  reg  op  dié  eiendomme  het  — die  Ned.  Hervormde  Kerk  wat  nié 
verenig  het  nie  en  die  wettige  voortsetting  van  die  ou  Voortrekkerkerk  was 
óf  die  verenigde  Kerk.  Daarom  is  besluit  om  die  Kerkwet  van  1869,  al  het 
dit  tekortkominge  vertoon,  onveranderd  te  handhaaf  tot  na  die  eiendoms- 
kwessie  afgehandel  is.  Dit  het  meegebring  dat  die  Kerkwet  eers  na  die  Drie- 
jarige  Oorlog  vir  die  eerste  maal  hersien  is. 

22  Notulen  1888,  blz.  23-24. 

2'3  Hier  kan  aan  die  geval  van  ds.  A.  J.  Begemann,  predikant  te  Pretoria  gedink 
word.  Vgl.  in  hierdie  verband  S.  P.  Engelbrecht,  a.w.,  bls.  36  tot  43. 

24  De  Belijdenisschriften  van  de  Nederduitsch  Hervormde  Kerk  genoemd  De 
Drie  Formuiieren  van  Eenigheid  gevolgd  door  de  drie  oudste  algemeene  sym- 
bolen  en  de  Dordtsche  Kerken-orde,  uitgeven  door  M.  J.  Goddefroy,  Pretoria 
1897.  In  sy  Voorwoord  wys  ds.  Goddefroy  daarop  dat  tot  op  daardie  datum 
daar  nog  nie  ’n  afsonderlike  uitgawe  van  die  Belydenisskrifte  deur  die  Ned. 
Hervormde  Kerk  onderneem  is  nie.  ,,Het  is  derhalve  meer  dan  tijd  dat  dit 
eindelijk  eens  geschiede,  en  wij  daarmede  voldoen  aan  een  voor  lang  reeds 
uitgesproken  begeerte  om  nl.  de  Gemeente  nader  en  meer  bekend  te  maken 
met  hare  voortreffelijke  confessie.” 

voeg  het.  So  het  hy  sy  lewenslange  waardering  vir  die  Belydenisskrifte 
van  die  Kerk  duidelik  tot  uiting  gebring. 

Aan  die  einde  van  die  besprekings  op  hierdie  punt  het  Ds.  Godde- 
froy  die  standpunt  wat  deur  die  Algemene  Kerkvergadering  ingeneem 
is,  as  volg  saamgevat  : 

“Wij  staan  als  leden  der  Ned.  Herv.  Kerk  op  den  bodem  van 
Gods  Woord,  ons  houdende  aan  de  leer  onzer  oude  Ned.  Her- 
vormde  Kerk,  maar  wars  van  alle  priesterheerschappij. 

“ . . . staat  onder  toezicht  der  Kaapsche  Synode,  zoodat  de  Kerk 
zelfs  geen  predikanten  kan  beroepen  zonder  goedkeuring  der 
Daarom  is  ons,  hoewel  wij  naar  éénheid  streven,  de  eenheid, 
die  ons  van  de  andere  zijde  word  aangeboden  te  duur  ! Wij  wil- 
len  geen  eenheid  voor  het  uitwendige  ten  koste  onzer  vrijheid; 
maar  inwendige  eenheid,  zooals  die  uitgesproken  is  in  het  17e 
hoofdstuk  van  het  Evangelie  van  Johannes,  zij  is  een  band  uit- 
nemender  dan  alle  menschelijke  verbonden,  en  die  het  meest 
kenbaar  wordt  in  nood  en  gevaar.” 

Daarna  het  die  Algemene  Kerkvergadering  ook  die  standpunt  van 
die  Kerk  ten  opsigte  van  die  Kerk  se  taak  op  die  kultureel-staat- 
kundige  terrein  duidelik  geformuleer.  Waar  die  Kerk  in  die  Z.A.  Re- 
publiek  gesien  is  as  die  waarborg  vir  die  staatkundige  onafhanklik- 
heid,  word  die  Kerk  deur  die  Algemene  Kerkvergadering  beskou  as 
die  primêre  geestelik-kulturele  bolwerk  en  voedingsbron  vir  die  Afri- 
kaner  en  sy  ideaal  om  ’n  onafhanklike,  volkome  vrye  Afrikaner- 
republiek  te  vestig  waar  die  Afrikaner  en  sy  lewensideale  kan 
groei  en  gedy.  Terwille  van  daardie  ideaal  moet  die  Kerk  op  twee 
fronte  die  stryd  voer  én  tot  die  stryd  oproep  naamlik  téén  enige  vorm 
van  vreedme  oorheersing  van  die  Afrikaner  ên  téén  die  gelykstelling 
van  blank  en  nie-blank  in  die  Kerk  en  die  maatskappy  ^®). 

“Die  beginselen  hebben  onze  vaderen  geleid  en  kracht  gegeven, 
toen  zij  met  den  Bijbel  in  de  hand,  van  deze  woestenij  een  be- 
woonbaar  oord  hebben  gemaakt” 

Hoewei  die  Kerk  en  die  Staat  in  1888  nie  meer  so  nou  geskakel  was 
soos  in  die  vroeër  jare  toe  die  Ned.  Hervormde  Kerk  die  Staatskerk 
van  die  ou  Z.A.  Republiek  was  nie,  het  die  Kerk  hom  tog  geroepe 
gevoel  om  by  hierdie  twee  fundamentele  beginsels,  hierdie  “levens- 
voorwaarden  voor  de  vrijheid  van  dit  land”  ^®)  te  bly  staan  -®).  Juis 
omdat  hierdie  beginsels  misken  is.  word  die  Kerkvereniging  van 

25  Notulen  1888,  blz.  86. 

26  Notulen,  1888,  blz.  7. 

27  Oudl.  C.  J.  Joubret.  Notulen,  1888,  blz.  24. 

28  Notulen,  1888,  blz.  7. 

>9  Notulen,  1888,  blz.  24. 

30  Notulen,  1888,  blz.  26  asook  blz.  29. 


151 


1885  skerp  veroordeel  deur  die  Algemene  Kerkvergadering  want  in 
die  vereniging,  so  is  geoordeel,  is  hierdie  vryheidsbeginsels  van  die 
volk,  soos  die  Kerk  dit  verstaan  het,  aangetas  Dit  omdat  die  Ned. 
Gereformeerde  Kerk  gebonde  was  aan  die  Kaapse  Sinode  wat  op  sy 
beurt  weer,  kragtens  die  Kaapse  Kerkwet  van  1842,  op  bepaalde  punte 
onderworpe  was  aan  die  Engelse  Owerheid  van  die  Kaapkolonie.  In 
die  verenigde  Kerk  is  hierdie  beginsel  ingedra  en  dan  stel  die  Alge- 
mene  Kerkvergadering  dat  die  orde  van  die  verenigde  Kerk®^) 

,,  . . . staat  onder  toezicht  der  Kaapsche  Synode,  zoodat  de  Kerk 
zelfs  geen  predikanten  kan  beroepen  zonder  goedkeuring  der 
Synode  ^^),  en  dus  van  een  lichaam,  dat  aan  het  Engelsche  Gou- 
vernement  onderworpen  is. 

Wij  hebben  onze  geestelijke  vrijheid  zoo  goed  lief  als  onze 
staatkundige,  en  iedere  overheersching  is  voor  ons  een  onover- 
komelijke  hinderpaal.” 

Hierdie  gedagte,  dat  in  die  Kerkvereniging  ook  ’n  poging  gesien  kan 
word  tot  die  inperking  van  die  nasionale  aspirasies  van  die  Trans- 
vaalse  Afrikaner,  word  ook  deur  die  Algemene  Kerkvergadering  uit- 
gespreek,  hoewel  dit  nié  as  die  belangrikste  faktor  beoordeel  word 
waarom  van  die  vereniging  afgesien  moet  word  nie  ^®).  In  die  Broeder- 
lijk  Schrijven  wat  deur  die  Algemene  Kerkvergadering  opgestel  en 
uitgestuur  is,  word  gestel : 

“De  eerste  pogingen  daartoe  (die  Kerkvereniging)  werden  aan- 
gewend  (en  het  is  welbekend  door  wien)  gedurende  den  tijd  der 
Engelsche  regeering  — den  tijd,  helaas,  dat  men  het  er  van  alle 
kanten  op  toelegde  om  den  nationalen  geest  van  het  volk  uit  te 
blusschen,  en  den  eigen  vrijen  zin  te  dooden  ! 

Het  werk  bleef  destijds  liggen,  om  na  de  herstelling  van  ons 

volksbestaan  weder  opgevat  te  worden ” 

Dan  word  daarop  gewys  dat  ná  die  oorlog  die  ideaal  van  Kerkver- 
eniging  ook  uitdrukking  was  van  die  nuwe  eenheidsgevoel  wat  die 
Afrikaner  begeester  het. 

Die  Kerkvereniging,  omdat  dit  slegs  ’n  vereniging  van  die  Kerk- 
rade  van  die  twee  deelnemende  Kerke  was  en  die  gemeentes  nié  in 
die  saak  geken  en  gehoor  is  nie,  word  beoordeel  as  ’n  vorm  van 
dwang,  van  vryheidsinperking  wat  as  onaanvaarbaar  beskou  word 

3Ï  Notulen,  1888,  blz.  29. 

'32  Hier  word  verwys  na  die  feit  dat  in  die  nuwe,  verenigde  Kerk  dit  voorwaarde- 
lik  gestel  is  dat  ’n  aankomende  predikant  by  die  Kaapse  N.G.  Kerk  gelegiti- 
meer  moes  wees.  Daarmee  is  afstand  gedoen  van  die  reg  om  self  predikante 
te  legitimeer  en  is  die  verenigde  Kerk  op  hierdie  belangrike  punt,  ondergeskik 
gestel  aan  die  Kaapse  Kerk.  Vgl.  in  hierdie  verband,  A.  D.  Pont,  a.w., 
bls.  137-1.38,  140,  156-157. 

33  Notulen,  1888,  blz.  96. 

34  Notulen,  1888,  blz.  96-97. 

Die  primêre  beswaar  teen  die  Kerkvereniging  was  ’n  kerkordelike 
beswaar  naamlik  dat  die  Algemene  Kerkvergadering  van  die  Ned. 
Hervormde  Kerk  teenstrydig  met  die  Kerkwet  opgetree  het  en  nié 
aan  die  gemeentes  en  gemeentelede  die  geleentheid  gegun  het  om 
hulle  hieroor  uit  te  spreek  nie.  Daarby  kom  dan  die  daarmee  ge- 
paardgaande  beswaar  dat  die  vereniging  op  kerklike  vlak  ’n  nuwe 
en  onaanvaarbare  rigting  ingeslaan  het.  Sonder  om  dit  in  soveel 
woorde  te  sê  het  die  Algemene  Kerkvergadering  dit  na  vore  gebring 
dat  die  verenigde  Kerk,  kragtens  sy  Kerkwet,  kragtens  sy  onderwor- 
penheid  aan  ’n  buitelandse  gesag,  in  die  ou  Z.A.  Republiek  nié  ’n 
waarborg  vir  die  staatkundige  onafhanklikheid  van  die  Republiek  kán 
wees  nie.  Dáárom  ook  word  die  vereniging  afgewys  want 

“Onze  vaderen  wilden  zichzelven  zijn;  geen  kerkelijke  invloed 
van  onderdanen  van  Engelsch  bestuur;  de  mannen  die  de  Repub- 
liek  in  het  staatkundige  gesticht  hadden,  gevoelden  zich  ook  in 
staat  een  eigen  kerk  op  te  richten  : voor  het  volk,  om  het  volk 
en  door  het  volk!” 

Hierdie  standpunt  van  die  Algemene  Kerkvergadering  het  Ds.  God- 
defroy  steeds  onderskryf  en  uitgedra  en  daarom  het  hy  in  later 
tyd  dit  met  groot  klem  benadruk  dat  die  handhawing  van  die  Ned. 
Hervormde  Kerk  ’n  lewenskwessie  vir  die  Republikeinse  Afrikaner 
was  en  dat  dit  nie  vanweë  die  kerkleer  was  nie.  Tog  het  dit  iiie  be- 
teken  dat  Ds.  Goddefroy  slegs  antiteties  teenoor  die  verenigde  Kerk 
gestaan  het  nie  want  in  die  geskil  oor  die  kerklike  eiendomme  het  hy 
sy  bes  gedoen  om  dié  saak  deur  middel  van  skikkingsgesprekke  af 
te  handel.  Die  feit  egter  dat  daar  wél  oor  die  besit  van  die  kerklike 
eiendomme  in  die  burgerlike  hof  stryd  gevoer  moes  word,  was  nóg 
Ds.  Goddefroy  nóg  die  Algemene  Kerkvergadering  se  keuse.  Waar 
dié  stryd  egter  nodig  geword  het,  soos  in  die  Trichardtfonteinse  kerk- 
saak  ^')  het  Ds.  Goddefroy  met  oortuiging  en  met  al  sy  krag  die  stryd 
gevoer  vir  die  saak  van  die  Ned.  Hervormde  Kcrk.  Vir  die  Kerkver- 
eniging  as  sodanig  het  hy,  mede  as  gevolg  van  die  hofsake  waarin  die 
Kerk  betrokke  geraak  het,  géén  waardering  gehad  nie  omdat  hy  ge- 
oordeel  het  dat  dit  nie  ’n  werklike  vereniging  van  die  Ned.  Gerefor- 
meerde  Kerk  met  die  Ned.  Hervormde  Kerk  was  nie  maar  ’n  poging 

35  Notulen,  1888,  blz.  94. 

36  Vgl.  in  hierdie  verband  sy  skrywe  Aan  Onze  Protestantsche  stamverwanten  in 
Nederland,  1895,  waar  hy  stel;  Door  een  Vereeniging  van  Kerkeraden  (voor- 
namelijk  van  de  Kaapsch-Engelschen  uitgaande)  naar  een  bepaald  plan,  lang 
tevoren  beraamd,  in  den  tiid  der  Engelsche  overheersching,  ware  het  bijna 
gelukt  de  nationale  volkskerk  bij  de  Kaapsche  in  te  lijven.  Doch  dit  zou  niet 
geschieden;  . . .” 

37  Vgl.  in  hierdie  verband  S.  J.  Botha,  Ontled'ng  van  die  Kerksaak  van  Trichardts- 
fontein  1893,  artikel  in  Hervormde  Teologiese  Studis,  Jrg.  17,  Pretoria  1961, 
bls.  14  vgg. 

om  die  Ned.  Hervormde  Kerk  in  te  skakel  by  die  Kaapse  kerklike 
organisasie  en  d;,nke  en  so  van  inhoud  en  karakter  te  laat  veran- 
der  ■*®)  sodat  die  Kerk  nie  meer  sy  deel  sou  kon  bydra  tot  die  be- 
stendiging  van  die  Transvaalse  Afrikaners  se  vryheidsideaal  nie 
Hoewel  die  Algemene  Kerkvergadering  van  1888  aan  die  lidmate 
van  die  Ned.  Hervormde  Kerk  weer  ’n  duidelike  basis  en  rigting  aan- 
getoon  het,  het  dit  niks  bygedra  om  die  kerklike  twiste  met  die 
verenigde  Kerk  oor  die  eiendomsreg  van  die  kerklike  eiendomme  van 
die  Ned.  Hervormde  Kerk  van  voor  1885,  enigsins  tot  bedaring  te 
bring  nie.  Hierdie  kerklike  twiste  het  voortgeduur  totdat  ’n  reeks  hof- 
sake  vroeg  in  die  negentigerjare  die  eiendomme  van  die  Ned.  Her- 
vormde  Kerk  van  voor  1885  toegewys  het  aan  dié  lidmate  van  die 
Ned.  Hervormde  Kerk  wat  nié  verenig  het  nie  ^").  Temidde  van  hier- 
die  onrus  op  die  kerklike  erf  het  Ds.  Goddefroy  met  groot  toewyding 
en  ywer  die  gemeentes  van  die  Kerk  bedien  en  op  alle  vlakke  raad 
en  hulp  en  leiding  gegee.  As  voorsitter  van  die  Algemene  Kerkver- 
gadering  en  as  enigste  predikant  van  die  Ned.  Hervormde  Kerk  het 
hy  onverstoorbaar  die  pad  gegaan  wat  deur  die  Algemene  Kerkver- 
gadering  van  1888  aangedui  is.  Terwille  van  die  Kerk  en  die  geeste- 
like  versorging  van  die  gemeentes  het  Ds.  Goddefroy  ’n  swerwers- 
bestaan  gevoer  wat  nie  sonder  gevare  en  ontberings  was  nie  en  uit 
die  jaar  1892  word  hierdie  medeling  oor  Ds.  Goddefroy  gevind  ^')  : 

“Wij  vernemen  dat  Ds.  Goddefroy  verleden  week  eene  naauwe 
ontkoming  had  van  verdrinking  in  de  Koekemoerspruit,  eenige 
uren  te  paard  van  hier  op  weg  naar  Klerksdorp.  Ten  gevolge  van 
de  buitengewone  zware  regens  was  die  spruit  vol  en  moest  men 
op  een  vlot  met  touwen  van  de  eene  zijde  naar  de  andera  ge- 
trokken,  den  stroom  overvaren.  Ds.  Goddefroy,  die  per  passa- 
gierskoets  reisde,  bevond  zich  op  het  vlot,  toen  dit  midden  in  de 
spruit  omsloeg.  De  Eerw.  heer,  die,  gelooven  wij,  niet  kan  zwem- 

38  Vgl.  sy  getuienis  in  die  Trichardtfonteinse  kerksaak  waar  hy  o.a.  gestel  het; 
,,Men  noemt  het  eene  Vereeniging  doch  feitelijk  bestaat  de  vroegere  Ned. 
Garef.  Kerk  hier  onder  een  veranderde  naam  wel  degelijk  behoorende  &n 
zich  uitstrekkende  naar  de  Ned.  Geref.  Kerk  van  de  Kaapkolonie  . . . tot  nu 
toe  is  er  nooit  rust  en  tevredenheid  onder  de  burgers  te  brengen  geweest 
daar  men  hoe  langer  hoe  meer  bgint  in  te  zien  dat  de  grondslagen  der  toen- 
maligen  vereeniging  zijn  verlaten,  dat  het  doel  der  Vereeniging  niet  is  bereikt, 
de  Voorwaarden  der  Vereeniging  niet  zijn  nagekomen.” 

39  Dit  mag  hier  net  vermeld  word  dat  in  die  verenigde  Kerk  se  gemeentes  in 
die  Z.A.  Republiek,  netsoos  in  die  destydse  Kaapkolonie,  dit  gebruiklik  was 
om  die  aanddienste  in  die  engelse  taal  te  hou,  ongeag  of  daar  engelssprekendes 
was  al  dan  nie. 

40  Vgl.  in  hierdie  verband  S.  P.  Engelbrecht,  Geskiedenis  van  d:e  NHK,  bls.  341, 
349-352. 

41  Koerantknipsels  Ned.  Hervormde  Kerkargief.  Ongelukkig  word  die  naam  en 
publikasiedatum  van  die  koerant  nie  verstrek  nie. 

men,  zonk  meteen  doch  kwam  weer  boven;  hij  zonk  nog  ver- 
scheiden  malen  en  zijn  leven  verkeerde  in  dreigend  gevaar,  toen 
iemand  die  een  eind  de  spruit  was  binnengetreden,  er  gelukkig 
in  slaagde  om  Z.  Eerw.  bij  zijn  baard  beet  te  krijgen  en  hem  te 
redden.  Z.  Eerw.  had  dus  een  nauwe  ontkoming  en  heeft  het 
naast  de  Voorzienigheid,  aan  zijn  langen  baard  te  danken  dat 
hij  aan  zijne  familie  en  gemeente  gespaard  gebleven  is.” 

Die  Kerk  het  onder  die  bearbeiding  van  Ds.  Goddefroy  en  danksy  sy 
besielende  leiding  weer  opgestaan  uit  die  verwarring  en  onrus  wat 
op  die  Kerkvereniging  gevolg  het  en  geleidelik  het  daar  weer  groei 
en  vooruitgang  gekom.  Dit  is  gestimuleer  deur  die  koms  van  Ds.  Jac. 
van  Belkum  in  1891  en  verder  deur  die  toetrede  in  1894  van  die 
vroeëre  Hervormde  lidmate  wat  verenig  het  maar  wat  deur  middel 
van  die  Prokurasie-kommissie  weer  uit  die  Kerk  uitgetree  het.  Saam 
met  hierdie  groep  het  Ds.  C.  W.  du  Toit  van  Potchefstroom  gekom  ên 
oudl.  A.  D.  W.  Wolmarans,  die  groot  leidinggéwende  figuur  in  die 
Prokurasie-kommissie  Met  dié  toevoeging  het  in  1894  geblyk  dat 
ongeveer  drie-kwart  van  die  lidmate  van  die  Ned.  Hervormde  Kerk 
van  1885  óf  nie  verenig  het  nie  óf  teleurgesteld  met  die  verenigde 
Kerk  teruggekeer  het  na  die  Kerk  van  hulle  vaders.  Met  die  geleide- 
like  afhandeling  van  eiendomskwessie  wat  aan  meeste  Hervormde 
gemeentes  weer  hulle  ou  kerklike  eiendomme  terugbesorg  het,  het 
daar  op  kerklike  gebied  meer  rus  en  vrede  gekom. 

Vir  ’n  lang  tyd,  vanaf  sy  aankoms  in  1887,  was  Ds.  Goddefroy  ên 
die  Ned.  Hervormde  Kerk  die  skyf  van  aanvalle  deur  briefskrywers 
in  die  dagbladpers  van  die  Republiek.  Aan  hierdie  aanvalle  het  veral 
Ds.  H.  S.  Bosman  van  die  verenigde  Kerk  te  Pretoria  en  Ds.  H.  L. 
Neethling,  verenigde  predikant  te  Utrecht,  deelgeneem.  Ds.  H.  S. 
Bosman  het  die  kerklike  verskilpunte,  na  sy  insigte,  behandel  in  De 
Volksstem  van  Januarie  en  Februarie  1889  onder  die  opskrif  De  Leer- 
kwestie  In  sy  artikels  het  Ds.  Bosman  ’n  skerp  aanval  geloods  op 
‘‘de  afgescheiden  Hervormde  Kerk”  en  probeer  aantoon  dat  die  Ned. 
Hervormde  Kerk  liberalisties  ingestel  is,  dat  die  Belydenisskrifte  in 
die  Kerk  nie  tot  hulle  reg  sou  kom  nie,  dat  Ds.  Goddefroy  sêlf  on- 
regsinnig  sou  wees  en  hom  selfs  skuldig  gemaak  het  aan  kongre- 
gasionalistiese  en  baptistiese  dwalings.  Op  hierdie  aanval  het  Ds.  God- 
defroy  in  1890  geantwoord  in  ’n  brosjure  De  Kerkkwestie  niet  een 
Leer-  maar  een  Levenskwestie  **).  Sy  opvatting  was  dat  ernstige  be- 

42  Vgl.  S.  P.  Engelbrecht,  a.w.,  bls.  327-352. 

43  Hierdie  korrespondensie  is  in  dieselfde  jaar  in  brosjurevorm  uitgegee. 

44  M.  J.  Goddefroy,  De  Kerkkwestie  niet  een  Leer-  maar  een  Levenskwestie. 
Antvi^oord  en  Toelichting  naar  aanleiding  van  het  verdachtmakend  couranten- 
geschrift  van  Ds.  H.  S.  Bosman,  predikant  van  de  Ned.  Hervormde  of  Gere- 
formeerde  Kerk  in  de  Z.A.  Republiek,  Den  Haag  1890. 

sprekings  van  die  leer  van  die  Kerk  nie  tot  ’n  “dagblad-discussie” 
verlaag  moet  word  nie  en  daarom  het  hy  nie  aan  die  geskryf  in  die 
koerante  deeleeneem  nie  maar  liewer  sy  standpunt  in  ’n  eie  pub- 
likasie  uiteengesit. 

Uit  Ds.  Goddefroy  se  brosjure  blyk  nie  alleen  dat  hy  ’n  besonder 
bekwame  teoloog  is  nie  maar  dat  hy  ook,  vanweë  sy  heldere  insig 
en  netjiese  formulerings,  instaat  was  om  al  Ds.  Bosman  se  enigsins 
los  en  onverantwoordelike  aanvalle  te  ontsenu.  Uitgaande  van  die 
Belydenisskrifte  van  die  Kerk,  met  ’n  voortdurende  beroep  op  die 
Heilige  Skrif  en  die  opvattings  van  die  reformatoriese  en  na-reforma- 
toriese  vadere  het  hy  aangetoon  dat  Ds.  Bosman  se  beskuldigings  van 
liberalisme  en  derglike  meer,  nie  standhoudend  of  billik  was  nie 
Terselfdertyd  toon  Ds.  Goddefroy  aan  dat  Ds.  Bosman  sêlf,  volgens 
sy  geskryf,  geen  duidelikheid  het  oor  die  werklike  en  juiste  verhou- 
ding  van  Skrif,  Belydenisskrif  en  die  predikant  se  verpligting  om, 
volgens  die  proponentsformule,  die  Belydenisskrifte  te  handhaaf  nie. 
In  sy  betoog  stel  hy  dan  : 

“Neen,  Ds.  Bosman,  ook  wij  willen  leervrijheid  in  onze  Kerk 
onmogelijk  maken;  ook  wij  meenen  dat  het  wezen  der  Christelijke 
Waarheid  in  de  belijdenissen  der  kerk  is  uitgedrukt;  en  werpen 
derhalwe  al  uwe  verdachtmaking  verre  achter  ons  terwijl  het  zal 
blijken  dat  gij  niet  instaat  zijt  één,  ook  maar  één  enkele,  waar 
te  maken.” 

Ook  wat  die  naamkwessie  betref,  die  onsalige  erfenis  van  Ds.  F.  L. 
Cachet,  het  Ds.  Goddefroy  duidelik  aangetoon  dat  die  ou  beskuldiging 
dat  Hervormd  gelyk  sou  staan  aan  liberaal,  nie  met  die  feite  strook 
nie  *®).  Terselfdertyd  wys  hy  daarop  dat  die  kerknaam  Ned.  Gerefor- 
meerd  wel  deeglik  ’n  byklank  het  en  stel  ^®) : 

“Beweert  iemand  nu,  in  navolging  van  Ds.  Lion  Cachet  . . . . 
dat  Hervormd  en  Gereformeerd  ongeveer  tot  elkander  staan  als  ; 
‘een  baatje  en  een  bó-baatje’,  dan  antwoorden  onze  Hervormde 
menschen  eveneens  in  de  taal  des  volks  : ‘ja,  maar  wij  willen 
allemans  baatje  lang  niet  dragen;  rooi-baatjes  zijn  bij  ons  niet  in 
trek,” 

Met  hierdie  argument  onderstreep  Ds.  Goddefroy  sy  ander  stelling®'’) : 

“Dat  jaar  1843  is  een  merkwaardig  jaar  ! Juist  van  toen  af  werd, 
ook  volgens  Ds.  Bosman  de  Kerk  niet  langer  officieel  Hervormd 

45  Vgl.  in  hierdie  verband  ook  Correspondentie  en  bijbehoorende  stukken. 

Tusschen  Ds.  H.  S.  Bosman  en  C.  J.  Joubert,  Pretoria  1890. 

46  M.  J.  Goddefroy,  a.w.,  blz.  90. 

47  M.  .1.  Goddefroy,  a.w.,  blz.  25. 

48  M.  J.  Goddefroy,  a.w.,  blz.  26-42. 

49  M.  J.  Goddefroy,  a.w.,  blz.  44. 

50  M.  J.  Goddefroy,  a.w.,  blz.  30. 

maar  Ned.  Gereformeerd;  en  juist  van  toen  af  kwam  de  Britsche 
Kerk-Ordonnatie.” 

Met  genoegsame  argumente,  ook  uit  die  vroeë  amptelike  stukke,  toon 
Ds.  Goddefroy  aan  dat  dit  juis  hierdie  verband  met  die  Engelse  Ower- 
heid  van  die  Kaapkolonie  was  wat  by  die  Voortrekkers  die  weersin 
teen  die  Kaapse  kerklike  organisasie  veroorsaak  het.  Ds.  Goddefroy 
laat  deurskemer  dat  die  Kaapse  Kerk,  sy  gees  en  inhoud,  wat  die 
staatkundig-kulturele  vlak  van  die  samelewing  betref,  vir  die  Voor- 
trekkers  nie  aanvaarbaar  was  nie  omdat  hulle  nog  steeds  sir  Harry 
Smith  se  argument  van  die  „geestelike  swaard”  in  gedagte  gehad 
het  ®^).  Teenoor  die  Kaapse  Kerk  het  die  Voortrekkers  hulle  in  1853 
baie  duidelik  afgegrens  toe  die  inlywing  van  die  Transvaalse  ge- 
meentes  by  die  Kaapse  kerklike  organisasie  ter  sprake  was  en  daar- 
die  selfde  argument  geld  nou  die  verenigde  Kerk  want,  so  het  Ds. 
Goddefroy  dit  in  1892  gestel  : 

“Men  noemt  het  eene  Vereeniging  doch  feitelijk  bestaat  de 
vroegere  Ned.  Geref.  Kerk  hier  onder  een  veranderde  naam  wel 
degelijk  behoorende  tot  en  zich  uitstrekkende  naar  de  Ned.  Geref. 
Kerk  van  de  Kaapkolonie.” 

Ds.  Goddefroy  beklemtoon  die  feit  dat  die  Ned.  Hervormde  Kerk 
niks  anders  is  as  die  voortsetting  van  die  ou  Ned.  Hervormde  Kerk 
wat  deur  die  Voortrekkers  in  die  Oorvaalse  geplant  en  bevestig  is 
nie.  Die  beroep  op  eenheid  in  organisatoriese  sin  wys  Ds.  Goddefroy 
af  en  ten  opsigte  van  Joh.  17:21  stel  hy,  volkome  tereg  ®®)  : 

“ . . . . en  achten  de  eenheid  waarvan  hier  sprake  is  voor  den 
naauwlettenden  Bijbellezer  voldoende  toegelicht  door  het : een 
gelijk  als  Wij  waarmede  toch  nimmer  een  uitwendige  eenheid 
kan  bedoeld  zijn.  De  eenheid  tusschen  den  Zoon  en  den  Vader 
die  in  de  Hemelen  is,  zal  toch  wel  nooit  met  het  uiterlijke  in 
verband  gebracht  kunnen  worden.” 

Ds.  Goddefroy  het,  netsoos  die  Algemene  Kerkvergadering  van  1888, 
betoog  dat  die  hele  kerklike  kwessie  in  die  Z.A.  Republiek  alleen  ver- 
staan  kan  word  as  dit  inderdaad  gesien  word  vir  wat  dit  was  : ’n 
nasionale  lewenskwessie  ®^).  Dit  het  vir  Ds.  Goddefroy  nie  soseer  ge- 
gaan  om  teologiese  of  leerstellige  verskille  nie,  hoewel  Ds.  Bosman 
en  sy  medestanders  baie  graag  teologie.se  verskille  wou  aanwys.  Dit 
het  primêr  gegaan  om  die  vraag  of  die  verengelsing  op  kerklik-kul- 
turele  gebied  moes  voortgaan  sonder  slag  of  stoot  of  nie.  Die  Ned. 

51  Vgl.  in  hierdie  verband  S.  P.  Engelbrecht,  Dr.  G.  D.  Scholtz  se  Geskiedenis 
ens.,  bls.  9 vgg.  asook  S.  P.  Engelbrecht,  Nogmaals  Dr.  G.  D.  Scholtz  se 
Geskiedenis  ens.,  bls.  119  vgg. 

52  Ds.  M.  J.  Goddefroy  se  getuienis  in  die  Trichardtfonteinse  Kerksaak. 

53  M.  J.  Goddefroy,  a.w.,  blz.  67. 

54  M.  J.  Goddefroy,  a.w.,  blz.  127. 

Hervormde  Kerk  en  daarmee  Ds.  Goddefroy  het  geoordeel  dat  die 
Ned.  Hervormde  Kerk  géén  deel  kon  hê  aan  so  ’n  verengelsingsproses 
nie  en  daarom  is  die  Ned.  Hervormde  Kerk  gehandhaaf  as  ’n  bolwerk 
vir  die  geestelike  onafhanklikheid  van  die  Transvaalse  Afrikaner 

In  die  laaste  hoofstuk  van  sy  brosjure  het  Ds.  Goddefroy  terugge- 
kom  op  Ds.  Bosman  se  kritiek  teen  die  Kort  Begrip  wat  Ds.  Godde- 
froy  opgestel  het  vir  die  gebruik  van  die  katkisante  in  die  Kerk.  In 
hierdie  verband  het  Ds.  Bosman  die  beskuldiging  geuiter  dat  Ds.  God- 
defroy  die  Bybel  aangerand  het  en  die  hoofsom  van  die  Evangelie 
in  ’n  liberale  sin  verdraai  het.  Nadat  Ds.  Goddefroy  die  beskuldigings 
weerlê  het,  het  hy  Ds.  Bosman  genooi  om  die  betrokke  Kort  Begrip 
te  laat  beoordeel  deur  enige  Protestantse  sinodale  vergadering  en 
indien  Ds.  Bosman  se  beskuldigings  deur  só  ’n  vergadering  bevestig 
word,  sou  die  skrywer  onmiddellik  die  betrokke  gedeeites  wysig.  Op 
hierdie  uitnodiging  ='®)  het  Ds.  Bosman  nooit  gereageer  nie  netsoos 
Ds.  Goddefroy  ook  nooit  repliek  op  sy  brosjure  van  Ds.  Bosman  ont- 
vang  het  nie.  Dit  het  waarskynlik  saamgehang  met  die  feit  dat  Ds. 
Goddefroy  se  antwoorde  só  duidelik  was  dat  ’n  repliek  daarop  baie 
moeilik,  indien  nie  onmoontlik  was  nie. 

Met  die  verskyning  van  dié  brosjure  het  daar  ’n  sekere  mate  van 
rus  gekom  in  die  twisgeskryf  in  die  dagbladpers  en  ook  op  die  kerk- 
like  erf  het  daar  geleidelik  meer  verdraagsaamheid  gekom.  Terself- 
dertyd  het  daar  ook  weer  hulp  gekom  vir  sowel  Ds.  Goddefroy  as  Ds. 
van  Belkum  want  in  1895  het  Ds.  A.  Lagerwey,  ’n  ou  studievriend  van 
Ds.  Goddefroy,  die  beroep  na  die  Ned.  Hervormde  gemeente  Heidel- 
berg  aangeneem  en  is  daardie  konsulentskap  van  Ds.  Goddefroy  se 
skouers  afgeneem  ®').  In  1896  het  Ds.  C.  Spoelstra  die  beroep  aan- 
geneem  na  die  gemeente  Pretoria  maar  dit  was  geen  gelukkige  ge- 
beurtenis  nie  want  in  1897  het  Ds.  Spoelstra  weer  uit  die  Kerk  bedank 
en  as  ’n  venynige  teenstander  van  die  Kerk  ontplooi  ®®).  Hoewel  Ds. 
Spoelstra  en  sy  optrede  heelwat  onrus  in  die  gemeente  Pretoria  ver- 
oorsaak  het,  het  dit  Ds.  Goddefroy  in  die  uitvoering  van  sy  diens- 
werk  nie  gestrem  nie  en  het  Ds.  Goddefroy  standvastig  en  rustig 


55  Vgl.  in  hierdie  verband  ook  P.  J.  Muller,  De  Nederduitsch  Hervormde  Kerk 
van  Transvaal,  artikel  in  De  Almanak  1909,  Potchfstroom  1909,  blz.  44  waar 
hy  daarna  verwys  dat  in  Transvaal,  veral  op  die  platteland,  verwys  word  na 
,,de  Kaapschen  geest”  as  daar  oor  ’n  pro-engelse  houding  op  kerklik-kulturele 
vlak  gepraat  is. 

56  M.  .1.  Goddefroy,  a.w.,  blz.  113. 

57  Ds.  Lagerwey  kon  die  Kerk  nie  lank  as  predikant  dien  nie.  In  1898  is  hy  aan 
’n  ongeneeslike  kwaal  in  Holland  oorlede.  Vgl.  A.  D.  Pont,  Die  Nederduitsch 
Hervormde  Gemeente  Heidelberg  1865-1965,  Krugersdorp  1965,  bls.  53. 

58  Vgl.  in  hierdie  verband  S.  P.  Engelbrecht,  Die  Ned.  Hervormde  Gemeente 
Pretoria,  bls.  94. 

leiding  aan  die  Kerk  gegee  sodat  ook  hierdie  onmin  te  bowe  gekom 
kon  word. 

In  1897  het  Ds.  Goddefroy,  tydens  die  Algemene  Kerkvergadering 
wat  dié  jaar  gehou  is,  sy  twintigjarige  ampsbediening  gedenk.  ’n 
Ampsbediening  waarvan  toe  reeds  10  jaar  in  die  Z.  A.  Republiek 
verstryk  het.  In  daardie  10  jaar  het  Ds.  Goddefroy  geweldig  baie 
gedoen  en  beteken  vir  die  Kerk.  Vir  homself  was  dit  nie  altyd  mak- 
like  jare  nie  en  op  17  Mei  1896  is  hy  swaar  getref  deur  die  dood 
van  sy  vrou,  Anna  Antonia  Hogerzeil,  met  wie  hy  op  8 Desember 
1876  in  Nederland  getroud  is. 

Met  die  herdenking  van  sy  20-jarige  ampsbediening  is  aan  Ds. 
Goddefroy  adresse  aangebied  van  die  gemeentes  Pretoria,  Waterberg 
en  Ermelo  terwyl  oudl.  C.  J.  Joubert  “een  gering  stoffelijk  bewijs 
van  waardering”  ten  bedrae  van  ongeveer  Rl,200  aan  Ds.  Goddefroy 
aangebied  het  namens  sy  gemeentes  en  vriende.  In  sy  toespraak  het 
oudl.  Joubert  met  groot  waardering  verwys  na  al  Ds.  Goddefroy  se 
opoffering  terwille  van  die  Kerk  en  gesê) : 

“Ds.  Goddefroy  werd  door  drie  gecombineerde  gemeenten  be- 
roepen,  maar  heeft  langen  tijd  al  de  gemeenten  door  ons  uitge- 
strekt  land  voor  zijn  rekening  gehad.  Hij  heeft  nachten  in  het 
veld  met  mij  doorgebracht  bij  een  vuurtje.  Hij  heeft  met  ons  de 
bezwaren  gedeeld,  de  hitte  des  daags,  de  koude  des  nachts  vcr- 
dragen.  Onze  Kerk  is  weer  opgericht  . . . . ” 

Met  gepaste  woorde  het  Ds.  Goddefroy  sy  dank  uitgespreek  in  die 
besonder  sy  erkentlikheid  teenoor  oudl.  C.  J.  Joubert  en  die  ander 
ouderlinge  van  die  Kerk  wat  hy  as  “oude  vaders”  aangespreek  het. 
Onder  andere  het  hy  gestel  ®“)  : 

“ . . . toch  verheug  ik  mij  omdat  ik  niet  alléén  sta  voor  wat 
goed  is,  voor  wat  zegen  kan  zijn  voor  onze  natie.  A1  woon  ik 
tien  jaar  in  uw  midden  de  wet  verbiedt  u mij  het  officiële  bur- 
gerschap  te  geven.  Maar  geloof  mij,  en  gij  weet  het.  ik  was  van- 
dat  ik  onder  u kwam  een  vriend,  een  van  uw  land,  een  van  uw 
volk,  een  burger  in  den  dieperen  zin  des  woords,  en  heden  be- 
wijst  ge  mij  dat  ik  niet  verkeerd  daarin  was,  maar  dat  ik  leef  in 
uw  harten. 

Houdt  het  mij  nu  ten  goede  dat  mijn  hart  mij  dwingt  in  stil- 
heid  mijn  dank  te  gaan  betoonen  aan  Hem  die  mij  dit  alles  gaf.” 
Met  hierdie  huldiging  het  duidelik  geblyk  hoeveel  waardering  in  die 
Kerk  bestaan  het  vir  die  positiewe  en  gefundeerde  leiding  wat  deur 
Ds.  Goddefroy  gegee  is.  Deur  sy  onvermoeibare  werkkrag  het  hy,  in 

59  Notulen  van  de  Buitengewone  Algemeene  Vergadering  der  Ned.  Herv.  Kerk 
1897,  Pretoria  1897,  blz.  47. 

60  Notulen  1897,  blz.  52. 

die  tien  jaar  wat  hy  in  die  Z.A.  Republiek  werksaam  was,  nie  alleen 
die  Ned.  Hervormde  Kerk  organisatories  weer  opgerig  en  koers  ge- 
gee  nie,  maar  het  hy  ook  die  geestelike  inhoud  van  die  Kerk  gebou 
en  in  ’n  duidelik  Bybels-reformatoriese  rigting  gestuur.  As  daar  één 
man  in  die  geskiedenis  van  die  Ned.  Hervormde  Kerk  was  wat  ’n 
bepalende  invloed  op  die  teologies-godsdienstige  rigting  en  inhoud 
van  die  Kerk  gehad  het,  dan  is  en  was  dit  ongetwyfeld  Ds.  Goddefroy. 
Deur  sy  Skrifgebonde,  Bybels-reformatoriese  prediking  het  hy  nie 
alleen  die  geloof  en  kennis  van  die  gemeente  gebou  nie  maar  ook  ’n 
duidelik  Calvinistiese  inhoud  daaraan  gegee  Daarby  het  Ds.  God- 
defroy  ook  voortdurend  ’n  oop  oog  gehad  vir  die  taak  van  die  Kerk 
op  die  breëre  staatkundig-kulturele  vlak  en  het  hy  dit  steeds  beklem- 
toon  dat  die  Kerk  dáár  nie  mag  afwyk  van  die  beginsels  wat  gestel 
is  op  die  Algemene  Kerkvergadering  van  1888  of  van  die  christelike 
nasionale  beginsel  nie.  Dit  het  vir  hom  beteken  dat  die  Kerk  primêr 
die  Evangelie  van  Jesus  Christus  moet  uitdra  maar  dat  die  Kerk  ook 
geroep  is  om  ’n  rol  te  speel  in  die  handhawing  van  die  taal  en  die 
vryheidsideale  van  die  Republiekeinse  Afrikaner  van  Transvaal.  Dit 
het  meegebring  dat  Ds.  Goddefroy  en  sy  werksaamhede  op  verskil- 
lende  vlakke  baie  hoog  gewaardeer  is  in  die  ou  Z.A.  Republiek.  Want 
Ds.  Goddefroy  het  naas  sy  intensiewe  belangstelling  in  die  wel  en 
wee  van  die  Kerk  ook  sy  tyd  en  aandag  gegee  aan  die  vraagstukke 
van  opvoeding  en  onderwys,  Bybelverspreiding  en  derglike  meer.  Vir 
baie  jare  was  hy  ook  lid  van  die  Staatskuratorium  wat  toesig  oor  die 
onderwys  in  die  ou  Z.A.  Republiek  moes  hou  en  het  hy  daar  gewaar- 
deerde  werk  verrig 

Sy  eerste  liefde  het  egter  steeds  by  die  Ned.  Hervormde  Kerk  ge- 
lê  en  hy  het  dit  as  sy  taak  gesien  om  die  Kerk  só  te  lei  dat  dit  steeds 
sy  eie  geskiedenis  sal  voortsit'^'*).  Dáárom  het  Ds.  Goddefroy  hom  so 
sterk  beywer  vir  alles  wat  die  Kerk  in  die  wêreld  sterk  en  onafhank- 
lik  sou  maak.  So  het  hy  in  die  jare  voor  die  oorlog  van  1899  - 1902 
die  saak  van  die  opleiding  van  seuns  van  die  Kerk  vir  die  dienswerk 
van  herder  en  leraar  sterk  ondersteun.  Maar  vanweë  die  oorlog  sou 
dit  eers  in  1917  gerealiseer  kon  word. 

Die  oorlog  van  1899  - 1902  wat  Kerk  en  volk  in  Transvaal  só  swaar 
getref  het,  het  ook  ’n  swaar  hand  op  Ds.  Goddefroy  gelê.  Vier  seuns 
het  hy  na  die  slagveld  gestuur,  twee  daarvan  moes  hy  afgee.  Sy  oud- 
ste  seun,  Joseph,  wat  ’n  luitenant  in  Danie  Theron  se  verkenners- 
korps  was,  het  in  Oktober  1900  in  die  veld  beswyk  aan  wonde.  Die 
jongste  van  dié  viertal,  Marius,  is  op  9 Februarie  1901  as  krygsge- 

61  Vandaar  sy  uitgawe  van  die  Drie  Formuliere  van  Enigheid  en  die  Dordtse 
Kerkorde  in  1897. 

62  De  Volksstem,  3 Mei  1912. 

63  Vgl.  in  hierdie  verband  o.a.  Notulen  van  de  Algemeene  Kerkvergadering  der 

vangene  op  St.  Helena  doodgeskiet  deur  ’n  besope  Engelse  skild- 
wag.  Sy  ander  twee  seuns  Anton  is  indertyd  saam  met  Marius 
krygsgevangene  gemaak  terwyl  Edmond  aan  die  begin  van  die  oorlog 
gewond  is.  maar  weer  so  herstel  het  dat  hy  weer  die  wapen  kon  op- 
neem  totdat  hy  ook  in  Mei  1901  krygsgevangene  gemaak  is  en  na 
Brits-Indië  gestuur  is.  Ds.  Goddefroy  self  het  gedurende  die  oorlog 
voortdurend  die  Boerekommandos  besoek  en  hulle  met  sy  onwrik- 
bare  vertroue  en  met  sy  groot  welsprekendheid  bemoedig  in  die  vry- 
heidsstryd.  Na  die  besetting  van  Pretoria  deur  die  Engelse  leërs  het 
Ds.  Goddefroy  die  stad  verlaat  en  na  Pietersburg  gegaan  en  na  die 
inname  van  Pietersburg  het  hy  saam  met  die  Boerekommandos  ge- 
trek  hoewel  hy  nie  self  aan  die  krygsverrigtinge  deelgeneem  het  nie. 
Van  hom  word  uit  hierdie  tyd  verhaal  ; 

“Maar  de  predikant  was  altijd  de  laatste  die  wegtrok.  Zijn  kin- 
deren  hadden  altijd  moeite  hem  mee  te  krijgen.  ’t  Lag  niet  in 
zijn  aard  te  wijken  voor  groote  moeilikheden  of  gevaar.  Tekenend 
is  zijn  antwoord  toen  een  zijner  zoons  hem  te  Warmbad  kwam 
mededelen  dat  de  Engelsen  aankwamen  en  dat  zij  moesten  vluch- 
ten.  Waarom  ga  je  dan  niet  de  Engelsen  tegenhouden?’  De  over- 
macht  was  te  groot.  ‘Maar  schiet  dan’  was  de  korte  maning.” 

In  Junie  1901  het  Ds.  Goddefroy  egter  in  Waterberg  se  Bosveld  ma- 
laria  gekry  en  is  hy  op  die  plaas  “Duivelskloof”  in  die  Laeveld  deur 
die  familie  van  sy  vriend  Hercules  Viljoen  versorg.  Daar  is  hy  deur 
die  Engelse  troepe  gevangegeneem  en  na  Pietersburg  vervoer.  Hoewel 
hy  vertoë  tot  die  Engelse  militêre  owerhede  gerig  het  dat  hy  nie  ’n 
vegtende  burger  was  nie,  is  hy  tog  as  krygsgevangene  beskou  en  na 
Brits-Indië  gestuur  waar  hy  in  die  kanip  te  Trichinopoly  aangehou  is. 
Tydens  sy  krygsgevangenskap  het  Ds.  Goddefroy  sy  pastorale  werk- 
saamhede  voortgesit  en  terselfdertyd  het  hy  hom  beywer  om  die 
Boere-krygsgevangenes  op  te  beur  en  te  besiel  met  ’n  nuwe  ywer 
vir  die  toekoms  van  die  Afrikanervolk.  In  hierdie  optrede  waar  Ds. 
Goddefroy  géén  doekies  omgedraai  het  in  sy  uitsprake  nie,  het  hy  die 
gramskap  van  die  Engelse  owerhede  op  die  hals  gehaal  en  vanweë 
sy  onversetlike  houding  is  hy  vanaf  April  1902  as  ’n  gewone  mis- 
dadiger  aangehou  in  Fort  Govindhur  in  die  Punjab  — een  van  die 
warmste  en  ongesondste  streke  in  Indië  “).  Maar  sy  onversetlike 

Ned.  Herv.  Kerk  1909,  Potchefstroom  1909,  blz.  20-21. 

64  De  Volksstem,  3 Mei  1912.  Asook  A.  F.  Louw,  My  Eerste  Neëntig  Jaar, 
Kaapstad,  s.i.,  bls.  59. 

65  De  Volksstem,  8 Augustus  1920. 

66  De  Volksstem,  8 Augustus  1920  vermeld  in  hierdie  verband:  Zijn  zoon 
(Edmond,)  die  hij  als  krijgsgevangene  toevalligerwijs  in  Indië  had  terug- 
gevonden,  was  somwijlen  bang  te  vertolken  tegenover  de  britsche  krijgs- 
officier  wat  zijn  vader  hem  in  ’t  Hollands  zei,  maar  Ds.  Goddefroy  wilde 
niet  dat  een  woord  werd  achtergehouden. 

g3es  kon  nie  dcur  hierdie  behandcling  geknak  word  nic  al  het  hy  ook 
liggaamlik  ernstig  siek  geword.  Met  trots  het  Ds.  Goddefroy  in  later 
jare  nog  gestel  “’n  Undesirabíe  voor  de  Engelsen  en  zal  ik  altijd  blij- 
ven.”  Terwyl  hy  in  krygsgevangenskap  was,  het  Ds.  Goddefroy  nog 
op  11  Februarie  1902  in  die  kamp  te  Trichinopoly  die  feit  gedenk  dat 
hy  25  jaar  vantevore  die  herderstaf  opgeneem  het.  Daar  het  hy,  as 
blyk  van  waardering,  ’n  eie-handig-gemaakte  stoel  van  sy  mede-krygs- 
gevangenes  ontvang  — ’n  geskenk  wat  hy  gedurende  die  res  van  sy 
lewe  as  een  van  sy  kosbare  besittings  beskou  het. 

Kort  nadat  die  Vrede  van  Vereeniging  op  31  Mei  1902  gesluit  is,  het 
Ds.  Goddefroy  uit  Indië  ’n  Herderíijke  Brief  aan  die  Kerkrade  en 
Gemeentes  van  die  Ned.  Hervormde  Kerk  gerig.  Hoewel  die  Owerhede 
nie  toegelaat  het  dat  dié  brief  verstuur  word  nie,  is  dit  tog  ’n  merk- 
waardige  en  ontroerende  dokument.  Daaruit  spreek  nie  alleen  sy 
diepe  meegevoel  met  sy  volk  wat  so  swaar  getref  is  nie,  daarin  stel 
hy  nie  net  sy  eie  verdriet  oor  die  verlies  van  sy  geliefdes  nie,  maar 
bowe-al  blyk  sy  diepe  geloof  en  sy  onwrikbare  vertroue  op  God  wat 
aan  Kerk  en  volk  die  krag  sal  gee  om  dié  beproev/inge  te  dra.  Wat 
sy  eie  toekoms  betref  stel  hy  '®^)  ; 

“Toch  hoop  ik,  die  deze  dingen  schrijft,  zeer  haast  tot  u te 
komen,  en  het  werk  door  God  mij  op  de  handen  gelcgd,  met 
nieuwen  moed  voort  te  zetten,  wetende  dat  onze  bekwaamheid 
is  uit  Hem,  uit  wien  ook  ons  leven  is,  en  door  Wiens  Genade 
wij  nog  niet  zijn  verteerd.” 

Hoewel  Ds.  Goddefroy  haastig  was  huistoe,  was  daar  by  die  Engelse 
Owerhede  in  Indië  geen  behoefte  om  hierdie  vurige  vaderlander  en 
groot  patriot  gou  te  laat  teruggaan  na  Transvaal  nie.  Hoewel  hy 
reeds  op  9 Julie  1902  die  eed  van  trou  afgelê  het  aan  die  Britse 
Koning  was  daar  vir  hom  geen  reisgeleentheid  terug  na  Suid-Afrika 
nic.  Uiteindelik  moes  hy  in  September  1902,  deur  vriende  daartoe 
gehelp,  maar  op  eie  koste  na  Holland  gaan  net  om  uit  Indië  te  kan 
wegkom.  Daar  in  Nederland  het  hy,  terwyl  hy  die  een  skrywe  na  die 
ander  gerig  het  om  toegelaat  te  word  om  terug  te  gaan  na  sy  land, 
volk  en  Kerk,  tog  ook  die  geleentheid  gekry  om  gedeeltelik  te  her- 
stel. " ) Want  die  oorlog  en  alles  wat  dit  meegebring  het,  die  verlies 
van  sy  twee  seuns  en  die  liggaamlike  ontberings  in  die  krygsgevan- 
genskap  het  hulle  onuitwisbare  merk  gelaat  op  hierdie  man  wat  so 
sterk  van  geloof  en  gees  en  gestel  was.  Na  die  oorlog  is  hy,  die  dina- 
miese  leiersfiguur,  die  man  wat  die  sorge  en  moeite  van  die  Kerk  so 
lank  liggies  op  sy  skouers  gedra  het,  ’n  ou  man  hoewel  hy  dan  nog 
maar  in  die  middel  van  sy  vyftigjare  was.  lets  van  die  ou  vuur,  iets 

67  Argief,  Ned.  Hervormde  Kerk. 

68  M.  J.  Goddefroy  — brief  aan  M.  J.  P'os  in  1903  soos  dit  voorkom  in  die 
Argief  van  die  Ned.  Hervormde  Kerk. 

van  die  onbuigsame  doelgerigtheid,  iets  van  sy  onwrikbaarheid  het 
hy  ingeboet  sáám  met  sy  liggaamskragte. 

Eers  in  Junie  1903,  méér  as  ’n  jaar  na  die  Vrede  van  Vereeniging, 
het  dit  die  Engelse  goewerneur  van  Transvaal,  Lord  Alfred  Milner, 
behaag  om  toestemming  te  verleen  dat  Ds.  Goddefroy  kan  terugkeer. 
Dit  alleen  nadat  die  Kerkraad  van  Pretoria  herhaaldelik  by  die  Goe- 
werneur  aangedring  het  om  toestemming  dat  hulle  predikant  weer 
sy  werksaamhede  in  hulle  midde  kon  hervat.  Dit  alles  het  beteken 
dat  Ds.  Goddefroy  eers  laat  in  1903  weer  terug  was  in  Pretoria. 

Hierdie  terugkoms  was  nie  in  alle  opsigte  ’n  blye  tuiskoms  nie. 
Afgesien  van  al  die  ellende  en  sorge  wat  die  oorlog  veroorsaak  het, 
is  tydens  Ds.  Goddefroy  se  afwesigheid  die  ou  kombinasie-ooreen- 
koms  tussen  Pretoria,  Middelburg  en  Standerton  opgehef  en  dit  het 
beteken  dat  hy  nog  slegs  predikant  van  Pretoria  was.  Daarby  moes 
die  Kommissie  van  die  Algemene  Kerkvergadering  na  die  oorlog  weer 
die  reorganisasie  van  die  Kerk  ter  hand  neem  en  kon  daar  nie  op  Ds. 
Goddefroy  se  terugkoms  gewag  word  nie.  In  1903  is  die  Kommissie 
weer  her-saamgestel,  nou  met  Ds.  C.  W.  du  Toit  van  Potchefstroom 
as  Voorsitter  en  Ds.  Jac.  van  Belkum  weer  as  skriba.  Dit  het  in  1904, 
toe  daar  weer  ’n  Algemene  Kerkvergadering  gehou  is,  beteken  dat 
Ds.  Goddefroy  nie  weer  as  Voorsitter  herkies  is  nie  hoewel  hy  dié 
amp  vanaf  1888  ononderbroke  en  met  onderskeiding  beklee  het. 
Tog  het  Ds.  Goddefroy  se  verbintenis  met  die  gemeente  Pretoria  — 
die  ou  Konsulentsgemeente  van  voor  1885  — nog  behoue  gebly.  In 
Pretoria  self  was  daar  egter  ’n  groep  Kerkraadslede  en  gemeentelede 
wat  Ds.  Goddefroy  nie  langer  as  predikant  wou  hê  nie.  Vanuit  hierdie 
groep  is  daar  beslis  om  nóg  ’n  predikant  na  Pretoria  te  beroep.  Met 
die  medewerking  van  oudl.  A.  D.  W.  Wolmarans  is  prof.  dr.  P.  J. 
Muller  uit  Nederland  beroep  en  in  Mei  1904  het  Ds.  Goddefroy  hom 
te  Pretoria  bevestig.  Dit  alles  het  meegebring  dat  Ds.  Goddefroy 
hom  geleidelik  in  Pretoria  ontuis  begin  voel  het  en  toe  hy  in  1905  ’n 
beroep  na  die  gekombineerde  gemeentes  Middelburg  en  Standerton 
ontvang  het,  het  hy  dit  aangeneem.  Ds.  Goddefroy  het  hom  nou  in 
Middelburg  gevestig  en  daar  met  vrug  gearbei  totdat  hy  in  1917 
emeritaat  aanvaar  het  .'^^) 

Hoewel  Ds.  Goddefroy  alles  gedoen  het  wat  sy  hand  gevind  het 
om  te  doen  om  Kerk  en  volk  geestelik  en  materieel  weer  op  te  rig 
na  die  verwoestende  oorlog,  hoewel  hy  nog  in  breër  kring  gewaar- 


69  S.  P.  Engelbrecht,  a.w.,  bls.  94-97. 

70  Vgl.  in  hierdie  verband  o.a.  C.  J.  Mans,  Die  Lewe  en  Werk  van  die  Dogmati- 
kus  P.  J.  Muller,  ongepubliseerde  DD-proefskrif  1967,  bls.  77-79. 

71  S.  P.  Engelbrecht,  a.w.,  bls.  97. 


163 


deerde  werk  gelewer  het hoewel  sy  onvermoeibare  arbeid  in  sy 
eie  en  in  sy  konsulentsgemeentes  gewaardeer  is,  was  dit  egter  duidelik 
dat  daar  ook  weerstande  teen  sy  persoon  en  optrede  was.  Dit  het 
waarskynlik  saamgehang  met  die  feit  dat  hy  geen  belangstelling  ge- 
had  het  of  ooit  aanleg  getoon  het  vir  die  suiwer  administratiewe  en 
stoflike  aangeleenthede  op  kerklike  vlak  nie  ên  dat  hy  baie  uitge- 
sproke  en  reguit  was  in  sy  oordeel  en  standpunt.  Dit  het  meegebring 
dat  hy  nie  sy  weg  kon  vind  met  óf  prof.  dr.  Muller  óf  oudl.  A.  D.  W. 
Wolmarans  nie,  manne  wat  op  daardie  stadium  na  vore  gekom  het 
as  dié  groot  leiersfigure  in  die  Ned.  Hervormde  Kerk.  Dit  het  mee- 
gebring  dat  in  die  breëre  kerklike  lewe  Ds.  Goddefroy  geleidelik 
méér  op  die  agtergrond  geraak  het  ."^)  Dit  het  egter  nié  beteken  dat 
Ds.  Goddefroy  se  invloed  baie  verminder  het  nie,  by  die  gemeente- 
lede  was  hy  nog  steeds  ’n  gesiene  figuur.  Ds.  Goddefroy  sêlf  het 
hom,  wat  sy  standpunte  en  sy  menings  betref,  nié  deur  hierdie  toe- 
stand  laat  beïnvloed  nie  en  voortgegaan  om  hom  voortdurend  daar- 
voor  te  beywer  dat  Kerk  en  volk  nie  die  moed  of  die  vertroue  in  die 
toekoms  moet  verloor  nie.  Steeds  het  hy  die  vryheidsideale  van  die 
Afrikaner  bly  verkondig  om  sodoende  Kerk  en  volk  sterk  te  maak 
teen  die  verengelsingsbeleid  wat  na  die  oorlog  gevoer  is.  Daarvoor 
het  hy,  te  alle  tye,  sy  krag  gesoek  in  die  Evangelie  en  deur  sy  suiwere 
Bybels-reformatoriese  verkondiging  sy  gemeentes  aangespoor  om  by 
die  christelik-nasionale  standpunt  te  bly  staan.  '^)  Nooit  het  Ds.  God- 
defroy  die  geloof  of  hoop  laat  vaar  dat  die  Afrikanerideaal  tog  nog 
in  Suid-Afrika  sou  seëvier  nie.  '®)  Dáárom  het  hy  hom  met  hart  en 
siel  gegee  aan  die  CNO-beweging,  daarom  het  hy  alle  kompromieë 
ten  opsigte  van  die  Afrikanerideale  afgewys,  daarom  was  hy  nie  te 


72  Ds.  M.  J.  Goddefroy  was  tot  in  1905  lid  van  die  Hoofbestuur  van  die 
Christelik-Nasionale  Onderwys-beweging  wat  gestig  is  om  skole  in  die  lewe 
te  roep  wat  moes  aansluiting  vind  by  die  godsdiens,  taal,  geskiedenis  en 
tradisie  van  die  Hollandssprekende  Transvalers. 

73  Waarskynlik  het  hierdie  persoonlike  botsings  en  wrywings  ook  daartoe  by- 
gedra  dat  ds.  Goddefroy  in  Augustus  1905  vir  drie  maande  as  predikant 
geskors  is,  met  behoud  van  traktement,  omdat  hy  in  sy  konsulentsgemeente 
Johannesburg  ’n  finansiële  komitee  van  die  Kerkraad  verontagsaam  en  verby- 
gegaan  het. 

74  Vgl.  o.a.  De  Hervormer,  15  Februarie  1913. 

75  De  Volksstem,  10  Augustus  1920. 

vinde  vir  ’n  werklike  samewerking  met  die  Engelse  veroweraar  nie.  ■'’) 
Met  hierdie  houding  het  Ds.  Goddefroy  daarin  geslaag  om  aan  sy 
mense  weer  ’n  houvas  aan  die  toekoms  te  gee  en  het  hy  ook  ’n  in- 
spirasie  vir  sy  tydgenote  geword.  In  die  besonder  het  Ds.  Goddefroy 
’n  medestander  gevind  in  die  jonger  Ds.  H.  C.  M.  Fourie  wat  in 
baie  opsigte  die  man  geword  het  wat  Ds.  Goddefroy  se  houding  en 
standpunt  in  die  Kerk  gekontinueer  het  na  Ds.  Goddefroy  se  heen- 
gaan. 

Geleidelik  het  Ds.  Goddefroy  se  liggaamskragte,  wat  gedurende 
die  oorlog  kwaai  geknou  is,  begin  afneem  ook  vanweë  sy  stygende 
lewensjare.  Dit  het  beteken  dat  hy  ook  geleidelik  sy  werksaamhede 
moes  inkort.  Daarom  het  hy  in  September  1913  sy  werksaamhede 
as  konsulent  van  Waterberg  neergelê,  na  ’n  verbintenis  met  dié  ge- 
meente  wat  byna  26  jaar  geduur  het.  By  die  beëindiging  van  sy 
konsulentskap  aldaar  het  die  skriba  van  Waterberg  geskrywe  '")  : 

“Ds.  Goddefroy  . . . die  dus  in  de  dagen  van  worsteling  op 
kerkelik  gebied  en  later  in  dagen  van  nog  grotere  worsteling  op 
nationaal  gebied,  hier  saam  heeft  geleden  en  gestreden;  ja  zelfs 
in  dit  district  ook  door  de  Engel  des  doods  in  zijn  tente  is  be- 
zocht  geworden;  hij  blijft  aan  Waterberg  verbonden,  gelijk  als 
Waterberg  aan  hem,  de  oude,  en  geliefde  leeraar,  met  onver- 
breekbare  banden.  Het  is  de  wens  onzes  harten,  dat  de  Here 
hem  lone  voor  ’t  onvergeetlik  werk  hier  gedaan  en  hem  nog 
lang  ten  zegen  van  onze  Kerk  stelle.’’ 

76  Tiperend  in  hierdie  verband  is  sy  antwoord  op  3 Augustus  1916  aan  die 
Burgemeester  van  Middelburg  as  dié  hom  uitnooi  om  deel  te  neem  aan  ’n 
„verootmoedigingsdiens”  wat  bepaal  was  vir  4 Augustus  1916  om  te  bid  vir 
die  welslae  van  die  Engelse  wapens  in  die  oorlog  teen  Duitsland.  Dan  skryf 
hy;  „ . . . dat  ik,  ofschoon  de  uitgesproken  bedoeling  van  deze  oproep  waar- 
derende,  toch  niet  zou  deelnemen  aan  deze  uitnodiging,  omdat  ik  een  inner- 
lijke  afkeer  gevoel  niet  alleen  van  alle  oorlog,  . . . maar  evenzeer  van  alle 
dergelijke  „politiek-religieuse  demonstrasies”  als  waartoe  wij  thans  worden 
opgeroepen,  en  dat  terwijl  de  handen  nog  roken  van  het  bloed  van  den 
naaste,  en  het  oude  Kainswerk  onverdroten  wordt  voortgezet.  Voor  ons 
Hollandsch-sprekende  Afrikaners  te  afschuwelijker,  omdat  wij  — als  Afri- 
kanernatie  — pas  onlangs  het  duurste  offer  hebben  betaald  voor  onze  Vrij- 
heid  en  Onafhankelijkheid,  die  onmisbare  goederen  voor  alle  zich  zelf  respec- 
teerende  menschen!  terwijl  wij  nu  weer  betrokken  worden  in  een  oorlog, 
die  de  onze  niet  is,  en  ook  niet  kan  zijn,  niettegenstaande  wij  formeel  daarin 
worden  gesleept,  op  grond  van  relaties,  voortvloeiende  uit  zoogenaamde  oor- 
logsrecht,  dat  tenslotte  niets  anders  is  dan  (wat  wilt  ge?):  het  hoogste 
onrecht  of  het  laagste.” 

77  In  1911  en  1913  het  ds.  Goddefroy  swaar  siek  geword  maar  elke  keer  weer 
herstel. 

78  Vgl.  A.  D.  Pont,  Die  Ned.  Hervormde  Gemeente  Waterberg  1865-1965, 
Krugersdorp  1965,  bls.  82-85. 

79  Die  Hervormer,  15  November  1913. 

Maar  ook  in  sy  eie  gemeentes,  Middelburg  en  Standerton,  is  hy  op  die 
hande  gedra  soos  dit  ook  geblyk  het  met  die  herdenking  van  sy  35- 
jarige  ampsjubileum  toe  sy  gemeente  Middelburg  die  voortou  ge- 
neem  het  om  Ds.  Goddefroy  te  huldig  en  te  dank  vir  wat  hy  vir  Kerk 
en  volk  in  dié  jare  betekenhet. 

Self  het  Ds.  Goddefroy  nog  af  en  toe  op  die  voorgrond  g^kom  en 
dan  vanuit  sy  breë  kennis  en  ervaring  die  gemeentes  van  die  Kerk 
vermaan  om  suiwer  koers  te  hou.  So  het  hy,  by  die  hoeksteenlegging 
van  die  Kerk  te  Bronkhorstspruit,  onder  andere  gesê  *")  : 

“Als  spreker  ’n  deel  geschiedenis  vertegenwoordigt,  dan  stelt 
hij  daar  prijs  op  en  acht  ’t  ’n  voorrecht  en  al  wordt  hij  soms  moe, 
als  hij  denkt  aan  de  heerlijkheid  van  de  taak,  schept  hij  weer 
moed.  Hij  werd  weleens  ’a  fighting  minister’  genoemd,  doch 
in  de  grond  was  hij  een  man  van  en  voor  de  vrede. 

Spr.  zegt  dat  er  geen  kerk  kan  bestaan  zonder  behoorlijk  fun- 
dament  en  ’t  is  niet  waar  wat  gezegd  wordt,  dat  hier  geen  gast- 
vrijheid  is  voor  mensen,  die  van  de  aangenomen  leer  van  de  kerk 
afwijken.  Nergens,  zo  betoogt  spr.,  is  er  groter  gastvrijheid  dan 
bij  ’t  afrikaanse  volk,  maar  zij  die  anders  geloven  en  denken 
dan  de  kerk,  moeten  gelijkgezinden  zoeken  om  zich  bij  hen  aan 
te  sluiten  en  niet  trachten  de  eer  van  de  kerk  geweld  aan  te 
doen.’’ 

Met  die  inwyding  van  Bronkhorstspruitgemeente  se  kerkgebou  in  1913 
het  Ds.  Goddefroy  ’n  grootse  rede  gehou.  Juis  in  hierdie  prediking 
kan  iets  beluister  word  van  die  krag  waarmee  Ds.  Goddefroy  die 
Evangeiie  uitgedra  het  en  hoe  hy  die  lig  van  Gods  Woord  op  alle 
lewensterreine  van  die  Kerk  en  volk  laat  val  het.  Enkele  aanhalings 
uit  hierdie  belangrike  rede  sal  meehelp  om  Ds.  Goddefroy  se  denke 
te  tipeer.  So  stel  hy  aan  die  begin  van  die  preek,  wat  oor  Psalm  84  : 
2 - 3 gehandel  het : 

“Voorzeker  een  feesture  is  het  heden  voor  hem  die  de  ere  en 
het  hoog  voorrecht  geniet  na  26-jarige  Evangeiiedienst  in  uw 
midden,  nog  in  staat  en  geroepen  te  zijn  bij  deze  zeldsame  ge- 
legenheid  als  feesteredenaar  te  mogen  optreden,  in  het  heerlijk 
ambt,  dat  van  het  begin  tot  het  einde  van  zijn  openbare  loop- 
baan,  in  blijde  en  droeve  dagen;  in  tijden  van  vrede  en  oorlog; 
in  vervolging,  gevangenis  en  ballingschap  — zijn  lust  en  ieven  is 
gebleven.’’ 

In  die  vervolg  van  sy  preek,  waar  hy  handel  oor  die  taak  van  die 
Kerk,  stel  Ds.  Goddefroy  dan  verder  : 

“Daarom  geliefden  ! achten  wij  ons  geroepen  met  het  oog  op 

80  De  Volksstem,  30  April  1912. 

81  Hierdie  prediking  is  ook  gepubliseer  deur  S.  P.  Engelbrecht,  a.w.,  bls.  121-132. 

de  geschiedenis  en  de  levenbeginselen  van  het  Z.A.  volk  — naar 
vermogen  met  alle  macht  — het  U toe  te  roepen  bij  een  plechtige 
gelegenheid  als  deze  : O mijn  volk  ! om  Gods  wil,  bewaar  het 
pand  u toevertrouwd,  met  bloed  en  tranen  gekocht,  en  uit  dier- 
bare  handen  U overgeleverd.  Opdat,  als  van  de  Kerke  Gods  — 
groeiende  te  midde  der  vlammen  ! — ook  van  uw  Kerk  geschre- 
ven  mag  staan  : Nec  tamen  Consumebatur  — Nochtans  is  zij  niet 
verteerd  ! Dáárom  ook  : Hoe  lieflijk  zijn  Uwe  woningen;  o Here 
der  heirscharen 

Só  het  Ds.  Goddefroy  gemeente,  Kerk  on  volk  gelei  deur  die  prediking 
van  die  Woord,  deur  hulle  te  troos,  te  vermaan  en  te  rig  met  die 
sekere  kompas  van  die  Kerk  : die  ewige  Woord  van  God. 

In  dieselfde  gees  en  trant  het  Ds.  Goddefroy  ’n  jaar  vantevore  nog 
één  maal  na  vore  getree  as  die  groot  kampvegter  van  die  Ned.  Her- 
vormde  Kerk  en  sy  standpunt.  Dit  was  na  aanleiding  van  die  saak 
van  Ds.  J.  L.  Ruysch  van  Dugteren,  die  predikant  van  Pretoria,  wat 
in  1911  verklaar  het  dat  hy  hom  nic  meer  kan  hou  aan  die  Belydenis- 
skrifte  van  die  Kerk  nie  en  daarop  as  predikant  bedank  het.  In  die 
daaropvolgende  onenighede  het  Dr.  H.  D.  J.  Bodenstein  ’n  brosjure  ge- 
skrywe  getitel : Schorsing  van  Ds.  Ruysch  van  Dugteren.  Wordt  de 
Hervormde  Kerk  Rooms  ? Daarop  het  Ds.  Goddefroy  sy  pen  opgeneem 
en  ’n  antwoordende  brosjure  uitgegee  met  die  tiperende  titel : Neen 
niet  Roomsch  ! Uit  Ds.  Goddefroy  se  antwoord  word  andermaal  dui- 
delik  dat  die  Ned.  Hervormde  Kerk  géén  leervryheid  in  sy  midde  kán 
toelaat  nie,  al  word  dit  ook  geëis  onder  die  oproep  van  gewetensvry- 
heid.*^)  In  ’n  rustige  betoogtrant  verwerp  Ds.  Goddefroy  die  stellings 
van  Dr.  Bodenstein  en  toon  hy  aan  dat  Ds.  Ruysch  van  Dugteren  géén 
saak  teen  die  Kerk  het  nie  omdat  hy  sêlf  sy  ondertekening  van  die 
proponentsformule  ingetrek  het  en  sodoende  homself  afgesit  het. 
Andermaal  word  die  leser  getref  deur  die  helderheid  van  Ds.  Godde- 
froy  se  betoog,  die  trefsekerheid  waarmee  hy  formuleer,  die  breedte 
en  diepte  van  sy  teologiese  kennis.  In  sy  brosjure  gee  Ds.  Goddefroy 
dan  ook  ’n  verduideliking  van  die  verhoudinge  Skrif  en  Belydenis 
wat  aan  duidelikheid  niks  te  v/ense  oorlaat  nie.  In  hierdie  verband 
haal  hy  dan  ook  die  Nederlander  Bilderdijk  aan  wat  gestel  het  *^)  : 

“Die  der  Kerk  zijn  gevoelen  wil  opdringen  tegen  de  Confessie, 
deze  is  de  onverdraagzame,  de  dwinger,  de  intrusor,  de  schender 
der  maatschappelijken  rechten,  de  conscientie-gewelddoener.” 

In  hierdie  laaste  brosjure  laat  Ds.  Goddefroy,  soos  in  al  sy  werksaam- 
hede  dwarsdeur  sy  vrugbare  lewe,  hom  ken  as  die  suiwer  Bybels- 

82  Vgl.  M.  J.  Goddefroy,  Neen  niet  Roomsch!  Pretoria  1912,  blz.  12. 

83  M.  J.  Goddefroy,  a.w.,  blz.  21  vgg. 

84  M.  J.  Goddefroy,  a.w.,  blz.  20. 

reformatoriese  teoloog,  die  voorvegter  vir  die  geesteserfenis  van  die 
Hervorming,  die  wagter  op  Sions  mure  wat  géén  inbreuk  op  die  sui- 
were  leer  wil  toelaat  nie. 

Hoewel  ds.  Goddefroy  geestelik  dieselfde  veerkrag  en  skerpsinnig- 
heid  behou  het,  het  sy  liggaamskragte  vinnig  verswak  en  nadat  hy 
die  grootste  deel  van  die  jaar  1916  so  siek  was  dat  hy  die  dienswerk 
in  sy  gemeente  nie  meer  kon  waarneem  nie,  het  hy  besluit  om  op 
11  Februarie  1917,  presies  40  jaar  na  sy  bevestiging  as  Dienaar  van 
die  Woord,  die  herderstaf  neer  te  lê®®).  Gedurende  die  naweek  van  10 
en  11  Februarie  1917  het  ds.  Goddefroy  afskeid  geneem  van  sy 
gemeente  Middelburg  en  van  sy  dienswerk  wat  hy  met  soveel  onder- 
skeiding  in  die  Kerk  verrig  het.  Dit  was  ’n  geleentheid  wat  groot 
belangstelling  gewek  het  want  dit  was  nie  alleen  ’n  predikant  wat  in 
die  diens  van  die  Woord  vergrys  is  wat  afgetree  het  nie,  maar  dit  was 
ook  die  einde  van  epog  in  die  geskiedenis  van  die  Kerk.  Méér  as  200 
tente  het  op  die  kerkplein  van  Middelburg  gestaan  en  van  die  amps- 
draers  was  prof.  dr.  J.  H.  Greyvenstein,  ds.  S.  J.  Strydom,  destyds 
van  Krugersdorp,  ds.  L.  E.  Brandt,  die  voorsitter  van  die  Algemene 
Kerkvergadering,  ds.  S.  Vermooten,  destyds  van  Zeerust  en  ds.  H.  C. 
M.  Fourie  van  Bronkhorstspruit  teenwoordig  om  die  dienste  met  die 
Nagmaalsviering  te  lei  en  deel  te  neem  aan  al  die  verrigtinge. 

Sondagmore,  nadat  die  Nagmaal  bedien  is,  het  ds.  Goddefroy  wat 
nie  meer  die  hoë  trap  van  die  ou  kerk  se  kansel  kon  bestyg  nie,  sy 
afskeidsrede  vanaf  die  Nagmaalstafel  uitgespreek  met  die  teks  uit 
Rom.  16:24  : „Die  genade  van  die  Here  Jesus  Christus  sy  met  julle 
almal ! Amen.”  Na  dié  afskeidspreek  van  die  ou  kerkvader  het  oudl. 
Visagie  ’n  afskeidsgeskenk  oorhandig  en  ook  ’n  adres  waarin  sy 
gemeente  hom  bedank  het  en  ook  gesê®'®): 

,,Terwijl  U Eerw.  dertig  jaar  geleden  U geheel  hebt  gegeven  om 
onze  Hervormde  Kerk  te  helpen  opbouwen  en  daarvoor  uw 
geliefde  vaderland  en  betrekkingen  hebt  verlaten,  vele,  zeer  vele 
ontberingen  met  uw  familie  hebt  doorstaan,  ja  u zelfs  in  de 
moeilike  en  droevige  dagen  van  de  driejarige  oorlog  voor  uw 
nieuwgekozen  en  aangenomen  land  en  volk  hebt  opgeofferd  door 
van  uw  lievelingen  te  moeten  afgeven,  en  zelf  bijna  gebroken  tot 
uw  gemeente  kondt  terugkeeren;  en 

Dewijl  wij  nu  gedurende  twaalf  jaren  U Eerw.  als  onze  leeraar 
in  onze  midden  mochten  hebben,  gedurende  welke  jaren  u met 
ons  lief  en  leed  gedeeld  en  als  ’n  vader  tussen  ons  hebt  geleefd 
en  als  onze  leraar  vele  lessen  hebt  geleerd  en  ons  gewezen  op 
die  Hemelse  Vader  uit  Wie  en  door  Wie  gij  al  de  kracht  hebt 


85  De  Heryormer,  15  Feb  ruarie  1917. 

86  De  Volksstem,  16  Februarie  1917. 

verkregen  om  ’t  lijden  te  dragen  en  Die  ook  onze  gemeente 
gezegend  heeft  door  u zo  lange  tijd  nog  voor  ons  te  sparen; 
Zoo  is  het,  dat  wij  met  innige  droefheid  uw  afscheid  aanvaarden, 
doch  met  ’t  oog  op  de  Almachtige  gericht,  Wiens  wil  wij  moeten 
onderworpen  zijn,  U WelEerw.  van  harte  toebidden,  dat  Hij  u 
nog,  kan  ’t  zijn,  vele  jaren  schenke,  dat  wij  elkander  nog  hier 
op  aarde  mogen  ontmoeten, 

Wees  verzekerd,  WelEerw.  Zeergel.  Heer,  dat  wij  ook  namens 
onze  gemeente  u steeds  ’n  hart  van  trouwe  vriendschap  zullen 
blijven  toedragen  en,  waar  mogelijk,  u in  uv.^  oude  dag  zullen 
blijven  steunen.  God  zij  rnet  u al  de  dagen  uvv^s  leven.” 
Sondagaand  was  daar  geen  kerkdiens  nie  en  toe  het  ds.  Goddefroy 
in  die  kerkgebou  sy  herinneringe  uit  sy  lang  lewc  aan  die  gcmeente 
vertel  en  daarna  het  ds.  Brandt,  oudl.  Vorstcr  van  Middelburg  en 
ook  ’n  afgevaardigde  uit  Zeerust,  oudl.  Janson  van  Dullstroom  en 
’n  ouderling  van  Witfontein  ook  nog  herinneringe  meegedeel  uit 
ds.  Goddefroy  se  lang  ampsbediening  in  die  Kerk.  En  so  het  ds. 
Goddefroy  aan  die  einde  van  sy  dienswerk  as  predikant  in  dic  Kerk 
gekom.  Die  einde  van  daardie  Sondagaand  is  só  beskrywe*'): 

„En  nog  liep  een  ieder  van  zijn  zitplaats  langs  de  zetel  van  de 
vader  en  schudde  zijn  hand  en  sprak  ’n  enkel  woord  in  ontroering 
gesmoord,  en  ontvang  zijn  vriendelijk  afscheidswoord,  voor  ieder 
in  ’t  biezonder. 

En  toen  de  kerk  was  leeggestroomd  zat  daar  nog  alleen  de  oude 
dienaar  met  ’n  enkele  helper  en  hij  boog  ’t  hoofd  en  ’t  hele 
gebouw  was  nog  vervuld  van  de  gebeden  en  dankzeggingen  van 
zijn  gemeente  voor  hem.” 

Na  sy  uittrede  het  ds.  Goddefroy  hom  in  Pretoria  gevestig  waar 
die  meeste  van  sy  kinders  gewoon  het.  Sy  liggaamlike  swakheid  het 
meegebring  dat  hy  feitlik  geen  bewegingsvryheid  meer  gehad  het  nie, 
maar  sy  gees  het  sterk  en  helder  gebly.  So  het  hy  die  laaste  jare 
van  sy  lewe  deurgebring  in  geduld  en  moed  ondanks  sy  liggaamlike 
lyding.  Op  9 Augustus  1920  is  hy  te  Pretoria  in  die  ouderdom  van 
72  jaar  oorlede.  oorleef  deur  sy  twee  seuns  Christiaan  en  Theodor 
en  sy  twee  dogters  Betsy  en  Hester®*)-  Die  begrafnis  uit  die  Ned. 
Hervormde  kerkgebou  te  Pretoria  is  gelei  deur  prof.  dr.  J.  H.  Greyven- 
stein  en  dr.  H.  D.  van  Broekhuizen,  destyds  predikant  van  Pretoria 
en  bygewoon  deur  ’n  geweldige  groot  skare  van  roubeklaers. 

87  De  Volksstem,  16  Februarie  1917. 

88  Sy  ander  seun  Edmond  wat  saam  met  hom  krygsgevangene  in  Indië  was,  is 
in  1918  tydens  die  griepepidemie  oorlede.  Uit  sy  eerste  huwelik  met  Anna 
Antonia  Hogerzeil  is  daar  vir  ds.  Goddefroy  sewe  kinders  gebore  wat  groot 
geword  het,  nl.  Joseph,  Anton,  Marius,  Edmond,  Elizabeth,  Christiaan  en 
Theodor.  Uit  sy  tweede  huwelik  met  Susanna  Maria  Otto  wat  in  1915  oorlede 
is,  is  een  dogter,  Hester,  gebore. 

In  sy  begrafnisrede,  met  die  teks  II  Tim.  4 : 7-8,  het  prof.  Greyven- 
stein  die  ontslape  kerkvader  as  volg  gekarakteriseer’^® : 

,,Afrika  was  zijn  land  geworden  en  het  Afrikaans  volk  zijn  volk. 
In  zijn  hart  stond  geschreven  : Afrika  eerst  en  Afrika  voor 
Afrikaners.  Er  was  een  tijd  dat  ds.  Goddefroy  invloed  had  op 
het  openbare  leven  van  ’t  volk  in  Transvaal.  In  de  dagen  van 
de  Republiek  was  hij  een  van  dié  mannen,  met  wie  rekening 
gehouden  moesten  worden  . . . Zijn  invloed  had  hij  altijd  gebruikt 
voor  de  hoogsts  belangen  van  zijn  volk.  Voor  die  belangen  heeft 
hij  zichzelf  en  de  zijnen  opgeofferd. 

,,Hij  had  lief  de  Kerk  waartoe  hij  behoorde.  Wa  tde  Hervormde 
Kerk  vandaag  is,  heeft  ze  naast  God  vooral  te  danken  aan  mannen 
zooals  Goddefroy,  Van  Belkum,  Joubert,  Wolmarans  . . .” 

Die  ter  aarde  bestelling  in  die  ou  kerkhof  in  Kerkstraat-Wes  is  waar- 
geneem  deur  ds.  Van  Broekhuizen  waarna  ds.  L.  E.  Brandt,  ds.  H.  S. 
Bosman  van  die  Verenigde  Kerk,  ds.  J.  A.  du  Plessis  van  die  Gerefor- 
meerde  Kerk  en  ds.  A.  J.  Barger,  die  Ned.  Hervormde  predikant  van 
Middelburg  en  enkele  ander  sprekers  hulde  aan  die  ontslapene 
gebring  het'"’). 

Die  herinnering  aan  ds.  Goddefroy  en  sy  werk  het  voortgeleef  in 
die  Kerk.  In  later  jare  het  die  Kerk  nog  besluit  om  in  Pretoria  ’n 
administratiewe  sentrum  en  ’n  saal,  waar  die  Algemenc  Kerkvergade- 
ring  kon  byeenkom,  te  bou  en  om  dié  kompleks  na  ds.  M.  J.  Goddefroy 
te  vernoem.  Weens  ’n  gebrek  aan  middele  is  dié  projek  in  die  dertig- 
jare  laat  vaar  sodat  daar  tot  vandag  nêrens  ’n  tasbare  monument  deur 
die  Kerk  opgerig  is  om  die  nagedagtenis  van  hierdie  groot  man  lev/end 
te  hou  nie.  Tog  bly  dit  waar  dat  ds.  Goddefroy  sy  onuitwisbare 
stempel  op  die  Kerk  geplaas  het  en  is  dit  so  dat  sy  gedagtenis  in  ere 
gehou  word.  Die  gedagtenis  van  ’n  begenadigde  Evangeliedienaar, 
’n  onversaagde  kampvegter  vir  die  belange  van  die  Ned.  Hervormde 
Kerk,  ’n  vurige  stryder  vir  die  behoud  van  die  vryheidsideale  van  die 
Aírikanervolk,  ’n  man  van  onwrikbare  geloof  in  die  Woord  van  God. 

A.  D.  PONT. 


89  De  Hervormer,  15  September  1920. 

90  Ds.  M.  J.  Goddefroy  is  by  die  stoflike  oorskot  van  sy  twee  ontslape  eggenotes 
weggelê.  Dié  grafte  is  effens  laer  af  en  net  ten  weste  van  die  voetpad  wat 
langs  die  Heldeakker  verbygaan,  en  langs  die  grafte  van  die  De  Villiersgesin. 


170 


DR.  H.  C.  M.  FOURIE 


Op  21  Januarie  1911  is  prop.  H.  C.  M.  Fourie  georden  as  predikant 
van  die  gemeente  Pretoria,  waarvan  die  Bronkhorstspruit-gebied  toe 
’n  afdeling  was.  Hy  was  toe  28  jaar  oud  en  pas  terug  uit  Nederland, 
v/aar  hy  die  vorige  jaar  die  doktorale  eksamen  afgelê  het.  Hoewel  hy 
jonk  in  jare  was,  was  hy  reeds  lank  ryp  in  lewensondervinding  en 
gevormd  in  sy  opvattinge.  Voortgedryf  deur  ’n  vurige  patriotisme  wat 
verskerp  is  deur  die  gebeure  tydens  die  driejarige  oorlog,  onversoen- 
lik  teenoor  almal  wat  die  republiek  sy  onafhanklikheid  ontneem  het 
of  wat  in  die  weg  van  herwinning  van  die  onafhanklikheid  gestaan 
het,  bereid  om  enige  opoffering  te  maak  vir  wat  hy  as  die  belange 
van  sy  volk  beskou  het,  was  dr.  Fourie  onvermydelik  ’n  omstrede 
figuur  vir  of  teen  wie  daar  heftig  kant  gekies  is.  Sy  nederige  een- 
voud  en  beskeidenheid  in  die  omgang  en  sy  fyn  sin  vir  humor  het 
egter  daarvoor  gesorg  dat  die  skerp  kante  van  sy  persoonlikheid 
getemper  is.  Tydens  sy  dertienjarige  verblyf  op  Bronkhorstspruit 
het  hy,  en  ook  die  gemeente,  deur  ’n  smeltkroes  gegaan.  Nie  alleen 
in  Bronkhorstspruit  nie,  maar  ook  in  sy  latere  gemeentes  Johannes- 
burg  en  Marico,  sou  sy  deelname  aan  politieke  bedrywighede  skerp 
reaksie  uitlok.  Hy  was  bedeel  met  soveel  vermoëns  en  verhewe 
kwaliteite  en  het  so  ’n  lewende  aandeel  in  die  geskiedenis  van  kerk 
en  volk  gehad,  dat  sy  gestalte  met  verloop  van  jare  eerder  groter 
as  kleiner  geword  het. 

Hermanus  Cornelis  Martinus  Fourie  is  gebore  op  5 Julie  1882 
tydens  ’n  buitekerkgeleentheid  op  Leliefontein,  distrik  Carolina.  Sy 
vader  was  generaal  J.  C.  Fourie  wat  vanaf  1893  lid  van  die  republi- 
keinse  volksraad  was  en  tydens  die  drie-jarige  oorlog  in  rang  ge- 
kiim  het  van  burger  tot  assistent-veggeneraal  vir  Carolina,  Lyden- 
burg  en  Standerton.  Sy  moeder  was  Aletta  E.  de  Clerq,  ’n  kleindogter 
van  die  voortrekker  Jacob  de  Clerq.  Herman  was  die  jongste  van  vyf 
kinders.  Die  gesin  het  op  die  plaas  Welgevonden  gewoon.  Die  vader 
was  bemiddeld  genoeg  om  private  onderwysers  te  bekostig  en  tot 
op  13-jarige  leeftyd  het  die  jong  Herman  op  die  plaas  onderwys  ont- 
vang.  In  hierdie  tyd  doen  hy  by  sy  Bantoe-speelmaats  ook  ’n  deeglike 
kennis  van  die  Nguni-tale  op,  veral  Zulu  en  Zwazi.  Hy  maak  ook  deeg- 
lik  kennis  met  die  politieke  twispunte  van  die  tyd.  Sy  vader  was  ’n 
aanhanger  van  president  Kruger,  wat  ’n  keer  ook  by  hulle  oornag 
het.  Sy  ouer  broers  was  aanhangers  van  genl.  Piet  Joubert,  en  die 
gesprekke  in  die  huis  het  dikwels  oor  politieke  sake  gegaan. 

In  1895  begin  Herman  met  ’n  nuwe  fase  in  sy  lewe.  Eers  word  hy 
ingeskryf  by  die  Staatsmodelschool,  en  twee  jaar  later  by  die  Staats- 

gimnasium  in  Pretoria.  In  1898  stuur  sy  ouers  hom  Holland  toe  om 
sy  skoolopleiding  te  voltooi  en  eventueel  verder  te  studeer  in  die 
regte.  Die  lang  seereis  was  vir  die  15-jarige  boerseun  ’n  pynlike 
ondervinding  en  die  vreemde  land  en  omgewing  byna  oorweldigsnd. 
Deur  bemiddeling  van  die  Nederlands-Zuidafrikaanse  Vereniging  is  hy 
opgeneem  in  die  vriendelike  en  gesellige  familiekring  van  ds.  en  mev. 
de  Haan  van  Zwolle  in  Overijssel.  Daar  was  hy  gou  tuis  en  in  die 
stedelike  gimnasium  het  hy  onderwys  ontvang.  Grieks  en  Latyn  was 
sy  gunstelingvakke.  Die  uitbreek  van  die  oorlog  in  1899  bring  egter 
’n  diepgrypende  wending. 

Vir  die  sewentienjarige  seun  was  dit  vanselfsprekend  dat  hy  die 
wapen  moes  gaan  opneem  vir  die  vryheid  van  sy  land.  Dr.  W.  J. 
Leyds,  gesant  van  die  Z.A.R.  in  Nederland,  wou  daar  aanvanklik 
niks  van  hoor  nie,  maar  die  jong  Fourie  was  gedetermineerd,  en  op 
2 Desember  vertrek  hy  uit  Napels  op  ’n  Duitse  skip,  die  Herzog, 
met  die  ooskus  langs  tot  in  Lourenco  Marques.  Daar  word  hy  egter 
gevang  en  met  ’n  Engelse  skip  na  Durban  gebring.  Die  kaptein  van 
’n  Duitse  oorlogskip  wat  in  die  hawe  was,  het  op  een  of  ander  manier 
daarvan  verneem  en  op  sy  protes  was  die  Engelse  verplig  om  Fourie 
in  Lourenco  Marques  terug  te  besorg.  Daarvandaan  is  hy  oor  land 
na  sy  ouerhuis.  Toe  hy  by  Dalmanutha  van  die  trein  afstap,  maak 
hy  vir  die  eerste  keer  kennis  met  die  harde  werklikheid  van  oorlog: 
hy  verneem  dat  sy  oudste  broer  reeds  in  Oktober  geval  het  in  die 
slag  van  Dudee.  Reeds  teen  die  einde  Januarie,  1900,  voeg  Herman 
Fourie  hom  by  die  Carolina-kommando  in  Natal.  Die  slag  van  Spioen- 
kop  was  pas  afgeloop.  Hy  het  aan  die  sy  van  sy  vader  geveg  wat 
in  Maart  1900  verkies  is  as  assistent-veggeneraal.  Op  7 November 
1900  het  genl.  Fourie  geval  in  ’n  geveg  op  die  plaas  Witkloof,  net 
oos  van  die  Wonderfontein-Carolina  pad.  Die  oorlog  Vv^as  toe  reeds 
in  die  guerilla-fase;  die  jong  Herman  het  bly  veg  totdat  die  afleg- 
ging  van  wapens  gekom  het  en  die  onafhanklikheidstryd  verloor  is. 
Die  dood  van  sy  vader  en  broer  tydens  die  oorlog,  die  dood  van  sy 
moeder  kort  daarna,  die  verlies  van  die  onafhanklikheid  van  die  twee 
republieke,  die  rol  van  verraaiers  en  hensoppers,  die  verslaenheid 
en  armoede  wat  sig  meester  gemaak  het  van  sy  mense  — alles  het 
hom  onuitwisbaar  bygebly  vir  die  res  van  sy  lewe. 

Eers  teen  die  einde  van  1902  kon  hy,  met  die  hulp  van  sy  broer 
Jochem  (later  L.  V.  vir  Barberton)  en  met  ’n  beurs  van  die  Neder- 
lands-Zuidafrikaanse  Vereniging  na  Zwolle  terugkeer,  waar  hy  gul 
ontvang  is  in  die  de  Haan-gesin.  Hy  was  nou  reeds  te  oud  om  die 
normale  skoolopleiding  aan  die  gimnasium  te  voltooi.  Deur  privaat 
lesse  het  hy  hom  voorberei  vir  die  staatseksamen  wat  toegang  tot 
die  universiteit  verleen  het.  Daarmee  het  dit  goed  gegaan,  en  op  11 
Oktober  1905  kon  hy  as  student  inskryf  by  die  ryksuniversiteit  van 

Utrecht.  Hy  sien  ook  nou  af  van  die  plan  om  regte  te  studeer,  en 
kies  die  teologie.  Dit  het  vlot  gegaan  met  die  studie  en  in  die  stu- 
dentelewe  het  hy  ’n  lewende  aandeel  geneem,  veral  in  Sekor  Dabar, 
die  teologiese  studentevereniging  waarvan  hy  op  ’n  keer  ook  voor- 
sitter  was.  Sy  letterkundige  belangstelling  blyk  uit  sy  lidmaatskap 
van  die  Litterarisch  Oratorisch  Gezelschap  Vondel.  In  die  tyd  van 
die  aflegging  van  die  kandidaatseksamen  in  die  teologie,  raak  hy 
verloof  aan  mej.  Joanna  Everharda  la  Riviera,  musiekstudente.  Saam 
besluit  hulle  om  die  studie  voort  te  sit,  hy  vir  die  doktorale  eksamen 
en  sy  vir  die  onderwysdiploma  vir  klavier  van  die  Nederlandse  Toon- 
kunstenaarsvereniging.  Teen  einde  1910  het  albei  hul  eksamens  met 
sukses  afgelê. 

’n  Paar  maande  voor  die  doktorale  eksamen  ontvang  Fourie  be- 
soek  van  senator  A.  D.  W.  Wolmarans,  en  hierdie  besoek  sou  hom 
laat  besluit  om  predikant  te  word  in  die  Ned.  Hervormde  Kerk.  Wol- 
marans  is  in  April  1910  deur  die  kerkraad  van  Pretoria  afgevaardig 
om  in  oorleg  met  prof.  P.  J.  Muller,  vroeëre  predikant  van  Pretoria, 
in  Nederland  ’n  tweede  predikant  vir  die  gemeente  te  vind.  Daar  is 
sy  aandag  op  Fourie  gevestig  en  na  ’n  onderhoud  kon  hy  die  kerkraad 
op  29  Junie  per  kabelgram  laat  weet  dat  Fourie  geneë  is  om  die  be- 
roep  aan  te  neem  en  dat  hy  in  Desember  beskikbaar  sou  wees.  Die 
kerkraad  het  met  ’n  beroep  per  kabelgram  geantwoord.  Die  trakte- 
mcnt  was  vyfhonderd  pond  per  jaar  en  Fourie  kon  kies  of  hy  in 
Pretoria  of  op  Bronkhorstspruit  wou  woon.  In  sy  verslag  aan  die 
kerkraad  het  Wolmarans  later  verklaar  dat  Fourie  volgens  prof. 
Daubanton  van  Utrecht  in  alle  opsigte  uitstekend  is,  ,,ook  wat  rig- 
ting  betref.”  Die  kerkraad  was  naamlik  besonderlik  gesteld  daarop 
dat  die  predikant  nie  ’n  teologiese  rigting  toegedaan  sou  wees  wat 
in  die  Ned.  Hervormde  Kerk  onaanneemlik  sou  wees  nie.  Teologies 
het  Fourie  geneig  na  die  rigting  van  die  Gereformeerde  Bond,  die 
stroming  in  die  Nederlandse  Hervormde  Kerk  wat  ’n  reformatoriese 
teologie  in  die  gees  van  die  Dortse  sinode  voorgestaan  het.  Van  Suid- 
afrikaanse  kerklike  toestande  het  hy  op  die  stadium  min  gsweeet.  As 
in  gedagte  gehou  word  dat  hy  op  15-jarige  leeftyd  reeds  Holland  toe 
is  en  dat  tydens  die  drie-jarige  oorlog  alles  ontwrig  was,  is  dit  nie 
bevreemdend  nie.  Sy  beweegredes  vir  die  aanname  van  die  beroep 
word  deur  sy  eggenote  as  volg  weergegee  : ,,Toe  mnr.  Wolmarans 
hom  die  saak  voorlê,  was  hy  verbaas.  Het  skaars  van  daardie  kerk 
se  bestaan  geweet,  en  eintlik  nog  nooit  oor  die  betekenis  van  die 
bestaan  van  die  verskillende  Hollandse  kerke  in  sy  land  nagedink 
nie.  A.  D.  W.  lê  hom  dit  uit,  self  slaan  hy  die  kerkgeskiedenisboeke 
op  en  kom  tot  die  oortuiging  dat  dit  die  kerk  is  waar  hy  liefste  in 
sal  dien.”  Hy  het  dus  die  beroep  aangeneem  en  verkies  om  op  Bronk- 
horstspruit  te  woon. 

Die  huwelik  het  plaasgevind  op  27  Oktober  1910.  Die  wittebroods- 
reis  was  terselfdertyd  die  reis  na  hul  eerste  gemeente.  Hulle  het  deur 
Frankryk  gereis  en  skeepgegaan  in  Marseilles,  vanwaar  hulle  langs 
die  ooskus  tot  in  Lourenco  Marques  gevaar  het.  Daarvandaan  is  hulle 
per  trein  na  Pretoria,  waar  hy  op  4 Januarie  1911  deur  die  Kommissie 
van  die  Algemene  Kerkvergadering  gelegitimeer  en  beroepbaar  ver- 
klaar  is  in  die  Ned.  Hervormde  Kerk.  Die  proponentseksamen  het  hy 
met  toestemming  van  die  Kommissie  voor  sy  vertrek  uit  Holland  af- 
gelê  by  die  Utrechtse  professore  F.  E.  Daubanton  en  S.  D.  van  Veen. 

Die  ordening  is  op  21  Januarie  waargeneem  deur  ds.  C.  J.  L.  Ruysch 
van  Dugteren,  die  predikant  naas  wie  Fourie  sou  moes  arbei.  Die 
(ou)  kerkgebou  op  Bronkhorstspruit  was  te  klein  en  die  ordening 
het  buite  plaasgevind  op  ’n  bokwa.  ’n  Rustige  arbeidstyd  was  ds. 
Fourie  egter  nie  beskore  nie.  Die  kerkraad  het  al  die  vorige  jaar  be- 
sluit  om  ’n  nuwe  kerkgebou  op  Bronkhorstspruit  op  te  rig  en  ’n 
prysvraag  vir  die  bouplanne  is  uitgeskryf.  Die  arbeid  in  die  gemeente 
en  die  eise  wat  die  voorbereiding  en  afhandeling  van  die  bouwerk- 
saamhede  gestel  het,  was  egter  nie  die  grootste  van  die  nuwe  predi- 
kant  se  probleme  nie.  Nog  in  1911  ontstaan  die  storm  rondom  die 
persoon  van  ds.  Ruysch  van  Dugteren,  wat  te  voorskyn  kom  met 
besware  teen  die  inhoud  van  die  ondertekeningsformule  vir  legiti- 
masie  — ’n  paar  jaar  nadat  hy  dit  wel  onderteken  het.  As  medeleraar 
in  die  gemeente  was  Fourie  ten  nouste  betrokke  by  die  aangeleent- 
heid,  en  was  hy  ook  genoodsaak  om  openlik  standpunt  in  te  neem 
teen  die  optrede  van  sy  kollega.  Op  die  vergadering  van  die  kerk- 
raad  van  Pretoria  op  4 Augustus  1911,  waar  die  kerkraad  besluit 
het  om  die  dienswerk  van  ds.  Ruysch  van  Dugteren  op  te  skort,  was 
Fourie  voorsitter.  Hy  het  sy  eie  deelname  aan  die  besprekings  be- 
perk  tot  die  beheer  van  die  vergadering.  Slegs  ’n  enkele  keer  het  hy 
sy  opvattinge  laat  blyk,  en  dit  was  ’n  onomwonde  onderskrywing 
van  die  ondertekeningsformule  : “De  woorden  ’in  goede  gemoede’  ’’ 
(wat  in  die  formule  voorkom)  “kunnen  nooit  een  formaliteit  zijn. 
Ik  heb  nooit  de  uitverkiezing  genoemd  maar  de  achtergrond  mijner 
prediking  is  de  uitverkiezing  zooals  in  de  Formulieren  neergelegd. 
Ik  zeg  de  Formulieren  zijn  wel  overeenkomstig  Gods  Woord.  Ik  zeg 
ja  en  stel  daar  prys  op.  Zoodra  ik  het  niet  meer  omhels  en  niet  eer- 
lijk  bedank  en  de  kerk  verlaat,  kunt  gij  mij  de  Kerk  uitschoppen.’’ 
Dit  was  ’n  opvatting  in  eg  reformatoriese  gees,  maar  ds.  Ruysch  van 
Dugteren  was  nie  sonder  geesgenote  in  die  Kerk  nie.  Fourie  het  deur 
sy  duidelike  standpuntinname  vir  homself  vyande  gemaak  in  die 
gemeente  en  elders  in  die  Kerk. 

D:c  buiíengewone  Algemene  Kerkvergadering  van  30  April  1912 
e.v.d.  het  die  hoër  beroep  van  ds.  Ruysch  van  Dugteren  behandel  en 
die  standpunt  ingeneem  dat  hy  deur  sy  optrede  homself  van  die 

amp  afgesny  het.  Feitelik  het  ds.  Fourie  reeds  vanaf  4 Augustus 
1911  die  hele  gemeente  Pretoria  onder  sy  sorg  gehad.  Dit  sou  so  bly 
totdat  die  gemeente  Erasmus  in  1913  selfstandig  geword  het.  Van 
die  begin  van  sy  ampswerk  af  sou  ds.  Fourie  telkens  geroep  word  om 
’n  wyer  rol  in  die  kerk  te  speel.  Op  die  buitengewone  Algemene 
Kerkvergadering  van  April  1912  het  hy  met  slegs  16  stemme  uitge- 
val  vir  die  posisie  van  sekundus  vir  die  voorsitter.  (Hy  was  toe  maar 
30  jaar  oud,  en  dit  was  die  eerste  Algemene  Kerkvergadering  waarop 
hy  verskyn  het).  Die  vergadering  van  3 Desember  1912  e.v.d.  het 
hom  verkies  as  sekundus  vir  die  skriba  en  as  lid  van  die  Kuratorium 
vir  die  Teologiese  Opleiding.  Die  geleentheid  om  self  ’n  begin  te 
maak  met  die  opleiding  van  predikante  vir  die  Kerk  het  hy  afgewys. 
Die  Kuratorium  het  naamlik  op  14  Augustus  1912  aan  di.  H.  C.  M. 
Fourie  en  Jac.  van  Belkum  gevra  of  hulle  geneë  is  om  voorlopig 
die  opleiding  op  hulle  te  neem;  Fourie  se  houding  was  dat  die  op- 
leiding  op  behoorlike  vlak  moes  begin.  Hy  en  ds.  van  Belkum  het 
albei  die  doktorale  eksamen  tot  hulle  krediet  gehad,  maar  het  nie  oor 
doktorsgrade  beskik  nie.  Die  opeleiding  van  die  kerk  sou  dus  in 
status  afsteek  by  ander,  en  daarvoor  was  hy  nie  te  vinde  nie.  As 
lid  en  skriba  van  die  Kuratorium  het  hy  egter  ’n  belangrike  rol  ge- 
speel  in  die  totstandkoming  van  die  Teologiese  Fakuliteit  aan  die 
Transvaalse  Universiteitskollege.  Met  die  uitsondering  van  die  jare 
wat  hy  aan  die  Bybelvertaling  bestee  het,  het  hy  lid  van  die  Kura- 
torium  gebly  tot  met  sy  dood. 

Die  gemeente  Erasmus  het  in  1913  ongeveer  900  belydende  lid- 
mate  gehad.  Naas  Erasmus  was  Fourie  ook  as  konsulent  verant- 
woordelik  vir  Zoutpansberg,  wat  toe  alles  noord  van  Potgietersrust 
omvat  het.  Ten  spyte  van  hierdie  swaar  vrag,  gepaard  met  die  toe- 
sig  oor  die  bou  van  die  nuwe  kerk,  het  hy  in  hierdie  tyd  reeds  voor- 
bereidings  begin  tref  vir  sy  proefskrif.  Die  uitbreek  van  die  rebellie 
het  egter  tydelik  alles  verander.  Dat  Fourie  daarby  betrokke  sou 
wees,  was  onvermydelik.  Die  ervaringe  tydens  en  na  die  drie-jarige 
oorlog  was  nog  vars  in  sy  geheue,  en  sy  lewenshouding  is  deur  sy 
patriotisme  oorheers.  Sy  politieke  belangstelling  en  gevoelens  het 
hy  steeds  pertinent  laat  blyk.  Op  28  Desember  1912  doen  hy  die 
openingsgebed  by  die  aanvang  van  die  groot  volksbetoging  wat  in 
Prinsepark,  Pretoria,  deur  genl.  de  Wet  toegespreek  is  en  tot  die 
stigting  van  die  Nasionale  Party  sou  lei.  Na  aanleiding  van  hierdie 
gebed  het  ’n  waarnemer  gesê:  ,,Sy  beslistheid  is  in  die  gees  van  sy 
hoorders.”  Daardie  beslistheid  sou  hom  steeds  kenmerk.  Soos  Harm 
Oost  dit  vertel  in  sy  boek  „Wie  is  die  Skuldiges,”  was  rebellie  in  die 
ware  sin  van  die  woord,  nie  Fourie  se  bedoeling  toe  hy  hom  op  25 
Okíober  1914  by  genl.  Chris  Muller  gevoeg  het  op  Witfontein  nie. 
Dit  was  vir  hom,  soos  ook  vir  genl.  Muller  en  die  hele  kommando. 

’n  geval  van  protes  te  velde,  met  die  stellige  verwagting  dat  genls. 
Botha  en  Smuts  onafhanklikheid  sou  uitroep.  Voor  die  vergadering 
op  Kleinfontein,  op  Maandag  26  Oktober,  het  hy  nog  eers  ’n  paartjie 
in  die  huwelik  bevestig.  Op  dié  vergadering,  toegespreek  deur  hom- 
self,  genl.  Muller  en  Koos  Wolmarans,  is  hy  as  kommandant  vcrkies. 
Sake  het  egter  anders  verloop  as  wat  verwag  is,  want  op  Donderdag 
5 November  is  die  kommando  naby  Albert  Silwermyn  deur  regerings- 
magte  oorrompel  en  Fourie  in  die  knie  verwond  en  gevange  geneem. 
Op  pad  na  die  polisieselle  word  hy  voor  sy  pastorie  verby  geneem. 
Vertel  word  dat  hy  strak  voor  hom  uit  gekyk  het  sonder  om  selfs 
sy  oë  in  die  rigting  van  sy  huis  te  draai.  Tien  dae  na  sy  vertrek  was 
hy  dus  reeds  in  die  tronk.  Hy  is  veroordeel  vir  hoogverraad.  Sy 
tyd  in  die  tronk  het  hy  hoofsaaklik  vir  studie  gebruik.  Aan  sy 
kompromisloosheid  het  die  gevangenskap  egter  nie  afbreuk  gedoen 
nie.  Harm  Oost  vertel  dat  hy  konsekwent  geweier  het  om  met 
die  bewaarders  (meesal  oud-Tommies)  te  praat  en  sy  veragting 
duidelik  laat  blyk  het ; hy  het  geweier  om  met  ,,vuilgoed”  te  praat. 

In  die  gemeente  Erasmus  het  die  optrede  van  die  predikant  diop- 
gaande  beroeringe  veroorsaak.  Reeds  op  15  Descmber  1914  stel  oudi. 
J.  N.  Roets  aan  die  Kommissie  van  die  Algemene  Kerkvergadering 
’n  paar  vrae  oor  die  optrede  van  ds.  Fourie.  Op  17  Desember  stel 
oudll.  D.  J.  C.  Riekert  en  P.  C.  Minnaar  tesame  met  34  ander  persone 
die  Kerkraad  in  kennis  “dat  wij  de  ondergetekenden  Ds.  H.  C.  M. 
Fourie  beschouw  als  geen  predikant  meer  van  genoemde  gemeente, 
daar  zijn  daden  geheel  in  strijd  is  met  onze  kerkelijke  formulieren 
zo  protesteeren  wij  ten  sterkste  tegen  wederopneming  of  eenig  erken- 
ning  als  predikant  in  dit  gemeente  en  wij  protestceren  ook  tegen  de 
kerkeraadsleden,  die  ook  in  strijd  gehandeld  heeft  met  daden  en 
woorden  tegen  de  kerikelike  formuliere,  dat  zij  nict  meer  als  kerke- 
raadsleden  mag  beschouwd  worden,  daar  zij  onwaardig  is  als  wach- 
ters  op  Zions  muren  over  gemeente  te  waken.”  Die  Kommissie  van 
die  Algemene  Kerkvergadering,  na  wie  hierdie  skrywe  deur  die  kerk- 
raad  verwys  is,  het  die  gemeente  hulpbehoewend  verklaar  en  die 
konsulent,  ds.  M.  J.  Goddefroy  van  Middelburg,  met  die  versorging 
van  die  gemeente  belas.  Die  rebellie  het  ook  elders  in  die  kerk  beroe- 
ring  gebring.  Dit  het  gelei  tot  ’n  konferensie  van  predikante  en  kerk- 
raadslede  wat  op  5 Mei  1915  in  Vrededorp,  Johannesburg,  saamge- 
roep  is.  Dié  samekoms  het  ’n  herderlike  brief  aan  alle  gemeentes 
gestuur  waarin  tot  versoening  en  versigtigheid  gemaan  is.  Gou  sou 
die  moedere  egter  nie  bedaar  nie.  In  Erasmus  sou  dit  trouens  tot 
in  die  twintiger  jare  voortduur. 

Teen  einde  1915  is  Fourie  op  parool  vrygelaat,  ingeperk  tot  die 
distrik  Bronkhorstspruit.  Op  7 Januarie  1916  het  die  Kommissie  van 
die  Algemene  Kerkvergadering  op  Erasmus  vergader,  en  daarin  ge- 
slaag  om  predikant  en  kerkraad  met  mekaar  te  versoen.  ’n  Deel  van 


177 


die  gemeente  het  egter  bly  protesteer  teen  sy  voortgesette  ampsbe- 
kleding  en  vir  ’n  tydperk  is  die  ‘’protesterende  deel  der  gemeente 
Erasmus”  afsonderlike  kerkvieringe  gehou  deur  ander  predikante. 
Te  midde  van  die  woelinge  rondom  sy  persoon  het  Fourie  hom  nou 
gewy  aan  navorsing  vir  sy  proefskrif.  As  onderwerp  het  hy  gekies 
die  godsdienstig-sosiale  lewe  van  die  Ndebele-stam.  Alle  materiaal 
moes  versamel  word  deur  mondelingse  gesprekke,  en  dit  het  einde- 
lose  geduld  geverg.  Op  die  Algemene  Kerkvergadering  van  1919  het 
die  beoogde  vertaling  van  die  Bybel  in  Afrikaans  ook  aan  die  orde 
gekom;  met  die  oog  daarop  is  di.  Fourie  en  Kuhn  benoem  om  namens 
die  Kerk  aan  die  vertaling  deel  te  neem.  Op  9 September  1920  het 
die  Kommissie  van  die  Algemene  Kerkvergadering  egter  Fourie  se 
bedanking  van  die  vertalingskommissie  behandel.  Hy  was  nie  bereid 
om  deel  te  neem  aan  ’n  verafrikaansing  van  die  Statebybel  nie.  Hier- 
die  stap  was  vir  die  gang  van  die  Bybelvertaling  belangrik  en  sou 
uiteindelik  daartoe  lei  dat  die  vertaling  uit  die  grondtale  gedoen  is. 

Die  proefskrif  is  uiteindelik  voltooi  en  op  30  September  1921  pro- 
moveer  Fourie  tot  doktor  in  die  godgeleerdheid  aan  die  ryksuniversi- 
teit  van  Utrecht.  Die  proefskrif,  getiteld  ‘‘Amandebele  van  Fene 
Mahlangu  en  hun  Religieus-Sociaal  Leven,”  word  vandag  nog  as  ’n 
belangrike  werk  op  sy  gebied  beskou.  Daarin  openbaar  Fourie  hom- 
self  as  ’n  volkekundige  van  geen  geringe  formaat  nie,  en  gee  hy 
blyke  van  ’n  visie  op  die  bevolkingsvraagstukke  van  ons  land  wat 
later  praktiese  politiek  sou  word. 

Die  Algemene  Kerkvergadering  van  1922  was  in  die  lewe  van  dr. 
Fourie  van  groot  belang.  Sy  koppige  weiering  om  enige  kompromis 
te  aanvaar  het  hom  op  hierdie  vergadering  gelei  tot  een  van  sy  groot- 
ste  prestasies,  maar  ook  tot  ’n  optrede  wat  hom  al  meer  na  die 
rand  van  die  kerklike  lewe  sou  uitstoot.  Op  hierdie  vergadering  het 
hy  naamlik  geweier  om  hom  die  verkiesing  tot  skriba  te  laat  wel- 
geval,  vermoedelik  omdat  hy  nie  met  ds.  L.  E.  Brandt,  die  voorsitter, 
wou  saamwerk  nie.  Brandt  se  optrede  in  die  moeilikhede  te  Bronk- 
horstspruit  was  waarskynlik  die  aanleiding  daartoe.  Daardeur  het 
Fourie,  soos  met  die  benoeming  vir  die  vooriopige  opleiding  in  1912, 
die  Kerk  dit  ontsê  om  van  sy  groot  bekwaamheid  ten  volle  gebruik 
te  maak.  Mens  kan  nie  help  om  te  besin  oor  die  gang  van  die  Her- 
vormde  Kerk  as  Fourie  enige  van  hierdie  benoemings  aanvaar  het 
nie.  Op  dieselfde  vergadering  is  Fourie  se  standpunt  oor  die  Bybel- 
vertaling  goedgekeur,  en  dit  het  daartoe  gelei  dat  afgesien  is  van  die 
verafrikaansing  van  die  Statevertaling  en  dat  die  Afrikaanse  Bybel 
’n  oorsetting  uit  die  oorspronklike  tale  geword  het.  Alleen  daarvoor 
al  kan  kerk  en  volk  Fourie  se  nagedagtenis  immer  eer. 

Op  25  Mei  1924  het  dr.  Fourie  afskeid  geneem  van  die  gemeente 
Erasmus  waar  hy  dertien  jaar  lank  gearbei  het.  Die  volgende  naweek 

is  hy  as  predikant  van  Johannesburg  bevestig  deur  ’n  ou  selmaat, 
dr.  H.  D.  van  Broekhuizen. 

Sy  verblyf  op  Johannesburg  is  grotendeels  deur  die  werk  aan  die 
Bybelvertaling  in  beslag  geneem.  Na  sy  bevestiging  het  hy  dadelik 
met  groot  ywer  aan  die  werk  gespring  met  sy  pastorale  werk,  alles 
op  ’n  fiets.  Reeds  in  Augustus  egter  is  hy  as  eindvertaler  benoem 
en  op  1 Januarie  1925  het  hy  voltyds  met  die  werk  begin.  Hoewel 
die  vertaalwerk  reeds  in  1928  voltooi  was,  het  die  revisie  nog  tot  1930 
geduur.  Die  gemeentelike  v/erk  is  waargeneem  deur  ds.  P.  J.  J.  Ven- 
ter,  in  tydelike  hoedanigheid  van  Feb.  1925  tot  Sept.  1927  en  as 
medeleraar  in  1929,  en  ds.  A.  R.  Smit  in  1928.  Ten  spyte  van  die  eise 
wat  die  vertaalwerk  gestel  het,  het  dr.  Fourie  in  hierdie  tyd  ook  nog 
die  grondslae  gelê  vir  die  kersteningswerk  van  die  kerk.  Dit  het  ge- 
beur  toe  hy  in  Oktober  1925  deur  die  Kommissie  van  die  Algemene 
Kerkvergadering  afgevaardig  is  om  ondersoek  te  doen  na  ’n  Zulu- 
gemeente  wat  aanvanklik  tot  die  Vrye  Skotse  Kerk  behoort  het,  maar 
later  op  eie  versoek  onder  sorg  van  die  „Hervormde  Kerk  van  Natal” 
gekom  het.  Toe  hierdie  kerk  met  sy  leraar,  ds.  A.  R.  Smit,  in  die 
Hervormde  Kerk  opgeneem  is,  het  die  Zulu-gemeente  gevra  om  ook 
onder  die  toesig  en  leiding  van  die  Kerk  te  kom.  Dr.  Fourie  het  ter 
piaatse  ondersoek  ingestei  on  rapport  aan  die  Kommissie  van  die 
Algemene  Kerkvergadering  uitgebring.  Gedurende  1927  het  hy  die 
gemeente  weer  besoek  op  iiitnodiging  van  die  leraar,  Mlaba,  en  by 
dié  geleentheid  ook  twee  evangeliste  bevestig.  In  die  bespreking 
oor  hierdie  saak  op  die  Algemene  Kerkvergadering  het  Fourie  sterk 
standpunt  ten  gunste  van  die  opname  van  die  gemeente  onder  toe- 
sig  van  die  Kerk  ingeneem.  Sy  standpunt  oor  sending  was  reeds  lank 
in  die  Kerk  bekend,  want  in  die  Algemene  Kerkvergadering  van  1912 
was  hy  een  van  die  vurigste  pleitbesorgers  daarvoor.  Destyds  het  ’n 
voorstel  van  di.  J.  J.  Kuhn  en  Fourie  slegs  14  stemme  ontvang.  Dit 
het  gelui : “ . . . dat  de  Noderduits  Hervormde  Kerk  van  Zuid-Afrika, 
diep  gevoelend  haar  roeping  in  deze,  en  betreurend,  dat  er  zo  weinig 
gedaan  is  in  het  verleden,  van  gevoelen  is  : a.  dat  geen  rechtgeaard 
lid  dier  kerk  tegen  de  zending  mag  wezen,  en  ook  niet  zal  zijn,  wan- 
neer  in  alle  ernst  daarvoor  gebeden  wordt;  b.  dat  deze  vergadering 
nu  bij  wet  daarover  niets  kan  vaststellen  als  een  kerkelike  bedrijvig- 
heid,  omdat  daar  nog  zoveel  te  doen  valt  onder  de  huisgenoten  des 
geloofs  en  beveelt  aan,  dat  er  in  deze  richting  door  de  leden  der  kerk 
privaat  zal  worden  gewerkt.”  Nou,  sestien  jaar  later  in  1928,  het 
die  rapport  van  Fourie  voor  die  Algemene  Vergadering  gedien.  Sy 
standpunt  was  dat  die  Here  nou  vir  die  Kerk  ’n  sendingwerksaam- 
heid  geopen  het  sonder  dat  die  Kerk  daarvoor  gesoek  het.  Die  weer- 
stand  teen  die  gedagte  dat  die  Kerk  sending  moes  doen,  was  egter 
nog  baie  sterk.  Daarom  het  hy  voorgestel  dat  die  vergadering  dit 

vrylaat  aan  persone  wat  vir  die  saak  voel  om  nieamptelik  sending 
te  behartig.  Na  ’n  lang  bespreking  is  dié  voorstel  aangeneem  met 
’n  skrale  meerderheid.  Dit  het  die  begin  meegebring  van  die  werk- 
saamhede  van  die  Nederduitsch  Hervormde  Sendinggenootskap,  Be- 
perk,  geregistreer  op  7 November  1929. 

Dr.  Fourie  se  gesonde  oordeel  oor  die  verhouding  tot  die  Bantoe- 
volkere  het  by  herhaling  geblyk  in  Februarie  1929,  toe  hy  in  opdrag 
van  die  Kommissie  van  die  Algemene  Kerkvergadering  die  National 
European-Bantu  Conference  in  Kaapstad  bygewoon  het  — een  van 
die  vroegste  veelrassige  konferensies  in  die  land.  Fourie  se  rapport 
oor  dié  byeenkoms  is  ’n  uiters  belangrike  dokument,  gesien  die  tyd 
waarin  dit  geskrywe  is,  want  daarin  huldig  hy  ’n  standpunt  wat  oor- 
eenkom  met  die  gedagte  van  afsonderlike  ontwikkeling  wat  jare 
later  eers  geformuleer  sou  word.  In  die  rapport  pleit  hy  ook  dat  die 
Kerk,  alleen  of  saam  met  die  ander  Afrikaanse  kerke,  sou  gou  moont- 
lik  ’n  openbare  verklaring  moes  maak  oor  die  rasseprobleem.  Onge- 
lukkig  is  daaraan  nie  uitvoering  gegee  nie.  Deur  sy  aanstelling  op 
die  Ekonomiese  Naturelle-Kommissie  in  1930  kon  dr.  Fourie  egter 
’n  belangrike  bydrae  tot  die  formulering  van  Bantoebeleid  maak,  want 
die  rapport  van  dié  kommissie  was  een  van  die  hoekstene  waarop 
genl.  Hertzog  se  naturelle-wetgewing  van  1936  berus  het. 

Gedurende  April  en  Mei  1929  was  dr.  Fourie  ook  nog  betrokke  in 
’n  warm  verkiesingstryd  vir  die  Volksraad.  ’n  Beweerde  onreëlma- 
tigheid  in  die  nominasie-verkiesing  waardeur  mnr.  F.  J.  Roberts  as 
kandidaat  van  die  Nasionale  Party  aangewys  is,  het  daartoe  gelei  dat 
dr.  Fourie  hom  laat  oorreed  het  om  as  onafhanklike  Nasionale  kan- 
didaat  te  staan.  Dit  het  ’n  hewige  stryd  laat  ontstaan,  waarin  eiers, 
klippe  en  verwensinge  op  hom  gereën  het.  Minister  Piet  Grobler, 
oud-rebel  en  selmaat  van  dr.  Fourie  in  1915,  het  hom  uiteindelik  oor- 
reed  om  sy  kandidatuur  te  laat  vaar.  Dit  was  vir  hom  ’n  beginsel- 
saak  en  hy  was  dankbaar  toe  sake  bevredigend  opgelos  is  en  hy  hom 
weer  met  volle  toewyding  aan  die  Bybelvertaling  kon  ’wy. 

In  November  1929  is  dr.  Fourie  beroep  na  Groot  Marico,  die  laaste 
gemeente  waar  hy  sou  arbei.  Hy  is  daar  bevestig  op  1 Februarie 
1930.  Die  werk  aan  die  Bybelvertaling  was  teen  hierdie  tyd  in  hoof- 
saak  afgedaan,  maar  sy  lidmaatskap  van  die  Ekonomiese  Naturelle- 
kommissie  het  nog  baie  van  sy  aandag  en  tyd  geverg.  Sy  jare  in 
Groot  Marico  het,  wat  die  Kerk  as  geheel  betref,  stil  verloop.  Sy 
groot  verdienste  as  Bybelvertaler  het  in  die  Kerk  weinig  aandag 
ontvang.  Met  die  ingebruikneming  van  die  Afrikaanse  Bybel  op  die 
Bybelfees  te  Bloemfontein  op  27  Augustus  1933  het  hy  die  Kerk 
verteenwoordig  saam  met  ds.  L.  E.  Brandt.  Meer  as  ’n  jaar  later  is 
’n  Bybel  met  inskripsie  namens  die  Kerk  aan  hom  oorhandig  as 

blyk  van  waardering.  Saam  met  drr.  du  Toit,  Kestell  en  Keet  het  hy 
in  1934  ’n  eregraad  van  die  Universiteit  van  Pretoria  ontvang. 

Die  arbeid  in  Groot  Marico,  wat  in  1923-1933  in  kombinasie  met 
Zeerust  was,  het  baie  aandag  geverg.  Boonop  was  hy  konsulent  van 
die  vakante  gemeentes  Zeerust  (1931,  1934,  1935),  Goedehoop  (1931- 
1933),  Lichtenburg  (1932,  1933),  Delarey  (1932,  1933)  en  Mafeking 
(1933,  1934),  sodat  hy  by  tye  meer  as  tweeduisend  lidmate  onder 
sy  sorg  gehad  het.  Vanaf  1933  tot  met  sy  dood  was  hy  voorsitter 
van  die  Ring  van  Zeerust. 

Die  jaar  1938  sou  weer  ’n  kort  avontuur  in  die  politieke  lewe  mee- 
bring.  Na  maandelange  aandrang  van  die  Nasionaliste  in  Marico, 
stel  hy  homself  verkiesbaar  vir  die  Volksraad  as  kandidaat  van  die 
Nasionale  Party.  Sy  opponent  was  ’n  mede-rebel,  genl.  J.  J.  Pienaar, 
die  latere  administrateur  van  Transvaal,  wat  Marico  al  van  1924  in 
die  Volksraad  verteenwoordig  het,  eers  as  nasionalis  en  later  as  lid 
van  die  Verenigde  Party.  Die  uitslag  was  ten  gunste  van  die  sittende 
lid.  Fourie  het  met  354  stemme  uitgeval. 

Die  eeufees  en  simboliese  ossewa-trek  van  1938  was  vir  hom  ’n 
glanspunt  wat  die  teleurstelling  van  die  nederlaag  ietwat  gedemp 
het.  Hy  het  verskillende  kere  by  feeste  as  redenaar  opgetree.  Sy  íoe- 
spraak  oor  Andries  Hendrik  Potgieter  op  25  November  1938  te  Groot 
Marico  is  ’n  klassieke  stuk.  Sy  visie  op  die  wese  en  taak  van  die 
Afrikanervolk  blyk  uit  die  woorde  waarmee  hy  sy  meesterlike  ver- 
telling  afgesluit  het : ,,Ons  is  mos  en  moet  wees  ’n  christelike  nasie 
wat  in  afhanklikheid  van  sy  God  lewe  en  alles  van  Hom  verwag 
en  alles  in  sy  hande  laat,  nadat  ons  alles  gedoen  het  wat  Hy  van 
ons  verwag.” 

Die  einde  het  onverwags  gekom.  Tydens  ’n  vakansie  op  die  bos- 
veldplaas  van  ds.  P.  S.  Grobler,  op  5 Augustus  1939,  sterf  Herman 
Fourie  aan  trombose.  Die  tyd  van  dié  bittereinder  was  gou  verby, 
maar  sy  57  jaar  was  vol  gebeurtenisse  en  vol  van  polsende  lewe. 
Deels  deur  sy  eie  toedoen,  deels  deur  die  optrede  van  ander,  het  hy 
in  die  Kerk  nie  die  rol  gespeel  waartoe  hy  toegerus  was  nie,  en  ook 
nie  die  eer  ontvang  wat  hom  toegekom  het  nie.  Hy  het  heel  selde 
geskryf,  maar  wanneer  hy  dit  wel  gedoen  het,  was  dit  ’n  deeglike 
stuk  werk.  Sy  beskouings  oor  die  sendingtaak  van  die  Kerk  kan 
vandag  nog  as  riglyne  dien.  Dit  geld  van  die  artikel  Uitwendige  Sen- 
ding  in  die  Almanak  van  1920  en  van  Ons  houding  teenoor  die 
Naturel  in  Koers  in  die  Krisis,  1935.  Wie  homself  wil  oortuig  dat  ons 
in  Fourie  te  doen  het  met  ’n  wetenskaplike  teoloog  van  groot  be- 
kwaamheid,  kan  sy  artikel  De  Heilige  Drie-Eenheid  in  die  Almanak 
van  1924  lees,  sowel  as  die  korrespondensie  in  Die  Hervormer  ge- 
durende  die  maande  Mei  tot  Julie  1923  oor  dieselfde  saak.  As  pre- 

diker  is  hy  oral  hoog  gewaardeer,  ook  deur  diegene  wat  dit  met  hom 
in  nie-kerklike  sake  nie  eens  was  nie.  Sy  kategismuspreke  was  iets 
heel  besonders  en  so  ook  sy  behandeling  van  sekere  Bybelboeke  in 
agtereenvolgende  preke.  Soms  het  hy  ook  oor  aktuele  sake  van  die 
dag  gehandel,  bv.  die  gevaar  van  die  kommunisme  vir  kerk  en  wêreld 
(op  13  April  1919),  die  verskil  tussen  die  Roomse  en  Protestantse 
kerke,  onsedelikheid,  gierigheid,  ens. 

Eer  het  dr.  H.  C.  M.  Fourie  nooit  gesoek  nie.  Daar  was  steeds 
’n  hoër  roeping  om  te  gehoorsaam.  So  was  dit  in  sy  deelname  aan 
die  drie-jarige  oorlog,  die  rebellie,  die  verkiesingstryd.  So  was  dit 
in  sy  werk  op  die  gebied  van  die  volkekunde  en  Bantoebeleid.  So 
was  dit  ook  en  veral  in  sy  werk  as  predikant.  Sy  afwysing  van  enige 
kompromis  het  hom  dikwels  ’n  eensame  en  onbegrepe  figuur  ge- 
maak,  maar  die  oorheersende  indruk  van  sy  gestalte  in  kerk  en  volk 
is  een  van  krag  en  durf.  Die  Ned.  Hervormde  Kerk  kan  slegs  dank 
bring  aan  God  vir  so  ’n  man  soos  Herman  Fourie. 

J.  P.  OBERHOLZER. 

P.  J.  Nienaber. 

Die  opdrag  is  om  dr.  H.  C.  M.  Fourie  se  aandeel  in  die  vertaling 
van  die  Bybel  in  Afrikaans  te  beskryf.  So  ’n  eenvoudige  taak  is  dit 
nie.  Toe  ek  besig  was  aan  ’n  boek  oor  die  geskiedenis  van  die  Afri- 
kaanse  Bybelvertaling,  het  ek  hom  gevra  om  sy  aandeel  op  skrif  te 
stel,  maar  in  sy  beskeidenheid  was  hy  nie  daarvoor  te  vinde  nie. 
,,A1  vyf  geld  as  vertalers  van  die  Bybel  in  Afrikaans,”  het  hy  ge- 
antwoord,  „en  ek  glo  nie  dat  ons  dit  nou  so  spesiaal  vermeid  wil  hê 
wat  elke  vertaler  nou  juis  gedoen  het  nie.” 

Uit  die  korrespondensie  van  die  Bybelvertalers  kon  ek  ’n  beeld 
opbou  van  dr.  Fourie  se  aandeel,  howel  dit  seker  nie  volledig  is  nie. 
Na  die  verskyning  van  die  Bybel  in  1933,  en  ook  voor  die  tyd,  het 
hy  enkele  mededelings  by  kultuuraande  gedoen  oor  die  vertaling, 
en  soms  iets  laat  deurskemer  omtrent  sy  eie  aandeel. 

Maar  voor  ons  daarby  kom,  is  dit  nodig  om  ’n  kort  oorsig  te  gee 
van  die  vertaling  van  die  Bybel  in  Afrikaans. 

Die  geskiedenis  van  die  Afrikaanse  Bybelvertaling  hang  saam  met 
die  geskiedenis  van  die  Afrikaanse  Taalbtweging.  Teen  die  agter- 
grond  van  ons  Bybelvertaling  moet  ons  altyd  sien  die  Afrikaanse 
Taalbeweging.  So  bv.  het  die  Eerste  Taalbeweging  sy  ontstaan  direk 
te  danke  aan  die  begeerte  om  die  Bybel  in  Afrikaans  oor  te  sit. 

Die  geskiedenis  van  die  Afrikaanse  Bybelvertaling  hang  saam  met 
deel  in  drie  tydperke.  Die  eerste  tydperk  begin  in  1872  en  eindig  in 
1911  met  die  dood  van  ds.  S.  J.  du  Toit.  Dan  neem  die  tweede  tyd- 
perk  ’n  aanvang,  hoofsaaklik  met  die  lesing  van  dr.  B.  B.  Keet  in 
1914  voor  die  Afrikaanse  Taalvereniging,  en  duur  voort  tot  1923. 
Die  laaste  tydperk  strek  dan  vanaf  1923  verder.  Dit  is  vansslfspre- 
kend  dat  dit  nie  absoluut  moontlik  is  om  duidelike  skeidslyne  te 
gaan  trek  nie,  want  die  werk  van  die  een  tydperk  vloei  gewoonlik 
deur  in  die  van  die  ander. 

Die  bal  is  aan  die  rol  gesit  deur  die  Hollander  Amoldus  Pannevis, 
met  sy  brief  in  De  Zuidafrikaan  van  7 September  1872.  Hierdie  brief 
het  die  saak  van  ’n  Afrikaanse  Bybelvertaling  direk  onder  die  aan- 
dag  van  die  publiek  gebring.  So  het  C.  P.  Hoogenhout  Mattheiis  28 
vertaal  en  sy  poging  na  die  Kerkbode  gestuur.  Dit  het  egter  in  die 
snippermandjie  beland. 

In  1874  rig  Pannevis  ’n  brief  aan  die  Britse  en  Buitelandse  Bybel- 
genootskap  met  die  versoek  om  die  Bybel  in  Afrikaans  te  laat  ver- 
taal.  Die  B.B.B.G.  se  antwoord  was  dat  hulle  nie  geneë  was  om  ’n 
,,brabbeltaal”  te  bestendig  nie,  want  so  is  Afrikaans  deur  Pannevis 
genoem.  Tog  gelas  hulle  hul  sekretaris  in  die  Kaap,  ds.  Geo.  Morgan, 
om  die  saak  te  ondersoek.  Hy  tree  met  ds.  S.  J.  du  Toit  in  verbin- 
ding,  en  laasgenoemde  belê  op  14  Augustus  1875  ’n  vergadering  in 
die  Paarl  om  die  saak  te  bespreek.  Hierdie  vergadering  kom  tot  die 
gevolgtrekking  dat  die  tyd  nog  nie  ryp  is  vir  ’n  Afrikaanse  Bybel- 
vertaling  nie,  maar  intussen  gaan  hulle  oor  tot  die  stigting  van  die 
Genootskap  van  Regte  Afrikaners.  En  nou  sluimer  die  saak  van  die 
Bybelvertaling  ’n  paar  jaar  lank. 

In  1885  besluit  die  G.R.A.  om  met  die  werk  te  begin,  en  hulle  stel 
ds.  S.  J.  du  Toit  aan  as  vertaler.  Sinds  1889  het  hy  sy  aandag  aan 
die  werk  gewy  en  verskillende  Bybelboeke  uit  die  grondtale  Hebreeus 
en  Grieks,  vertaal.  Maar  sy  vertalings  was  nie  populêr  nie.  Die  ver- 
naamste  oorsaak  hiervan  was  dat  die  volk  nog  die  behoefte  ge- 
voel  het  aan  ’n  Afrikaanse  Bybel  nie  : hulle  was  nog  tevrede  met 
die  Statebybel.  En  wat  die  vertalings  self  betref,  was  daar  ’n  neiging 
by  ds.  Du  Toit  om  te  na  aan  die  gewone  volkstaal  te  kom.  Hy  besig 
woorde  en  uitdrukkinge  wat  ’n  mens  geweldig  hinder.  So  vertaal 
hy  bv.  Ps.  23  vs.  4 : 

“A1  gaan  ek  deur  di  kloof  fan  doodskadewe, 
ek  frees  gen  kwaad  ni;  want  U is  met  my  : 

Uwe  knopkiri  en  wandelstok  fertroos  my.” 

Tog  is  die  vertalings  van  ds.  Du  Toit  van  groot  kultuur-historiese 
waarde,  en  hy  sal  altyd  geld  as  baanbreker  op  die  gebied  van  die 
Afrikaanse  Bybelvertaling. 

Terwyl  die  stryd  vir  Afrikaans  as  kultuurtaal  al  ver  gevorder  het 
in  1915,  was  die  houding  van  die  Kerk  teenoor  die  beweging  nog 
steeds  afwysend. 

Die  kerk  eksperimenteer  selde  met  nuwe  dinge,  en  minder  nog  as 
dit  ’n  twisappel  geword  het.  Toe  die  Afrikaanse  saak  sy  deugdelik- 
heid  bewys  het,  het  dit  gou  wortel  geskiet  in  die  Kerk  en  daarna  het 
dit  so  vinnig  gegroei  dat  binne  vier  jaar  Afrikaans  in  al  die  Hollandse 
kerke  van  Suid-Afrika  as  amptelike  taal  erken  is.  „Regtig,”  roep 
Langenhoven  uit,  ,,die  saak  is  van  die  Here  en  dis  wonderlik  in  ons 
oë.” 

Dit  is  die  Vrystaatse  Sinode  van  die  N.G.  Kerk  wat  die  eerste  tot 
die  daad  oorgegaan  het  deur  in  1916  te  besluit  om  Afrikaans  as  kerk- 
taal  te  erken  en  om  die  Bybel  in  Afrikaans  te  vertaal.  Die  Sinodes, 
ook  van  die  ander  Hollandse  kerke  in  die  verskillende  pro- 

vinsies,  het  spoedig  gevolg.  Nou  word  ook  ’n  Bybelvertalingskom- 
missie  benoem  wat  op  sy  beurt  weer  die  volgende  vertalers  aanstel 
— vir  die  Ou  Testament : dr.  B.  B.  Keet,  dr.  J.  D.  du  Toit  en  dr.  T.  B. 
Muller;  vir  die  Nuwe  Testament : dr.  G.  B.  A.  Gerdener,  dr.  F.  Post- 
ma  en  dr.  N.  J.  van  der  Merwe. 

Die  opdrag  aan  die  vertalers  was  om  die  Statebybel  te  verafri- 
kaans.  Aan  die  vertaalwerk  was  groot  moeilikhede  verbonde.  Afri- 
kaans  was  in  1916  nog  in  wording,  die  verskillende  vertalers  het 
uit  verskillende  dele  van  die  land  gekom  waardeur  samewerking  en 
standardisering  grootliks  bemoeilik  was.  Ook  moet  die  vertalers  nog 
eers  vertroud  raak  met  enige  algemene  metodiese  probleme. 

Die  vrug  van  hierdig  vertalers  se  werk  was  die  „Vier  Evangelies 
en  die  Psalme,”  wat  in  1922  verskyn  het.  Aanvanklik  was  die  aan- 
vraag  daarvoor  besonder  groot  en  nie  minder  as  70,000  eksemplare 
is  verkoop  nie.  Hiermee  was  die  vertalers  baie  ingenome,  want  was 
dit  dan  nie  ’n  bewys  dat  die  proefuitgawe  byval  gevind  het  by  die 
volk  nie?  En  tog,  die  volk  was  nie  tevrede  met  die  verafrikaansing 
van  die  Statebybel  nie.  Die  taal  was  nóg  Afrikaans  nóg  Nederlands, 
en,  soos  dr.  H.  C.  M.  Fourie  dit  uitgedruk  het : ,,stompstert-Neder- 
lands.”  Die  kritiek  op  die  proefuitgawe  was  deurgaans  ongunstig. 
Hoe  boos  was  Langenhoven  nie  toe  hy  die  taal  getiradiseer  het : 
,,  . . . om  nie  eens  te  praat,”  sê  hy,  „van  eienaardige  meervoude  soos 
Fariseë.  (Wat  is  die  enkelvoud  — Farimeer  of  Fari-oseaan?)” 

Hierdie  vertaling  was  ’n  mislukking  en  ’n  openbaring  sowel  vir 
die  Bybelvertalingskommissie  as  vir  die  vertalers  self.  Daarom  het 
hulle  ’n  nuwe  weg  ingeslaan. 

Daar  was  net  één  uitweg,  naamlik  om  uit  die  grondtale  te  vertaal 
en  om  mense  spesiaal  af  te  sonder  vir  die  werk.  Daarom  het  die  By- 
belvertalingskommissie  in  Julie  1923  vir  prof.  J.  D.  du  Toit  en  prof. 
B.  B.  Keet  tot  eindvertalers  benoem.  Prof.  Keet  kon  egter  geen  ver- 
lof  kry  nie,  en  in  sy  plek  is  toe  aangestel  prof.  J.  D.  Kestell.  Later 
is  nog  drie  vertalers  bygevoeg,  naamlik  prof.  E.  E.  van  Rooyen,  dr. 
H.  C.  M.  Fourie  en  weer  prof.  Keet. 

Prof.  Du  Toit  het  dadelik  in  1924  met  die  Ou  Testament  en  prof. 
Kesteli  met  die  Nuwe  Testament  begin.  Elkeen  sou  bly  waar  hy  is, 
nl.  prof.  Du  Toit  op  Potchefstroom  en  prof.  Kestell  in  Bloemfontein: 
van  tyd  tot  tyd  sou  hulle  oor  die  vertaling  konfereer  en  hulle  ver- 
taalde  stukke  oor  en  weer  aan  mekaar  stuur. 

Dit  was  nie  moontlik  om  vooruit  vas  te  stel  toe  met  die  werk 
begin  is,  wanneer  dit  voltooi  sou  wees  nie.  Tog  het  prof.  Kestell 
besonder  vinnig  vertaal,  veral  as  ons  in  aanmerking  neem  dat  hy 

reeds  in  November  1925  sy  werk  saam  met  prof.  Keet  gerevideer 
het.  Die  ou  Testament  is  eers  in  1928  voltooi,  maar  dit  was  dan  ook 
veel  groter  van  omvang. 

Na  1928  het  die  vertalers  al  hulle  aandag  aan  revisiewerk  gegee. 
In  Junie  1929  verskyn  nou  weer  Die  Vier  Evangelies  en  die  Psalms. 
Hierdie  vertaling,  gedoen  uit  die  grondtale,  het  dan  ook  meer  byval 
gevind  by  die  volk  en  die  kritiek  daarop  was  byna  deurgaans  gun- 
stig. 

Die  Afrikaanse  Bybel  is  deur  die  Britse  en  Buitelandse  Bybel- 
genootskap  gedruk  en  uitgegee,  en  in  Mei  1933  het  die  eerste  ek- 
semplare  in  Suid-Afrika  aangekom. 

Nou  moet  ons  nog  daarop  wys  dat  in  1916  drie  taaladviseurs  be- 
noem  is  om  te  help  met  die  vertaling  van  die  Bybel  in  Afrikaans. 
Dit  is  egter  nie  voor  ongeveer  1925  dat  hulle  hul  werk  met  ems 
aangepak  het  nie.  As  taaladviseurs  is  oorspronklik  benoem  : profes- 
sore  D.  F.  Malherbe,  T.  H.  le  Roux  en  J.  J.  Smith.  In  1924  is  hulle 
opnuut  aangestel  en  prof.  S.  P.  E.  Boshoff  bygevoeg.  Dit  was  hul 
taak  om  die  vertalers  van  raad  te  bedien  oor  die  Afrikaanse  taal- 
vorm,  veral  wat  betref  spelling,  woordkeuse  en  sintaksis. 

Die  werksaamhede  in  verband  met  die  Bybelvertaling  is  afgesluit 
met  ’n  feesviering  dwarsdeur  die  hele  Suid-Afrika  op  Sondag,  27 
Augustus  1933.  ’n  Sentrale  fees  is  gevier  in  die  Marksaal  in  Bloem- 
fontein.  Dit  was  die  dag  waarop  die  bekroning  plaasgevind  het  van 
die  werk  wat  deur  ds.  S.  J.  du  Toit  begin  is.  As  feeslied  is  gesing  : 

„Welkom,  dierbaar  Woord  van  God, 

Lig  in  al  ons  lewenslot : 

Bron  van  leiding,  troos  en  krag, 

Rigsnoer  van  ons  voorgeslag. 

Welkom  in  ons  moedertaal, 

Van  die  Kaap  tot  oor  die  Vaal.” 

In  1933  is  ’n  Hersieningskommissie  van  twee  lede,  Totius  en  prof. 
B.  B.  Keet  aangestel  — hulle  moes  die  vertaling  weer  hersien.  Die 
hersiene  uitgawe  is  in  1953  in  gebruik  geneem. 

Dr.  H.  C.  M.  Fourie  is  reeds  gedurende  die  tweede  tydperk  aan- 
gestel  as  een  van  die  Bybelvertalers.  Hy  het  hom  die  aanstelling 
laat  welgeval  soos  blyk  uit  ’n  brief  aan  die  Bybelvertalingskommissie 
(5  Aug.  1920).  “Uw  brief  het  ek  gekry  met  die  opdrag  om  Hooglied, 
Daniël  en  1 en  2 Koningen  te  vertaal.  Ek  sal  dit  probeer,  hoewel  ik 
meen  dat  dit  beter  was  om  Hooglied  te  laat  vertaal  deur  een  digter- 
liker  natuur  als  wat  ik  is.  Maar  u moet  my  bietjie  reg  help.  Ik  ver- 
staan  ons  moet  nie  uit  die  grondteks  vertaal  nie,  maar  net  die  Hollans 
Afrikaans  maak,  is  dit  so?  En  watter  regels  moet  ik  daarby  volg?  En 

wanneer  word  verwag  dat  ik  moet  klaar  wees?  . . . Ik  het  van  nou 
af  banja  werk  met  my  dissertasie,  maar  wil  graag  my  deel  doen  so 
goed  as  ik  kan.  Ik  sal  egter  nie  begin  nie  voor  uw  antwoord  gekom 
het  nie.” 

Dié  antwoord  het  hom  blykbaar  nie  tevrede  gestel  nie,  want  op  23 
Februarie  1921  berig  ds.  J.  A.  van  Belkum,  die  sekretaris  van  die 
Bybelvertalingskommissie,  dat  dr.  Fourie  bedank  het  as  vertaler  en 
dat  ds.  H.  D.  van  Broekhuizen  in  sy  plek  aangestel  is.  ’n  Paar  maande 
later  is  hy  as  reviseur  aangestel,  maar  hiervoor  het  hy  ook  bedank, 
en  wel  om  ’n  gegronde  rede  : Dr.  Fburie  het  nie  gevoel  vir  ’n  ver- 
afrikaansing  van  die  Statebybel  nie,  en  wou  terugkeer  na  die  grond- 
tale:  Hebreeus  en  Grieks.  Hy  was  egter  alleen.  Dat  hy  reg  was,  het 
die  eerste  proef  van  die  Bybelvertalers  bewys,  want  die  Vier  Evan- 
gelies  en  Psalms  van  1922  is  uiters  onsimpatiek  ontvang.  Dit  was 
geen  suiwer  Afrikaans  nie,  vis  nog  vlees. 

Die  Algemene  Vergadering  van  die  Hervormde  Kerk  het  dr.  Fourie 
gesteun  en  op  29  Julie  1922  die  volgende  voorstel  met  algemene 
stemme  aangeneem  "...  Haar  (Herv.  Kerk)  ideaal  is  ’n  standaard- 
werk  in  het  Afrikaans  en  dit,  meent  zij  kan  alleen  worden  bereik 
door  een  vertaling  van  de  Bijbel  in  het  Afrikaans  uit  de  grondtekst 
en  verzoekt  daarom  de  Algemene  Kommissie  in  deze  richting  nu  al 
te  arbeiden  in  samenwerking  met  andere  kerken  ten  einde  dat  ideaal 
te  verwezenliken.” 

Die  Bybelvertalingskommissie  was  verplig  om  ’n  ander  koers  in 
te  slaan.  In  1923  besluit  hulle  dan  om  twee  vertalers  los  te  maak  van 
hul  ampspligte,  sodat  hulle  al  hul  tyd  aan  die  Bybelvertaling  kan  wy, 
en  om  uit  die  grondtale  te  vertaal.  Dr.  Du  Toit  en  dr.  B.  B.  Keet  is 
aangestel,  maar  toe  laasgenoemde  bedank,  is  sy  plek  ingeneem  deur 
prof.  J.  D.  Kestell.  Dit  het  egter  spoedig  geblyk  dat  twee  persone  nie 
al  die  werk  kan  doen  nie,  en  toe  is  dr.  H.  C.  M.  Fourie,  dr.  E.  E.  van 
Rooyen  en  dr.  B.  B.  Keet  in  1924  aangestel. 

Dr.  Fourie  was  baie  beslis  in  sy  antwoord  van  15  Aug.  1924  aan 
die  sekretaris  van  die  Bybelvertalingskommissie  (ds.  C.  F.  Kies) : „U 
brief  het  ek  ontvang  waarin  u my  meedeel  dat  ek  benoem  is  vir  die 
endvertaling  van  die  Bybel  in  Afrikaans.  Graag  wil  ek  weet,  hoe  ek 
moet  vertaal.  As  dit  op  die  ou  grondslag  is,  nl.  uit  die  Hollands,  dan 
sal  ek  die  benoeming  in  geen  geval  aanneem  nie.  My  standpunt  in 
hierdie  saak  het  ek  duidelik  uiteengeset  in  Bloemfontein,  September 
1920.  My  sienswyse  is  toe  verwerp  en  jammer  om  te  sê,  eintlik  een 
bictjie  belaglik  voorgestel.  Ek  het  toe  bedank  en  my  kerk  daarvan 
in  kennis  gestel,  omdat  ek  nie  kon  saamwerk  om  een  tweedehands 
vertaling  van  die  Heilige  Skrif  in  Afrikaans  as  standaardwerk  onder 

ons  volk  te  bestendig  nie.”  As  die  vertaling  uit  die  grondtale  ge- 
skied,  is  hy  egter  bereid  om  saam  te  werk. 

Die  gemeente  Johannesburg  het  dr.  Fourie  verlof  van  een  jaar 
toegestaan,  maar  hy  moes  in  Johannesburg  bly  om  toesig  te  hou. 
,,Dr.  Du  Toit  gaan  daarmee  geheel  same.  Hy  bly  in  Potchefstroom 

en  van  tyd  tot  tyd  kom  ons  saam  om  mekaar  se  werk  na  te  gaan.” 

(Brief  13  Sept.  1924). 

Dr.  Fourie  het  op  1 Januarie  1925  aan  die  werk  gespring.  Hoeveel 
boeke  hy  die  eerste  jaar  vertaal  het,  kon  ek  nie  vasstel  nie,  maar 
die  sekretaris  van  die  Bybelvertalers,  mnr.  (nou  prof.)  L.  J.  du  Plessis 
skryf  op  21  Februarie  1926  aan  dr.  Fourie;  “U  ms.  het  ek  op  my 
huweliksreis  so  effe  onderhande  geneem,  maar  kon  nie  veel  vorder 
nie  . . . Nou  eers  kom  ek  sover  om  met  u in  korrespondensie  te  tree 
oor  u ms.  Ek  het  intussen  met  dr.  Du  Toit  ook  daaroor  gepraat.  Dr. 
Du  Toit  wil  graag,  sodra  hy  met  Esegiël  klaar  is,  eers  nader  kennis 
neem  van  u werk.  Dit  blyk  nl.  dat  u in  baie  opsigte  afwyk  van  sy 

praktyk.  En  dit  sal  wenslik  wees  vir  u en  hom  om  so  spoedig  moont- 

lik  op  al  die  puntjies  tot  eensheid  te  kom.  Hy  sal  nog  wel  met  u 
daaroor  korrespondeer.” 

Dr.  Du  Toit  en  dr.  Eourie  het  ooreengekom  oor  hui  werkmetode 
en  van  nou  af  sou  hulle  broederlik  saamwerk.  Die  geskiedsnis  sal 
nog  uitwys  in  hoe  ’n  groot  mate  dr.  Du  Toit  die  siel  van  die  hele 
Bybelvertaling  was,  maar  ons  sou  dr.  Eourie  sy  regterhand  kan  noem 
wat  bstref  die  vertaling  van  die  Ou  Testament.  Altyd  het  hy  met  die 
giootste  lof  gepraat  van  die  werk  van  dr.  Fourie,  en  geen  belangrike 
besluit  het  hy  geneem  of  hy  het  sy  kollega  eers  geraadpleeg  nie.  So 
skryf  hy  aan  prof.  Kestell  in  verband  met  die  besoek  van  prof.  Van 
Gelderen  : „My  gedagte  is  nou  dat  hy  die  swaar  profste  hier  moet 
nalees  dan  hoef  die  ander  broeders  dit  nie  te  doen  nie  en  ons  spaar 
geweidig  baie  tyd  uit.  Dit  is  ook  die  gedagte  van  dr.  Fourie.  Ag,  hoe 
baie  is  daar  nog  te  doen  voor  ons  klaar  is!” 

Sover  ek  kon  vasstel,  het  dr.  Fourie  die  volgende  boeke  vertaal : 
Josua,  Rigters,  Rut,  1 en  2 Samuel,  Esra,  Nehemia,  Ester,  Prediker, 
Hooglied  van  Salomo,  Daniël,  Klaagliedere  en  Spreuke.  Op  1 Augus- 
tus  1926  skryf  dr.  Du  Toit  aan  prof.  Kestell  voor  sy  vertrek  na  Stel- 
lenbosch;  ,,Ek  sal  bly  wees  as  u in  die  Boland  gaan  aandring  by  prof. 
Van  Rooyen  om  nog  meer  te  vertaal.  Dr.  Eourie  sal  sy  hande  vol 
hê  met  Spreuke  en  Daniël.” 

Met  die  grootste  gedeelte  van  sy  vertalingswerk  was  dr.  Fourie 
reeds  vroeg  in  1917  klaar,  want  op  28  Januarie  1927  skryf  hy  aan 
mnr.  Du  Plessis  : ,,Ek  maak  my  bietjie  ongerus  oor  ’n  paar  dinge. 
Laas  het  ek  ’n  groot  pak  aan  u gestuur  en  my  seun  moes  dit  laat 

registreer  en  die  bog  het  dit  nie  gedoen  nie.  Het  u dít  ontvang  . . . ? 
Verder,  na  Josua  en  Rigters,  het  ek  kiaargemaak  en  vir  u gestuur 
Esra,  Nehemia  en  Ester  en  nou  hoor  ek  daar  niks  meer  van  nie.  Of 
het  u die  boeke  nagegaan  in  volgorde  van  die  Bybel?  Dit  maak  niks 
nie,  as  u dit  maar  net  het.  U moet  nou  alles  hê  wat  ek  moes  vertaaL 
Nou  het  dr.  Du  Toit  my  gevra  om  nog  Prediker,  Hooglied  en  Klaag- 
lied  te  vertaal.  Daar  sal  ek  ander  week  of  ’n  bietjie  later  mee  be- 
gint.” 

Hiermee  was  dr.  Fourie  se  werk  nog  nie  afgedaan  nie,  want  nou 
moes  hy  nog  saam  met  dr.  Du  Toit  al  die  boeke  wat  hulle  vertaal 
het,  revideer  aan  die  hand  van  die  grondteks,  en  dit  was  ’n  tydro- 
wende  arbeid.  So  skryf  dr.  Du  Toit  aan  prof.  Kestell  op  3 Mei  1929  : 
,,Ek  stuur  met  hierdie  pos  geregistreerd  Konings  wat  ons  gister 
klaar  gekry  het.  Die  rewisie  blyk  ’n  sware  taak  te  Vv^ees.  Einde  vol- 
gende  week  hoop  dr.  Fourie  en  ek  2 Konings  te  stuur.”  En  op  13 
September  1929  skryf  hy:  „Ondanks  al  die  harde  arbeid  in  verband 
met  rewisie,  is  die  resultaat  nie  skitterend  nie.  Ons  het  nou  klaar 
2 Kron.  (saam  met  ’n  gedeelte  van  1 Kron.  wat  laas  oorgebly  het), 
Esra,  Nehemia  en  Ester,  Jeremia  en  Rut.  Veral  Jeremia  het  ons  lank 
besig  gehou  (amper  twee  volle  weke).  U kan  nou  op  Stellenbosch 
nog  lees  Job,  Jesaja  en  Esegiël.  Styl  is  by  die  boek  nie  die  moeilik- 
heid  nie.  Net  hier  en  daar  die  woordkeuse.  Hoofsaak  is  om  die  He- 
breeus  te  ontraadsel.  Daarmee  kan  dr.  Fourie  en  ek  dan  rustig  voort- 
gaan.  Dr.  Fourie  het  ook  Génesis  en  Levitikus  klaar  nagesien.  Kan 
ons  ander  jaar  bietjie  langdurig  vergader,  dan  kan  heelwat  afgedoen 
word.  Ek  het  bv.  al  nagelees  Spreuke  en  Prediker. 

,,Ons  het  nou  klaar  (14  Nov.  1929)  Génesis  (’n  teëvaller),  Spreuke 
(’n  meevaller)  en  Prediker.  Dr.  Fourie  sal  Spreuke  stuur  sodra  hy 
korreksies  klaar  oorgeskrywe  het.  Génesis  moes  vir  ’n  deel  oorgetik 
word.  Dr.  Fourie  huis-toe.  Ons  moet  nou  weer  apart  werk,  om  voor 
a.s.  vergader  nog  ’n  keer  saam  te  kom.  Ek  is  besig  met  nasien  van 
Hooglied.” 

Saam  met  prof.  Kestell  het  dr.  Fourie  gerevideer  Romeine  tot  Open- 
baring.  Hy  was  twee  maal  in  Bloemfontein  om  dit  met  prof.  Kestell 
te  behandel,  omdat  prof.  Keet  te  veel  werk  gehad  het  op  die  teolo- 
giese  skool.  Dr.  Fourie  was  natuurlik  ook  teenwoordig  by  die  finale 
afwerking  deur  al  vyf  die  vertalers,  en  ons  moet  nie  vergeet  dat  hy 
in  1927  ook  saam  met  prof.  Van  Gelderen  aan  die  vertaling  gewerk 
het  nie.  ,,  Hy  was  ses  weke  by  my  in  Johannesburg  waar  hy  hard 
gewerk  het  elke  dag,  voor-  en  namiddag;  saans  het  ons  weer  nage- 
gaan  wat  hy  bedags  gedoen  het.  Hy  het  ook  al  die  tyd  gewerk  toe 
ons  op  Potchefstroom  gesit  het,  aan  die  Psalms.  A1  het  ons  nie  veel 
van  hom  oorgeneem  nie,  was  die  groot  gevolg  van  sy  besoek  tog 
dat  ons  moed  geskep  het  en  selfvertroue  gekry  het.” 

Dr.  Fourie  was  ’n  groot  taalkenner.  Dit  word  vertel  dat  hy  vyf- 
tien  tale  magtig  was,  waarvan  ’n  paar  naturelletale.  Sy  diepgaande 
kennis  van  Hebreeus  het  hom  in  staat  gestel  om  die  groot  werk  met 
die  Bybelvertaling  te  verrig.  Op  27  Junie  1925  het  hy  in  Bloemfon- 
tein  ’n  lesing  gehou  oor  die  Bybelvertaling  voor  die  vereniging  ,,Ons 
Taal,”  en  daarop  gewys  dat  sy  Afrikaans  (as  die  van  ’n  Transvaler) 
verskil  het  van  die  van  sy  medevertalers.  Hy  moes  ’n  hele  paar  keer 
uitgelag  word  as  hy  sulke  vorme  soos  hoe  en  oe  of  hóe  en  6e  vir  hoë 
en  oë  gebesig  het.  Die  moeilikheid  het  ontstaan  deurdat  in  Transvaal 
die  vorm  hoge  en  oge  gebruik  word. 

In  een  geval  het  hy  daarin  geslaag  om  sy  taalvorm  gehandhaaf 
te  kry,  in  weerwil  van  sy  medewerkers  se  gelag  : „Josua  het  oor 
Skerpioennek  getrek.”  (Numeri  34  : 4).  Sy  helpers  wou  iets  anders 
in  die  plek  van  nek  gehad  het,  maar  die  taaladviseurs  het  dr.  Fourie 
gelyk  gegee.  Op  ’n  ander  plek  moes  hy  sy  vorm  rooidag  prysgee 
vir  daeraad.  Uiteindelik  is  egter  besluit  om  dageraad  te  gebruik. 
Rooidag  kom  wel  in  die  volgende  tekste  in  die  Bybel  voor : Jos.  6 : 15; 
1 Sam.  9 : 26,  en  Ps.  57  : 9.  Dageraad  kry  ons  in  Job  3:9;  41  : 9; 
38  : 12;  Jes.  8 : 20,  en  14  : 12,  en  Amos  4 : 13.  Op  dieselfde  manier 
moes  hy  ook  sy  Transvaalisme  bekwaald  prysgee  vir  die  uitdrukking 
vol  van  kwale. 

In  sy  toespraak  het  dr.  Fourie  verder  gesê  dat  hy  baie  gebelg  (met 
’n  d)  gevoel  het  dat  u in  plaas  van  jy  in  die  Bybel  gebruik  is,  want 
waarom  moet  Afrikaans  dan  anders  wees  as  baie  Europese  tale, 
waarin  die  Heer  as  jy  aangespreek  word?  En  kan  ’n  skepsel  van  die 
Heer  verwag  dat  Hy  in  Sy  bevel  aan  Sy  skepsel  sal  sê:  „u  moet  dit 
of  dat  nie  doen  nie?”  ’n  Geval  word  genoem  waar  dr.  Fourie  sy  sin 
gekry  het  om  jou  te  gebruik,  waar  ’n  mindere  Israeliet  sy  koning 
Dawid  aanspreek,  toe  die  koning  vir  sy  seun  Absolom  moes  vlug. 
Die  woorde  van  die  Israeliet  was:  ,,Daar  het  jy  dit  nou,  jou  bloed- 
hond.”  (II  Sam.  16  : 7 en  8 — J.  J.  P.  Muller). 

Om  duidelik  te  maak  hoe  eg  godsdiens  kan  word  as  dit  natuurlik 
en  in  die  eie  denktaal  is,  noem  dr.  Fourie  die  voorbeeld  van  die 
egste,  innigste,  mooiste  en  vrugbaarste  gebed  wat  hy  ooit  in  sy  lewe 
gehoor  het.  Gedurende  die  Tweede  Vryheidsoorlog  het  hy  en  sy 
maats  het  by  ’n  boereplaas  uitgekom  toe  die  laaste  rokies  uit  die 
puin  van  die  woonhuis  opstyg.  Die  baas  van  die  huis  het  daar  voor 
die  puinhoop  gestaan  en  in  sy  groot  droefheid  soos  volg  met  sy  Heer 
gepraat:  ,,Here,  dit  was  Jy,  Jy  het  my  vrou  en  kinders  weggeneem. 
Hulle  is  nou  vir  jou  rekening  — Frans  sal  sy  plig  hier  buite  doen.” 
Dit  het  dr.  Fourie  veral  as  innig  getref,  omdat  die  man  sy  eie  taal 
gebruik  het  en  Here  as  jy  aangespreek  het. 

Van  die  Universiteit  van  Pretoria  het  dr.  Fourie  ’n  ere-doktors- 

graad  in  die  lettere  ontvang  as  blyk  van  hulde  vir  sy  werk  in  ver- 
band  met  die  Bybelvertaling.  Hy  is  daar  nie  meer  nie,  maar  sy  naam 
sal  voortleef  tot  in  lengte  van  dae.  As  ons  weer  een  van  die  digter- 
like  hoofstukke  uit  Hooglied  lees,  laat  ons  dan  ook  aan  die  vertaler 
daarvan  dink.  „Op  my  bed  snags  het  ek  gesoek  na  my  sielsbeminde; 
ek  het  na  hom  gesoek,  maar  hom  nie  gevind  nie.” 

,,Ek  wil  dan  opstaan  en  in  die  stad  rondgaan,  in  die  strate  en  op 
die  pleine  wil  ek  na  my  sielbeminde  soek;  ek  het  na  hom  gesoek,  maar 
hom  nie  gevind  nie.”  (Hoogl.  3 : 1,2). 

DIE  PRINSLOO’S  VAN  BRONKHORSTSPRUIT 


Sedert  die  ontstaan  van  die  Nederduitsch  Hervormde  Gemeente 
van  Bronkhorstspruit  het  die  Prinsloo’s  ’n  belangrike  rol  in  die  ge- 
meente  gespeel  en  het  die  gemeente  veel  aan  hulle  te  danke.  Met 
getrouheid  en  volharding  het  hulle  die  gemeente  en  die  Kerk  gedien 
en  daarom  word  hierdie  kort  artikel  gewy  aan  ’n  paar  Prinsloo’s 
wat  die  afgelope  honderd  jaar  in  die  gemeente  gelewe  en  gewerk 
het. 

Salomon  Theodorus  Prinsloo,  seun  van  die  voorsitter  van  die 
Natalse  Volksraad,  Joachim  Prinsloo,  het  in  ’n  onrustige  tyd  ’n  be- 
langrike  rol  in  die  gemeente  gespeel.  Hy  is  in  1824  in  die  distrik 
George  in  die  Kaapkolonie  gebore  en  maak  as  jong  seun  die  Groot 
Trek  mee.  Van  sy  vroegste  jare  af  dien  hy  sy  volk  as  veldkornet  en 
word  later  kommandant  van  Pretoria  en  word  ook  verkies  tot  lid 
van  die  Volksraad.  Hy  vestig  hom  as  een  van  die  eerste  inwoners 
gedurende  1850  in  die  omgewing  van  die  huidige  Bronkhorstspruit 
op  die  plaas  Vlakfontein.  Sy  huis  is  vandag  nog  te  sien  hoewel  dit 
gedurende  die  Vryheidsoorlog  gedeeltelik  deur  die  Engelse  afgebrand 
is.  Na  die  oorlog  is  die  huis  weer  herstel  en  ’n  gedeelte  is  aangebou. 

Kommandant  Salmon  Prinsloo  was  ’n  invloedryke  persoon  op 
politieke  en  kerklike  terrein.  In  die  argiewe  lê  vele  offisiële  stukke 
wat  aandui  hoe  groot  sy  invloed  inderdaad  was  en  met  welke  ge- 
sag  hy  bejeën  is.  Soos  sy  vader,  Joachim  Prinsloo,  hom  vroeër  ver- 
set  het  teen  die  anneksasie  van  Natal,  het  Salmon  Prinsloo  hom  met 
alle  mag  verset  teen  die  anneksasie  van  sy  land  deur  die  Engelse. 
Die  anneksasie  van  Transvaal  in  1877  wat  geduur  het  tot  1881  het 
hy  begroet  met  die  felste  teenkanting  en  niks  onaangeroerd  gelaat 
om  Shepstone  en  sy  bewind  die  land  uit  te  kry  nie.  Dit  was  vir  die 
kommandant  ’n  blye  dag  toe  generaal  Frans  Joubert  op  20  Desember 
1880  vir  kolonel  Anstruther  platgeloop  het  in  die  slag  van  Bronk- 
horstspruit  en  dit  amper  op  die  grens  van  sy  plaas  Vlakfontein. 

Skaars  was  die  politieke  onrus  agter  die  rug  of  daar  duik  op 
kerklike  gebied  probleme  op.  Salmon  Prinsloo  was  een  van  die  per- 
sone  wat  verantwoordelik  was  vir  die  ontstaan  van  die  Konsulents- 
gemeente  van  Pretoria  in  1869  vanweë  die  verset  teen  ds.  Begemann 
van  Pretoria.  En  daarom,  toe  dit  blyk  dat  die  samesprekings  om 
kerkvereniging  in  die  tagtigerjare  skeefloop  en  die  beginsels  en 
voorwaardes  van  Konsulentsgemeente  bedreig  word,  het  hy  alles 
in  die  stryd  gewerp  toe  die  meeste  ander  gemeentelede,  ook 
Christiaan  Joubert,  die  saak  as  verlore  beskou  het.  Mede  deur  die 

toedoen  van  kommandant  Prinsloo  het  die  Konsulentsgemeente  nie 
verenig  nie  en  was  uiteindelik  die  enigste  gemeente  van  die  Her- 
vormde  Kerk  wat  nie  verenig  het  nie. 

Die  jare  het  nou  egter  teen  kommandant  Salmon  begin  tel  en  op 
18  Junie  1892  is  hierdie  kleurryke  en  standvastige  figuur  oorlede 
en  is  hy  nie  ver  van  sy  huis  af  nie  begrawe.  Hy  was  getroud  met 
Pieternella  Maria  Prinsloo,  ’n  suster  van  Vaal  Martiens  Prinsloo  van 
Witfontein. 

Kommandant  Salmon  se  swaer,  Martinus  Jacobus  Prinsloo,  sal 
onthou  word  vir  sy  optrede  as  afgevaardigde  van  die  Konsulentsge- 
meente  gedurende  die  samesprekings  om  kerkvereniging  in  die  tag- 
tigerjare  toe  hy  op  so  ’n  waardige  wyse  die  saak  van  sy  gemeente 
behartig  het  en  geensins  wou  afwyk  van  die  voorwaardes  wat  gestel 
is  nie.  Vaal  Martiens  Prinsloo  is  op  22  Mei  1821  gebore  in  die  distrik 
George  in  die  Kaapkolonie.  As  seun  van  so  vyftien  jaar  belewe  hy  die 
lief  en  leed  van  die  Groot  Trek  en  toe  Natal  geen  toekoms  meer 
bied  nie  word  daar  verder  getrek  tot  by  Platberg  in  die  distrik  Harri- 
smith.  Teen  die  einde  van  die  vyftigerjare  verlaat  hy  die  Vrystaat  en 
vestig  hom  op  die  plaas  Witfontein  in  die  huidige  distrik  Bronkhorst- 
spruit.  Op  Witfontein  het  hy  gewoon  tot  met  sy  dood  op  13  April 
1892.  Sy  buurman  was  sy  swaer,  kommandant  Salmon  Prinsloo. 

M.  J.  Prinsloo  was  getroud  met  Hester  Maria  Prinsloo,  gedood  2 
Oktober  1826. 

Op  Vaai  Martiens  se  plaas,  Witfontein,  het  mettergaan  ’n  kerk- 
plek  ontstaan  en  is  daar  ’n  sinkkerk  opgerig  en  voorsiening  is  ge- 
maak  dat  daar  later  ook  ’n  pastorie  opgerig  sou  word  wat  egter 
nooit  gebeur  het  nie.  M.  J.  Prinsloo  was  ’n  saggeaarde  en  stil  per- 
soon  maar  vasberade  en  fyn  van  oordeel.  As  ouderling  van  die  Kon- 
sulentsgemeente  van  Pretoria  was  hy  goed  toegerus  om  in  ’n  tyd 
van  veel  verwarring  en  spanning  leiding  te  gee  en  die  orde  in  die 
gemeente  te  bewaar.  Swaar  druk  is  in  hierdie  tyd  op  Vaal  Martiens 
uitgeoefen  om  kop  te  gee  en  te  verenig  maar  gesteun  deur  komman- 
dant  Salmon  Prinsloo  het  hy  standvastig  gebly  en  het  uiteindelik  die 
vergadersaal  verlaat  sonder  om  toe  te  gee  en  te  verenig. 

M.  J.  Prinsloo  se  een  seun,  Nicolaas  Martinus,  is  op  1 Mei  1853 
gebore  en  het  op  die  plaas  Oudezwaanskraal  gewoon.  In  baie  op- 
sigte  het  hy  na  sy  vader  geaard  en  het  vir  baie  jare  ’n  mooi  rol  ge- 
speel  in  die  gemeente  Bronkhorstspruit.  Sedert  1892  was  hy  onaf- 
gebroke  ouderling,  eers  van  Pretoria  en  daarna  van  Bronkhorstspruit. 

N.  M.  Prinsloo  is  op  6 Oktober  1928  oorlede. 

Gedurende  die  tyd  wat  hierdie  besadigde  persoon  ouderling  was 
het  die  onrustige  jare  van  die  rebellie  aangebreek  en  die  gemoedere 

het  hoog  geloop  in  Bronkhorstspruit  want  die  predikant  van  die  ge- 
meente,  dr.  H.  C.  M.  Fourie,  het  hom  by  die  rebellemag  gevoeg  en 
is  tot  kommandant  verkies.  Hy  word  egter  gewond  en  gevange  ge- 
neem  en  moes  ’n  geruime  tyd  in  die  tronk  deurbring.  Toe  dr.  Fourie 
weer  na  sy  gemeente  terugkeer  het  hy  te  doen  gekry  met  heelwat 
verset  en  teenkanting.  In  hierdie  ontstuimige  tyd  het  Nicolaas  Mar- 
tinus  Prinsloo  deur  sy  waardige  optrede  veel  daartoe  bygedra  om 
die  gemoedere  te  kalmeer  en  versoening  te  bewerkstellig. 

Die  gemeente  het  hierdie  voorganger  en  vader  in  die  geloof  met 
agting  en  respek  bejeën  en  deur  sy  woord  en  daad  het  hy  andere  tot 
getrouheid  en  volharding  aangemoedig.  En  dit  is  met  mooi  herinne- 
ringe  dat  daar  in  hierdie  jaar  van  feesviering  teruggedink  word  aan 
Nicolaas  Marthinus  Prinsloo.  Hy  het  ook  buite  die  gemeente  sy 
kragte  nie  gespaar  nie  en  as  lid  van  die  Kommissie  van  die  Algemene 
Kerkvergadering  het  hy  vir  jare  lank  gehelp  om  die  Kerk  met  die 
vermoëns  tot  sy  beskikking  uit  te  bou. 

In  1906  het  Joachim  Petrus  Prinsloo,  kleinseun  van  Vaal  Martiens 
Prinsloo,  diaken  van  die  gemeente  Bronkhorstspruit  geword.  Hy  is 
op  13  Maart  1874  op  die  plaas  Witfontein  gebore.  In  1912  word  hy 
ouderling  van  die  gemeente  en  het  in  hierdie  hoedanigheid  vir  meer 
as  dertig  jaar  sy  gemeente  gedien.  Hy  was  ook  enkele  jare  ouderling 
van  die  gemeente  in  Delmas. 

Ouderling  Swart  Achim,  soos  hy  bekend  was,  moes  ook  meehelp 
om  die  onrus  wat  die  rebellie  gebring  het,  te  stil.  Hy  en  dr.  Fourie 
het  wat  die  rebellie  aangaan  nie  dieselfde  simpatie  gedeel  nie  en  het 
dan  ook  teenoor  mekaar  te  staan  gekom  op  die  slagveld.  Toe  die 
rebellie  egter  verby  was  het  ouderling  Prinsloo  onvermoeid  geywer 
om  die  gemoedere  te  kalmeer  en  die  eenheid  in  die  gemeente  te  her- 
stel.  Hy  het  ook  vir  baie  jare  as  lid  van  die  Algemene  Kommissie 
gedien. 

J.  P.  Prinsloo  het  hom  op  militêre  gebied  ook  onderskei  en  was 
vir  etlike  jare  kommandant  van  die  kommando  Pretoria-Suidoos.  Hy 
was  getroud  met  Johannes  Cornelius  Bezuidenhout,  gebore  23  Julie 
1882.  Op  Nuwejaarsdag  1954  is  ouderling  Swart  Achim  Prinsloo  oor- 
lede. 

Op  die  plaas  Vlakfontein,  nie  ver  van  die  opstal  van  kommandant 
Salmon  Prinsloo  nie,  woon  een  van  sy  kleinseuns,  Joachim  Johannes 
Prinsloo,  algemeen  bekend  as  oom  Gommie.  Oom  Gommie  is  op  4 
Oktober  1882  gebore  as  seun  van  J.  J.  Prinsloo  en  B.  H.  F.  de  Lange, 
suster  van  kommandant  B.  J.  de  Lange.  In  1911  word  hy  skriba  van 
die  kerkraad  en  het  hierdie  verpligting  vir  37  jaar  lank  op  hom  ge- 
neem.  In  1914  word  hy  in  die  plek  van  sy  vader  tot  ouderling  ver- 

kies  en  het  eers  in  1964  die  tuig  neergelê.  Toe  ouderling  N.  M.  Prins- 
loo  uit  die  Algemene  Kommissie  getree  het  is  oom  Gommie  verkies 
tot  lid  van  hierdie  Kommissie.  Hy  het  ook  gedien  op  die  Finansiële 
Kommissie  van  die  Kerk  en  die  Kuratorium.  Oom  Gommie  is  op 
22  Desember  1908  getroud  met  Johanna  Christina  Muller,  gebore  3 
Desember  1889.  Sy  stam  uit  die  bekende  Muller-familie  van  Doorn- 
bult,  Balmoral. 

Ouderling  J.  J.  Prinsloo  het  vir  meer  as  50  jaar  sy  beste  kragte 
gewy  aan  die  gemeente  Bronkhorstspruit  en  het  met  getrouheid  en 
waardigheid  sy  taak  volvoer.  Sy  lojaliteit  teenoor  die  gemeente  en 
die  Kerk  en  sy  moed  en  uithouvermoë  is  welbekend. 

Oom  Gommie  en  tant  Johanna  het  reeds  ’n  hoë  ouderdom  bereik 
en  alhoewel  oom  Gommie  se  oë  reeds  verswak  het,  hoop  ons  dat 
God  hulle  in  die  dae  en  jare  wat  kom  met  ’n  sagte  hand  sal  lei. 

Verskeie  ander  Prinsloo’s  het  ook  nog  met  getrouheid  die  ge- 
meente  gedien  maar  hiermee  volstaan  ek. 

J.  J.  P.  MULLER. 

